М.Әуезов атындағы Оңтүстік Қазақстан университеті

ӘОЖ 334.73:631.1 Қолжазба құқығында

**МУТАЛИЕВА АЙГУЛЬ АЛИМЖАНОВНА**

**Жеке қосалқы шаруашылықтар кооперациясы негізінде**

**инновациялық сүт өңдеу кешендерін дамыту стратегиясы.**

**(Түркістан облысы материалдары негізінде)**

8D04110 – Экономика

Философия докторы (PhD)

дәрежесін алу үшін дайындалған диссертация

Ғылыми кеңесші:

PhD докторы

Есболова А.Е.

Шетелдік ғылыми кеңесші:

экономика ғылымдарының докторы, профессор

Дырка С.

(Ф. Корфантого атындағы Жоғарғысилезия

экономикалық университеті, Катовица қ., Польша)

Қазақстан Республикасы

Шымкент, 2024

**МАЗМҰНЫ**

|  |  |
| --- | --- |
| **НОРМАТИВТІК СІЛТЕМЕЛЕР** | 3 |
| **БЕЛГІЛЕУЛЕР МЕН ҚЫСҚАРТУЛАР** | 4 |
| **КІРІСПЕ** | 5 |
| **1 ИННОВАЦИЯЛЫҚ КООПЕРАЦИЯ НЕГІЗІНДЕ СҮТ ӨҢДЕУ КООПЕРАТИВТЕРІН ДАМЫТУДЫҢ ТЕОРИЯЛЫҚ НЕГІЗДЕРІ** | 11 |
| 1.1 Кооперация негізінде жеке қосалқы шаруашылықтар аралық сүт өңдеу инновациялық кооперативтерін құрудың ғылыми негіздері | 11 |
| 1.2 Сүт өңдеу инновациялық кооперативтерін құру қағидалары және тиімділігін бағалау көрсеткіштер жүйесі | 22 |
| 1.3 Сүт шаруашылығын кооперативтер негізінде дамытудың шетел тәжірибесі және оны отандық сүт саласында қолдану | 36 |
| **2 ТҮРКІСТАН ОБЛЫСЫНДА СҮТ ӨНДІРУ ЖӘНЕ ӨҢДЕУ САЛАСЫНЫҢ ҚАЗІРГІ ЖАҒДАЙЫН ТАЛДАУ** | 45 |
| 2.1 Түркістан облысы сүт шаруашылығы саласының қазіргі жағдайы және даму барысын талдау | 45 |
| 2.2 Сүт өндірісінде жеке қосалқы шаруашылықтардың дамуы мен сүт өңдеу инновациялық кооперативтерінің құрылуын зерделеу | 55 |
| 2.3 Жеке қосалқы шаруашылықтар аралық кооперация негізінде сүт компаниясының даму стратегиясын бағалау | 69 |
| **3 ЖЕКЕ ҚОСАЛҚЫ ШАРУАШЫЛЫҚТАР АРАЛЫҚ КООПЕРАЦИЯ НЕГІЗІНДЕ ИННОВАЦИЯЛЫҚ**  **КООПЕРАТИВТЕРДІ ҚҰРУ СТРАТЕГИЯСЫ** | 82 |
| 3.1 Сүт өңдеу шаруашылықтарындағы кооперациялық байланыстың стратегиясын әзірлеу және жүзеге асыру | 82 |
| 3.2 Жеке қосалқы шаруашылықтар аралық инновациялық сүт өңдеу кооперативтерін құру модельдерін әзірлеу | 95 |
| 3.3 Сүт саласындағы инновациялық кооперативтердің даму стратегиясын экономикалық-математикалық үлгілер негізінде болжау | 112 |
| **ҚОРЫТЫНДЫ** | 127 |
| **ПАЙДАЛАНЫЛҒАН ӘДЕБИЕТТЕР ТІЗІМІ** | 132 |

**НОРМАТИВТІК СІЛТЕМЕЛЕР**

Бұл диссертациялық жұмыста келесі нормативтік құжаттарға сілтемелер жасалды:

Қазақстан Республикасының Президенті Қ.-Ж. Тоқаевтың 2023 жылдың 01 қыркүйектегі Қазақстан халқына жолдауы. – Астана, 2023.

Қазақстан Республикасының Президенті Қ-Ж.Тоқаевтың Қазақстан халқына Жолдауы. - Астана, 2022.

Қазақстан Республикасы Үкіметінің 2021 жылғы 30 желтоқсандағы № 960 Қаулысы. Қазақстан Республикасының агроөнеркәсіптік кешенін дамытудың 2021-2030 жылдарға арналған тұжырымдамасын бекіту туралы.

Қазақстан Республикасы Ауыл шаруашылығы министрінің 2016 жылғы 19 қарашадағы № 3-1/600 бұйрығы. Асыл тұқымды мал шаруашылығын дамытуды, мал шаруашылығы өнімінің өнімділігі мен сапасын арттыруды субсидиялау қағидаларын бекіту туралы.

Қазақстан Республикасының 2005 жылғы 8 шілдедегі Заңы. Агроөнеркәсіптік кешенді және ауылдық аумақтарды дамытуды мемлекеттік реттеу туралы.

Қазақстан Республикасында агроөнеркәсіптік кешенді дамыту жөніндегі 2013-2020 жылдарға арналған «Агробизнес-2020» бағдарламасы. - Астана, 2013.

Қазақстан Республикасының индустриалдық-инновациялық дамуының 2003-2015 жылдарға арналған стратегиясы туралы. – Астана, 2003.

Қазақстан Республикасы Үкіметінің 2011 жылғы 19 ақпандағы № 158 қаулысы. Қазақстан Республикасы Ауыл шаруашылығы министрлігінің 2011-2015 жылдарға арналған стратегиялық жоспары туралы. – Астана, 2011.

Қазақстан Республикасы Заңының жобасы туралы Қазақстан Республикасы Үкіметінің 2021 жылғы 31желтоқсандағы № 985 қаулысы. Жеке қосалқы шаруашылық туралы. – Астана, 2021.

**БЕЛГІЛЕУЛЕР МЕН ҚЫСҚАРТУЛАР**

Бұл диссертациялық жұмыста келесі белгілеулер мен қысқартулар қолданылған:

|  |  |
| --- | --- |
| АҚ | * - Акционерлік қоғам |
| АҚШ  АӨК | * - Америка Құрама Штаттары * - Агроөнеркәсіп кешені |
| ҒЗИ | * - Ғылыми-зерттеу институттары |
| ҒӨБ | * - Ғылыми-өндірістік бірлестіктер |
| ЕАЭО | * - ЕвроАзия экономикалық Одағы |
| ЕО | * - Еуропа Одағы |
| ЖҚШ | * - Жеке қосалқы шаруашылықтары |
| ЖШС | * - Жауапкершілігі шектеулі серіктестік |
| ИК | * - Инновациялық кооператив |
| ҚҚС | * - Қосымша құн салығы |
| ҚР | * - Қазақстан Республикасы |
| ӨБ | * - Өндірістік бірлестіктер |
| ТМД | * - Тәуелсіз Мемлекеттер Достығы |
| Ш(Ф)Қ | * - Шаруа (фермер) қожалығы |
| гр. | * - грамм |
| кг. | * - килограмм |
| млн. | * - миллион |
| тг. | * - теңге |
| тн. | * - тонна |
| ц. | * - центнер |

**КІРІСПЕ**

**Зерттеу тақырыбының өзектілігі**. Қазақстан тәуелсіздік алғаннан кейін, мал шаруашылығы саласын жекешелендіру негізінде алдынғы мал шаруашылығы өнімдерін өндіріп жүрген ірі-ірі кеңшарлар мен ұжымшарлар жойылды, олардың орнына жеке меншік өндірістік кооперативтер, акционерлік қоғамдар мен серіктестіктер, шаруа (фермер) қожалықтары қалыптасты, сонымен қатар, алдыннан келе жатқан ауыл шаруашылығының бір санаты болған жеке қосалқы шаруашылықтар өз шаруашылық қызметтерін атқаруын жалғастырды. Қазақстан Республикасының мал шаруашылығы саласында, соның ішінде сүт бағытындағы қарамал шаруашылығында қайта қалыптастырудың әсерінен алдыңғы өндірілген сүттің негізгі бөлігін өндіретін маманданған ірі тауарлы сүт кешендері өз қызметтерін тоқтатты, оның орнына орта немесе шағын жеке серіктестіктер, жеке кәсіпкерлер пайда болды.

Бүгінгі күнде, жалпы ел ішіндегі өндірілген сүт өнімінің негізгі үлесінде жеке қосалқы шаруашылықтардың үлесі елдің әр түрлі аймақтарында 85 пайыздан 93 пайыз деңгейінде тербелуде. Сондықтан, жеке қосалқы шаруашылықтарды инновациялық, кәсіпкерлік рухта терең зерттеуді, дамыған шет елдер мен отандық сүт өндірісі тәжірибесінде оларды кооперациялық байланыс негізінде қарқынды дамыту заңдылықтарын, ұйымдық, өнімдік және маркетингтік инновациялық жетістіктерді ғылыми зерделеп, нәтижелерін сүт шаруашылығы өндірісінде қолданысқа ендірудің маңызы үлкен.

# Сүт өндіруші жеке қосалқы шаруашылықтар бұл ауылдық елді мекендерде жеке жер телімінде өздерінің сүт өніміне деген сұранысын қанағаттандыруға, жеке табыс табу мақсатында шикі-сүт өнімін өндіруші және өңдеуге өткізуші тұрғындар мен оның отбасы мүшелері болып табылады және бұл жеке қосалқы шаруашылықтар ауылдық жерде тұрғындарды жұмыспен қамтудың негізгі көзіне айналды.

Жеке қосалқы шаруашылықтар аралық кооперация байланысы негізінде инновациялық сүт өңдеу кооперативтері мен кешендерінің жаңа түрлерін құру, ол сүт шаруашылығы саласын жаңа инновациялық-кооперация негізінде ұйымдастыруды көздейтін инновациялық кәсіпкерлік құрылымы деп тұжырымдама жасауға мүмкіндік береді. Бұл инновациялық қызметтердің нәтижесі жаңа ұйымдық, өнімдік және басқарушылықта болған инновациялық жетістіктерді, немесе озық техника мен жаңа технологияларды сүт шаруашылығында қолдану негізінде саланы стратегиялық дамыту жолы ретінде қарастыру жөн.

Қазақстан Республикасы Президенті Қ.-Ж. Тоқаев 2023 ж. Қазақстан халқына Жолдауында «... сүт ...өнімдерін терең өңдеу ... болашағы зор бағыттарға басымдық берген абзал, ... ең алдымен, өнімді жоғары деңгейде өңдеуге көшуіміз қажет. Жеке қосалқы шаруашылық иелері өзара бірігуі қажет. Осыған қажетті жағдай жасалуы керек» - деп атап өтті [1].

Кооперациялық байланыс негізінде сүт өндіруші жеке қосалқы шаруашылықтар сүт өнімдерінің көлемі жылдан-жылға артуының себебінен олар өнімдерін шикізат күйінде емес, сүттерін сүт өңдеуші кооперативтер мен компаниялар арқылы өнеркәсіптік негізде терең өңдеуді жүзеге асырып, кең ассортиментте сүт өнімдерін шығаруды қолға алды. Болашақта жеке қосалқы шаруашылықтар өндірген шикі-сүттерін келісім-шартпен мүше болған сүт өңдеу-сату кооперативтері арқылы озық техника және технологиялар негізінде терең өңдеуге жиып тапсырып, шикі-сүтті «өңдеу, сақтау, буып түю, сату» тік интеграциялық-технологиялық бір тұтас үрдістерді инновациялық негізде ұйымдастыруға және дамытуға қол жеткізу қажеттілігі туындады.

Жеке қосалқы шаруашылықтар аралық кооперациялық байланыс негізде сүт өндіру кооперативі мен сүт өңдеу-сату кооперативтік құрылымдарды құру және оларға мүше шаруашылықтардың қарқынды дамуын қалыптастыру мақсатында инновациялық жетістіктер мен инновациялық қызметтерді сүт өңдеу кооперативтік өндіріске қолданысқа ендіру бойынша мәселелердің дұрыс шешілуі осы диссертацияның ғылыми зерттеу мақсаты мен зерттеу тақырыбының өзектілігін айқындайды.

**Ғылыми-зерттелу дәрежесі** Ұлттық шаруашылық жүйесінде жеке қосалқы шаруашылықтар аралық кооперациялық байланыс негізінде сүт өңдеу кооперативтерін дамытудың негізгі теориялық және әдіснамалық негіздерін шетелдік және Рессейлік танымал ғалымдар: инновациялық теорияның жетекшісі, Дж. Шумпетер; ғылыми-техникалық дамуды экономикалық өсудің негізгі факторы ретінде зерттеген Р. Солоу; бәсекеге қабілетті салалық, өндірістік кластерлерді дамыту теориясының авторы, М.Портер, М.Мескон, Ф.Котлер және басқалардың еңбектері, классикалық кооперативтік теорияға үлес қосқан теоретиктер А.В. Чаянов, М.И. Туган-Барановский және басқалар болды.

Кооперациялық қозғалыстың дамуына еңбек сіңірген Е.С.Строев, А.П.Макаренко, В.Ф.Тотомианц, А.А.Никонов, А.В. Ткач, И.А.Спиридонов, И.Б.Ромашова, В.А.Фурсов, В.Е.Хруцкий, Р.А. Фатхутдинов, О. Сабден, Ф.Г. Альжанова және т.б. инновацияның теориялық тәсілдері мен әдіснамалық негіздеріне, олардың тиімділігін арттыру мәселелері шет елдің және қазақстандық ғалымдардың: Д.В.Соколов, А.И. Пригожин, Б.Санто, А.Б.Титов, Ю. П. Морозов, И. Санду, И. Ушачев, А.К. Кошанов, Т.И. Есполов, У.К. Керимова, Г.А. Қалиев, Т.А. Есиркепов, А.А. Сатыбалдин, Д.И. Ризакова, М. Кемел, М. Ускенов, Г.А. Молдашев және тағы басқалар өз зерттеулерінде қарастырды.

Әлемдік және отандық ғалымдардың ғылыми-ізденістеріне қарамастан жеке қосалқы шаруашылықтар аралық кооперация үрдісі негізінде сүт өңдеу-сату кооперативтерін ұйымдастыру мәселесі, шикі-сүтті «өндіру-тасымалдау-өңдеу-буып түю-сату» үрдістерін тік интеграциялық-технологиялық бір тұтас жүйе ретiнде, инновациялық жетістіктерді қолданысқа ендіру негізінде елдің сүт өндіру және өңдеу саласын дамытуда жаңа ұйымдық инновацияны, «сүт өңдеу-сату кооперативтерін» құру және оны басқарудың тәсілдері мен тетіктерін жетілдіру қажет.

**Зерттеудің мақсаты** - жеке қосалқы шаруашылықтар аралық кооперациялық байланыс негізінде сүт өңдеу кешендеріндегі инновациялық кооперативтерді қалыптастыру және дамытудың әдістемелік-тәжірибелік негіздерін әзірлеу, ұсыныстар беру.

**Зерттеу міндеттері**. Зерттеу мақсатына жету үшін келесі ғылыми мәселелердің шешімдері қарастырылды:

-«кооперация», «инновациялық кооператив» түсінігінің заманауи мәнін ашу, инновациялық «сүт өндірісі кооперативтері» мен «сүт өңдеу-сату кооперативтерін» қалыптастыру мен дамытуды теориялық-әдіснамалық негіздеу;

- жеке қосалқы шаруашылықтар аралық кооперациялық келісім негізінде сүт өңдеу, сату кооперативтерін дамытудың шетелдік тәжірибесін зерттеу және оларды отандық сүт өңдеу инновациялық кооперативтерін құру мен дамыту жолдары, құру қағидалары, факторлары мен көрсеткіштер жүйесін бағалау;

-Түркістан облысы сүт шаруашылығында жеке қосалқы шаруашылықтардың орны, қазіргі жағдайы сүтті өңдеу-сату өндірісінде қолданысқа ендірілген инновациялар негізінде жеке қосалқы шаруашылықтар аралық кооперациялық байланыс қызметтерінің қалыптасуы мен дамуын талдау;

- ауылдық аудандарда жеке қосалқы шаруашылықтар аралық құрылатын инновациялық «сүт өндіру кооперативтері» мен «сүт өңдеу-сату кооперативтерінің» кооперациялық байланыс модельдерін әзірлеу, болашаққа стратегиялық дамыту жолдарын негіздеу, ұсыныстар жасау;

- елдің сүт шаруашылығы мен сүт өңдеу саласының қызметтерін экономикалық-математикалық, эконометрикалық тренд үлгілері негізінде болашаққа 2030 ж. стратегиялық даму параметрлерін негіздеу.

**Зерттеу нысаны -** Түркістан облысының жеке қосалқы шаруашылықтары мен сүт өңдеу кооперативтері қызметтері жүйесі, оның сүт шаруашылығы ұйымдары мен ұйымдастырушылық-құқықтық нысандары.

**Зерттеу пәні** - жеке қосалқы шаруашылықтар аралық кооперация байланысы негізінде инновациялық сүт өңдеу инновациялық кооперативтерін құру, қызметтерін қалыптастыру мен дамуының теориялық-әдістемелік негіздері мен ұйымдастыру-экономикалық қатынастары.

**Зерттеудің теориялық және әдіснамалық негізі.** Мәселенің теориясы мен әдіснамасы шетелдік және қазақстандық ғалымдардың ғылыми еңбектерін зерттеу негізінде анықталды. Ақпараттық негіздер ретінде ҚР заңнамалық актілері, Қазақстан Республикасы Президенті мен Үкіметінің қабылдаған заңдары мен жарғылары, Қазақстан Республикасының Президентінің жолдаулары мен мемлекеттік бағдарламалар, Статистика ұлттық бюросының, Қазақстан Республикасы Ауыл шаруашылық министрлігінің, Түркістан облысының ауыл шаруашылық статистика комитетінің деректері қолданылды.

**Зерттеу нәтижелерін** талдауда индекстік, экономика-статистикалық, эконометрикалық, корреляциялық-регрессиялық, экономика-математикалық модельдеу әдістері қолданылды, арнайы компьютерлік бағдарламалар негізінде есептелді.

**Зерттеу нәтижелерінің ғылыми жаңалығы келесілерден тұрады:**

- «кооперация» және «инновациялық кооператив» экономикалық категориялардың заманауи мәнін ашу негізінде инновациялық «сүт өндірісі кооперативтері» мен «сүт өңдеу-сату кооперативтерін» ұйымдастыру және құру тұжырымдамасы негізделді;

- отандық сүт өңдеу кооперативтерін ұйымдастырудың шетелдік тәжірибесі зерттеліп, нәтижелері отандық сүт өңдеу инновациялық кооперативтерін құруда қолданылды, қағидалары мен факторлары, көрсеткіштер жүйесі зерделенді;

- жеке қосалқы шаруашылықтардың аралық кооперациялық байланысы негізінде сүт компаниясының қолданысқа ендірген өндірістік және өнімдік, ұйымдық, қызметтік және маркетингтік инновация түрлері бағаланды, сүтті (жию-өңдеу-буып түю-сату) тік интеграциялық-технологиялық үрдістерді бір ұйымның ішінде атқарылуын негіздеу нәтижелері көрсетілді;

-Түркістан облысы сүт шаруашылығында жеке қосалқы шаруашылықтар аралық жаңа инновациялық «сүт өндірісі кооперативтері» мен «сүт өңдеу-сату кооперативтерінің» кооперациялық байланыс модельдері құрылып, ұсыныстар жасалды;

-экономикалық-математикалық, эконометрикалық тренд үлгілері әзірленіп, елдің сүт шаруашылығы мен сүт өңдеу саласы қызметтерінің болашаққа 2030 жылдарға стратегиялық даму параметрлері негізделіп, ұсыныстар берілді.

**Қорғауға ұсынылатын негізгі тұжырымдар:**

- «кооперация», «инновациялық кооператив» ұғымдарының мәнінің теориялық-әдістемелік зерттеу нәтижесінде жеке қосалқы шаруашылықтар аралық кооперациялық байланыс арқылы инновациялық «сүт өндірісі кооперативі» мен «сүт өңдеу-сату кооперативін» ұйымдастыру және құрудың авторлық түсіндірмесі берілді;

- сүт саласында кооперациялық байланыс келісімі негізінде дамытудың шетел тәжірибелерін зерделеу нәтижелері, оларды отандық сүт өңдеу кооперативтерін ұйымдастыру мен құруда қолдану жолдары, сүт кооперативін құру қағидалары, факторлары мен көрсеткіштер жүйесін бағалау нәтижелері ұсынылды;

- Түркістан облысындағы жалпы өндірілген сүт көлемінің жеке қосалқы шаруашылықтардың үлесінде 93,2% құрайтыны, соған қарамастан жалпы егістік алқабында жеке қосалқы шаруашылықтардың үлесі 3,1% анықталды. Жеке қосалқы шаруашылықтары аралық кооперация негізінде ЖШС «Фуд Мастер-Шымкент» компаниясы сүтті өңдеу-сату өндірісіне өнімдік және өндірістік, ұйымдық, қызметтік және маркетингтік инновацияларды ендіру арқылы сүтті (жию - өңдеу - буып түю - сату) тік интеграциялық-технологиялық байланысты бір тұтас өз өндірісіне толық ендіргені анықталды;

-Түркістан облысы жеке қосалқы шаруашылықтары аралық кооперация үрдісі негізінде ұйымдастырылатын инновациялық жаңа «сүт өндірісі кооперативтері» мен «сүт өңдеу-сату кооперативтерінің» кооперациялық байланыс модельдері әзірленіп, ұсынылды, облыстың сүт шаруашылығы саласында болашаққа стратегиялық даму жоспарына ендірілді;

- әзірленген экономикалық-математикалық, эконометрикалық және тренд үлгілері жәрдемінде елдің сүт шаруашылығы бойынша болашаққа 2030 ж. стратегиялық дамытудың есептелген параметрлері, қорытындысы мен ұсыныстары сүт шаруашылығының өндірістік резервтерін анықтауға мүмкіндік берді. Эконометрикалық үлгілер негізінде параметрлерді есептеу нәтижелері дамудың теориялық деңгейі анықталды және сүт шаруашылығының болашақта стратегиясын басқару жолдары ұсынылды.

**Зерттеудің практикалық маңызы.** Зерттеу барысында алынған негізгі нәтижелер мен қорытындылар кооперация үрдісі негізінде жеке қосалқы шаруашылықтар аралық инновациялық сүт өндірісі кооперативі мен сүт өңдеу-сату кооперативін ұйымдастыру, оның қалыптасуы мен даму мәселелері бойынша кейінгі теориялық және қолданбалы зерттеулер үшін қолданылуы мүмкін.

Диссертациялық зерттеудің тәжірибелік маңыздылығы, онда әзірленген ұсынымдар Қазақстан Республикасы Түркістан облысының сүт шаруашылығы саласында инновациялық сүт өндіру кооперативі мен сүт өңдеу-сату кооперативіне қатысушы-мүшесі жеке қосалқы шаруашылықтардың әлеуметтік-экономикалық жағдайларын арттыруға бағытталған және оларды Түркістан облысы сүт шаруашылық ұйымдарының жұмысының тиімділігін арттыруға мүмкіндік береді. Зерттеу обьектісі Түркістан облысы болғандықтан зерттеу нәтижесі Түркістан облысы ауыл шаруашылық басқармасына ұсынылды. Облыстың сүт шаруашылығы саласын болашаққа стратегиялық даму бағдарламасын құруда есепке алынды.

**Жоспарлы ғылыми-зерттеу жұмысымен байланысы.** Диссертациялық жұмыс М.Әуезов атындағы ОҚУ-нің «Экономика» кафедрасының 2021-2025 жж: МБ 21-06-09 ғылыми зерттеу жұмыстардың тақырыбының, 3 Бөлім «АӨК тиімділігін арттыру және өңірдің азық-түлік қауіпсіздігін қамтамасыз ету» агроөнеркәсіп кешенінің экономикасының қазіргі жай-күйін және даму проблемаларын талдау бағытына сәйкес орындалды.

**Дәйектілік принципі.** Диссертацияда алынған ғылыми мәліметтерзаманауи компьютерлік технологияларды қолдана отырып, арнайыбағдарламамен есептеліп әзірленген эконометрикалық, математикалық тренд үлгілері қолданылды, елдегі сүтті мал шаруашылығы саласының 2024-2030 жылдарға даму болжамының көрсеткіштері негізделді.

**Зерттеу нәтижелерінің апробациясы.** Зерттеу жұмысының негізгі нәтижелері мен қорытындылары халықаралық ғылыми-тәжірибелік конференциялардың материал жинақтарында көрініс тапты: «Ауэзов оқулары–19: тәуелсіздікке-30жыл» атты Халықаралық ғылыми-тәжірибелік конференция (Шымкент қ., 2021ж), «Инновации в управлении социально-экономическими системами» атты Халықаралық ғылыми-тәжірибелік конференция Г. В. Плеханов атындағы Ресей экономикалық университеті (Москва қ., 2022ж), «Цифрландыру дәуіріндегі Қазақстан Республикасы экономикасының дамуын трансформациялаудың заманауи үрдістері» атты Халықаралық ғылыми-практикалық конференция (Шымкент қ., 2022ж), «Proceeding IX International Conference «Industrial Technologies and Engineering» ICITE – 2022 (Шымкент қ., 2022ж).

**Басылымдар:** Диссертациялық жұмыстың орындалуы барысындазерттеу жұмыстарының нәтижелері мен тұжырымдамалары 15 ғылыми еңбекте жарияланған, соның ішінде: ҚР ҒЖБМ ҒЖБССҚК ұсынған журналдарда – 4 мақала, «Scopus» дерекқорына кіретін Халықаралық ғылыми басылымдарда (процентиль - 72 және 54) – 2 мақала, Халықаралық ғылыми-тәжірибелік конференцияларда – 9 мақала, авторлық құқықпен қорғалатын обьектілерге құқықтардың мемлекеттік тізіміне мәліметтерді енгізу туралы 1 анықтама.

**Диссертациялық жұмыстың құрылымы мен көлемі.** Көлемі 142 беттен тұратын диссертациялық жұмыс кіріспеден, үш негізгі бөлімнен, қорытындыдан, пайдаланылған әдебиеттер тізімінен тұрады. Жұмыс комьютерлік баспа беттерінде баяндалған, 12 сурет, 22 кесте, 147 пайдаланылған әдебиеттер тізімі келтірілген.

**1 ИННОВАЦИЯЛЫҚ КООПЕРАЦИЯ НЕГІЗІНДЕ СҮТ ӨҢДЕУ КООПЕРАТИВТЕРІН ДАМЫТУДЫҢ ТЕОРИЯЛЫҚ НЕГІЗДЕРІ**

**1.1 Кооперация негізінде жеке қосалқы шаруашылықтар аралық сүт өңдеу инновациялық кооперативтерін құрудың ғылыми негіздері**

Кооперация (латын тілінде – ынтымақтастық) деп аталып, екі мағынада түсінік береді: 1) адамдар әр түрлі еңбек бөлінісінде қызмет атқара отырып, бірақ өзара байланыста болған еңбек үрдісінде бірлесе атқаратын еңбекті ұйымдастыру түрі. Экономикада бұл еңбек үрдісінің бірлесуі еңбек кооперациясы деп аталады. Біртекті жұмыс немесе қызметті (мысалы, сүт өндіру, сүт өңдеу, сауда, егін жинау және т.б.) қамтитын қарапайым кооперация. 2) Өндірістік шаруашылық қызметтің әр түрлі сатыларында ортақ мақсатқа жету үшін тұрғындардың - шаруалар, меншік иелерінің белгілі бір нақты ерікті бірлестігі немесе кооперациясы [2].

Нарық жағдайында әлемдегі елдердің ауыл шаруашылығы саласында өнім өндірушілер, соның ішінде сүтті мал шаруашылығы саласында сүт өнімін шығарушы кәсіпорындар арасында бәсекелестік жағдай қалыптасады, олардың өнімін ары қарай жылжытып өңдеу және сату қызметтерін атқаратын делдалдар қалыптасады, бұның нәтижесінде кооперациялық қызметті атқарудың жетілдірілген түрлерінің пайда болуына қажеттілк туындайды.

Ауыл шаруашылығы саласында кооперацияның дамуының мәні мен заңдылықтарын зерттеудегі маңызды ролін әлемде классикалық теорияға өз еңбектерін ұсынған теоретиктер В. Чаянов, М.И.Туган–Барановский [3,4] кооперативтің дамудың экономикалық мәні мен маңыздылығын, құрылымдық тиімділігін зерттеп ұсыныстар берді.

Кооперациялық қозғалыстың дамуының әр түрлі кезеңдерін зерттеп, тұжырымдамалық тәсілдері мен бағыттарын негіздеп, кооперация мәселесі мен ұйымдастыру тәсілдерін ұсынған ғалымдар, олар, Е.С.Строев, А.П.Макаренко, В.Ф.Тотомианц, А.А.Никонов, А.В. Ткач, Н.С. Дешковская және басқалар болды [5-10].

Рессей ауыл шаруашылығы саласында сол кездегі қалыптасқан өндірістік кооперация үрдісіне негізделген сүт пен май өндіруші өндірістік кооперативтер, сүтті ірімшікке өңдеуші ұйымдар, сүт өнімдерін өткізу және сатуды жүзеге асыратын кооперативтік серіктестіктер мен әр түрлі бағыттар бойынша қалыптасқан өндірістік кооперативтер қалыптасты. Бұл шаруашылықтар аралық өндірістік кооперативтерде сүтті өндіруші шаруалардың кооперациялық байланыстың артықшылығы арқасында шикі-сүттерін бір өндіріске шоғырландыруға, сүтті «өндіру - өңдеу - сату» торы арқылы соңғы тұтынушыға қажетті ассортиментте өткізуге жағдай жасайды. Кооперациялық үрдіс шаруалар мен жеке жанұя қожалықтарына нарық жағдайында олардың бәсекелік деңгейін арттыру тетігі іспеттес өндірістік кооперативке қатысушы-серіктерінің мақсаттарына жауап берді, оларға сүт және сүт өнімдерін өңдеу және сату торын дамытып, қалыптастырды [11,12].

Кооперация негізде құрылған өндірістік кооперативтiң қатысушы-мүшелері төменде айтылған қағидалар арқылы қызмет атқарады: кооперативке біріккен шаруалар мен жеке жанұя шаруашылықтары кооператив қағидаларына сай мiндеттемелердi келісім-шарт арқылы толық орындауы қажет; өндірістік кооператив қызметі нәтижесінде алынған табыс пен пайданы сол кооперативке бірлескен мүшелер арасында олардың әр қайсысының орындаған жұмысына байланысты пропорционалды бөліп беріледі; өндірістік кооператив ұйымын басқару қызметі еркін атқарылады [13].

Нарықтағы бәсекелестік күрес, ауыл шаруашылығы саласындағы құрылымдық өзгерістер, өндірілген сүт және сүт өнімдерін сату және өткізуді шоғырландыру мәселесі сүт шаруашылығы ішінде сүт өндірістік кооперативтеріне бірлесіп, өздерінің материалдық-қаржылық ресурстар әлеуетін үнемді бөлісуге, тиімді пайдалануға ынталандырады. Алғаш құрылған кооперативтер өздерінің кейбір қол жеткізе алмайтын экономикалық, қаржылық мәселелерін шешуде мемлекеттік және жергілікті қолдау негізінде жүзеге асырады. Мемлекеттің қолдаумен құрылған өндірістік кооперативтерге, жеңілдетілген несие мен субсидия, дотациялар қарастырылған, арнайы салықтық режимдер беріліп кооперативтердің сұранысы мен ұсынысы қанағатандырылады, бұл олардың нарыққа үлкен көлемдегі өнімдермен шығуына мүмкіндік жаратты, кооперативтерде еңбек өнімділігінің өсуіне, орта және шағын кооперативтік ұйымдардың бәсекеге қабілеттілігін арттыруға ықпал етеді [14].

Кооперативтік қозғалыстар Европалық Одақ елдерінде де келісім-шарт негізінде ауыл шаруашылығы өнімдерін жию, өңдеу, өткізу бойынша кооперативтік кешендерді құру жолымен басталды. ЕО мүше елдердің шаруалары құрылған кооперативтерге ерекше қызығушылық танытты, өйткені кооперативтер шаруаларға өнімдерін өңдеуге, сатуға кепілдік беріп, келісім-шарт негізінде оңтайлы баға деңгейін белгілеп, уақытында төлемдерін төледі [15].

Ауыл шаруашылығы өнімдерін сату бойынша Рессейдегі кооперативтер екі түрге бөлінді:

1) Жеке өндірушілердің өнімдерін: астық, көкөніс, жеміс-жидек, сүт, ет және т.б. өткізу жөніндегі кооперативтер;

2) Кооперативтік май және ірімшік кешендерінде, мал сою пункттерінде, жеміс-жидек және көкөніс кептіргіштерінде өңделген өз мүшелерінің өнімдерін өткізу жөніндегі кооперативтер [16].

Л.П.Наговицина, пікірінше «Кооперация - бұл әр түрлі салаларды, өндірістерді және кәсіпорындарды біріктіру жүйесі» [17], яғни кооперация – бұл жеке қосалқы шаруашылықтардың сүт өндірісін, сүтті сиырды бағу, сүт тасымалдау, сүт сақтау, шикі-сүтті өңдеу-сату т.б. өндірістік үрдістерді бірлесе бір ортада, атқару жүйесі ретінде қарастырады.

Вахитов К.И. өз пікірінде: «Экономикалық ұйым ретінде кооперацияның мәні, оның негізі болып саналатын кооперативтік мүлік тек қана кооперативтерге тән, қаржыны игерудің және оларды бірлесіп пайдаланудың топтық сипаты» [18], - деп негіздейді. В.П. Прижигалинский, «кооперация – бұл өз кооператив мүшелерінің қажеттіліктерін қамтамасыз етуге бағытталған ұжым» [19] ретінде қарастырады. Яғни, кооператив қызметі арқылы жеке қосалқы шаруашылықтары шикі-сүтін сату, тасымалдау шығынын үнемдейді, есептік бағамен өткізіп табыс табады, келісіммен аралас-жем, нәсілді мал төлін, ветеринариялық дәрі-дәрмек, қызметерін алады, әлеуметтік-тұрмыс деңгейі артады немесе қажеттіліктерін қанағаттандырады.

Р.Г.Янбых, өз зерттеуінде «Ауыл шаруашылық кооперация үрдісі екі түрге бөлінеді: өндірістік және тұтынушылық, тұтынушылық ары қарай мамандануына қарай бөлінеді»[20], -деп атап өтсе, ол жалпы ауыл шаруашылық кооперациясының, көлбеу және тік кооперация байланысы негізінде дамытуды, мысалы, көлбеу кооперация арқылы сүт өндіру, өңдеуде екі немесе көп жеке қосалқы шаруашылықтар аралық кооперация негізінде «сүт өндірісі кооперативін» құру, жаңа «ұйымдық инновацияны» құру қажеттілігін алға тартады.

Кооперациялық үрдісті зерттеу нәтижесінде, Рессейлік ғалымдар оның елдің жалпы экономикасына тигізетін оң ықпалын анықтап қоймай, сонымен бірге оның жалпы әлеуметтік-экономикалық жағдайына тигізетін әсерін де зерттеді. Туган-Барановский М.И. өзінің «Кооперацияның әлеуметтік негіздері» атты мақаласында ... ауыл шаруашылығы кооперациясының шаруа қожалықтарының қажетті факторы деп есептеді. Оның негізгі ролі кооперациялық үрдіс арқылы жеке қосалқы шаруашылықтары мен шаруа қожалықтары үлкен ауқымда шаруашылықтың игілігі мен артықшылықтарын пайдалану мүмкіндігіне ие болады» - деп атап өтті [21, 278 б.].

Ауыл шаруашылығы саласы, соның ішінде сүт бағытындағы мал шаруашылығы саласында шаруашылық қызметтерді кооперативтік ұйымдастыру, кооперативтің тәуелсіздігі мен өндірістегі икемділігі оған қатысушы-мүшелерінің кәсіпкерлік қабілеттілігі мен инновациялық жаңалықтарды шаруашылық өндірісіне қолданысқа ендіруге үлкен мүмкіншілік береді. Туган-Барановский М.И. өз еңбегінде «Кооперация шаруа қожалықтарының өнімділігін басқаларға қарағанда арттырады. Өндіріс саласында шаруа қожалықтарының өздері жағдайдың техникалық сипатына байланысты артықшылықтарға ие болады. Бірақ өнімдерін өткізу және сату сатысындағы қызметтер бойынша өндірістік кооперативтер шаруа қожалықтарына келесі қолдауды көрсетеді: кооперация арқасында шаруа қожалықтары, ірі фермерлермен бірдей шартта несиені пайдалана алады, шаруа өніміндерін жоғары бағамен сатып алады, шаруаға қажетті материалдық заттар мен отынды төмен бағамен сатып алады, және қажетті техникалық, агрономиялық және кеңестік қызметтерді өз уақтында ала алады» - деп атап өтті [21, 322 б.]. Туган-Барановский М.И. «Кооперациялық үрдісті дамытудың негізгі шарты, оның мүшелерінің жоғары экономикалық және әлеуметтік нәтижелерге қол жеткізуге мүдделі болуында және бұл жағдайда кооператив мүшесiнiң жеке мүддесi кооперативтік қоғамдық өндіріспен ұштасуы тиiс» - деп тұжырымдама жасады [21, 361 б.]. Ауыл шаруашылық кооперациялық қозғалыстың дамуының әр түрлі кезеңдеріндегі зерттеуші ғалымдардың берген анықтамаларына қысқаша 1 кестеде баға берілді.

Кесте 1 – Ауыл шаруашылығы кооперациясы түсінігіне берген зертеуші ғалымдардың анықтамалары

|  |  |  |
| --- | --- | --- |
| Автор | Анықтамалардың мазмұны | Автордың бағалауы |
| 1 | 2 | 3 |
| А.В.Чаянов | Кооперация - бұл еңбек бөлінісі мен оның мамандануын толықтыратын еңбекті ұйымдастыру түрі немесе өндірістің нақты нысаны ретінде әрекет ететін ұйымдық-экономикалық кәсіпорын. | Кооператив – кооператив мүшелері жеке қосалқы шаруашылықтардың сүт өндіру үрдісін немесе шикі-сүтті өңдеуден сатуға дейінгі тік интеграциялық-технологиялық үрдістерді кооперация негізінде атқаратын инновациялық ұйым. Кооператив пен оның мүшелері мүдделері үйлесімді жүзеге асады және қорғалады. |
| М.И.Туган-Барановский | Кооператив - бұл жекеленген адамдардың мүддесіне жұмыс жасайтын шаруашылық ұйым, табысты болу үшін ол ұйым өз жұмысын капиталистік кәсіпорындар сияқты іскерлікпен, коммерциялық есепке сүйеніп атқару керек . | Кооператив – жеке қосалқы шаруашылықтар ресурстарын үнемдеуге, табыс алуға, нәсілді төлмен, азықтық аралас-жем, шикі-сүтті өңдеу, сату және т.б. қызметтерді кооперативте атқарып олардың мүддесіне қол жеткізетін инновациялық ұйым. |
| Р.Г.Янбых | Ауыл шаруашылық кооперация үрдісі екі түрге бөлінеді: өндірістік және тұтынушылық, тұтынушылық ары қарай мамандануына қарай бөлінеді. | Ауыл шаруашылық кооперация екі түрге бөлінеді: көлбеу және тік кооперация байланысы. Көлбеу кооперация – сүт өндіру, өңдеуде екі немесе көп жеке қосалқы шаруашылықтар аралық коопераця негізінде «сүт өндірісі кооперативін» құру, жаңа «ұйымдық инновацияны» құру, ендіру. Тік кооперация – тік интеграциялық-технологиялық «сүт өндіру-сақтау-өңдеу-сату» үрдістерін бір ұйымның ішінде «сүт өңдеу-сату кооперативін» құру негізінде «ұйымдық инновацияны» ендіру. |
| Л.П.  Наговицина | Кооперация - бұл әр түрлі салаларды, өндірістерді және кәсіпорындарды біріктіру жүйесі. | Кооперация – бұл жеке қосалқы шаруашылықтардың сүт өндірісін, сүтті сиырды бағу, сүт тасымалдау, сүт сақтау, шикі-сүтті өңдеу-сату т.б. өндірістік үрдістерді бірлесе бір ортада, атқару жүйесі. |

1-кестенің жалғасы

|  |  |  |
| --- | --- | --- |
| 1 | 2 | 3 |
| В.П.  Прижигал-  инский | Кооперация – бүл өз кооператив мүшелерінің қажеттіліктерін қамтамасыз етуге бағытталған ұжым. | Кооператив қызметі арқылы жеке қосалқы шаруашылықтары шикі-сүтін сату, тасымалдау шығынын үнемдейді, есептік бағамен өткізіп табыс табады, келісіммен аралас-жем, нәсілді мал төлін, ветеринариялық дәрі-дәрмек, қызметерін алады, әлеуметтік-тұрмыс деңгейі артады. |
| М.Кемель | Кооперация – жеке, заңды тұлғалардың – өздерінің экономикалық мүдделерін кооперативтік қағидаларға сай жүзеге асыру мақсатында ынтымақтасу тәсілі. | Кооперация – жеке қосалқы шаруашылықтардың сүт өндіру немесе сүт өңдеу мақсатында кооперация арқылы бірлесуі, ынымақтасуы. |
| Ескерту – [24, 20 б., 21, 224 б., 20, 54 б., 17, 124 б., 17, 12 4 б., 19, 204 б., 25, 267 б.] әдебиеттерге шолу негізінде автормен құрастырылған | | |

Чаянов А.В. кооперация теориясының дамуына орасан үлес қосқан аграрлық ғалым экономист. Оның пікірінше, «ауыл шаруашылығы саласының негізгі мәселелерінің бірі жеке қосалқы шаруашылықтары мен шаруа қожалықтарында өнім өндіруді ұйымдастыру, оларды қажетті құрал-саймандармен жабдықтау, өнімдерді өткізу және өңдеу қызметтерін атқаратын ұйымдар құру», - болып табылады [22]. Осындай, кооперативтік ұйымдардың негізінде жеке қосалқы шаруашылықтары мен шағын шаруа қожалықтары ірі өңдеуші және сауда ұйымдары мен кәсіпорындардың бәсекелік күресіне төтеп бере алады.

А.В.Чаяновтың пікірінше, «кооперация бұл еңбек бөлінісі мен оның мамандануын толықтыратын еңбекті ұйымдастыру түрі немесе өндірістің нақты нысаны ретінде әрекет ететін ұйымдық-экономикалық кәсіпорын», - болып табылады. Өндірістік кооперативтер өздерінің қатысушы-мүшелерінің мүдделерінен өзгеше мүдделер негізінде кооперативтік шаруашылық қызметті толыққанды атқара алмайды. Өндірістік кооперативтер мүдделері мен өздерінің қатысушы-мүшелері мүдделері бір-бірімен ұштасуы қажет [23].

Өндірістік кооператив өз қызметінде жалпы кооперациялық байланысқа тән өндірістік үрдістер мен қызметтерді атқарумен бірге: кооперативтік бірлестік қызметіне ғылыми негіздеме әзірлеу, кооперативтік қызметтерді анықтау және құру, стратегиялық даму жоспарын құрумен шұғылданады.

А.В. Чаяновтың пікірінше, «кооперация үрдісі бір шаруашылық шеңберіндегіден гөрі кооперативтік бірлестікке экономикалық тұрғыдан дайындалған және кооперативтік түрде көбірек үлес қосатын қызметтер мен іс-шараларды шаруа қожалықтарынан дәйекті түрде «бөліп алу» арқылы дамиды» [23, 91 б.].

Ауылдық өндірістік кооперативтер жеке шаруашылықтарда атқару үшін тиімсіз болатын қызметтерді қамтиды. Кооперациялық үрдіс бастапқыда сүт жинау, тасымалдау қызметтерін жүргізсе, кейіннен сүтті өңдеу, буып-түю, сату мен жеткізуді бірлестіре тік интеграциялық-технологиялық байланысқан өндірістік үрдістерді қамтиды.

Өндірістік кооперативтің негізгі мақсаты кооперациялық негізде кооперативке қатысушы-мүшелеріне, яғни жеке қосалқы шаруашылықтарға қызмет көрсету бойынша өндірістік кооператив құру, оның қызметін ұйымдастыру, кооператив қызметтерін қатысушы-мүшелерінің қажеттіліктеріне икемді бейімдеу және мүшелерінің мүдделерін сақтау болып табылады.

Өндірістік кооперативтерді құру кезінде бірінші кезеңде ауыл шаруашылығы саласын нарық жағдайына сәйкестендіру бойынша қайта құруға мүмкіндік беретін қайта өңдеу, өткізу мен сату қызметтерін атқаратын өңдеу-сату кооперативтерін ұйымдастыру және құру қажет. Келісім-шарт негізінде сүтті жинап, қайта өңдеп, сүт өнімдерін өткізу және сатумен шұғылданатын кооперативтер құрумен қатар, басқада өнімдер мен қызметтерді атқарумен шұғылданатын ауыл шаруашылық кооперативтері (машиналық, мелиоративтік, нәсілді мал өсіру және т.б.) қызметтерін бара-бар жүргізуді қолға алу мүмкін.

А.В. Чаяновтың теориясы бойынша барлық ауыл шаруашылығы кооперативтерінің бір мезгілде қызмет атқаруы ауылдық елді мекендердегі жеке қосалқы шаруашылықтары мен шаруа қожалықтарының қарқынды дамытудың негізі болып табылады. А.В. Чаяновтың пікірінше: «Кооператив - бұл белгілі бір адамдар тобының ерікті түрде ұйымдастырылған, олардың мүдделеріне қызмет етуге арналған шаруашылық қызметінің бөлігі». Ол «басқарудың кооперативтік нысандары туралы, жеке қосалқы шаруашылықтар мен шаруа қожалықтарының жеке жақтарын ұйымдастырудың ұжымдық нысаны, қоғамдық сипаттағы ерікті бірлестікке негізделген және мәжбүрлі типтегі ұжымшардан өзгеше ең көп пайда алу мүддесінде жұмыс істейтін коммерциялық кәсіпорын» деп атап өтеді [24].

Ауыл шаруашылығы сүт өндірісітік кооперативтерінің негізгі мақсаты оның үлескерлеріне барынша көп пайда алу мүмкіндігін беру болып табылады. Сүт шаруашылығындағы сүт өндірістік кооперативтердің мүшелері, олар кооперативтік байланыс негізінде келісім-шарт бойынша ортақ істің айналасында біріккен кооперативтік ұйым. Кооперативтік ұйымдарда өзіндік ерекшеліктері бар шаруашылық, қаржылық тетіктері құрылады.

А.В.Чаяновтың пікірінше, шаруа қожалықтарынан ауыл шаруашылығы өнімдерін өткізу, жеткізу, қайта өңдеу жөніндегі қызметтердің бөлінуі нәтижесінде әртүрлі типтегі кооперативтік құрылымдарды - жабдықтау және өткізу, сүт өнімдерін өңдеуші және өткізуші кооперативтер, машина-техникалық қызметтерді атқарушы кооперативтер және басқалары құрылады, яғни кооперациялық байланыс бұл кезде ауыл шаруашылығы өнімдері өндірісімен оларды өнеркәсіптік терең өңдеу арасындағы органикалық байланысқан тік технологиялық интеграциялық байланыс сипатында болады [24, 264 б.].

М.Кемель пікірінше, «кооперация – жеке, заңды тұлғалардың – өздерінің экономикалық мүдделерін кооперативтік қағидаларға сай жүзеге асыру мақсатында ынтымақтасу тәсілі» [25].

Ауыл шаруашылығы кооперативтерінің түрлері айтылғанда, негізінен ауыл шаруашылығы кооперативтерінің бірнеше жіктелуі бар. Кооперативтердің әртүрлілігіне қарамастан, тек екі түрі өмірде дамыған: өндірістік және тұтынушы кооперативтер.

«Өндірістік кооператив – бұл бірлескен өндірістік және басқа да шаруашылық қызмет үшін мүшелік негізінде азаматтардың ерікті бірлестігі ... олардың жеке еңбек қатысуы негізінде және оның мүшелерінің (қатысушылардың) мүліктік үлестерін біріктіру негізінде құрылған ... өндірістік кооператив - бұл коммерциялық ұйым» [26].

«Тұтыну кооперативі – қатысушылардың материалдық және өзге де қажеттіліктерін қанағаттандыру мақсатында өз мүшелерінің мүліктік үлестерін біріктіру арқылы жүзеге асырылатын мүшелік негізінде азаматтар мен заңды тұлғалардың ерікті бірлестігі» [27].

Тұтыну кооперативтік ұйымдар тұтынушыларға қажетті ауыл шаруашылығы өнімдерін бірлесіп сатып алу, тұтыну тауарларын өндіру және оларды кейіннен өз мүшелеріне және жеке қосалқы шаруашылықтарға сату үшін біріктіреді, жеке қосалқы шаруашылықтарға жабдықтау, жөндеу және бірқатар әлеуметтік қызметтерді көрсетеді.

Қазақстан егемендік алғаннан кейін, ауыл ауылшаруашылық кәсіпорындарының қайта қалыптасуына байланысты, саладағы құрылымдық өзгерістердің арқасында жеке қосалқы шаруашылықтары сараланып жалпы өндіріс көлемінде жеке қосалқы шаруашылықтардың үлесі және рөлі артты. Сондықтан, олардың елдегі атқарып жатқан шаруашылық қызметтерінің қалыптасуы мен дамуын талдап, қызметтеріне толық баға беру қажет.

Қазақстандық ғалымдардың ішінен ауыл шаруашылығындағы кәсіпкерлік құрылымдардың ұйымдық-экономикалық өзара қарым-қатынасын, кооперативтік құрылымдардың теориясы мен әдістемелік негіздерін зерттеген және зерделеген ғалымдардың еңбектерін атап өтуге болады [28-34].

Соңғы жылдардағы ауыл шаруашылығы санаттарына қарасты кооперативтік құрылымдардың шаруашылық қызметтерін ұйымдастыру және басқару мәселелерін, ұсақ тауарлы өндірістерді шешудің негізгі жолы шаруашылықтар аралық кооперация негізінде кооперативтерді ұйымдастыру бойынша ғалымдардың ішінде Т.И. Есполов, У.К. Керимованың еңбектерінен көреміз [35].

Қазақстан Республикасы Үкіметінің «Жеке қосалқы шаруашылық туралы» Заңының жобасында 2021 жылғы 31 желтоқсандағы № 985 қаулысында жеке қосалқы шаруашылықтарының ел ішіндегі орны мен рөлін атай отырып, оларға мемлекеттік қолдау көрсету жолдарын ашық анықтап берді.

# Үкіметтің бұл қаулысында, «жеке қосалқы шаруашылықтары – азаматтың және оның отбасы мүшелерінің елді мекенде орналасқан жер телімінде ауыл шаруашылығы өнімдерін өндіру және қайта өңдеу бойынша өзі тұтынуына және ... жеке мұқтаждықтарын қанағаттандыру үшін өткізуіне арналған кәсіпкерлік емес қызмет түрі», - деп анықтама береді [36].

Жеке қосалқы шаруашылықтары тек өнім мен кірістің ғана емес, сонымен бірге ауыл шаруашылығын қайта қалыптастыру барысында ауылдық елді мекендерде тұрғындарды жұмыспен қамтудың негізгі көзіне айналды. Сондықтан, Қазақстан Республикасының ауыл шаруашылығы саласында қайта қалыптастыру барысында жеке қосалқы шаруашылықтары әр түрлі атаумен қалыптасты. Бұл шаруашылықты ресми отбасылық өндіріс немесе жеке тұрғындар шаруашылығы деп те атайды, дегенмен, бұл шаруашылық жартылай жеке қосалқы шаруашылығы болып табылады. Жалпы алғанда, жеке қосалқы шаруашылығы бұл өзін-өзі сақтау мен өзін-өзі танудың қажетті шарасы болғандықтан, ол иесінің және оның отбасы мүшелерінің жеке жұмысына және көбінесе қоғамдық экономика өндірісі құралдарына және олармен өндірістік, экономикалық байланыстарға негізделген шаруашылық болып табылады [37].

Қазіргі таңда жеке қосалқы шаруашылықтарын қарқынды дамытуда туындаған мәселер мен қиындықтарды шешуде жаңа идея, жаңа инновациялық ғылыми жетістіктерді жеке қосалқы шаруашылықтардың қызметтерін ұйымдастыруда, шаруашылықтардағы шектеулі ресурстарды толық кәсіпкерлік рухпен ынталандыру, өндірісті ұйымдастырудың жаңа ұйымның, үрдістік әдістерін, жаңа даму көздерін ендіруімен жүзеге асыру қажет [38].

И. Шумпетер «инновацияны кәсіпкерлік рухпен ынталандырған өндірістік факторлардың жаңа ғылыми және ұйымдық үйлесімі, оны экономикалық жүйелердің даму көзі ретінде қарастырады. Инновациялар кез-келген ... үйымдық ... басқарушылық өзгерістер ... экономикалық салаларда ұйымдастыру түрлерін жетілдіру» -деп тұжырымдайды [39].

Инновация туралы көп ғалымдар өз еңбектерінде оны жаңадан атқарылатын қызмет пен өндірілетін жаңа өнімге, оларды шығару жолдары мен жаңа ұйымдастыру әдістері мен амал-тәсілдеріне қаржылық, үрдістік, ұйымдық, ғылыми жаңалықтарды, өнімнің өзіндік құнын төмендететін жетілдірулер, мысалы кооперациялық байланыс негізінде шығындарды азайту немесе үнемдеу және т.б. жасауды түсіндіреді [38, 468 б,- 44].

Бочаров Н.В. өз зерттеулерінде «кәсіпорынның инновациялық қызметі деп жаңа өнімді жасау, ойлап табу, ... өндірісті ұйымдастыру және басқару әдістері бойынша іс-шаралар кешені, - деп түсіндіреді [45].

Рессей және отандық ғалымдардың пікірінен инновациялар - қандайда экономикалық салалар болмасын оның қызметшілері мен жұмысшыларының еңбегі нәтижесінде жаңа жаңалықтар мен идеяларды жүзеге асыру үрдісі, тұрғындардың сұранысын қанағаттандыруға және саланың немесе өндірістің тиімділік дәрежесін өсіруге мүмкіндік тудырады [46-49].

Қазіргі нарық жағдайында Қазақстан Республикасының ауыл шаруашылығы саласында басқа экономикасы дамыған елдер сияқты қайта құрудың негізінде кооперативтік ұйымдар құрып, ауыл шаруашылығы өнімдерін кооперативтер қызметтері негізінде тиімді атқару, табысты шаруашылық жүргізу мақсатында – Қазақстан Республикасының «Ауыл шаруашылығы кооперациясы туралы» Заңының негізінде ауыл шаруашылығы кооперациясын оның шынайы қағидаттары мен жаңа заңнамалық базасына тән ауыл шаруашылығының жаңа инновациялық құрылым, ұйым ретінде өзгерте жарақтандыру болып табылады [50].

Ауыл шаруашылығында сүт өндірісін дамытудың ең тиімді жолы жеке қосалқы шаруашылықтардың өндірістік және экономикалық өзара қатынастармен үйлескен ірі өндіріске негізделген инновациялық жаңа «сүт өндірісі кооперативі» және жаңа «сүт өңдеу-сату кооперативі» түрінде инновациялық ұйымдастырылған жаңа сүт кооперативтерін құру болып табылады [51].

Сүт шаруашылығындағы кооперациялық үрдіс жеке қосалқы шаруашылықтардың әлеуеттік өндірістік қуатын, олардың жеке жер телімін және олардың шаруашылығындағы жұмыссыз жүрген отбасы мүшелерінің еңбек әлеуетін толық пайдалану мақсатында инновациялық жаңа сүт өңдеу, сақтау, сату бойынша «сүт өңдеу-сату кооперативтерін» ұйымдастыру, нарықта сұранысқа ие сүт өнімдерінің жаңа ассортименттік түрлерін өндіруге, яғни қосымша инновациялық жаңа ұйым, жаңа өңдеуші өндірісті ашу негізінде отбасы мүшелерін жұмыспен қамтуға бағытталуы тиіс.

Инновациялық кооперативтік ұйымға тән қағидалар:

- кооперативтік ұйым мен оның қатысушыларының мүддесі мен табысына ортақ негізделген ерікті мүшелік, оның дербестігі, өзін-өзі басқаруы;

- тәуекелмен қызмет атқару, мүшелерінің жауапкершілігі, өзін-өзі қаржыландыру, ортақ қорлар құру мен еңбекке қатысуы;

- негізгі мақсат - табыс қана емес, мүшелерінің әлеуметтік-экономикалық жағдайын арттыру [52].

Жеке қосалқы шаруашылықтарымен салыстырғанда инновациялық кооперативтік бірлестіктердің артықшылығы:

- инновациялық озық техника мен технологиялар негізінде, білікті мамандардың білімімен, ветеринариялық, зоотехникалық және т.б. қызметтерді инновациялық тәсілде ұйымдастыра отырып жер өңдеу, егін жинау, тасымалдау және сату қызметтерін оңтайлы атқарады;

- нарықтың талабына сай сұранысқа ие инновациялық жаңа өнімдерді үлкен көлемде өндіру, өңдеу және сатуды жүзеге асырады;

- инновациялық кооператив жәрдемінде келісіммен жаңа тәсілде жабдықтау, жөндеу және қажетті ресурстармен қамтамасыз ету инновациялық қызметтерін уақтылы атқарады [53].

Жеке қосалқы шаруашылықтардың басқа ауылшаруашылық құрылымдары мен санаттарынан ерекшелігі олардың өзін-өзі қаржыландыру және сақтау қажеттілігі, олардың арасында сүт өндірістік кооперативтерді инновациялық ұйым ретінде ұйымдастыру болашаққа стратегиялық дамытудың басымды жолы болып табылады.

Бұл, Қазақстан Республикасында үлкен сұранысқа ие сүт өніміне, елдің барлық аймақтарындағы елді мекендерде орналасқан шағын жеке қосалқы шаруашылықтардың сүттерін ортадан нарыққа қол жетімді түрде инновациялық сүт өңдеу кооперативтерін ұйымдастыру және құру негізінде елдегі жеке қосалқы шаруашылықтардың сүтін жиып алу, қайта өңдеу және бір жерден ел тұрғындардың сұранысына байланысты бөлу, сатудың маңызы үлкен [54].

Сондықтан, Қазақстан Республикасының жеке қосалқы шаруашылықтары үшін, олардың өндірген сүті қомақты табыс көзіне айналатындай, болашақта олар үшін сүт өнімділігі жоғары нәсілді сиырларды сатып алу, санын көбейтуге ынталандыру қажет.

Заңда белгіленген тәртіппен жеке қосалқы шаруашылықтардың кооперациялық байланыс негізінде сүт өндіру және сүт өңдеу кооперативтерін құру, сондай-ақ жеке қосалқы шаруашылықтары қызметі мен жұмыс істеуінің жалпы мәселелерін бірлесіп шешу мақсатында олардың құрамына кіру, қосымша инновациялық сүт өңдеу кооперативтерінің құрылуына және жұмыс орындарының ашылуына, жұмыссыз жүрген отбасы мүшелерін жұмыспен қамтуға мүмкіндік береді [55].

Қазақстанда сүт пен сүт өнімдерінің көлемін қарқынды арттыру, тиімділігін асыру жеке қосалқы шаруашылықтар аралық сүт өңдеу инновациялық кооперативтік бірлестіктерді ел ішіндегі барлық аймақтарда жаңа инновациялық ұйым ретінде құруды мемлекет өз қолына алуы қажет.

Жеке қосалқы шаруашылықтар аралық кооперациялық байланыс - ел тұрғындарын азық-түлікпен және жеке қосалқы шаруашылықтарды табыстармен қамтамасыз етуге, олардың өндірістік және экономикалық қызметтерін атқаруға, сүт өңдеуші кооператив ұйыммен оның қатысушы-мүшелерін үйлесімді ұйымдастырады және бір-бірін толықтырып дамытады.

Сондықтан, қазіргі нарық жағдайында ауыл шаруашылығы саласында, соның ішінде сүт шаруашылығы саласында жеке қосалқы шаруашылықтар аралық кооперациялық негізде қалыптасатын сүт өңдеу кооперативтерін құрудың кезеңдерін қарастырған жөн. Бірінші кезеңде, жеке қосалқы шаруашылықтар қай елді мекенде орналасқан, қандай және қанша көлемде сүт өндіреді әр бір жеке қосалқы шаруашылық өз мүдделеріне сай өздері таңдау жасау қажет. Екінші кезеңде, жеке қосалқы шаруашылығының жер телімі көлемі және сауынды сиыр басының шекті санын анықтау (сауынды сиыр басы саны, мемлекет белгілеген жер телімі нормасы, салық және т.б.) байланысты жүзеге асады [56].

Қазақстан Республикасының барлық аймақтарындағы елді мекендерді қамтитын сүт өңдеу кооперативтік бірлестіктерін құру олардағы жеке қосалқы шаруашылықтар аралық кооперациялық байланысты қалыптастыру, елдегі өндірілетін жалпы шикі-сүтті толық өңдеу негізінде ел бойынша сүт өнімдері кешенінің қалыптасуы мен дамуына мүмкіндік жаратады.

Аймақтағы жеке қосалқы шаруашылықтары кооперация байланысы негізінде іріленген инновациялық сүт өңдеу кооперативтерін құру барлық қатысушы-мүшелер арасында жаңа инновациялық кооперациялық ұйымдасу тәсілін жүзеге асыруға байланысты.

Қазақстан Республикасында сүтті мал шаруашылығы саласында іріленген сүт өңдеу кооперативтік өндірісті қайта қалыптастыру төмендегі себептер бойынша орынды деп санаймыз:

- біріншіден, ірі сүт өңдеу кооперативтерінде жаңа инновациялық сүт өнімдерін өндіру мен өңдеу, тиімді инновациялық өндірістерді ұйымдастыру, маркетингтік инновация негізінде сату қызметін атқару шағын және майда жеке қосалқы шаруашылықтардың сүт өндірісіне қарағанда тиімді әрі артық табыс табады. Кооперативтерде инновациялық озық техника мен технологияларды қолдануынан, үлкен көлемде сүт және сүт өнімдерін өңдеу мүмкін, өңделген сүт өнімдері бірлігінің өзіндік құны әрдайым төмен. Сондықтан ірі сүт кооперативі тапқан табысы оның қатысушы-мүшелері жеке қосалқы шаруашылықтар мен бірге ортадан бөліседі;

- екіншіден, ірі кооперативтік бірлестіктерде техникалық және технологиялық жабдықтау жоғары деңгейде және тиімді қолданылады, бұл үлкен көлемдегі сүт және сүт өнімдерін тиімді өңдеуді, артық табыс табуды қамтамасыз етеді. Кооперативтік қосымша табысты келісім бойынша қатысушы-мүшелерімен есепті бағамен бөліседі. Жеке қосалқы шаруашылықтары көп көлемде табыс алу мақсатында, сүт көлемін арттыру үшін болашақта өнімділігі жоғары нәсілді сиырларды сатып алуға, сиыр басын арттыруға мүмкіндік алады;

- үшіншіден, іріленген маманданған сүт өңдеу кооперативтерінің құрылуы оларға озық техника мен қондырғыларды қолдануға, білікті мамандар мен қызметкерлердің біліктігі арқасында сүт өндіру, қайта өңдеу, сатуды тиімді жүргізеді, шығындарды үнемдейді, ал шағын және ұсақ жеке қосалқы шаруашылықтарда білікті маман қызметін пайдалану өте тиімсіз [57].

Жеке қосалқы шаруашылықтар аралық кооперациялық байланыстар негізінде сүт өңдеу-сату кооперативтері төмендегідей үш үлгіде ұйымдастырылуы және құрылуы мүмкін.

1 үлгі, жеке қосалқы шаруашылықтар аралық кооперациялық үрдіс негізде құрылған сүт өңдеу кооперативтері ешқандай ұйым құрмай (сүтті жию, сүтті өңдеу, сату, жас төлмен қамту, жер өңдеу, жабдықтау және т.б.) өз қызметтерін кооператив ішіндегі арнайы бөлімше негізінде іске асырады.

2 үлгі, жеке қосалқы шаруашылықтар аралық кооперация негізінде сүт өңдеу кооперативтерін құру (сүт жию, құрамажем өңдеу, сүт өңдеу, техникалық, ветеринариялық және басқа да қызметтерді) арқылы жүзеге асады.

3 үлгі, шаруашылықаралық сүт өңдеу кооперативі (сүт өндіруші бірлестіктер, жеке кәсіпкерлер және т.б.) арқылы жүзеге асырылып, олардың кооперациялық байланысына жеке қосалқы шаруашылықтарымен келісім-шарт негізінде бірлесіп шаруашылықтарын жүргізуі мүмкін [58,59].

Мұндай жеке қосалқы шаруашылықтар аралық кооперативтер қатысушы-мүшелерінің сүт өндіруде еңбек сыйымдылығын төмендетуге, сүт өндірісінің тиімділігін арттыруға және тұрғындардың әлеуметтік-экономикалық жағдайын арттыруға бағытталады [60].

Сонымен жеке қосалқы шаруашылығы - бұл тұрғындар немесе отбасы мүшелерінің меншігіндегі жер телімінде сүт және сүт өнімдерін өндіру, қайта өңдеу және сату негізінде өз шаруашылығын қамтамасыз етуге және артық өнімдерін сату арқылы табыс табуға бағытталған кәсіпкерлік емес қызмет түрі екендігі айқындалды [61,62].

Келесі бөлімде сүт өңдеу кооперативтерін құру қағидалары және тиімділігін бағалау көрсеткіштер жүйесін зерттей отырып, ел ішіндегі жеке қосалқы шаруашылықтардың инновациялық қызметтерден туындаған әлеуетті өндірістік қуаттары мен мүмкіншіліктерін қолданыста пайдалануды жүзеге асыру мүмкіншілігі зерттеледі.

**1.2 Сүт өңдеу кооперативтерін құру қағидалары және тиімділігін бағалау көрсеткіштер жүйесі**

Сүт шаруашылығы саласында шаруашылықтар аралық кооперация үрдісі негізінде сүт өндірісі және сүт өңдеу-сату кооперативтерін құрудың басқы мақсаты – кооперативке қосылған-мүше жеке қосалқы шаруашылықтардың да мүддесіне сәйкес пайда табу, табысқа жетуден тұрады. Сүт өндіруші жеке қосалқы шаруашылықтар аралық құрылған кооперативтердің қабылдаған жарғысында оның мүшелері шаруашылықты жүргізу барысында келісім бойынша алған өз міндеттерін сақтауды, сонымен қатар шаруашылықтар аралық кооперацияға біріккен барлық қатысушы-мүшелердің мүдделерін қорғауы қажет.

Қазақстан Республикасының 2015 жылғы 29 қазандағы «Ауыл шаруашылығы кооперациясы туралы» заңына енген негізгі қағидалар ауыл шаруашылығы саласындағы құрылымдардың кооперациялық үрдіс негізінде дамуын қарастырады.

Бұл қабылданған заңда елдегі шаруашылықтар аралық құрылатын ауыл шаруашылығы кооперативтерінің алға қойған мақсаттары мен міндеттері, шаруашылық жүргізудегі қызметтерінің негізгі қағидаттары қамтылған, сондықтан жеке қосалқы шарушылықтары аралық кооперативтерін құруда, сол негізгі қағидаттарға сай төмендегідей орындалуы тиіс:

- жеке қосалқы шарушылықтары аралық кооперативке мүше болу немесе одан шығу ерiктiлiгi;

- жеке қосалқы шарушылықтары аралық кооперативке бірлескен мүшелері мүдделеріне сай табысқа жетуі, оларға өзара қолдау жасау;

- жеке қосалқы шарушылықтары аралық кооператив мүшелерiнің тең құқықты демократиялық басқару қағидасы: «бiр мүше – бiр дауыс»;

- жеке қосалқы шарушылықтары аралық кооперативті басқару жылда өткізілетін жалпы сайлау арқылы атқарылады;

- жеке қосалқы шарушылықтары аралық кооператив дербес, шаруашылық қызметтері ешкімге тәуелсіз;

- жеке қосалқы шарушылықтары аралық кооперативтер қатысушы-серіктеріне жеке тұтынуына қажетті өнімді, өнімнің өзіндік құны бойынша қамтамасыз етеді [63].

Жеке қосалқы шаруашылықтар аралық кооперациялық негізінде құрылған сүт өндірісі мен өңдеу-сату кооперативіне келісім-шартпен мүше болу ерікті жүргізіледі. Егер, сүт өндірісі кооперативіне немесе сүт өңдеу-сату кооперативіне мүше болғысы келген қалаған жеке қосалқы шаруашылықтар алдыннан өтініш береді, кооперативтің басқару органы арқылы шешім дербес қабылданады.

Ауыл шаруашылығы кооперативінің өндірістік немесе басқа да, әр түрлі қызметтерін бірге байланыста атқаратын мүшелеріне қолдау көрсету және мүшелерін табысқа жеткізу қолға алынады. Шаруашылықтар аралық кооперативке мұндай қағидатпен жеке қосалқы шаруашылықтар арасында кооперациялық байланысқан қызметтерге мүліктік үлеспен қатысуға негізделеді. Сүт шаруашылығы кооперативтердің негізгі мақсаты – оның серіктес-мүшелерінің материалдық немесе заттай сұраныстарына толық жауап беру, қанағаттандыру. Сүт шаруашылығы кооперативтердің табысты шаруашылық қызметтерін жүзеге асыру барысында кооперативке қатысушы-мүшелері тек еңбекақы ғана алмай, сонымен бірге, кооператив ұйымы жақтан әр түрлі төлемдер алу қарастырылады. Кооперациялық байланыс негізінде құрылған ауыл шаруашылығы кооперативтері тек табыс табуды көздемей, сонымен бірге өз қатысушы-серіктеріне әлеуметтік, материалдық, тұрмыстық және басқа да қажеттіліктерін толық орындауды қолға алады.

Жеке қосалқы шарушылықтары аралық кооператив ұйымын демократиялық қағида арқылы басқару, кооперативке қатысушы-мүшелерiнiң жалпы мәжілісі немесе олардың жіберген уәкiлеттi адамдар мәжілісі сол кооперативтiң басқару органы болып есептелінеді. Кооперативтің жалпы мәжілісінде қабылданатын шешімдер олардың дауыс беруімен жүзеге асады. Кооперативтің әрбір серіктес-мүшесі олардың кооперативке қосқан үлесіне қарамастан бір ғана дауысқа ие болады.

Ауыл шаруашылығы саласындағы құрылған өндірістік кооператив және тұтыну кооперативтерінде түскен пайда немесе зиян сол кооперативтердің қатысушы-мүшелерінің шаруашылық қызметтеріне қосқан үлесіне сәйкес таратылып беріледі.

Ауыл шаруашылығы кооперативіне қатысушысы емес жеке тұлғаларға кооператив шаруашылығына араласуына шектеу бойынша, 50% кем емес шаруашылық қызметтері көлемін айтылып жатқан шаруашылықтар аралық кооператив мүшелері өздері атқаруы тиіс.

Кооперация үрдісі негізінде қалыптасқан өндірістік кооперативтері қызметінен түскен пайда келесідей бөлінуі тиіс: бюджетке бағытталатын төлемдер; кооперативтің резервтік қорына; кооперативтің өз ішіндегі төлемдері үшін. Сүт өндірісі мен сүт өңдеу-сату кооперативтерінің қызмет атқару уақтындағы ақпараттық қызметтері оның барлық қатысушы-мүшелеріне толық уақтында жеткізілуі, қолжетімді деңгейде болуы қажет [64].

Қазіргі нарықтың талаптарына сай сүт және сүт өнімдері өндірісінің көлемін арттыру және сатылу деңгейін арттыру ғана емес, сонымен бірге, сүт және сүт өнімдерінің сапалық деңгейіне назар аударуды алға қояды. Сол үшін шикі-сүтті өндіруші-өңдеуші кооперативтері мен кооперативтің қатысушы-серіктестері қожалықтарында олардың жер телімдерін өңдеу қызметтерін атқаратын озық техника мен технологияларға қол жеткізу, шығымдылығы мен сапасы жоғары сүтті мал үшін жемдік дақылдар ұрығын қамтамасыз етуді, кооперативке жиылған шикі-сүтті уақтында терең өңдеуді, өткізуді оңтайлы атқаруды қажет етеді.

Жеке қосалқы шаруашылықтары аралық сүт өңдеу-сату кооперативтерінің негізгі міндеті – ауылдық елді мекендерде сүт өндіруді ұйымдастыру және олардың сүт өнімдерін жиып терең өңдеп сатуды жүзеге асыру. Жеке қосалқы шаруашылықтары аралық сүт өңдеу-сату кооперативінің тиімді жұмыс істеуін ұйымдастыру үшін осы аумақтағы жергілікті сүт өндіруші жеке шаруашылықтардың өндірістік, материалдық және т.б. әлеуетін толық біріктіріп пайдаланған жөн [65]. Сүт өңдеу-сату кооперативтерін ұйымдастыру төмендегі міндеттерді шешуді көздеуі тиіс:

- кооперативке бірлескен сүт өндіруші жеке қосалқы шаруашылықтардың жер телімдері мен қажетті көлемде шабындықтар мен жайылымдармен қамту және тиімді пайдалану;

- кооперативке біріккен жеке қосалқы шаруашылықтардың шектеулі ресурстарының тиімділігін арттыру;

- жеке қосалқы шаруашылықтарда сүт көлемін өсіру мақсатында қаржы ресурстарын тарту.

- жеке қосалқы шаруашылықтардың шикі-сүтін жию, сақтау, тасымалдау және қайта өңдеуді жолға қою;

- жеке қосалқы шаруашылықтардың жер телімдеріне кооператив тараптан техникалық өңдеу қызметтерін (ұрық себу, жем-шөп жинау, тасымалдау және т.б. орындау;

- жеке қосалқы шаруашылықтарға қажетті жанылғы, отын және т.б. қамтамасыз ету;

- жеке қосалқы шаруашылықтарды сүтті нәсілді мал төлімен қамту, дәрі-дәрмекпен ветеринариялық қызметтерді ұйымдастыру және т.б. [66, 67].

Ұйымдасқан кооператив бірлестіктері жеке қосалқы шаруашылықтардан жиылатын шикі-сүттердің сапасына қатаң талаптар қояды (сүтке су араласпауын, майлылығы деңгейі нормасына және т.б.) және кооператив сүтті өңдеу және сату қызметтері бойынша өндірістік мәдениетін арттыруға ынталанады. Шаруашылықтар аралық кооператив ұйымы мен оның қатысушы-серіктеріне олардың орналасқан елді мекендеріндегі ауылдық әкімшіліктер де маңызды рөл ойнайды. Олар, ауыл тұрғындары мен жеке қосалқы шаруашылықтарға қажетті инновациялық жаңалықтарды (білім мен ғылым жетістіктерін) шаруалар арасында таратып, сол ауылдық әкімшілікке қарасты ауыл шаруашылығы санаттарының болашақта инновациялық дамуына мемлекет және жергілікті басқару тарапынан қолдауын толық және әділетті жүзеге асыруы тиіс.

Жеке қосалқы шаруашылықтардың шаруашылығын өнеркәсіптік негізде іріленген өндіріске өткізудің ең тиімді, әрі жедел жолы кооперациялық байланыс негізінде кооперативтік бірлестіктер құру болып табылады, бұл қиындықсыз, олардағы шектелген ресурстарды бірлестіре, жеке шаруаның мүддесін қоғам мүддесімен ұштастыра отырып, ірі көлемде өңдеу-сату өндірісін ұйымдастыруға, тиімді қызмет атқаруға мүмкіндік береді [68].

Кооперациялық бірлескен ұйым төмендегі мәселелерді жүзеге асыруға жағдай жасайды: біріншіден, кооперация байланыс негізінде келісім-шартпен сүт өндіруші жеке қосалқы шаруашылықтар сүт өңдеу-сату кооперативтік ұйымға ең оңай әрі қарапайым, қолжетімді жолмен өтеді; екіншіден, бұл кооперативтік ұйымға әрбір отбасы немесе жеке қосалқы шаруашылықтар өз еріктерімен келісім арқылы қатыса алады [69].

Сүт өндіруші жеке қосалқы шаруашылықтардың мүдделерін жалпы біріктіру негізінде олар кооперативтік ұйымдар арқылы өзін-өзі қажетті өндірістік қызметтермен қамтамасыз етеді, өзін-өзі басқару негізінде табысты шаруашылық жүргізіп кооперативтік табысқа қол жеткізеді.

Кооперативке кірген жеке қосалқы шаруашылықтар кооператив ұйымы қызметін өз шаруашылықтарында пайдаланбаса, бұл жалпы кооператив ұйымы қызметтерінің тиімділігінің төмендеуіне және қызметті пайдаланып жатқан жеке отбасы немесе қосалқы шаруашылықтар үшін кооператив қызметтерінің құнының артуына, яғни қызметтердің қымбаттауына алып келеді. Сондықтан, кооперативке біріккен мүшелердің барлығы келісім бойынша сүт өңдеу-сату кооперативінің қызметтерін толық пайдалануға міндеттенеді. Кооперативке біріккен жеке отбасы немесе қосалқы шаруашылықтар өздерінің алған міндеттемелерін атқармаған болса, онда олар сол атқарылмаған қызметтерге байланысты шығындарды өтеуге міндетті болуы тиіс.

Кооператив ұйымына біріккен жеке қосалқы шаруашылықтар өздерінің шаруашылық қызметтерін атқару мақсатында оған керекті мөлшердегі кооперативтік ұйымның меншікті қаражатын қалыптастыруға өз қызметін атқарады. Сүт өңдеу-сату кооператив ұйымында жеке қосалқы шаруашылықтартардың мiндеттi үлестiк жарнасы, олар үшін дауыс беру құқығын, кооператив қызметтеріне араласуға, келісім бойынша қызметтерiн пайдалануға, қажетті төлемдердi алуға құқық бередi [70].

Сүт өңдеу-сату кооперативтерін құру оған біріккен жеке қосалқы шаруашылықтардың шығындарын азайтуға және кооперативтік ұйымның шаруашылық қызметінен келетін табыстарды өсіруге мүмкіндік береді. Кооперативтерді құрған жеке қосалқы шаруашылықтар бір уақытта кооперативтің меншік иесі және оның тауар өндірушілері болып табылады. Кооперативтік ұйымдар оларға кооперациялық байланыс негізінде біріккен жеке қосалқы шаруашылықтарға олардың өңдеу және сатуға берген шикі-сүттерінің нақты құны бойынша қызмет көрсетеді.

Кооперативтер шикі-сүттің шығындарын анықтағаннан соң, кооператив болжамдық құн деңгейінен жоғары болатын есептік алғашқы баға деңгейін белгілейді, жыл соңында кооперативке бірлескен жеке қосалқы шаруашылықтарына алдын төлеген баға мен нақты өңделіп сатылған сүт өнімдерінің құн арасындағы үстемені, яғни, кооперативтік төлем ретінде (есептік қосымша құнды) кооператив мүшелеріне қайтаруға келісім-шарт бойынша кепілдік береді. Кооперативтік төлемнің бір бөлігін кооперативте бөлінбейтін резервтік қорға жібереді немесе кооперативтік ұйымның болашақта шаруашылығын дамытуға инвестицияға жаратады [71].

Сүт өңдеу-сату кооперативтерін құру туралы шешімді шикі-сүт өндіруші жеке отбасы мен жеке қосалқы шаруашылықтары яғни, оның болашақ қатысушы-мүшелері шешеді. Себебі кооперативтің құрылуына оның болашақ кооперациялық байланысты жүзеге асырушы қатысушы-мүшелері мүдделі және кооперативті құру идеясынан бастап, оның толық кооперативтік шаруашылық қызметтерін атқарғанға дейін демократиялық жолмен басқару қағидасын басшылыққа алу қажет.

Сүт өңдеу кооперативін құруды, барлық елді мекендердегі жеке қосалқы шаруашылықтарға оң болу үшін, қай елді мекеннен құруды кооператив ұйымына және оның мүшелеріне аз көліктік шығын кетуін есепке ала отырып, қолайлы, оңтайлы халық көп орналасқан, тұтынушыға жақын елді мекеннен құрған жөн, кооперативтің шаруашылық қызметтерін ұйымдастыруды қатысушы-мүшелер өздері жүзеге асырады (1-сурет).

1- суретте Сүт өңдеу-сату кооперативін құруда кооператив мүшелерінің ұйымдастырушылық суреттемесі келтірілген.

Сүтті өңдеу-сату кооперативінің ұйымдық-экономикалық құрылымының жобасын дайындау барысында келесілерді ескерген жөн:

1) сүт өңдеу-сату кооперативінің құрылуын ғылыми-экономикалық негіздеу;

2) сүт өндiрушi жеке қосалқы шаруашылықтар аралық кооператив құруда, олардың байланыс түрлері мен бірігу модельдерін таңдау және бағалау;

3) кооперативтің сүт өңдеу-сату көлеміне байланысты, оңтайлы өндірістік қуатын анықтау;

4) жеке қосалқы шаруашылықтардың кооператив құрудағы олардың қызметіне іскерлік мүддесін анықтау;

5) сүт өңдеуші кооперативті басқаруға білікті, білімді мамандар тобын құру және қайта оқыту;

6) сүт өңдеу-сату кооперативін құруда, олардың қаржыландыру көздерін анықтау;

7) тиімді қызмет атқару үшін кооперативтің барлық мүшелеріне іскерлік белсенділікті қамтамасыз ету [72].

Сүт өңдеу-сату кооперативін құру туралы шешім қабылдау барысында сүт өндіруші жеке қосалқы шаруашылықтар арасында сауалнама жүргізіп, олардың кооперациялық байланыс негізінде шаруашылықтар аралық сүт өңдеу-сату кооперативін құруға шешімін анықтап, кооперативке мүше болған жеке қосалқы шаруашылықтарына заң бойынша берілетін жеңілдіктерді түсіндіріп, олармен жасалатын келісім-шарттар негізінде жалпы мәжілісте хаттама рәсімделуі тиіс.

Сүт өңдеу-сату кооперативтің әлеуетті мүшелері

Кооператив Жарғысының

жобасын әзірлеу

Сүтөңдеу-сату кооперативінің ұйымдық-экономикалық негіздемесін әзірлеу

Кооперативке кіруге тілек білдірушілердің өтініштерін қабылдау

Мүшелікке кіру жарнасының мөлшерін белгілеу

Кооператив мүшелерiнiң құрылтай жиналысын әзiрлеу және өткiзу

Кооператив жарғысын қабылдау

Кооперативке кiру туралы өтiнiштердi қарау

Кооперативтiң басқару органдарын сайлау

Басқарма

Қадағалау кеңесi

Атқарушы директорды тағайындау,

дирекция қызметкерлері штатын бекіту

Сурет 1 - Сүт өңдеу-сату кооперативін құру, қалыптастыру суреттемесі

Ескерту – Әдебиет негізінде құралған [70,71]

Сүт өңдеу кооперативі құрылатын елді мекеннің табиғи және экономикалық жағдайларын ескере, кооперативке бірлескен жеке қосалқы шаруашылықтар аралық өзара келісілген жоба мен кооператив тұжырымдамасын негіздеу, оның Жарғысын әзірлеу, құрылтай жиналысы мен мемлекеттік әділет басқармасында құрылып жатқан сүт өңдеу-сату кооперативіне тіркеу жасау қажет. Кооператив тіркеліп, заңды түрде ресімделгеннен кейін оның құрылуы мен нақты шаруашылық қызметін жүргізілуін қамтамасыз ету қажет. Құрылатын сүт өңдеу-сату кооперативінің өндірістік көлемі мен қуаты, әлеуетті оның қатысушы-мүшелерінің қаржылық жағдайлары бойынша, ұйымдастыру қызметтерінің қысқа мерзімде жүзеге асуын қамтамасыз ету қажет.

Кооператив құру идеясын ауылдық елді мекендерде сүт өндіруші жеке қосалқы шаруашылықтар арасында талқылау, олардың мүдделері мен кооперативке кіру артықшылықтарын түсіндіру, кооперация туралы мемлекет тараптан арнайы заңдар мен нормативтік акттерде қарастырылған қолдаулар мен жеңілдіктермен таныстыру қажет. Шикі-сүт өндіруші жеке қосалқы шаруашылықтар арасында кеңесші мамандар арқылы түсіндіру жұмыстары бойынша кездесулер, талқылаулар, ұсыныстар әзірлеу керек [73].

Сүт өңдеу-сату кооперативін құру барысында оны ұйымдастыру бойынша мәселелер талданып, кооперативтің әлеуетті қатысушы-мүшелері белгіленіп кооперативтің жалпы мәжілісіне талқыланып қабылданады. Кооперативті құру үшін арнайы құрылған ұйымдастыру тобы, болашаққа болжап, кооперативке қажетті өндірістік ресурстарды (жер, еңбек және қаржылық-материалдық) және сүт өңдеу-сату бағытына байланысты қажетті озық техника, технологиялармен толық қамтамасыз етуді жүзеге асырады.

Сүт өңдеу-сату кооперативін құруда нарық сұранысына сай кооперативті болашақ стратегиялық дамыту мақсатында сүт өнімдерінің ассортиментін ұлғайту, өңдеу-сату бойынша нақты кооперативтің өндірістік қуатын ғылыми негіздеу, анықтау қажет етеді.

Кооперативті құруды ұйымдастырушы топ кооперациялық байланыс бойынша кооперативке мүше болатын жеке қосалқы шаруашылықтарды келісім-шарт негізінде өз еріктерімен мүшелікке қабылдап, олардың мүддесіне сай қызметтер атқарады. Сүт өңдеу-сату кооперативі сол құрылған елді мекенге жақын орналасқан кооперативке мүше болған жеке қосалқы шаруашылықтардың шикі-сүтін арнайы сүт көліктерімен тасымалдап, шикі-сүтті терең өңдеу-сақтау-буып түю - сату бойынша барлық технологиялық кезеңдер бойынша кооператив мүшелеріне маманданған қызмет атқарады.

Кооперативтің өндірістік қуатын анықтау және қалыптастыру барысында оның өндірістік қоры көздерін (меншікті, жалға немесе қарызға алынған) және негізгі қорларды пайдаланғаны үшін төлем (сатып алу, жалға алу, үлес түрінде беру және т.б.) талданып, бағалануы қажет. Кооперативтің құруға қажетті алғашқы қаржы көзі ретінде, кооперативті құрушы-мүшелерінің үлес жарналары пайдаланылады. Кооператвке қатысушы-мүшелерінің үлестік жарна көлемі коперативтің жалпы жиналысында талқыланып мөлшері қабылданады. Сондықтан, сүт өңдеу-сату кооперативінің басқы мақсаты – кооперативке қатысушы-мүшелерінің әлеуметтік-экономикалық жағдайларын арттыру үшін олардың өндірген шикі-сүттерін толық өңдеп, сүт өнімдердің кең ассортиментін тұтынушыларға сату арқылы, түсетін кооперативтік табысты арттыру болып табылады.

Сүтті өңдеу-сату кооперативінің өндірістік қуаты, кооператив мүшелері болған жеке қосалқы шаруашылықтар саны мен олардың шаруашылықтарындағы сауынды сиырлардың бас санына және сиырлардың орташа сүт өнімділігіне байланысты. Кооперативтік ұйымды құру барысында нарықтың сұранысына сәйкес маркетингтік зерттеулер негізінде өндірілген сүт және сүт өнімдерін өткізу мен сату стратегиясын анықтау, сүт өніміне тұтынушылардың сұраныс көлемі мен талғамын және нарықтағы ортаның өзгеруіне кооператив ұйымның икемділік мүмкіндігі мен тәуекелділік деңгейін зерттеу өте маңызды. Егер кооперативті ұйымға қатысушы-мүшелерінен жеткізілетін шикі-сүттің көлемі өңдеуші кооперативтің өндірістік қуатын толық пайдалануды қамтамасыз етсе, кооперативтің табыс көлемі мен экономикалық тиімділігі де қарқынды өседі. Кейде, ұзақ елді мекендерде орналасқан жеке қосалқы шаруашылықтардың шикі-сүтін жиюмен жеке кәсіпкерлерде шұғылдануы мүмкін, онда оның өзінің жеке меншік арнайы сүт көлігі, тоңазытқыш, сүт контейнерлері болуы қажет, олар жеке қосалқы шаруашылықтардан жиылған шикі-сүтті, сүт өңдеу-сату кооперативтеріне жеткізіп тапсыруды өз міндеттеріне алады, сүттің құрамы мен сапасына толық жауап береді.

Көп кооперативтік ұйымдардың қызметі жеке қосалқы шаруашылықтарды қайта ұйымдастырылуына, олардың өндірістік және экономикалық қызметтер нәтижесіне айтарлықтай әсер етеді. Кооперативтік ұйымның бақылауына кооперативке мүше жеке қосалқы шаруашылықтардың жеке өндірістік шаруашылық қызметтері кіреді. Мысалы, сүт өндіруші жеке қосалқы шаруашылықтардан шикі-сүтті жию және өңдеу-сату қызметін атқаратын сүт кооперативтері оған мүше жеке қосалқы шаруашылықтар арасында сүт өндіру үрдісін айтарлықтай өзгертеді.

Шикі-сүтті жеке қосалқы шаруашылықтар өндіріп, өздерінің сүт жиып тасымалдаушы арнайы сүт көлігімен сүт өңдеу-сату кооперативтеріне жеткізіп береді, немесе сүт өңдеуші-сатушы кооперативтер меншікті өздерінің арнайы сүт көлігімен кооперативке мүше жеке қосалқы шаруашылықтардан шикі-сүтті жиып өздеріне тасымалдап қамтамасыз етеді.

Жоғары сапалы шикі-сүтті көп көлемде өндіру мақсатында сүт өндіруші жеке қосалқы шаруашылықтары арнайы өнімділігі жоғары нәсілді сиырлармен қамтамасыз ететін кооперативтер құрып оның мүшесі болады, олардағы сауынды сиырлардың өнімділігінің артуына нәсілді сүт бағытындағы бұзаулар, құнажындар мен қамтамасыз ету өз ықпалын көрсетеді, өз шаруашылықтарында аралас жем дайындауды жетілдіру және азықтандыру, сауу, сүт өнімдерін сақтау және т.б. инновациялық жетістіктердің жаңа әдістерін қолдану негізінде сүт өнімдерін өңдеу мен өткізуді оңтайлы уақытта атқаруды құрылған кооперативтік ұйымдар тиімды жүзеге асырады [74].

Кооперациялық байланыс негізінде жеке қосалқы шаруашылықтар аралық құрылған сүт өңдеу-сату кооперативтерінің табысты және тиімді қызмет атқару үшін, сүт өңдеу-сату кооперативтердің кооперативтік шаруашылық қызметіне әсер етуші табиғи және экономикалық факторларды ескерген жөн:

- тәуекелдер жүйесін зерттеу және болжау, олардың кооператив қызметіне әсерін төмендету іс-шараларын орындау;

- мемлекеттік қолдау негізінде сүт өңдеу-сату кооперативтерін құру елдің азық-түлік қауіпсіздігін сақтауға тез жол ашады;

- сүт өндірісі мен сүт өңдеу-сату кооперативтерінің қызметтерінің нәтижесін, экономикалық көрсеткіштерін талдау, бағалау.

Сүт өңдеу-сату кооперативтері қатысушы-мүшелерінің өзара мүдделері, міндеттері мен жауапкершіліктерін үйлестіру арқылы олардың арасындағы кооперативтік өндірістік қатынастарды ескере, келісім-шарт негізінде кооперативтік шаруашылықты жүргізеді. Қазіргі нарық жағдайында сүт өндіруші жеке қосалқы шаруашылықтар өз мүдделерін көздеп өндірген шикі-сүтіне сатып алушыларға жоғары баға белгілеуге тырысады. Сүт кооперативтерін құрудағы мақсат, кооператив ұйымы мүддесі мен оның мүшелерінің жеке мүдделерінің арасында өндірістік және шаруашылық қатынастардың қаржылық тетіктері нәтижесінде ортақ мүдделеріне сай тиімді қызмет атқаруын қамтамасыз етуіне арналған. Сүт өңдеу-сату кооперативтік ұйымның мүдделері, кооператив мүшелерінің мүдделеріне сәйкес жалпы кооперативтік бірлескен шаруашылық қызметті ынталандырудың қозғаушы күші қызметін атқарады.

Қазіргі нарық жағдайында, сүт өңдеу-сату кооперативтік ұйымдарда баға белгілеу сүтті өндіруден бастап сатылуға дейінгі өзіндік құнды есептеумен тізбекті баға деңгейі түрінде бейнеленеді: сүтті өндіру бағасы, сүтті сатып алу және тасымалдау бағасы, өңделген сүт өнімдері бағасы, көтерме сауда бағасы, бөлшек сауда бағалары. Кооперативке мүше болмаған сүт өндіруші жеке қосалқы шаруашылықтар шикі-сүт өндіруден оны сатуға дейінгі барлық кезеңдердегі үрдістерді өзі атқарады, табыс тапса немесе зиян көрсе өз меншігінде болады. Айта кету керек, жеке қосалқы шаруашылықтардың меншіктегі сауынды сиырларының сүт шығымдылығы өте төмен, 1-2 сиырдан күнделікті сауылған сүттің көлемі аз мөлшерде болған себебінен, оған тұратын ауылдық елді мекенде сүтке деген тұтынушылар жоқтың қасы, әр бір отбасыда өздерінің сиырлары бар, сүтті өткізу немесе сату үлкен қиыншылықтар туғызуда.

Ал, кооперациялық байланыс негізінде жеке қосалқы шаруашылықтараралық кооперативтік ұйым құру олардың өндірісінде арнайы техника мен сүт өңдейтін әр түрлі озық технологияларды қолданысқа ендіруге, сүт және сүт өнімдерін арнайы тоңазытқыш ыдыстарда сақтауға, сүттің майлылығы мен сапасын сараптау арқылы бақылауға,қораптау, буып-түю заттарын пайдалану және басқакеректі қызметтерді жоғары дәрежеде атқара алады. Сондықтан, сүт өңдеу-сату кооперативін құру бір-біріне тығыз байланысты технологиялық кезеңдерді өз уақтында, тйімды жүзеге асыра алады. Сол үшін кооперативтің мүшесі болған барлық жеке қосалқы шаруашылықтармен сүт өндіру, сүт жию мен сүтті жеткізу бойынша және олардың шикі-сүттерін өңдеу, сақтау және сату бойынша мүшелерімен кооперациялық байланыс туралы келісім-шарттар жасалынады.

Сүт өңдеу-сату кооперативтік ұйымының қатысушы-мүшелеріне сүт өнімдеріне аванстық төлемдер, құрал-жабдықтар мен материалдар, тауарлық несие, мал азығы, асыл тұқымды мал жас төл және т.б. бойынша өндірістік, шаруашылық байланыстар түрлерін келісім бойынша алдын-ала шешу және қамтамасыз ету кооператив кешені жақтан атқарылуы тиіс. Сонымен қатар, сүт өңдеу кооперативіне мүше жеке қосалқы шаруашылықтар кооперативтік өндірістік қарым-қатынасына қатысушылардың өзара жауапкершілігі, маусымдық кезеңдерге қарай өңдеуге тапсырылатын сүт көлемі мен мерзімдері анықталуы тиіс. Ол болашаққа бағытталған стратегиялық даму барысында сүт және сүт өнімдері ассортименттерін кеңейте отырып,сүттің көлемін арттыруға, ол үшін сүт өңдеу-сату кооперативтерінің өндірістік қуатын келешеке бағыттап құру және өндірілген шикі-сүтті толық өңдеуге қол жеткізуге байланысты болады [75].

Сүт өңдеуші кооперативтермен олардың қатысушы-мүшелері арасындағы өзара есеп айырысудың бір бағыты, бұл жеке қосалқышаруашылықтар шикі-сүтті нарықтық бағамен өңдеуге тапсырғанда, сүт өңдеуші кооператив тауарлық несие төлемі ретінде сүттің құнының белгілі бір пайызын сақтай отырып қалған бөлігін төлейді. Сүт өңдеуші кооператив, сүт өндіруші жеке қосалқы шаруашылықтар мен қайта өңдеу кооперативі және аралас құрамажем бөлімі арасында келісім-шарттар жасасу негізінде есеп айырысу жүйесін есептік баға негізінде атқаруды жүзеге асыру қажет.

Сүт өңдеуші кооперативтердің сүтті жеке қосалқы шаруашылықтарынан сатып алу бағасының төмен болуы сүт өндірушілердің қаржылық тұрақтылығы мен төлем қабілеті деңгейін төмендетеді. Сүт өнімдерін өңдеу-сату кооперативтері нарықтағы бәсекелестік күресте үстемділікке ие болу мақсатында сүт өнімдерінің өзіндік құнының төмендігімен лидер болу, өнімдердің сапасының жоғарылығы баға деңгейін арттыруға,кең ассортиментте сүт өнімдерін тұтынушыға ұсыну мұның барлығы маркетингтік ізденістер арқылы жаңа нарықты анықтауға,кооператив пен оның қатысушы-мүшелеріне ортақ өндірістік қуаттарды толық пайдалануды жүзеге асырады.

Сондықтан, сүтті өндіруші жеке қосалқы шаруашылықтар мен сүтті өңдеу-сатушы кооперативтер арасындағы өзара есеп айырысу, сүтті сатып алу бағасын кооперациялық келісім-шарт негізінде қалыптастыруды зерттеуді қажет етеді. Көп жағдайда өндіруші жеке қосалқы шаруашылықтар мен өңдеуші кооперативтердің мүдделерін, олардың арасындағы өндірістік, шаруашылық, қаржылық қатынастармен біргілікте зерделейді.

Сүт өңдеу-сату кооперативіндегі өндірістік шаруашылық байланыстардың экономикалық тетіктері қатысушы-мүшелері арасындағы түсінбеушілікті болдырмауға және тиімді соңғы тұтыну, яғни сүт өнімдерін өндіруді қамтамасыз етуді жолға қояды. Кооператив ұйымы қызмет атқару барысында сүт өндіруші мүшелері мен бірге қызығушылығын арттыру үшін сүт өндіруші-мүшелерінің сататын сүт бағасы деңгейін маусымдар бойынша баға белгілеуге тура келеді. Себебі қысқы айларда сүт бағытындағы малды бағу және оның сүтін өндіру шығындары жаз айларына қарағанда жоғары болуынан, қысқы маусымда 1 центнер сүтке баға белгілеуде оның деңгейін 25-33 пайызға өсіру керек.

Сүт өңдеу-сату кооперативі сүт өндіруші қатысушы-мүшелеріне әртүрлі қызметтер көрсетеді: сүт сүзгісі, сүт ыдыстары, сүт тоңазытқыштары, жуу заттарымен және қосалқы бөлшектер, құралдармен қамту; төлемдер бойынша кепілдік беру; шикі-сүтке төлемдерді уақтылы аудару; сүтке болашақта есеп айырысу шартымен несие беру және т.б. қызметтерді жүзеге асыруы мүмкін.

Сүт өңдеу-сату кооперативінің негізгі мақсаты сүт өндіретін кооперативке мүше жеке қосалқы шаруашылықтар, қайта өңдеу-сату кооперативі мен араласжем өндіретін ұйымдар және сауда ұйымдары арасындағы өзара байланыс қатынастарын үйлестіруден тұрады. Мұндай сүт кооперативтері, негізінен, сүт өндірушілер мен сүт өңдеуші кооперативтің басқа қатысушы-мүшелері арасындағы өзара қатынастардың баламалылығын қалыптастырудан тұрады. Қазіргі таңда экономиканың инновациялық даму жолына көшуі сүт шаруашылығының тұрақты әрі табысты қызмет атқаруына негізделген оның тиімділігін бағалаудың жаңа амалдары мен көрсеткіштер жүйесін қолдануды қажет етеді [76].

Зерттеу нәтижелері бойынша, көп ізденушілер бағалау көрсеткіштері ретінде тұтынушылардың тиімді сұранысын, таза табыс, жалпы табыс, тұтыну құндылықтарының мөлшерін қолдануды ұсынса, кейбір ғалымдар тұрақты дамуды және нарық жағдайында сүт шаруашылығының өсу қарқынын ең маңызды көрсеткіш деп ұсынады.

Қазіргі бәсекелік нарық жағдайында инновациялық жетістіктерді тәжірибеде өндіріске ендіруді сүт шаруашылығына әсер етуші факторлар мен тиімділігін бағалау көрсеткіштерін талдау сүт өнімдері сапасы мен көлемінің артуына, сүт өндірісі тиімділік дәрежесінің өсуін қамтамасыз етеді.

Сүт өндіруші жеке тұрғындар шаруашылықтары және сүт өңдеу-сату кооперативтерінің тиімділігін арттыратын факторлар құрамына келесілерді атап өтсек болады:

1) Аралас құрамажем базасын құру. Сауынды сиырларды азықтандыру барысында аралас құрамажем нормаларын анықтау және сақтау.

2) Жеке қосалқы шаруашылықтар мен өңдеу-сату кооперативтерінде маркетингтік зерттеу негізінде сүт өнімдерінің ассортиментін ұлғайту.

3) Сүт және сүт өнімдерін өз желiсiнде сатуды ұлғайту және сату арнасын іздестіру, таңдау және қайта анықтау. Бұл сүт өнімдері айналымын тездетеді, түсімді арттырады, сүт өнімдерін өндірушілер мүддесіне сәйкес ынталандырады.

4) Сүт өнімдерін шет елдерден импорттау көлеміне шектеу қою.

5) Жеке қосалқы шаруашылықтарына аралас құрамажеммен қамтамасыз ету, сүттерін өткізетін сүт өңдеу-сату кооперативтерін құру.

6) Жеке қосалқы шаруашылықтар мен сүт өңдеу-сату кооперативтерін ақпаратпен қамтуды жолға қою.

7) Сүт өңдеу кооперативтеріне ресурс үнемдейтін инновациялық технологияларды енгізу, жаңа сүт тоңазытқыштары, контейнерлерді және т.б. қамтамасыз ету [77].

Сүт шаруашылығы саласында инновациялық үрдістерді тиімді дамытудағы мақсат экономикалық тиімділікті анықтаудан екі негізгі ұстанымды жүзеге асырған жөн: шығындардың белгіленген деңгейінде ең аз шығынмен ең көп нәтижеге қол жеткізу. Сүт өндіруші жеке қосалқы шаруашылықтар мен олардың шикі-сүтін өңдеші сүт кооперативтерінің негізгі міндеттерінің бірі: сүт және сүт өнімдерінің сапасын арттыру, ассортиментін кеңейту, шектеулі шикізатты тиімді пайдалану болып табылады.

Сүт шаруашылықтары мен сүт өңдеу-сату кооперативтерінде негізгі тиімділік көрсеткіштері ретінде келесі көрсеткіштерді қолданса болады:

- 1 сауынды сиырдан сауылған орташа жылдық сүт өнімділігі, кг.;

- сүтті сауынды сиыр табынының айналымы, бірлік;

- сауынды сиырларды пайдалану мерзімі, жыл;

- 1 кг сүт өндіруге жем шығыны, аралас құрам жем, азық бірлігі, кг.;

- сүт және сүт өнімдерінің шығымдылығы, %.

Сүт өндірісі тиімділігінің негізгі экономикалық көрсеткіштері 2-суретте көрсетілген.

Сүт өңдеу-сату кооперативтері қызметтері жүйесі

Инновациялық-инвестициялық

Қаржылық экономикалық

Өткізу-сату

Өндірістік

Тиімділік көрсеткіштер жүйесі

1. Инвестиция нысандары, теңге,

2. Инновациялық жоба, бағдарлама,тг.

3. Инвестиция қайтымдылығы, %.

4. Инвестициялық қызмет көздері, тг. 5. Инвестицияны игеру, тг.

6.Инвестициялық жоба, бағдарламаны түзету, тг.

1. Сауынды сиыр басы, бас.

2. Сүт өнімдері өндірісі көлемі, тн.

1. 3. 100 бас сиырдан алынған бұзау, %.
2. 4. Аналық тапты орнына ұрғашы бұзаудың басы, бас.
3. 5. 1 кг сүтке жем шығыны, азық бірлігі.
4. 6. 1 сиырдан жылдық сүт өнімділігі, кг.

1. 1 кг сүт шығындары, теңге.

2. 1 кг сиыр сүтінің өндірістік өзіндік құны, теңге

3. 1 кг өңделген сүттің шығыны, теңге.

4. 1 кг аралас құрама жемнің өзіндік құны, теңге.

5. Әкімшілік басқару шығындары, тенге.

6. Сүт өнімдерінің сатылу бағасы, тг./кг.

7. Еңбек өнімділігі, теңге.

1. Сүт өнімдерін сату көлемі, тн.

2. Нарықта сүт өнімдері көлемі және ассортименті,бірлік.

3. Нарықта сүт және сүт өнімдерінің сатылу үлесі, %.

4. Сатудан түскен табыс, мың теңге.

5. Нарықта сүт өнімдері бағасы, тг./кг

6. Коммерциялық шығындар, теңге.

7. Жалпы пайда, теңге.

8. Рентабелдік тиімділік дәрежесі, %.

Сурет 2 - Сүт өңдеу кооперативтері тиімділігін бағалау көрсеткіштер жүйесі

Ескерту – Әдебиет негізінде құралған [76, 225 б ,77, 86 б, 78, 6 б.].

Сүт өндірісінің экономикалық тиімділігі көрсеткіштері: соның солардыңсс ішінде негізгілері: бір сиырдан сауылатын сүт; 100 сиырға шаққандағы бұзау саны; 1ц сүт өнімге еңбек шығыны; сүтті мал шаруашылығындағы еңбек өнімділігі; өнімнің бір өлшемінің өзіндік құны; сүтті өткізуден түскен пайда; өндірістің пайдалылық деңгейі.

Шикі-сүттің өзіндік құны құрылымында жемнің өзіндік құны үлесі 65-70% құрайды. Жемнің өзіндік құн құрамында ең үлкен үлесті сүттің майлылығын асыратын қажетті аралас құрамажем құрайды. Аралас құрамажем құны сүт өндірушілерге өзіндік құнның негізгі бөлігі есептелінеді. Қазіргі таңдағы нарықтың дамуы сүт өндіруші жеке қосалқы шаруашылықтар өндірістерінде сүт өнімдерінің көлемін ұлғайтып қана қоймай, оларды ең аз шығынмен өндіруді, тиімділігін арттыру талап етіледі.

Қазіргі нарық жағдайында ел ішінде тұтынушының сүт өніміне деген сұранысын толық қанағаттандыру үшін сүт өңдеу-сату кооператив ұйымының тиімділік көрсеткіштерінің негізі ретінде сүт өнімдерінің өндірісін ұлғайту және ассортиментін кеңейтуге байланысты (Ктиімділік) табыстылық деңгейі болып табылады.

Ктиімділік = ЖӨ : ӨШ (1)

мұндағы: ЖӨ – жалпы өнім; ӨШ – өнім шығыны

Сүт өндірісі тиімділігінің негізгі экономикалық көрсеткіштері 2-суретте көрсетілген. Бұл суреттемеден сүт шаруашылығы саласының тиімділігінің өсуі көп жағдайда сүтті сапалы өндіру және арзан азықтық жеммен қамтамасыз етуге байланысты екендігі анықталды.

Айтылған қаржылық тетіктерді іс-жүзінде қолдану, сүт өңдеу кооперативтік қатысушы-мүшелерінің экономикалық және қаржылық нәтижелеріне оң әсер етеді. Сүт өндіруші жеке қосалқы шаруашылықтар мен сүт өңдеу-сату кооперативтері арасындағы қарым-қатынас сатып алу-сату қағидасы бойынша келісім-шарттар негізінде баға белгілеу арқылы есептік бағалау үлгісі қолданылуы тиіс.

Қазіргі таңда, еліміздегі нарықтың бәсекелік күресіне сай сүт шаруашылығы саласындағы қарым-қатынастың ерекшелігіне сәйкес шикі-сүтке баға белгілеудің үш түрін қарастырамыз.

Біріншісі, нарықтың ұсынысы мен сұранысына сай баға белгілеу;

Екіншісі, сүт өндіруші жеке қосалқы шаруашылықтар мен жеткізушілер бір жақтан, сүт өңдеу-сату кооперативі екінші жақтан келісім-шарт негізінде бағалар белгіленіп анықталады;

Үшіншісі, сүт өңдеу-сату кооперативтерінде қолданылатын трансферттік бағалардың өзгеруімен сипатталады. Мұнда кооперативті ұйымдастырған сүт өңдеу-сату кооперативі мен қатысушы-мүшелерінің арасындағы шикі-сүтті сатып алу барысында өзара қатынастардың сипатын өздері анықтайды[79].

Экономикалық байланыстардың мұндай үлгісінің маңыздылығы – кооператив ұйымына келісіммен біріккен әр бір қатысушы-серіктерінің соңғы қаржылық нәтижеге қосқан үлесін есепке ала, соңғы тұтынуға сатылған сүт өнімдерінен түскен табыс немесе пайданы қатысушы-мүшелеріне үлесіне қарай бөлумен атқарылады. Сонымен қатар, бұл үлгінің өзі бірнеше нұсқада жүзеге асады, мүшелерінің кооператив табысына қосқан үлесті бағалау сипатымен ерекшеленеді.

Қазіргі нарық жағдайында сүт шаруашылығы тәжірибесінде сүт өнімдерін сараптау және бағалауда ең жиі қолданылатын үлгі ол жалпы ресурстар сыйымдылығына, өзіндік құн деңгейіне және қор сыйымдылығына негізделе бағалануда. Сүт шаруашылығын қалыптастыру тиімділігін арттыруға әсер ететін негізгі факторларға өндірістің мамандану тереңдігі мен шоғырлану дәрежесі, сүт өнімдердің тасмалдануы мен оны сақтау және өткізу мерзімі де кіреді, олардыда қарастыру тиіс.

Елдің сүт шаруашылығы саласы кәсіпорындарының тұрақты қызмет атқаруын қамтамасыз етудiң қажетті табыстылық деңгейiн анықтау мақсатында сүт және сүт өнімдерін арттырудың ұсынылған үлгiсiн және нұсқалық есептеулер жүргiзудiң төменгі әдiстерін қолданған жөн. Олар қарапайым ұдайы қайта өндіріс пен кеңейтілген ұдайы қайта өндірістің қажетті деңгейін қамтамасыз ететін шаруашылық тетіктері жүйесінің элементтерінің жиынтығын анықтауды қарастырады.

Инновациялық сүт өңдеу-сату кооперативтерін қалыптастыру және дамыту – бұл болашаққа, жеке қосалқы шаруашылықтары аралық кооперациялық байланыс негізінде ұйымдастырылып, құрылатын сүт өндірісі кооперативтері мен сүт өңдеу-сату кооперативтерінің үстемділіктерін пайдалана отырып, сыртқы ортаның өзгерістеріне бейімделген, шектелген ресурстарды шоғырландыра отырып, ірілендіру нәтижесінде жалпы кооператив пен оның мүшелерінің шаруашылықтарының тиімділігін арттыру, ортақ мүдделеріне қол жеткізу болып табылады[80].

Шикі-сүтті терең өңдеу инновациялық кооперациялық бірлесу негізінде жаңа өңделген сүт өнімдері ассортиментін ұлғайтады, жаңа сүт және сүт өнімдеріне деген тұтынушы тұрғындардың сұранысының артуына және сүт өнімдерінің бәсекелік қабілеттігінің өсуі, олардың өндіріс көлемінінің өсуіне, сүт өнімінің бірлігінің өзіндік құнының төмендеуіне, жалпы экономикалық тиімділігінің артун қамтамасыз етеді.

Инновациялық негізде технологиялық кооперациялық бірлесу бұл сүт кооперативтерінде озық технологияларды пайдалануға, арнайы өндірістікқондырғыларды шаруашылықта қолданысқа ендіруге, жиналған шикі-сүтті сүт кооперативтерінде терең өңдеу-сатуды ұйымдастыруға қол жеткізеді.

Әлемдегі дамыған шет елдердің сүт шаруашылығы саласын инновациялық негізде келісіммен кооперативтерде сүт өңдеу-сату тәжірибесін отандық сүт шаруашылығынкооперациялық бірлесе дамытуда сүт өңдеу кооперативтерін ұйымдастыру және құру арқылы дамытуды жүзеге асыру қажет.

Қазіргі таңда елдің сүт шаруашылығы саласы құрылымдарын қайта қалыптастыру және сүт өндірістік және өңдеу-сату кооперативтерін дамыту барысында Батыс Еуропа мемлекеттерінің тәжірибесін, сондай-ақ ТМД елдерінің тәжірибесін пайдалану тиімді болып табылады.

Сондықтан, келесі бөлімшеде сүт шаруашылығы саласында қолданыстағы инновациялық қызметтерді кооперативтік бірлестіктерде пайдалану және дамытудың шетел тәжірибесі зерделенеді.

**1.3 Сүт шаруашылығын кооперативтер негізінде дамытудың шетел тәжiрибесi және оны отандық сүт саласында қолдану**

Қазіргі нарық жағдайында дүниедегі елдердің көпшілігі ауыл шаруашылығы саласын, соның ішінде сүт бағытындағы мал шаруашылығы өндірісін дамытуда кооперация үрдісі негізінде шаруашылықтар аралық кооператив құру арқылы, шаруашылық қызметтерін атқаруда. Бұл олардың шағын шаруашылықтарын дамыту үшін үлкен әрі маңызды әрекет, қызмет болып табылды. Бүгінгі таңда әлем бойынша шамамен 600 миллион адамды біріктіретін 120-дан астам қызмет түрлері қалыптасқан 1 миллионнан астам кооперативтік шаруашылықтар мен ұйымдар қызмет атқаруда [81,82].

Әлемдегі экономикасы дамыған елдерде бүгінгі күнге дейін мал шаруашылығы саласында өзінің орнын тапқан, көптеген өндірістік бағытта қызмет атқарып жатқан өндірістік кооперативтер қалыптасып, олар отбасы шаруашылықтары мен фермер қожалықтары қызметінде маңызды роль ойнауда. Кооперация үрдісі негізінде құрылған ауылшаруашылығы өндірістік кооперативтері өз аймақтарында фермер қожалықтарының негізгі бөлігін олардың өз еріктерімен кооперативтерге келісім-шарт негізінде бірлестіріп, кооператив мүшесі ретінде, олардың өндірген өнімдерін тасымалдау, өңдеу және сату бойынша негізгі қызметтерді орындады.

Әр бір сала және оның бағыттары бойынша құрылған ауыл шаруашылығы кооперативтері келісім-шартпен кооперативке мүше болған отбасы немесе фермер шаруашылықтарына керекті құрал-саймандармен, асыл тұқымды мал төлімен, лизинг бойынша қозғалмас мүлік, техникалар немесе несие және т.б. қамтуға қолдау көрсетті. Отбасы және фермер шаруашылықтарына қажетті өндірістік құрал-саймандармен жәрдем берумен бірге, ауыл шаруашылығы өндірістік кооперативтері оларға келісім бойынша әр қандай шаруашылық қызметтерін жүргізді.

Европа Одағы және Солтүстік Америка құрылығындағы экономикасы дамыған елдердің ауыл шаруашылығы саласында құрылған өндірістік кооперативтердің негізгі шаруашылық қызметтері маңайындағы фермерлер шаруашылықтары мен келісім негізінде олардың шаруашылытарына, соның ішінде сүтті мал бағытындағы шаруашылықтардың сүт өнімдерін қосыла өндіруге, шикі-сүт өнімдерін өңдеуге және өткізу мен сатуды кооперациялық үрдіс арқылы, шектеулі ресурстарын тиімді қолдануға және бірлескен мүшелерінің мүдделеріне сай ортадан кооперативтік табыс алуды мақсат тұтады. Мысалы, Жапония елінде өндірістік кооперативтер арқылы тауар өнімінің 90%-ы, Европа Одағы елдерінде - 60% кооперативтік қызметтер арқылы жүзеге асады [82, 79 б.].

Батыс Еуропа елдері соңғы ғасырларда агралық сектордың кез келген салаларында әр түрдегі кооперативтер құрып, фермерлер мен жеке отбасы шаруашылықтарына қызметтер атқарды, кооператив қозғалысының негізін құрды. Мысалы, Франция елінде сүт бағытындағы 850 өндірістік кооператив 46% сүт пен май, 33% ірімшік, 32% йогуртты өңдеуден өткізіп сатады; Нидерланды елінде ауылшаруашылық кооперативтері арқылы 100% - картоп, 94% - май, 92% - ірімшік, 87% - сүт және сүт өнімдері өңделіп сатылады [83].

Германия еліндегі құрылған кооперативтер ауыл шаруашылығындағы 80%-дан астам фермер қожалықтарымен кооперациялық келісім-шарт арқылы елдің азық-түлік мәселесін шешуде. Мұнда ауыл шаруашылығы кооперативтерінде ел ішінде өндірілген сүт көлемінің 80%-ын, дәнді дақылдың 55%-ын, көкөністің 40%-дан артығын, мал еті мен жемістердің 30%-ын жиып, өңдеп және сатуды қолға алған. Өндіріс кооперативтердің үлесі аграрлық өнімнің экспорттық сатылым көлемінің 20%-ын құрайды [84].

Еуропаның Скандинавия елдерінде (Норвегия, Швеция, Финляндия және т.б.), басында, фермер шаруашылықтары мен отбасы шаруашылықтарының сүт пен мал еті өнімдерін шығарумен, оларды тасымалдау, өңдеу және сатумен айналысатын өндірістік кооперативтер құрылып, қалыптасты. Дания елінде халқын ауыл шаруашылығы өнімдерімен қамтамасыз ету бойынша, отбасылық фермерлер бірлестіктері мен фермерлер одақтары құрылып, маңызды қызмет атқарды. Қазіргі таңда, Данияда 20 мыңнан артық қатысушы-мүшесі болған 190 жергілікті отбасылық фермерлер бірлестігі мен кооперативтер шаруашылық жүргізуде, оларда жер тиелімдері орташа 5-10 гектардан болып, фермер мен отбасы шаруашылықтары кооперациялық байланыстың артықшылығын пайдалану мақсатында өздерінің өндірісіне керекті құрал-саймандар мен арнайы технологияларды ортадан сатып алып бірге пайдалануды жолға қойған [85].

Аграрлық салада сүт өнімдерін өндіру-өңдеу-сатумен американдық фермер қожалықтары кооператив қызметтерін кең пайдаланылады. АҚШ-тағы ауыл шаруашылығы кооперативтері жалпы ел ішінде өндірілетін құрғақ сүттің 80 пайызын, сары майдың 65-70 пайызын, ірімшіктің 75 пайызын өндіріп сатады. АҚШ-та жеке отбасылық фермалар саны 1653 мыңнан астам (бұл елдегі жалпы фермалар көлемінің 86%). АҚШ-тағы фермер шаруашылығында орташа 78 га жер телімдері және 52 га егістік жер телімін иелігіне алған (2-кесте). АҚШ отбасылық шаруашылықтары мен Қазақстанның жеке қосалқы шаруашылықтары ұқсас болғанымен, Қазақстанда жеке қосалқы шаруашылықтар жер телімі он есе төмен, АҚШ ірі маманданған фермер қожалығы қалыптасты, олардың өнімдерін (өңдеу, тасымалдау, өткізу және сату) келісіммен бір немесе бірнеше кооператив қызметтерін атқарып береді [86].

АҚШ фермерлерара кооперация негізінде құрылған кооперативтер келісім мен қатысушы-серіктестеріне асыл тұқымды мал төлімен, элиталық ұрық, мал мен құсты қалдықсыз технология негізінде терең мамандануын қалыптастырады. Өндірістік кооперативтер қатысушы-фермер өнімдерін өңдіру-өңдеу-сату қызметтерін жалпы технологиялық кезеңдерді өз ішіне ендірген 97% бройлер құс өнімдерін өндіру, өңдеу және сатуды қалыптастырды. Кооперативтік үрдісті қолдауда мемлекет салықтық, несиелік жеңілдіктер, субсидиялық жәрдем, фермерлердің өнімдерін сақтауға кооперативтік қоймалар, сүт өңдеуге кооперативтерге субсидия қарастырылған. Фермерлердің кооперативтік бизнеске бағытталған қаражаттарына салық төлемдері төленбейді.

Канада елінде фермерлер шаруашылығы сүт өнімдерін өңдеу-сату қызметтерін келісмен сауда кооператив бірлестіктері арқылы жүргізеді. Сүт өндіруші фермерлер мүше болған кооперациялық бірлестіктер сүт өндіру, өңдеу, сату мақсатында тік тізбекті бірлестік құрып қызмет жүргізеді. Елдегі фермерлердің 60% астамы кооперативке бірлесіп қызмет атқаруда [87]. 2-кестеде кооперация үрдісі негізінде құрылған ауылшаруашылығы өндірістік кооперативтері экономикасы дамыған шет елдердің инновациялық үрдісті дамыту және қолдау үлгілері мен сипаттамалары келтірілген.

Кесте 2 – Экономикасы дамыған шет елдердің инновациялық үрдісті дамыту және қолдау үлгілері мен сипаттамалары

|  |  |
| --- | --- |
| Аймақтарды дамыту  үлгілері | Экономиканы инновациялық дамыту  үлгілері және сипаттамалары |
| 1 | 2 |
| Американдық үлгі | Фермерлерді өндірістік кооперативі мен сүт өткізу-сату кооперативтері қызметі негізінде дамыту; кооперативтерге мемлекеттен салықтық, несиелік жеңілдіктер, субсидиялық қолдау беру; фермерлік сүт кооперативі қоймалары; кооперативке инвестиция қаражатына салық төлеуден босату және т.б. |
| Канада | Фермерлерара кооператив бірлестігі сүт өңдеу-өткізу-сату қызметтерін атқарады; Фермерлердің 60% астамы кооперативке бірлескен және т.б. кооперациялық-интегралдық құрылымдар өнімдерді «өндіру-өңдеу-сақтау-сату» бойынша тік тізбекті бірлестіктер құрады. |
| Германия | Фермерлер кооператвтері өнімдерді жию-өңдеу-сатуды келісіммен атқарады; 50% қызметін субсидиялау; несиені сақтандыру жүйесі, банктерге тапсырыс бағасының 80% қайтаруға кепілдік; елдегі «инновациялық климатты» қолдау және т.б. |
| Израиль | Фермерлер ара сүт өнімін сатып алу-сату қызметтері кооперативі бірлестігі. Кооперативтер: кибуции, мошав-овдим, мошав-шитуфи. Кибуции - тұрғындар ерікті басқаратын коммуна 40% аграрлық өнім өндіреді. Мошав-овдим – техниканы ... бірге пайдалану, өнімді коопрациялық сату. Мошав-шитуфи бұл кибуцадан жабдықтау-өнімдерді сату мошав-овдим кооперативі өндірісіне өткізу кооперативі. |

2 кестенің жалғасы

|  |  |  |
| --- | --- | --- |
| 1 | 2 | |
| ЕО үлгісі:  Швеция, Норвегия, Дания, Нидерландия | Фермерлер келісім негізінде сүт өндіру, өңдеу, сату бойынша кооперативтерге бірлескен; фермерлердің өнімдері 80% кооперативте өңделіп, сатылады; фермерлерге құрал-сайманның елу пайызын кооперативтер жабдықтайды; инновацияны ендіруді жеделдету; мемлекеттік (еуропа аралық) деңгейде реттеледі. | |
| ЕАЭО үлгісі:  Россия, Қазақстан Республикасы  Беларусия. | | Сүт шаруашылығы саласында несиелердің пайыз мөлшерін субсидиялау; малдарды вакцинациялауды қаржыландыру; техникалар мен құрал жабдықтарын және малға лизинг негізінде шығындарын қаржыландыру және т.б. |
| Республика Беларусь | | Тауарлы-сүт фермасын құруды қаржыландыру; сүт саласын мелекеттік қолдау: мал ауыруларына күрес; несиелер және қарыздың бір бөлшегін қайтару немесе толық жабу; сатылған-өңделетін сүт көлеміне тікелей төлем; жеке қосалқы шаруашылықтардың өңделген сүт бағасына қосымша төлем. |
| Қазақстан Республикасы  үлгісі | | Сүт саласын төменгі пайызбен несиелеу; несиеге субсидия беру; салықтық жеңілдіктер орнату, лизингтік тетіктерге кепілдік беру; инновациялық даму қорларын құру және т.б. |
| Россия Федерациясы | | Сүт шаруашылығы техникалар бекетін жаңғырту: техникамен жабдықтау, ғылыми жетістікті өндіріске ендіруді мемлекеттік қолдау; инновациялық жобаларды іске асыру; ветеринариялық қызметтерді қамтамасыз ету; сүт өнімділігін арттыруға субсидия беру; нәсілді мал тұқымын шығаруды жолға қою және т.б. |
| Ескерту – Әдебиет негізінде құралған [81, 93 б., 82, 74 б., 83, 6 б., 84, 81 б.,85,16 б., 86. 18 б, 87, 53 б., 88, 87б., 89, 90, 587 б.] | | |

Германияның фермерлері бір немесе бірнеше кооперативке мүше болып келісім-шартпен кооперативтер өз мүшелеріне: техника, ұрық, жем, және тыңайтқыш жеткізіп береді, кооперативтер өз мүшелерінің өнімдерін өңдейді сатуды жүзеге асырады.

Мемлекеттік қолдау бойынша несиені сақтандыру жүйесі, банктерге несиенің 80% қайтаруға кепілдік беру, салалардағы «инновациялық климатты» қолдау, инновациялық үрдістің тиімділігін арттыру, дамудың арнайы бағдарламаларын қолдайды [88].

Израильде сүт өнімдерін сатып алу-сату бойынша өндірістік қызметтерін атқаратын кооператив бірлестіктері қалыптасқан. Қазіргі таңда бұл елдегі ауыл шаруашылығы кооперация байланысы үш түрдегі кооперативтен құрылған: кибуции, мошав-овдим, мошав-шитуфи. Кибуции - бұл ауылдық түрдегі тұрғындар ерікті басқаратын коммуна ел ішіндегі 40% ауыл шаруашылығы өнімдерін өндіріп, өңдеп сатуды жүзеге асырады.

Елдегі кооператив қозғалысының бәсекелес түрі ретінде мошавалар қалыптасты. Мошав-овдим - техника, машиналарды бірге пайдалану және өнімді коопрациялық бірлесе сату қызметін жүргізеді. Мошав-шитуфи бұл қажетті ресурстармен жабдықтау, өнімдерді сату мошав-овдим кооперативі деңгейінен кибуцаға өту түріндегі кооператив болып табылады. Израйль елінде фермерлер аралық тұтыну кооперативтері: қызмет атқару, жабдықтау-сату, несиелеу, қайта өндіру және т.б. кең дамыған. Кооператив табыстары жеке түрде бөлінбейді, жер телімі алғаш 49 жылға жалға беріліп, жалға берілген мерзім бітсе қайта жалға беру қарастырылған. «Әр кім қабілетіне қарай, әр кім тұтынуна қарай» қағидасына сәйкес кооперативтік шаруашылық қызметтерін жүргізеді [89].

ЕвроОдақтың Солтүстік елдерінде (Швеция, Норвегия, Дания, Финляндия, Нидерландия) фермерлер келісіммен өнім өндіру, өңдеу, сатуды ұйымдастырған өндірістік қызметтер атқаратын кооперативтерге бірлескен, сүт өнімдерінің 80% артығы кооператив жәрдемінде өңделіп, тарқатылады. Сонымен бірге, инновациялық жетістіктердің нәтижесін, инновациялық жаңалықтарды тәжірибеде қолдануды жеделдету мемлекеттік (еуропа аралық) тараптан реттеу және қолдау табады [90].

ЕвроОдақтың Батыс елдерінде (Англия, Франция, Германия, Италия) елдерінде өнімді өткізу - сатуды келісім ретінде жүргізеді. Кооперация үрдісі келісіммен сүт өнімдерін өткізу-сатуды толық қамтыған. Кооперативтер фермерлерге өнеркәсіп өнімімен жабдықтайды, өнімді өткізу-сатуды келісіммен атқарады. Кооперациялық келісіммен сүт өндірісін, сүт өнімдерін өткізу-сатуды кооперативке бірлестірген; жаңа идеяны коммерциялық «инновациялық кәсіпкерлік» орталықта жүргізу. Жалпы кооперативті дамытуды ынталандыру салықтың санын, салық мөлшерін қысқартуға негізделген [91,92,93,94,95].

ЕАЭО (Россия, Қырғызстан, Армения, Беларусия, Қазақстан) елдерінде кооперативтерге несиелер бойынша пайыз мөлшерін субсидиялау, кооперативке біріккен жеке қосалқы шаруашылықтардың малдарын вакцинациялауды қаржыландыру, кооперативке техникалар мен құрал жабдықтарды, асыл тұқымды малды лизинг негізінде шығындарын қаржыландыруға мемлекеттік қолдау көрсетіледі [96].

Несиелер пайыз мөлшерін субсидиялау; жер телімдерін жақсылау, сақтау, инженериялық құрылымдар құру; сүт өндірушілердің табыс салығы, пайда салықтан босатылған; нәсілді жас төлін алу, вакцинация жеңілдігі; сүт өңдеуге жаңа технология ендіруді қолдау, сүт өнімдердің қауіпсіздігі стандарты; несиеге кепілдіктер, жеңілдіктер және т.б.

Жалпы, ЕАЭО елдерінде сүтті мал шаруашылығы саласын дамытуды тежеп отырған негізгі мәселелерге келесілерді атаса болады:

- жалпы сүт өндірісі көлемінде жеке қосалқы шаруашылықтардың үлесі өте жоғары болуы, сүтті қайта өңдеуші өнеркәсіптік кәсіпорындары үшін шикі-сүттің жетіспеушілігіне алып келуде;

- Россия, Беларусь және Армения елдерінде сиыр саны қысқаруда;

- ұлттық валютаның құнсызданып девальвация болуынан, ауылдық өнім өндірушілердің табысының төмендеуі,

- инвестициялық құйылымның қайтымдылық дәрежесі төмен болуы, сүт шаруашылығына иннвестиция тартуды қысқартуда;

- азықтық жемнің үлесінің өзіндік құн құрылымында жоғары деңгейі, мал азықтық жем базасының болмауы;

- нәсілді мал тұқымына, ветеринарлық дәрі-дәрмекке, қондырғыларға импорттық жоғары тәуелділігі;

- мал шаруашылығында білікті, білімді мамандардың жетіспеуі, біліктілігінің төмендігі және т.б. кіреді [97].

Азия құрылығында Қытай әлемдегі ең ірі сүт өндіруші болып табылады. Қытайда сүт шаруашылығы саласы мен сүт өнеркәсібі өте жоғары деңгейде дамыған. Сауынды сиыр санын көбейту үшін асыл тұқымды сүт өнімділігі жоғары төлді күтіп-бағатын фермаларға жеңілдіктер беру, арзан аралас жемшөппен қамтамасыз ету, сүт өнімдеріне инновациялық үрдістер мен жетістіктерді ендіруге мемлекет қолдау жасайды. Қытайдың ірі-ірі қалаларында (Пекин, Шанхай және т.б.) мемлекеттік кооперативтік ұйымдар құру мемлекет тараптан қолға алынған. Ірі коммерциялық товарлық сүт фермалары, кооперативтік сүт кешендері нарықтың талабына сай, сұранысқа ие ассортиментте сүт өнімдерін өндіріп сүт экономикасын дамытуда [98].

Қытайда мемлекеттік ұлттық тауарлы сүт фермалары көп құрылған, сүтті өндіру, өңдеуге инновациялық технологияларды енгізу, сүт шаруашылығы мен сүт өңдеу өнеркәсібін кооперациялық, интеграциялық негізде ұйымдастыру, дамыту жолға қойылған. Елдің сүт шаруашылығы саласын ғылыми және инновациялық жетістіктерді өндіріске ендіру толық мемлекет тараптан қолданыс тапқан: асыл тұқымды нәсілдік мал төлін көбейту; аралас құрамажем шығару; нәсілді бұзау, құнажын өсіру технологиясын автоматтандыру, сүт өнімдері ассортиментін көбейту, сүтті өңдеу, буып-түю, қораптау жұмыстарын сүт өндірісіне ендіру және т.б. жүзеге асырған.

Елдің сүт шаруашылығы саласындағы маманданған мемлекеттік сүт кәсіпорындары мен жеке отбасы шаруашылықтарыдың бірлестіктеріне сүт өндіру мен сүтті өңдеуге қажетті озық техника мен инновациялық жаңа технологиялармен негізі өндірістерін қамтамасыз ету мелекет қолдауымен жүзеге асырылып, сүт шаруашылығында маманданған тауарлы сүт кәсіпорындары мен ұйымдарының санының өсуіне басымды бағыт беріледі.

Тауарлы сүт фермаларында жиналатын сүттің майлылығы стандарттарға сай сарапталып, нәсілді сүтті сиырларды азықтандыру технологиясын сақтауға, сүт өнімдерін ассортиментін ұлғайтуда инновациялық технологияларды өндіріске ендіруді жүзеге асырады.

Жоғарыдағы дамыған елдерде тауарлы-сүт фермаларын кооперация негізде дамыту, кооперативтердің инновациялық озық технологияларды ендірген маманданған индустриалды дамуды алға тартады. Кооперативтік тауарлы сүт фермаларында интеграциялық бірлесудің негізгі мақсаты – сүт өндіру-өңдеу-сату жалпы технологиялық қызметті үйлестіру арқылы кооперативтік табыс табу болып саналады.

Сүт саласында инновациялық ұйым ретінде сүт кооперативтерінің ұйымдастырылуы, біздің ойымызша, барлық серіктес-мүшелеріне келісім бойынша толық қызметтерін атқаратын ең тиімді, табысты сүт кешені болып табылады. Бұндай сүт кооперативтерін құру инвестициялық қаржы тартуды, сүт ассортиментін кеңейту үшін инновациялық қызметтерді ендіруді, маркетингтік ізденістер негізінде өңдеу-сатуды тиімді жүзеге асырады.

Сондықтан, дамыған шет елдерде фермерлер бірлестігі нарықта сатылатын бөлшек саудадағы сүт баға деңгейінің 65-75% алады. Рессей сүт шаруашылығында сүт өндірушілерде бұл үлес 25-30% құрайды, басқа үлкен үлесті ортадағы негізсіз пайда болған сауда делдалдары иеленуде. Сөйтіп, сүт пен сүт өнімдерін соңғы тұтынушы тұрғындарға сүт баға деңгейі негізсіз өсуде. Бұл мәселені шешудің бір жолы, ол кооперациялық үрдіс негізінде сүт өңдеу және сату кооперативін қалыптастыру және дамыту болып табылады.

Қазіргі таңда Қазақстан Республикасының сүт шаруашылығы саласында жеке қосалқы шаруашылықтар аралық кооперациялық байланыс негізінде кооперативтер құру қолға алынуда, олардың инфрақұрылымдық қызметін атқаратын, ауылшаруашылық несие ұйымдары, бизнес мектептері, түрлі курстар мен қаржылық ұйымдар жұмыс істеуде. Құрылған кооперативтер жеке қосалқы шаруашылықтардың жер телімдерін өңдеу және шектеулі ресурстар мен мал төлімен жеке қосалқы шаруашылықтарды қамтамасыз ету және с.с. қызметтерді атқаруда [99].

Дегенмен, көп жағдайда жеке қосалқы шаруашылықтарына шектеулі қаржылық ресурстарды қамтамасыз ету (қаржы, техника, нәсілдік мал, аралас жем, агрохимияляқ және ветеринариялық қызметтер) бойынша жетіспеушілік туындауда. Сондықтан, жеке қосалқы шаруашылықтары кооперативтерге келісім бойынша мүше болғаннан кейін оның көп қызметтері кооператив арқылы: сүт жию, сүт өңдеу, сату, және т.б. қызметтер кооператив негізінде тиімді атқаруға қол жеткізеді.

Сүт өндіруші жеке қосалқы шаруашылықтар аралық кооперативтер құру негізінде кооператив-мүшелері шаруашылықтарының қызметтерін кооператив арқылы атқару: олардың жер телімдерін өңдеу, сүт өнімдерін өңдеу және сату, ветеринарлық қызмет көрсету және материалдық-техникалық құралдармен қамтамасыз ету және т.б. қызметтерді атқару жүзеге асады. Бұл қызметтерді арнайы құрылған топ, маман жүзеге асырса да болады, олар жеке қосалқы шаруашылықтармен келісім-шарт негізінде кооперациялық байланыстарды ұйымдастырады, бақылайды және байланыс қызметтерін атқарады.

*1-бөлім бойынша қорытындылары:*

Мәселенің теориясын зерделеу барысында «кооперация», «инновациялық кооператив» ұғымдарының мәнін ашу негізінде жеке қосалқы шаруашылықтар аралық кооперация негізінде инновациялық «сүт өндірісі кооперативі» мен «сүт өңдеу-сату кооперативін» ұйымдастыру және құрудың авторлық түсіндірмелері берілді:

Кооперация – жеке қосалқы шаруашылықтардың сүт өндіру немесе сүт өңдеу мақсатында кооперация арқылы бірлесуі, ынымақтасуы.

Кооперация – бұл жеке қосалқы шаруашылықтардың сүт өндірісін, сүтті сиырды бағу, сүт тасымалдау, сүт сақтау, шикі-сүтті өңдеу-сату т.б. өндірістік үрдістерді бірлесе бір ортада, атқару жүйесі.

Кооператив – кооператив мүшелері жеке қосалқы шаруашылықтардың сүт өндіру үрдісін немесе шикі-сүтті өңдеуден сатуға дейінгі тік интеграциялық-технологиялық үрдістерді кооперация негізінде атқаратын инновациялық ұйым. Кооператив пен оның мүшелері мүдделері үйлесімді жүзеге асады және қорғалады.

Кооператив – жеке қосалқы шаруашылықтар ресурстарын үнемдеуге, табыс алуға, нәсілді төлмен, азықтық аралас-жем, шикі-сүтті өңдеу, сату және т.б. қызметтерді кооперативте атқарып олардың мүддесіне қол жеткізетін инновациялық ұйым.

Ауыл шаруашылық кооперация екі түрге бөлінеді: көлбеу және тік кооперация байланысы. Көлбеу кооперация – сүт өндіру, өңдеуде екі немесе көп жеке қосалқы шаруашылықтар аралық коопераця негізінде «сүт өндірісі кооперативін» құру, жаңа «ұйымдық инновацияны» құру, ендіру.

Тік кооперация – тік интеграциялық-технологиялық «сүт өндіру-сақтау-өңдеу-сату» үрдістерін бір ұйымның ішінде «сүт өңдеу-сату кооперативін» құру негізінде «ұйымдық инновацияны» ендіру.

Жеке қосалқы шаруашылығы - тұрғындар немесе отбасы мүшелерінің меншігіндегі жер телімінде ауыл шаруашылығы өнімін өндіру, қайта өңдеу негізінде өз жанұясын қамтамасыз етуге және артық өнімдерін сату арқылы табыс табуға бағытталған кәсіпкерлік емес қызмет түрі екендігі анықталды.

2.Жеке қосалқы шаруашылықтарымен салыстырғанда инновациялық кооперативтік бірлестіктердің артықшылығы:

- инновациялық озық техника мен технологиялар негізінде, білікті мамандардың білімімен, ветеринариялық, зоотехникалық және т.б. қызметтерді инновациялық тәсілде ұйымдастыра отырып жер өңдеу, егін жинау, тасымалдау және сату қызметтерін оңтайлы атқарады;

- нарықтың талабына сай сұранысқа ие инновациялық жаңа өнімдерді үлкен көлемде өндіру, өңдеу және сатуды жүзеге асырады;

- инновациялық кооператив жәрдемінде келісіммен жаңа тәсілде жабдықтау, жөндеу және қажетті ресурстармен қамтамасыз ету инновациялық қызметтерін уақтылы атқарады

3.Экономикасы дамыған шет елдердің сүт шаруашылығы саласында фермерлер аралық кооперация негізінде сүт өндірістік кооперативтері мен сүт өткізу-сату кооперативтерін ұйымдастыру негізінде кооперативтік қызметтерді дамыту, оларға мемлекет тарапынан салықтық, несиелік жеңілдіктер, субсидиялық қолдау қарастырылып жатқаны анықталды.

4.Сонымен қатар, фермерлер аралық келісіммен құрылған сүт кооперативтеріне қажетті көлемде дайын сүт және сүт өнімдерін сақтайтын сүт қоймаларын мемлекет тарапынан құрып беру тәжірибесі, қазақстаннның сүт өндіруші жеке қосалқы шаруашылықтары үшін де, ел ішінде сертификатталған сапалы сүтті сақтау және уақтылы қораптау және тұтынушыларға қажетті көлемде және мерзімде жеткізіп беруді жүзеге асыруды, ел ішіндегі әр бір ірі қалалар мен ауылдық аудандарда ұйымдастыру қажет деп ойлаймыз және жүзеге асыру ұсынылады.

Сондықтан ел ішінде сүт шаруашылығы саласында әр бір елді мекенде өнімнің ассортиментін арттыру мақсатында жаңа инновациялық сүт өнімдерін немесе жаңа қызметті атқару үшін инновациялық жаңа «сүт өндірісі кооперативін», инновациялық жаңа «сүт өңдеу-сату кооперативтерін» және кооперативтік сүт қоймаларын ұйымдастыру және құру ұсынылады.

5. Жеке қосалқы шаруашылықтарының өнімдерін өңдеу және сатумен шұғылданатын сүт кооперативтері келісім бойынша атқаратын міндеттемелерімен қатар, оларға мүше жеке қосалқы шаруашылықтарына керекті өнеркәсіптік құрал жабдықтармен (тыңайтқыш, техника, жанылғы, нәсілді мал төлдері, аралас құрамажем және т.б.) қамтамасыз ету қызметтерін атқарып, жалпы сүт өнімдерінің көлемінің артуына, кооперативке қатысушы сүт өндірушілердің табысының өсуіне және әлеуметтік-экономикалық жағдайларының артуын қамтамасыз етуге мүмкіндік береді.

Келесі 2 бөлімде Түркістан облысы сүт өндіру және өңдеу саласының қазіргі жағдайы мен даму барысы, сүт шаруашылығы құрылымдарының, соның ішінде жеке қосалқы шаруашылықтары аралық кооперациялық байланыстардың қалыптасуы және дамуы талданады және баға беріледі.

**2 ТҮРКІСТАН ОБЛЫСЫНДА СҮТ ӨНДІРУ ЖӘНЕ ӨҢДЕУ САЛАСЫНЫҢ ҚАЗІРГІ ЖАҒДАЙЫН ТАЛДАУ**

**2.1 Түркістан облысы сүт шаруашылығы саласының қазіргі жағдайы және даму барысын талдау**

Түркістан облысында алдыңғы кеңшарлар мен ұжымшарлардың қайта құрылысы нәтижесінде жойылуынан, ол кездегі арнайы машина және технология және қондырғылармен жабдықталған ірі сүт комбинаттары қызметтерін тоқтатты, ал жекешелендіру барысында қайта қалыптасқан кейбір ауыл шаруашылықтарында сүт өңдеуге арналған құрал-жабдықтардың ескіргені, тозғандығы байқалды. Кейбір ауыл шаруашылығы санаттары мен шаруашылықтар өздерінің сүт бағытындағы өндірісін сақтап қалды, қайта қалыптастырудың қиын кезеңдерінде олар өндірісті қайта жандандырды, бәсекеге қабілетті сүт өнімдерін өндіре бастады [100].

Сүт шаруашылығында, елдегі мал шаруашылығының басқа салаларымен салыстырғанда, қайта қалыптастыру барысында сауынды сиырлар мен малдың шоғырлануы негізінде жеке қосалқы шаруашылықтары өз қызметтерін сақтап қалды. Бұл сүт шаруашылығының ауылдық елді мекендерде тұрғындардың орналасуы мен шоғырлану ерекшеліктеріне байланысты, себебі бұл негізінде шағын жеке тұрғындар мен отбасы шаруашылықтары болғандықтан, техникалық дамымаған, тауарлық деңгейі төмен, негізінде жеке тұрғындар шаруашылығы отбасы сұранысын азық-түлікпен қанағаттандыратын саланың бірі болып дамыды.

Ел ішіндегі мал шаруашылығының басқа салаларында, ірі мамандандырылған кәсіпорындарда жаңғырту жұмыстары айтарлықтай табысқа жетті. Қазіргі нарық жағдайында мал шаруашылығы саласы, соның ішінде сүт шаруашылығында өндірістің дамуына ықпал ететін басқарудың әр түрлі тәсілдері мен тетіктерін, нысандарын қалыптастыру қажет болды.

Бұл мәселе бойынша экономикасы дамыған шет елдердің өзін ақтаған (кооперативтер, консорциумдар, кешендер т.б.) ұйымдық және бизнес құрылымдардар нысандарын үлгі тұту қажет [101,102].

Түркістан облысы сүт шаруашылығы саласын дамытудың негізгі факторы болып облыс деңгейіндегі шаруашылықтарды тауарлы мамандандырылған сүт өндірісін ұйымдастыру, мамандандыру үрдісінде білікті және білімді мамандар мен қызметкерлердің еңбегін әртүрлі қызмет түріне бөлу және кейіннен кооперациялық бірлестіру үрдісі, оның экономикалық мәні сол сүт шаруашылық саласында өндірісті шоғырландыра отырып, арнайы техника және технологияны қолданысты пайдалануды жүзеге асыру қажет. Сүт шаруашылығы саласындағы өндірістегі шектелген ресурстарды шоғырландыра отырып мамандану сүт өндірісін дамытудың барлық кезеңдерінде жүйелі түрде объективті экономикалық қажеттіліктерді ескере отырып жүргізе алады.

Салалардағы іріленген мамандандырылған тауарлы өндірісті механикаландыру және автоматтандыру негізінде өндіріс технологиясын қолдану соған қажетті материалдық ресурстар мен оларды сатып алуға тиіс қаржы ресурстарын қажет етеді, бұл өз кезегінде еңбекке ақы төлеу шығындарын тиімді жұмсауға, үнемдеуге алып келеді. Сүт шаруашылықтарында өнеркəсіптік негізде сүт кешенін қалыптастыру негізінде дамыту, сүт өнімдерінің өзіндік құны деңгейін 1,4-1,6 есе қысқарта алады [103].

Ел ішінде кооперациялық байланыста болған шаруашылықтардың өндірістік экономикалық және технологиялық, бірігуі өндiрiстi кооператив ретінде ұйымдастырудың ерекше түрін көрсетеді, кооперациялық үрдіс негізінде өндірілген сүт және сүт өнімдерінің тиiмдiлiгi жоғары болып табылады.

Мысалы, ауыл шаруашылығында, соның ішінде, мал шаруашылығы саласы ел ішінде үлкен өзгеріске ұшырады. Егемен ел болып, нарық жағдайына сай жүргізілген қайта қалыптастыру іс-шаралары ел экономикасын дамытуда үлкен өзгерістерге алып келді, кеңшарлар мен ұжымшарлар қысқарды, ауыл шаруашылығы саласында құрылымдық өзгерістер мал шаруашылығы саласына қатты әсерін тигізді. Қазақстан Республикасында әртүрлі шаруашылық мал түрлерінің 1991-2022 жылдар аралығында саны мен оның серпіні 3-кестеде қарастырылған [104].

Кесте 3 – Қазақстан Республикасында жалпы ірі қарамал және сиыр саны мен өндірілген сүт көлемі мен серпіні, 1991-2022 жж. аралығында

|  |  |  |  |
| --- | --- | --- | --- |
| Жылдар | Ірі қарамал басы, мың бас | Соның ішінде  сиыр саны, мың бас | Сүт,  мың тонна |
| 1991 | 9 592,4 | 3 490,0 | 5 556,9 |
| 1995 | 6 859,9 | 3 045,0 | 4 619,1 |
| 2000 | 4 106,6 | 2 014,7 | 3 730,2 |
| 2005 | 5 457,4 | 2 442,6 | 4 749,2 |
| 2010 | 6 175,3 | 2 751,3 | 5 381,2 |
| 2015 | 6183,9 | 3130,5 | 5182,4 |
| 2016 | 6413,2 | 3209,9 | 5341,6 |
| 2017 | 6 764,2 | 3 362,4 | 5503,4 |
| 2018 | 7 150,9 | 3 576,5 | 5686,2 |
| 2019 | 7 436,4 | 3 769,8 | 5864,9 |
| 2020 | 7 850,0 | 4 008,3 | 6051,4 |
| 2021 | 8 192,4 | 4 235,6 | 6247,2 |
| 2022 | 8538,1 | 4462,0 | 6368,2 |
| 2022ж. 2018 ж., % | 119,4 | 124,8 | 112,0 |
| 2022 ж. 1991 ж., % | 89,0 | 127,8 | 114,5 |
| Ескерту – [104] деректер көзі негізінде автормен құрастырылған | | | |

3-кестеде Қазақстан Республикасында шаруашылық мал басының 1991-2022 жылдар аралығында, алдынғы он-он бес жылдың ішінде, яғни ел ішінде ауыл шаруашылығында жаппай жекешелендіру үрдісі жүріп жатқан кезде жылдан-жылға қысқарып, 2005 жылдан кейін жылдан-жылға артқаны байқалады. Ел ішіндегі ірі қарамал саны 2018 жылдан бері 19,4%-ға, сиыр бас 24,8 пайызға өсті. 1991 жылмен салстырғанда ірі карамал басы 89,0%-ын құраса, сиыр басы 27,8%-ға артқанын көреміз.

Қазақстан Республикасының ауыл шаруашылығы санаттарында сиыр басы саны және серпінін талдау көрсеткендей, 2022 жылғы деректерге сәйкес, ел ішінде жалпы сиырдың бас санының 7,1% ауыл шаруашылық кәсіпорындарында, 42,1% жеке кәсіпкер, шаруа қожалықтарында, ал қалған 50,7%-ы жеке қосалқы шаруашылықтарында (2018 жылмен салыстырғанда жеке қосалқы шаруашылықтарындағы сиыр басының саны жалпы елдегі сиыр санындағы үлесі 4,2%-ға (55,6-51,4) төмендеді, бұл жеке кәсіпкер мен шаруа (фермер) қожалықтарында салыстырып жатқан жылдары сиыр басының 569,6 мың басқа артуының себебінен болғаны анықталды (3-сурет).

Ескерту - [104] деректер көзі негізінде автормен құрастырылған

Сурет 3 - Қазақстан Республикасының ауыл шаруашылығы санаттарында сиыр басы саны және серпіні, мың бас

1991-2022 жылдар аралығында Қазақстан Республикасының сүт шаруашылығы саласында сүт өнімдерін өндіру бастапқы он жылдың ішінде қысқарып 3730,2 мың тоннаға түсті, бұған ел аумағындағы тәуелділік алған жылдан кейін сауынды сиырлардың күрт қысқаруынан және азықтық жем-шөптің жетіспеуі себеп болды, 2000 жылдан кейін әр сауынды сиырдан сауылатын сүттің шығымдылығы деңгейінің артуына байланысты 2005 жылдан бастап, 4749,2 мың тоннаға жетті.

Қазақстан Республикасында сүт шаруашылығы өнімдерін өндіру көлемі 2005 жылдан кейін жылдан-жылға артып келе жатқанын, оған сауынды сиыр санының өсуі мен әр бір сиырдан сауылатын сүт шығымдылығының артуы әсер еткенін байқаймыз. Бірақта, 1991 жылдан кейін ел ішіндегі ірі ауыл шаруашылығы кәсіпорындары, ұжымшар және кеңшарлардың жабылып, олардағы қарамал мен сиыр саныныңқысқарып кетуіне қарамастан соңғы отыз жылдың ішінде, жеке қосалқы шаруашылықтарда қарамал мен сиырдың саны артуынан, яғни 2022 жылдағы сүт шаруашылығы өнімдерінің көлемі 1991 жылдағыкөлемімен салыстырғанда 27,8%-ға артқанын байқаймыз (4-сурет).

Ескерту - [104] деректер көзі негізінде автормен құрастырылған

Сурет 4 - Қазақстан Республикасында 1991-2022 жж., сүт өндірісі көлемі динамикасының суреттемесі

Ел ішінде барлық санаттағы шаруашылықтарда 2018 жылдан 2022 жылға дейінгі кезеңде сүт өндірісі өсімі 12,0% немесе – 677,7 мың тоннаға өсті. Ал, 1991-2022 жылдар аралығында, яғни 30 жылдың ішінде сүттің 5556,9 мың тоннадан 6368,2 мың тоннаға жеткенін немесе 14,5%-ға өскенін байқаймыз. Отыз жылдың ішінде алғашқы он жылдың ішінде, немесе 2000 жылы Қазақстан Республикасында сүт өндірісінің көлемі елдегі қайта қалыптастырудың себебінен 3730,2 мың тонна ғана өндірді, немесе 1991 жылмен салыстырғанда оның 67,1%-ын ғана құрады. Елдегі сүт өндірісінің жалпы көлемі тек 2010 жылдан бастап (5381,2 мың тоннадан) арта бастады, 2022 жылдарға келе сүт өндіру көлемі 6368,2 мың тн. жеткенін 4 суреттемеден көреміз[105]. Осылайша, Қазақстан Республикасындағы сүт шаруашылықтары мен ұйымдарында соңғы жылдары ең өнімді және тиімді техника және технологияларды қолдану негізінде сүт өндірісі мен сүт өңдеу саласында сүт өнімдері көлемі жылдан-жылға артып келеді. Бұл үрдіс ел ішіндегі барлық өңірлердегі сүт шаруашылықтары санаттарының шаруашылық қызметтер нәтижесінен байқалады.

Кесте 4 – Қазақстан Республикасының ауыл шаруашылығы санаттарында сиыр сүтін өндіру көлемі мен серпіні

|  |  |  |  |  |  |  |
| --- | --- | --- | --- | --- | --- | --- |
| Көрсеткіштер | 2018 | 2019 | 2020 | 2021 | 2022 | |
| мың тн. | % |
| Қазақстан Республикасы, мың тонна | | | | | | |
| Барлық санаттарда | 5642,3 | 5 819,3 | 6 004,4 | 6 198,8 | 6320,0 | 100 |
| Аграрлық сала ұйымдары | 381,3 | 410,4 | 463,2 | 508,4 | 522,7 | 8,2 |
| Шаруа (фермер) қожалықтары және жеке кәсіпкерлер | 1106,1 | 1 168,3 | 1 230,3 | 1 291,4 | 1366,6 | 21,6 |
| Жеке қосалқы шаруашылығы | 4154,9 | 4 240,7 | 4 310,9 | 4 399,0 | 4430,6 | 70,1 |
| Түркістан облысы, мың тн. | | | | | | |
| Барлық санаттарда | 698,9 | 722,0 | 748,3 | 764,8 | 767,5 | 100 |
| Аграрлық сала ұйымдары | 13,0 | 13,9 | 30,0 | 33,8 | 33,6 | 4,4 |
| Шаруа (фермер) қожалықтары және жеке кәсіпкерлер | 16,7 | 17,1 | 17,9 | 18,0 | 18,4 | 2,4 |
| Жеке қосалқы шаруашылығы | 669,2 | 691,1 | 700,4 | 713,0 | 715,5 | 93,2 |
| Түркістан облысының Қазақстан Республикасындағы үлес салмағы, % | | | | | | |
| Барлық санаттарда | 12,4 | 12,4 | 12,4 | 12,3 | 12,4 | х |
| Аграрлық сала ұйымдары | 3,4 | 3,3 | 6,4 | 6,6 | 6,4 | х |
| Шаруа (фермер) қожалықтары және жеке кәсіпкерлер | 1,5 | 1,5 | 1,5 | 1,4 | 1,3 | х |
| Жеке қосалқы шаруашылығы | 16,1 | 16,3 | 16,3 | 16,2 | 16,1 | х |
| Ескерту - [104,105] деректер көзі негізінде автормен құрастырылған | | | | | | |

Қазақстан Республикасының ауыл шаруашылығы санаттарында сиыр сүтін өндіру бойынша серпінін талдау 4 кесте мәліметтерінде көрсетілген, 2022 жылғы мәліметтерге сай, ел ішінде жалпы өндірілген сиыр сүтінің 8,2% ауыл шаруашылық кәсіпорындарындары үлесінде, 21,6% жеке кәсіпкер, шаруа (фермер) қожалықтарында, ал қалған 70,1%-ы жеке қосалқы шаруашылықтары үлесінде екенін байқаймыз.

Түркістан облысының ауыл шаруашылығы санаттарында өндірілген сиыр сүті көлемі бойынша кестедегі талдаудан байқағанымыз, 2022 жылы облыста өндірілген жалпы сиыр сүті көлемінің 4,4% ауыл шаруашылық кәсіпорындарындары үлесінде, 2,4% жеке кәсіпкер, шаруа (фермер) қожалықтарында, ал қалған 93,2%-ы жеке қосалқы шаруашылықтары үлесінде екенін көреміз.

Яғни, Түркістан облысында өндірілетін жалпы сүттің ең үлкен көлемі жеке қосалқы шаруашылықтардың үлесінде 93,2%, облыста негізінен майда, әрі шағын, тиімсіз жеке қосалқы сүт шаруашылықтарының қалыптасқанын байқаймыз.

Ел ішінде барлық санаттағы шаруашылықтардың өндірген сүт көлемінде Түркістан облысына қарасты санаттардың салыстырып жатқан 2018 жылдан 2022 жылға дейінгі мерзімде қарастырсақ, жалпы бес жылдың ішіне облыстың үлесі, бір қалыпты 12,4%-ды құрады. Бірақ, ірі ауыл шаруашылығы сүт кәсіпорындары мен шаруа (фермер) қожалықтарының үлесі сәйкесінше 6,4 және 1,4 пайызды құрағанымен, облыстағы жеке қосалқы шаруашылықтардың ел ішіндегі сүт өндірісіндегі үлесі 16,2 пайызды құрап отырғаны байқалады. Бұл, елдегі басқа өңірлерге қарағанда облыстағы жеке қосалқы шаруашылықтардың үлесі ел ішінде жоғары ролді атқарып жатқанын байқаймыз.

Қазіргі нарық жағдайында Қазақстан Республикасының барлық өңірлерінде сүт шаруашылығы саласындағы шаруашылық санаттардағы кәсіпкерлік құрылымдар өте баяу дамып келеді, санаттардың арасында ірі-ірі сүт өндірісі компаниялары мен кешендері отыз жылдың ішінде әлі де толық қалыптаспауда. Ел ішіндегі санаттардың ішіндегі негізгі сүт үлесін өндіріп жатқан жеке қосалқы шаруашылықтар елдегі барлық аймақтардың табиғи-климаттық жағдайларына байланысты тұрғындардың тұрақты тұратын жерінде отбасы немесе тұрғын үйіне қарасты жер телімінде шарруашылықтарын жүргізуде. Барлық елді мекендерде жеке қосалқы шаруашылықтардың сүт өндірісі (олардың меншікті жер телімінде басқада шығарып жатқан өнімдері мен қатар) басқа сүт шаруашылығы санаттары сияқты дамуда, бірақ үлкен көлемде және тез дамып кетуге шектеулі жер телімі, ақша қаражаттары және басқа ресурстардың тапшылығы есебінен алға қарай дами алмауда.

Бірақта олардың тез және үлкен көлемде сүт шаруашылығын дамытуға үлкен мүмкіншіліктер бар. Қазақстан Республикасының Солтүстік өңірлеріндегі аудандарда өнеркәсіп негізде сүт шаруашылықтарын дамыту мақсатында жаңа тауарлы сүт фермаларын құру қолға алынған технологиялық кооперациялық байланыс негізінде жұмыстарын ұйымдастыруда. Көп сүт кәсіпорындары мен ұйымдары қолданыстағы өндірісін мамандандырылған және шоғырландырылған үрдіс негізінде өнімділігі жоғары өндірістік желілер мен заманауи техника мен жабдықтарды шаруашылық қызметтерінде қолдану негізінде дамуды қолға алған. Ел ішінде кейбір ауылдық аудандарда тауарлы маманданған сүт фермалары толығымен механикаландырылып және автоматтандырылып шаруашылықтарын дамытуда. Маманданған тауарлы сүт фермалары қайта қалыптасуы нәтижесінде сүт өндірісі көлемін арттырып тиімді қызмет атқаруда.

Қазіргі нарық заңдылықтарының талаптарына сай сүт және сүт өнімдерін өндіру әлемдегі сүт шаруашылықтарында қолданып жатқан инновациялық жаңалықтар мен озық интенсивті технологияларды сүт шаруашылығы қызметінде қолдану, нәсілді сүт шығымдылығы жоғары сауынды сиырлармен қамтамасыз етуге тығыз байланысты, тек өндіріске инновациялық қызметтерді енгізу негізінде сүтті шаруашылық малдарының өнімділігін айтарлықтай арттыруға болады. Мысалы, сүт өндіруге маманданған тауарлы сүт фермалары бар шаруашылықтарда қарқынды технологияларды өндірісіне ендірумен, сүт өндіруге ұйымдастырылуымен олардағы сауынды сиырлардың сүт өнімділігі деңгейі жеке қосалқы шаруашылықтардың дәстүрлі сүт өндірістеріне қарағанда 1,5-2,0 есе жоғары екені анықталды.

Әлемдегі қандай ел болмасын сүт шаруашылығы саласын дамытуда, сүт өндірісінің ерекшеліктеріне байланысты өндіріске әсер ететін негізгі факторларына жауап бере отырып өндіріске озық техника мен технологияларды, инновациялық жаңалықтарды қолданысқа ендіру сүт шаруашылығының қарқынды дамуына алып келетіні сөзсіз. Сүт шаруашылықтарын өндірістік кооперация үрдісі негізінде бірлесу, шикі-сүтті өңдеуде шаруашылықтар аралық қатынастарды жалпы бірлескен сүт шаруашылықтарының мүдделеріне сай қарқынды дамудың маңызды факторы болып табылады әсіресе, сүт компанияларын өнеркәсіптік негізде инновациялық қайта құру олардың өндірістік-техникалық әлеуетін тез көлемде арттырады.

Сүт шаруашылықтары мен компанияларында ірілену және шоғырлану үрдісі негізінде қажетті материалдық-техникалық база деңгейін өнеркәсіпті негіздешаруашылық қызмет атқаруға жаңадан жаңғырту, өндірістің іріленуімен бірге, оның білікті білімді мамандармен қамтамасыз ету, оларды шаруашылыққа жұмысқа алумен инновацияның жетістіктерін кеңінен қолдануға жағдай жасайды.

Бұл жұмысты зерттеу барысында елдегі сүт шаруашылығы саласына қарасты санаттардың кәсіпорындары мен құрылымдарында инновациялық үрдістер мен қызметтерді қолданысқа ендіру қарастырылған. Инновация жетістіктері мен ғылыми жаңалықтар бұл қандай сала болмасын, соның ішінде сүт шаруашылығы саласы өндірісін қарқынды дамуын қамтамасыз ететін объективті күшті ынталандыру құралы болып табылады. Сүт шаруашылығы саласындағы сүт өндіру немесе сүтті қайта өңдеу өндірістік қызметтерін жүзеге асыруда инновациялық қызметтер мен үрдістерден - жаңа идея, жаңа өндіріс, жаңа ұйымдық құрылым немесе ұйымдастыру әдістері мен тәсілдері,ұйымдардың патенттер мен лицензиялар алу, ғылыми-техникалық ақпарат негізінде инновация нәтижесінің жетістіктері негізінде табыс алуда.

Инновацияның жетістіктерін толық негізгі өндірісіне ендірген ЖШС «Фуд Мастер-Шымкент» сүт компаниясы өзінің негізгі өндірісінде қайта өңдеуді: сүт жию, оны қайта өңдеу, ірімшік және сүзбе, сары май және қаймақ және басқада сүт өнімдерін кең ассортиментте «Фуд Мастер сүт өнімдері» бренді бойынша сатуды осы бір сүт компаниясының ішінде шығарып толық игеріп, ел ішіндегі барлық өңірлерге сатуда.

Сондықтан, қандай сүт өндірісі ұйымдастырылмасын санаттардың ішінде, соның ішінде жеке қосалқы шаруашылықтары арасында олардың шикі-сүттерін өңдеу, сақтау және сату қызметтерін толық жүзеге асыратын инновация қызметтеріне негізделген сүт өңдеу-сату сүт кешендері мен кооперативтері қажет, тек сонда ғана жеке қосалқы шаруашылықтарыүшін олардың қарқынды дамуын қалыптастыратын күшті ынталандыру болып табылады. Инновациялық сүт өндіру немесе сүт өңдеу-сату шаруашылықтары мен компаниялары негізіндеолардың өздерінің және сүт және сүт өнімдерінің бәсекелестік үстемділігін қамтамасыз ету мүмкін.

Қазіргі таңда инновацияға бағытталған сүт өндірісі саласын қалыптастыру, олардағы сүт шаруашылықтары мен кешендеріндегі өндірістерді арнайы озық техника, технологиялармен, дайын ғылыми әзірлемелерді өндіріске қолданысқа ендірілуіне байланысты.

Инновациялық сүт кешендері мен кооперативтерін құру және дамытудың жолдарын зерттеу, инновациялық сүт өндірісі мен сүт өңдеу-сату кооперативтерін аудандағы елді мекендер арасында оңтайлы орналастыруға, оның қатысушы мүшелерінің оңтайлы санын айқындауға және тиімді басқару тетктерін қалыптастыруға жағдай жасайды.

Инновацияға бағытталған сүт кооперативтері мен кешендерінде сүт және сүт өнімдерінің нарықтағы қалыптасқан орташа баға деңгейде өткізгеннің өзінде басқа ииновациясы жоқ сүт шаруашылықтары өнімдеріне қарағанда қосымша табыс алып келеді. Жеке қосалқы шаруашылықтар аралық құрылған сүт кооперативтері мен кешендеріөздерінің өндірісіне ендірілген инновациялық озық техника, технологияның артықшылығын пайдалана отырып,алдын ала кооперативке қосылмаған шаруашылықтарға қарағанда пайдаланса инновациялық кооперативтің белсенділігі үшiн қосымша табыс алуға мүмкiншiлік жаратылады.

5-кестеде Қазақстан Республикасында сүт өнімдерін өндіру және өңдеу көлемін талдау көрсеткендей 2018 жылдан 2022 жылға дейін өңделген сұйық сүт және кілегей, 8,2% немесе – 43,9 мың тоннаға өсті. Қатты түрдегі сүт пен сары май және сүтті спредтер (паста) салыстырып жатқан жылдары сәйкесінше 44,2% және 42,1% немесе 3488 тонна, 7788 тоннаға артқанын көреміз. Ірімшік және сүзбе, сүттен жасалған өзге де өнімдер, йогурт, кілегей 2018 жылдан 2022 жыл арасында 44,2% және 8,4% артық өңделді.

Түркістан облысындағы сүт өнімдерін өңдеу көлемі 2022 жыл 2018 жылмен салыстырғанда өңделген сұйық сүт және кілегей, 32,1% қысқарып, немесе 816 тоннаға азайды. Қатты түрдегі сүт пен сары май және сүтті спредтер (паста) салыстырып жатқан жылдары сәйкесінше 6 есе қысқарды және 2,4 есе өскенін байқаймыз. Ірімшік және сүзбе, сүттен жасалған өзге де өнімдер, йогурт, кілегей 2018 жылдан 2022 жыл арасында 2,4 есе және 1,4 есеге өсті [105]. Осылайша, Қазақстан Республикасы және Түркістан облыстарында сүт және сүтті терең өңдейтін сүт өңдеу кешендерінің өндірістік қуатының жетіспеушілігінен, сүт өнімдерін өңдейтін кооперативтері кешендерінің әлсіз дамуынан соңғы жылдары өңделген сүт өнімдері көлемінің өсу қарқыны, әлі де төмен екендігі байқалады.

Кесте 5 - Қазақстан Республикасы және Түркістан облысында сүт өнімдерін өндіру және өңдеу көлемі мен серпіні

|  |  |  |  |  |  |
| --- | --- | --- | --- | --- | --- |
| Өнімдер | 2018 | 2020 | 2021 | 2022 | 2022 ж. 2018 ж., % |
| Қазақстан Республикасы | | | | | |
| Өңделген сұйық сүт және  кілегей, тонна | 538 077 | 616 953 | 611685 | 582056 | 108,2 |
| Қатты түрдегі сүт, тонна | 3931 | 6 549 | 7794 | 7419 | 188,7 |
| Сары май және сүтті спредтер (паста), тонна | 18471 | 26367 | 27212 | 26259 | 142,1 |
| Ірімшік және сүзбе, тонна | 27541 | 36 048 | 39748 | 39735 | 144,2 |
| Сүттен жасалған өзге де  өнімдер, йогурт, кілегей, тн. | 212817 | 226667 | 238628 | 230689 | 108,4 |
| Түркістан облысы | | | | | |
| Өңделген сұйық сүт және  кілегей, тонна | 2547 | 2894 | 2551 | 1731 | 67,9 |
| Қатты түрдегі сүт, тонна | 136 | 230 | 41 | 21 | 0,15 |
| Сары май және сүтті спредтер (паста), тонна | 194 | 427 | 361 | 469 | 241,7 |
| Ірімшік және сүзбе, тонна | 1916 | 2971 | 3202 | 4751 | 247,9 |
| Сүттен жасалған өзге де  өнімдер, йогурт, кілегей, тн. | 21 239 | 28 081 | 29 751 | 29929 | 140,9 |
| Ескерту - [104,105] деректер көзі негізінде автормен құрастырылған | | | | | |

Қазақстан Республикасындағы жалпы экономикалық салаларында және оның ауыл шаруашылығы саласындағы кәсіпорындар және олардағы инновациясы бар кәсіпорындар мен олардың инновациялық саласындағы белсенділік деңгейі көрсеткіштері серпіні көрсетілген, ел ішіндегі инновация саласындағы белсенділік 2018-2022 жж. аралығында 10,6 пайыздан 10,5% төмендеп,аграрлық салада 9,3 пайыздан 10,0 пайызға жеткенін байқаймыз.

Сүт бағытындағы мал шаруашылығы кәсіпорындары мен ұйымдарында инновациялық үрдіске кері ықпал тигізетін факторлар: сүт өндіруге инновациялық кәсіпкерлік құрылымдарды қолдау, ынталандыру болмауы, сүт өндірісіне ендіруге дайын инновациялық әзірлеме және қызметтердің болмауы,инновация қызметтерін өндіріске қолданысқа ендіруге білімді, білікті мамандар жетіспеуі әсер етуде.

Нарықтың бәсекелестік талабына сай ел ішіндегі сүт шаруашылығы саласында сүт және сүт өнімдеріне сыртқы және ішкі нарықтық ортада бәсекелік үстемдік құру үшін сүт шаруашылықтары мен компанияларында инновациялық үрдістер мен қызметтерді толық өндірістеріне ендіру негізінде белсенділік деңгейін арттыру орын алды. Бұл инновациялық озық техника мен технологияларды және ғылыми жетістіктерді сүт өндірісін өнеркәсіп өндірісі негізінде дамыту мақсатында негізгі өндірістеріне қолданысқа ендіре бастады, бұл әсіресе сүтті терең қайта өңдеуші-сатушы кооперативтік құрылымдарға тиісті. Нарық сұранысына сай өздерінің өндірістеріне инновациялық жетістіктер мен ғылыми негізделген әзірлемелерді ендірген сүт өңдеуші-сатушы кооперативтер мен компаниялар инновациялық қызметтернәтижесінде өндірістік, экономикалық жағдайларының дамуына жол ашты.

6-кестеде Қазақстан Республикасы және оның ауыл шаруашылығы саласында инновацияны ендірген және қызмет түрлері бойынша кәсіпорындар санына талдау берілген. Онда инновацияның 4 түрінен біреуіне ие болған кәсіпорындардың саны Қазақстан бойынша соңғы төрт жылда 95 бірлікке артқаны, ал ауыл шаруашылығы кәсіпорындары 9 бірлікке өскенін байқаймыз, соның ішінде үрдістік инновациялары бар кәсіпорындардың саны 200 бірлік, маркетингтік инновациялары бар кәсіпорындар саны 115 бірлікке өскені көрінеді.

Кесте 6 - Қазақстан Республикасында және оның ауыл шаруашылығы саласында ендірілген инновацияның түрлері бойынша кәсіпорындар саны, бірлік

|  |  |  |  |  |  |  |
| --- | --- | --- | --- | --- | --- | --- |
| Жылдар | Иннова-цияның  4 түрінен біреуіне ие болған кәсіпорын саны | Өнімдік иннова-циялары бар кәсіп-орын саны | Үрдіс-  тік иннова-циялары бар кәсіп-орын саны | Маркетинг-тік иннова-циялары бар кәсіп-орын саны | Ұйымдық  иннова-циялары бар кәсіп-орын саны | Иннова-цияның барлық  4 түріне ие болған кәсіпорын саны |
| Қазақстан Республикасы, барлығы | | | | | | |
| 2019 | 2845 | 702 | 1240 | 652 | 725 | 48 |
| 2020 | 2974 | 843 | 1316 | 705 | 1029 | 70 |
| 2021 | 3236 | 934 | 1842 | 584 | 859 | 33 |
| 2022 | 2960 | 719 | 1440 | 767 | 855 | 52 |
| 2021 ж.  2019 ж. (+,-) | 95 | 17 | 200 | 115 | 130 | 4 |
| Ауыл шаруашылығы саласы | | | | | | |
| 2019 | 176 | 36 | 118 | 17 | 56 | 9 |
| 2020 | 220 | 45 | 153 | 21 | 75 | 11 |
| 2021 | 211 | 40 | 132 | 18 | 68 | 11 |
| 2022 | 185 | 39 | 125 | 20 | 69 | 13 |
| 2021 ж.  2019 ж. (+,-) | 9 | 3 | 7 | 3 | 13 | 4 |
| Ескерту - [104], [105] деректер көзі негізінде автормен құрастырылған | | | | | | |

Ал, елдің ауыл шаруашылығы саласына ендірілген инновацияның барлық 4 түрі бойынша (үрдістік, маркетингтік және ұйымдық инновациялар) бойынша зерттеліп жатқан төрт жылдың ішінде сәйкесінше 7 бірлікке, 3 бірлікке, және 13 бірлікке артқаны байқалады. Соған қарамастан, елдің ауыл шаруашылығы саласында соңғы кездері инновациялық жетістіктердің барлық түрлерін өндіріске ендіру және оның белсендігін арттыру іс-жүзіне асырылып жатқанын көреміз.

Сүт шаруашылығы саласында инновациялық үрдісті қолданысқа ендіру, бұл өзара байланыста болған: ғылыми ізденістер мен әзірлемелер; инновациялық өнімдер мен оның өндірістерін; маркетингтік инновациялар; сүт өнімдерін буып-түю мен сатуды толық құрамына алып ұйымдастырылуы тиіс. Сүт өндірісі саласында инновациялық қызметтің оң нәтижесі, дамыған шет елдердің тәжірибесі көрсеткендей, тек инновацияны өндіріске ендірілуінен ғана емес, сонымен бірге инновациялық қызметтерді ең оңтайлы ұйымдастырылуына, тиімді пайдалануына байланысты болады.

Дамыған елдер тәжірибесін отандық сүт шаруашылықтары мен компанияларында қолданысқа ендіру алдымен, қолдағы бар шектеулі ресурстардың сыйымдылығын азайтуға, инновацияны өндіріске ендіруге байланысты бәсекелі сүт өнімдерінің өнім көлемінің артуына, сапасының өсуіне, және жалпы компания мен оның мүшелерінің табыстарының өсуіне мүмкіндік жаратады.

Сондықтан, сүт шаруашылығы саласында мемлекеттік қолдау тек ірі-ірі сүт компаниялары мен сүт кешендері, жауапкерлігі шектелген серіктестіктерге,шаруа (фермер) қожалықтарына ғана көрсетілмей, сонымен бірге, елдегі өндіріліп жатқан жалпы көлемінің негізгі бөлегін өндіріп жатқан жеке қосалқы шаруашылықтарға және олардың арасында құрылған сүт кооперативтері мен бірлестіктеріне мемлекеттік қолдау (субсидия, дотация) көрсетілуі тиіс.

Елдегі сүт шаруашылығына қажетті инновациялық қызметтер саланың барлық жақтарын: өндірістік,ұйымдық, техникалық, қызметтік ерекшеліктерін ескерген жөн. Мысалы, малдың генофондын сақтау, жетілдіру; нәсілді сүтті малдың аналық тапын бағу, тауарлы сүт фермасын құру; инновациялық жаңа технологияларды ендіру; сүт өндіру кооперативтерін және сүт өңдеу кооперативтерін құру т.б. қамтиды.

Ел ішіндегі сүт шаруашылығы саласындағы инновациялық қызметтерсүт өндіруші жеке қосалқы шаруашылықтардың шикі-сүтін «жию - терең өңдеу - буып түю - сату» технологиялық тік интеграциялық үрдістерді атқару мақсатында сүт өңдеу кооперативтерін ұйымдастыруға, тиімді қызмет атқаруына іс-шаралар жүргізілуіне байланысты.

Бұл кезде инновациялық ұйымдар инновациялық жаңалықты өз күшімен дайындайды, оның өздері зерттеу орталығы немесе ғылыми зерттеу жұмысы бойынша қызмет атқаратын мекеме бола алады.

**2.2 Сүт өндірісінде жеке қосалқы шаруашылықтардың дамуы мен сүт өңдеу инновациялық кооперативтерінің құрылуын зерделеу**

Сүт шаруашылығы саласындағы заңды құбылыстардың бiрi – сүт шаруашылықтары аралық кооперациялық байланыстар негізінде жаңа инновациялық сүт өндірісі немесе сүт өңдеу-сату кооперативтерін ұйымдастыру және дамытуды қолға алудан тұрады. Жеке қосалқы шаруашылықтардың өндірген шикі-сүттерін жиып оларды сүт өңдеу-сату кооперативтеріне тапсыру кооперациялық қозғалыстың алғы шарттарына, саладағы еңбек бөлінісі мен еңбектің кооперациялық байланыс негізінде бірлесу, ынтымақтасу заңына негізделе қалыптасады.

Кооперациялық байланыс негізінде жеке қосалқы шаруашылықтар аралық кооператив ұжымына бірлесу, олардың өндірістік, технологиялық, экономикалық байланыстарын жаңаша инновациялық ұйымдастырудың ерекше түрін бiлдiредi, сүт өндiрiсінің тиiмдiлiгiн арттыруға ықпал етеді, кооперациялық байланыс негізінде сүт және сүт өнімдерін тұтынушының сұранысын қанағаттандыруға бағытталған соңғы дайын өнімді өндіруді жеделдетеді.

Түркістан облысындағы жеке қосалқы шаруашылықтарды кооперациялық байланыс негізінде шоғырландыру және ірілендіруді ұйымдастыру туралы Қазақстан Республикасының ауыл шаруашылығы министрінің 2016 ж. қабылдаған Заңды атасақ болады: бұл заңда ел ішінде жеке қосалқы шаруашылықтар аралық кооперация үрдісі негізінде кооперативке бірлескен, іріленген қожалықтарға ғана мемлекет жақтан қолдау жасалуы, дотация мен субсидия беруі туралы айтылған [106].

Ауыл шаруашылығы саласында ұжымшар мен кеңшарлардың жабылуымен олардың орнына акционерлік қоғамдар, жауапкершілігі шектеулі серіктестіктер, өндірістік кооперативтер, шаруа қожалықтары ұйымдасып, қалыптаса бастады. Одан басқа, Қазақстан Республикасы бойынша алдыннан келе жатқан жеке қосалқы шаруашылықтар өз жер телімдерінде жеке тұрғындар (жанұя) шаруашылықтарын, ары қарай, дамытып шаруашылық қызметтерін атқарып келеді [107]. Жоғарыдағы айтылған шаруашылық ұйымдардың түрлерінің көптігіне қарамастан, ірі-ірі маманданған сүт өндіру және өңдеумен шұғылданатын акционерлік қоғамдар, жауапкершілігі шектеулі серіктестіктер, өндірістік кооперативтердің ел ішіндегі тіркелген және қызмет атқарып тұрған саны өте аз және ел ішінде үлкен көлемде сүт өндіру оларға мүмкін болмай отыр.

2022 жылғы статистикалық мәліметтер бойынша ел ішіндегі жалпы сауынды сиырдың 7,1% ауыл шаруашылығы кәсіпорындары үлесінде немесе бұл ірі кәсіпорындарда 317,2 мың бас сиырдан шаруашылықтарында сүт өндіреді. Ал, ел ішіндегі сүт шаруашылытарындағы жалпы сиыр санының 4462 мың бастан, 2263,2 мың бас сиыр жеке қосалқы шаруашылықтардың қолында, ол жалпы сиыр санының 50,7% үлесін құрайды.

7-кестеде Түркістан облысы сүт шаруашылығындағы ірі қара малмен сауынды сиырдың бас саны санаттар бойынша соңғы бес жылдық мәліметтермен талдау жасалынған және санаттар арасында үлес салмағы бейнеленген. Онда соңғы бес жылдың ішінде ел ішінде ірі қара мал саны, соның ішінде сиырдың бас саны 885,5 мың басқа артқанын, Түркістан облысы бойынша сиырдың бас саны 145,7 мың басқа артқанын байқаймыз. Қазақстан Республикасындағы жалпы сиыр санындағы Түркістан облысының үлесі соңғы төрт жылдың ішінде 12,5%-дан 13,3%-ға өскені байқалады.

Кесте 7 – Қазақстан Республикасы мен Түркістан облысында ірі қарамал мен сиыр саны мен үлес серпіні, %

|  |  |  |  |  |  |  |  |
| --- | --- | --- | --- | --- | --- | --- | --- |
| Көрсеткіштер | Жылдар | | | | | | 2022 ж. 2018 ж.  (+, -) |
| 2018 | | 2019 | 2020 | 2021 | 2022 |
| Қазахстан Республикасы - барлық шаруашылық санаттарында | | | | | | | |
| Ірі қара мал, мың бас. | | 7150,9 | 7436,4 | 7850,0 | 8192,4 | 8538,1 | 1387,2 |
| оның ішінде,  сиыр | | 3576,5 | 3769,8 | 4008,3 | 4235,6 | 4462,0 | 885,5 |
| Ауыл шаруашылығы кәсіпорындарында, сиыр | | 275,3 | 280,7 | 293,6 | 300,4 | 317,2 | 41,9 |
| Жеке кәсіпкерлер, шаруа (фермер) қожалықтары | | 1312,0 | 1444,5 | 1598,4 | 1757,2 | 1881,6 | 569,6 |
| Жеке қосалқы шаруашылықтары | | 1989,2 | 2044,6 | 2116,2 | 2178,1 | 2263,2 | 274,0 |
| Түркістан облысы – барлық шаруашылық санаттарында | | | | | | | |
| Ірі қара мал, мың бас. | 993,9 | | 1052,9 | 1128,9 | 1129,6 | 1175,8 | 181,9 |
| оның ішінде, сиыр | 447,5 | | 493,5 | 524,2 | 544,5 | 593,2 | 145,7 |
| Қазақстан Республикасында Түркістан облысының мал санының үлес салмағы, % | | | | | | | |
| Ірі қара мал, %. | 13,8 | | 14,1 | 14,4 | 13,7 | 13,8 | 0 |
| оның ішінде, сиыр,% | 12,5 | | 13,1 | 13,1 | 12,8 | 13,3 | +0,8 |
| Ескерту - [104,105] деректер көзі негізінде автормен құрастырылған | | | | | | | |

Ел ішіндегі сүт шаруашылығы саласындағы өндіріліп жатқан сүт және сүт өܺніܺмдері көлемі, оған тұтыну үшін сұраныс, хаܺлܺықтܺың жаܺн басܺыܺна шаққаܺнܺдағܺы медициналық норма бойынша өܺзіܺн-өܺзі қаܺмтаܺмасܺыܺз ету деңܺгеܺйіне жетܺпеܺйܺді, елдегі өндірілген сүт өнімдері көлемі сұраныс көлемінен ܺ төܺмеܺн. Сондықтан, ел ішіндегі сұранысты қанағатандыру үшін импорттық сүт және сүт өнімдерін сатып алуға, шет ел сүт өнімдерінет тәуелді болуымызға тура келеді. Сүт шаруашылығында кооперациялық қызметтердің дамуы шаруашылықаралық кооперациялық негізде құрылатын кооперативтерге жаңа инновациялық жолды іздестіру және инновациялық қызметтерді өндірістеріне ендіру маңызды рол атқарады [108].

8-кестеде Қазақстан Республикасы мен Түркістан облысында ірі қара малдың қолда бары бойынша жеке кәсіпкерлерді есепке ала отырып, шаруа (фермер) қожалықтарының топтамасы көретілген, мұнда, ел ішіндегі 3132,3 млн бас ірі қарамалдың 38,9 мың шаруа (фермер) қожалығында екендігі, соның ішінде, 10 бас қарамалы бар 8028 шағын шаруа қожалықтарында шоғырланғандығы,11-ден 50 басқа дейін 14878 орта шаруа қожалықтарында, ал 500 бастан астам қарамалы бар ірі шаруа (фермер) шаруа қожалықтары тек 438 бірлікті құрағанын көреміз. Түркістан облысында 500 бастан жоғары қарамалы бар ірі шаруа (фермер) қожалықтары 18 бірлікті ғана құрайды.

Кесте 8 - Ірі қара малдың қолда бары бойынша жеке кәсіпкерлерді есепке ала отырып, шаруа (фермер) қожалықтарының топтамасы

|  |  |  |  |  |  |  |  |
| --- | --- | --- | --- | --- | --- | --- | --- |
| Көрсеткіштер | Барлығы | Оның ішінде | | | | | |
| 10 басқа  дейін | 11-ден  50 басқа дейін | 51-ден  100 басқа дейін | | 101-ден  500 басқа дейін | 500  бастан жоғары |
| Қазақстан Республикасы | | | | | | | |
| Ірі қара малы бар шаруа қожалықтарының саны, бірлік | 38 874 | 8 028 | 14 878 | 7 526 | | 8 004 | 438 |
| Ірі қара малдың  жалпы саны, бас | 3132348 | 47 154 | 420 531 | 583 262 | | 1 640 182 | 441 219 |
| Түркістан облысы | | | | | | | |
| Ірі қара малы бар шаруа қожалықтарының саны, бірлік | 1 940 | 386 | 847 | 370 | 319 | | 18 |
| Ірі қара малдың  жалпы саны, бас | 146670 | 2 609 | 24 099 | 28 649 | 72 177 | | 19 136 |
| Ескерту - [104,105] деректер көзі негізінде автормен құрастырылған | | | | | | | |

9-кестеде Түркістан облысы шаруашылық санаттарында сиыр сүтін өндіру көлемі мен серпіні және олардың жалпы облыстағы өндірілген сүт көлеміндегі үлес салмағы көрсетілген. 2018-2022 жж.аралығында сүт өнімдері көлемі ел ішінде 767,5 мың тн. жетсе, ондағы ауыл шаруашылығы кәсіпорындарының үлесі 4,4%-ды, жеке кәсіпкерлер мен шаруа қожалықтары үлесі 2,4% құрағанын байқаймыз. Жалпы ел ішіндегі сүттің негізгі бөлігін 93,2% жеке тұрғындар шаруашылығы өндіріп жатқандығын көреміз.

Жеке қосалқы шаруашылықтар аралық кооперация үрдісі негізінде инновациялық сүт кооперативтерін құруда олар иннвациялық озық технологияларды, өнеркәсіптік технологияларды қолдана отырып сұраныс талабына сай сапалы сүт және сүт өнімдерін шығаруды жүзеге асырады. Бұндай технологиялық үрдіс инновациялық кооперациялық бірлестікке енген қатысушы-мүшелердің нақты өзара байланыстарын, кооперациялық бірлестік арқылы жүзеге асырады кооператив өз мүшелерінің алдында жалпы жауапкершілікті өзіне алады. Ол үшін кооперативпен оның қатысушы-мүшелері арасында алдыннан келісім-шарт жасалады. Келісім-шарттың экономикалық маңыздылығына байланысты оны қолданыстағы негізгі жеке келісім ретінде қабылданады.

Кесте 9 - Түркістан облысы шаруашылық санаттарында сиыр сүтін өндіру көлемі мен серпіні, тонна

|  |  |  |  |  |  |  |  |
| --- | --- | --- | --- | --- | --- | --- | --- |
| Көрсеткіштер | 2018 | 2019 | 2020 | 2021 | 2022 | | 2022ж.  2018 ж., % |
| тн. |  | % |
| Шаруашылықтың  барлық санаттарында | 698,9 | 722,0 | 748,3 | 764,8 | 767,5 | 100 | 109,8 |
| Ауыл шаруашылығы кәсіпорындары | 13,0 | 13,9 | 30,0 | 33,8 | 33,6 | 4,4 | 2,5 есе |
| Жеке кәсіпкерлер және  шаруа қожалықтары | 16,7 | 17,1 | 17,9 | 18,0 | 18,4 | 2,4 | 110,2 |
| Жеке қосалқы шаруашылықтары | 669,2 | 691,1 | 700,4 | 713,0 | 715,5 | 93,2 | 106,9 |
| Ескерту - [105] деректер көзі негізінде автормен құрастырылған | | | | | | | |
|  | | | | | | | |

Ал, 10 кестеде берілген статистикалық мәліметтер бойынша Түркістан облысы бойынша сиыр саны 593,3 мың басты құраса, оның жеке қосалқы шаруашылықтарындағы бас саны 82,1% құрағаны, жеке кәсіпкерлер және шаруа (фермер) қожалықтарының үлесі 16,1%, ал ауыл шаруашылығы кәсіпорындарының үлесі 1,8% ғана құрағанын байқаймыз, яғни ірі маманданған кәсіпорындардың үлесі тіптен төмен. Облыс деңгейінде негізінен майда, шағын жеке қосалқы шаруашылықтары мен шаруа қожалықтары қалыптасқаны жалпы облыстағы сүт экономикасының қарқынды өсуіне кері әсерін тигізуде

Түркістан облысы аудандары арасындағы талдау бойынша ең көп сиыр саны шоғырланған аудандар: Сайрам ауданында - 63909 бас, Қазығұрт ауданында -54784 бас, Сауран ауданында - 50572 бас сиыр шоғырланғаны анық болды. Облыстағы аудандардағы сиырлардың бас санының санаттар бойынша шоғыланғанын талдаудан байқағанымыз: Аудандардағы жеке қосалқы шаруашылықтардың үлесі бойынша ең жоғарғысы Жетісай қаласы - 97,2%, Мақтарал - 94,5 пайыз, Келес ауданы - 91,8%, Төлеби ауданы – 90,8% құрауда. Жалпы аудандар бойынша ірі сүт шаруашылықтар үлесі өте төмен деңгейде, олардағы сауынды сиырдың бас саны жалпы облыстағы сиырдың бас санымен салыстырғанда 0,5-1,5 пайызды құрайды, бұл деген облыс деңгейінде сүт өңдейтін, сүт сақтайтын және сататын ірі сүт кәсіпұйымдардың дамымағаны, кейбір 5 аудандарда ешбір ірі сүт кәсіпорындарының жоқтығы байқалады (10-кесте).

Мал шаруашылығы саласындағы шаруашылықаралық кооперациялық бірлесу негізінде ірілену осы салаға өнеркәсіптік негізде өндіріс әдістерін сүт шаруашылықтарында сүт өнімдерін өндіруде терең мамандандану және шоғырлану дәрежесіне кең көлемде назар аудару негізінде дамиды. Ойымызша, ірі қара малдан сүт өндіру, жас төлді аналық таптың орнын басуға оларды өсіру, сиырларды қолдан ұрықтандыру жөніндегі шаруашылықтар аралық лық ұйымдар (маманданған асыл тұқымды нәсілдік мал өсірумен шұғылданатын) арасындағы келісім-шарттар сүт шаруашылықтарынан өнімдерін өткізу және сату туралы келісімдерге қарағанда ерекше маңыздылыққа ие екендігін ескерген жөн.

Кесте 10 - Түркістан облысы және оның аудандарында 2022 жж. орташа сиыр саны, бас

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | Шаруашы-  лықтың  барлық  санаттары | | | оның ішінде | | | | | |
| Ауылшаруашылық  кәсіпорындары | | Жеке кәсіпкерлер және шаруа (фермер) қожалықтары | | Жеке қосалқы  шаруашылығы | |
| бас | | % | бас | % | бас | % | бас | % |
| Түркістан облысы | 593251 | 100 | | 10851 | 1,8 | 95506 | 16,1 | 486894 | 82,1 |
| Түркістан қ. | 3347 | 100 | | - |  | - |  | 3367 | 100 |
| Арыс қ.ә. | 23846 | 100 | | 640 | 2,3 | 5230 | 21,9 | 17976 | 75,3 |
| Кентау қ.ә. | 7085 | 100 | | - | - | 585 | 8,3 | 6500 | 91,7 |
| Бәйдібек ауданы | 30931 | 100 | | 174 | 0,6 | 9831 | 31,7 | 20926 | 67,7 |
| Жетісай | 33006 | 100 | | 50 | 0,1 | 878 | 2,7 | 32078 | 97,2 |
| Келес | 49699 | 100 | | 261 | 0,5 | 3332 | 6,7 | 45606 | 91,8 |
| Қазығұрт | 54784 | 100 | | 199 | 0,4 | 6803 | 12,4 | 47782 | 87,2 |
| Мақтаарал | 31382 | 100 | | - | - | 1738 | 5,5 | 29644 | 94,5 |
| Ордабасы | 45534 | 100 | | 632 | 1,4 | 7382 | 16,2 | 37520 | 82,4 |
| Отырар | 34451 | 100 | | 2048 | 5,9 | 9585 | 27,8 | 22818 | 66,3 |
| Сайрам | 63909 | 100 | | 4362 | 6,8 | 3135 | 4,9 | 56412 | 88,3 |
| Сарыағаш | 46774 | 100 | | 1060 | 2,3 | 5253 | 11,2 | 40461 | 86,5 |
| Сауран | 50572 | 100 | | - | - | 12309 | 24,3 | 38263 | 75,7 |
| Созақ | 27837 | 100 | | - | - | 10874 | 39,1 | 16963 | 60,9 |
| Төлеби | 28321 | 100 | | 909 | 3,2 | 1695 | 6,0 | 25717 | 90,8 |
| Түлкібас | 27580 | 100 | | 411 | 1,5 | 2749 | 10,0 | 24420 | 88,5 |
| Шардара | 34193 | 100 | | 105 | 0,4 | 13627 | 39,8 | 20461 | 59,8 |
| Ескерту - [105] деректер көзі негізінде автормен құрастырылған | | | | | | | | | |

11-кестеде Түркістан облысы және оның аудандарында 2018-2022 жж. орташа өндірілген сиыр сүтi көлемі және ондағы шаруашылық санаттарының үлесі бейнеленген. Талдау барысында анықталғаны облыста өндіріліп жатқан сүт және сүт өнімдерінің ең көп үлесін Сайрам ауданы – 18,7%, Төлеби ауданы -9,7%, Қазғұрт ауданы – 7,6% өндіретіндігі айқындалды. Бірақ, Түркістан облысы бойынша жалпы өндірілген сүт көлемінің 93,2% жеке қосалқы шаруашылықтарының үлесінде екендігі, маманданған тауарлы сүт кешендері мен кәсіпорындардың үлесі 4,4%-ақ құрайтындығы анықталды және жеке кәсіпкерлер және шаруа (фермер) қожалықтарының үлесі небәрі 2,4% құрады.

Кесте 11 - Түркістан облысы және оның аудандарында 2022 жж. орташа өндірілген сиыр сүтi көлемі және ондағы шаруашылық санаттарының үлесі

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Аудандар мен қалалар | Шаруа-шылықтың  барлық  санаттары | | оның ішінде | | | | | |
| Ауыл- шаруашылық  кәсіпорын-дары | | жеке кәсіпкерлер және шаруа (фермер) қожалықтары | | Жеке қосалқы  шаруашылық-тары | |
| тонна | % | тонна | % | тонна | % | тонна | % |
| Түркістан  облысы | 776683 | 100 | 33978 | 4,4 | 19063 | 2,4 | 723642 | 93,2 |
| Түркістан қ. | 9800 | 100 | - | - | - | - | 9800 | 100 |
| Арыс қ.ә. | 17800 | 100 | 3445 | 26,3 | 34,5 | 0,1 | 13100 | 73,6 |
| Кентау қ.ә. | 11 750 | 100 | - | - | 35 | 0,3 | 11 715 | 99,7 |
| Бәйдібек ауданы | 34800 | 100 | - | - | 2 850 | 8,2 | 31950 | 91,8 |
| Жетісай | 48900 | 100 | 350 | 0,7 | 150 | 0,3 | 48400 | 99,0 |
| Келес | 49700 | 100 | - | - | 400 | 0,8 | 49300 | 99,2 |
| Қазығұрт | 58800 | 100 | - | - | 1 350 | 2,4 | 57450 | 97,7 |
| Мақтаарал | 39300 | 100 | - | - | 400 | 1,1 | 38 900 | 98,9 |
| Ордабасы | 47000 | 100 | 3 560 | 7,6 | 53 | 0,1 | 43330 | 92,2 |
| Отырар | 26000 | 100 | 280 | 1,1 | 4 450 | 17,1 | 21240 | 81,7 |
| Сайрам | 145100 | 100 | 16950 | 11,7 | 4 400 | 3,1 | 123625 | 85,2 |
| Сарыағаш | 58300 | 100 | 1700 | 3,0 | 450 | 0,8 | 56100 | 96,2 |
| Сауран | 55500 | 100 | - | - | 400 | 0,7 | 55100 | 99,3 |
| Созақ | 16 400 | 100 | - | - | 650 | 3,8 | 15750 | 96,2 |
| Төлеби | 75100 | 100 | 3 800 | 5,1 | 400 | 0,5 | 70900 | 94,4 |
| Түлкібас | 54800 | 100 | 1000 | 1,8 | 1000 | 1,8 | 52800 | 96,4 |
| Шардара | 18200 | 100 | 6 | 0,1 | 1600 | 8,8 | 16600 | 91,1 |
| Ескерту - [105] деректер көзі негізінде автормен құрастырылған | | | | | | | | |

Облыстағы ауылдық аудандар арасында сүт өнімдерінің ең көп үлесі негізінен жеке қосалқы шаруашылықтардың үлесінде екендігі анықталды: Келес ауданы - 99,2%, Сауран ауданы – 99,3%, Жетісай – 99,0% болған болса, аудандар арасында жеке қосалқы шаруашылықтардың ең төмен үлесі Сайрам ауданы 85,2%, Төлеби ауданында 94,4%-ды құрады. Бұдан байқағанымыз Түркістан облысы және оның аудандарында сүт өндіру негізінен өте тиімсіз маманданбаған, заманауи техника және технологиялары жоқ майда, шағын жеке қосалқы шаруашылықтарында өндіріліп жатқандығы, жалпы облыстағы аудандарда өндірілген сүт көлеміндегі жеке қосалқы шаруашылықтардың үлесі Отырар ауданында 81,7%-дан, Қазығұрт ауданында 99,7%-ға дейін тербеліп тұруын байқаймыз (11-кесте).

Біздің ойымызша, Түркістан облысы және оның аудандарында тиімділігі төмен майда, шағын жеке қосалқы шаруашылықтардың үлесі тым жоғары және Қазақстан Республикасының қазіргі нарық жағдайындағы сүт өндірісі саласына қойылған тұрғындардың сүт және сүт өнімдеріне деген сұранысын мүлдем қанағаттандырмайды және бұл жағдай шет елден алып келінетін импорттық сүт және сүт өнімдеріне тәуелділік деңгейді арттырады.

Зерттеуден анықталғаны, ауыл шаруашылығы өнімдерінің бағасы өнеркәсіп өнімдеріне қарағанда әлдеқайда баяу өседі, сондықтан ауыл шаруашылығы өнімдерін өндіруге жұмсалатын шығындар көлемі де тез өсуде. 12-кестеде Түркістан облысында жалпы ауыл шаруашылығы дақылдарының егістік алқабының шаруашылық санаттардағы көлемі мен үлес серпіні келтірілген.

Кесте 12 – Түркістан облысында жалпы ауыл шаруашылығы дақылдарының егістік алқабының шаруашылық санаттардағы көлемі және үлес серпіні

|  |  |  |  |  |  |  |  |
| --- | --- | --- | --- | --- | --- | --- | --- |
| Егістік алқабы | 2018 ж. | 2020 ж. | 2021 ж. | 2022 ж. | | 2022 ж. 2018 ж., (+,-) | |
| мың  гектар | % |
| Шаруашылықтың барлық санаттары | | | | | | | |
| Ауыл шаруашылығы дақылын өндіретін нақты егістік жер көлемі, мың га. | 829,1 | 847,9 | 845,5 | 860,9 | 100 | | 31,8 |
| Мал азықтық дақылдар алқабы, мың га. | 201,6 | 212,8 | 215,3 | 221,6 | 100 | | 20,0 |
| Ауыл шаруашылығы кәсіпорындары | | | | | | | |
| Ауыл шаруашылығы дақылын өндіретін нақты егістік жер көлемі, мың га. | 247,7 | 259,2 | 256,0 | 254,9 | 29,5 | | 7,2 |
| Мал азықтық дақылдар алқабы, мың га. | 46,4 | 46,4 | 42,9 | 43,4 | 19,6 | | -3,0 |
| Жеке кәсіпкерлер, шаруа (фермер) шаруашылықтары | | | | | | | |
| Ауыл шаруашылығы дақылын өндіретін нақты егістік жер көлемі, мың га. | 555,2 | 562,0 | 563,4 | 579,6 | 67,3 | | 24,4 |
| Мал азықтық дақылдар алқабы, мың га. | 150,7 | 161,6 | 168,4 | 174,3 | 78,6 | | 23,6 |
| Жеке қосалқы шаруашылықтары | | | | | | | |
| Ауыл шаруашылығы дақылын өндіретін нақты егістік жер көлемі, мың га. | 26,2 | 26,7 | 26,1 | 26,4 | 3,1 | | 0,2 |
| Мал азықтық дақылдар алқабы, мың га. | 4,6 | 4,7 | 3,9 | 3,9 | 1,8 | | -0,7 |
| Ескерту - [104,105] деректер көзі негізінде автормен құрастырылған | | | | | | | |

Түркістан облысындағы сүт шаруашылығы санаттарын талдау, облыстағы жалпы өндірілген сүт көлемінің 93,2% жеке қосалқы шаруашылықтардың үлесінде, ауыл шаруашылығыұйымдарыжәне сүт шаруашылықтарының сүт көлеміндегі үлесі 4,4 пайыз,жеке кәсіпкерлер мен шаруа (фермер) қожалықтарының үлесі небәрі 2,4% құрайтындығы анықталды. Мелекеттік қолдау тек, 4,4% сүт үлесі бар ірі кәсіпорындар мен сүт компанияларына және 2,4% үлесі болған шаруа (фермер) қожалықтарына ғана қолдау көрсетілуде. Жалпы сүт көлемін де 93,2% үлесі бар, жеке қосалқы шаруашылықтарына, ешбір мемлекеттік және жергілікті қолдау көрсетілмейтіндігі анықталды.

Керісінше, Түркістан облысында жалпы ауыл шаруашылығы дақылдарының егістік алқабының шаруашылық санаттардағы көлемі және үлес салмағын талдаудан байқағанымыз 2022 жылы, ауыл шаруашылығы кәсіпорындары үлесі 29,5%, соның ішінде, мал азықтық дақылдар алқабы 19,6%, жеке кәсіпкерлер, шаруа (фермер) шаруашылықтарының үлесі сәйкесінше 67,3% және 78,6% құраса, жеке қосалқы шаруашылықтардың үлесі 3,1% және 1,8% құрады (Кесте 12).

Егер ірі сүт өндіруші кешендер өз өнімдерін өткізуде айтарлықтай қиындықтарға тап болса, онда майда және шағын тауар өндірушілер үшін өз өнімдерін өндіру, өткізу, сату олардан да қиынға түседі. Жеке қосалқы шаруашылықтардың көпшілігі өз өнімдерін аз мөлшерде шығаруға мәжбүр, ол аз мөлшерде өндірілген өнім қосалқы шаруашылығына мүлдем пайда алып келмеуі сөзсіз. Нарық жағдайында қосалқы шаруашылығының табысының қомақты бөлігі олардың әртүрлі төлемдері мен алымдарына төленеді. Өткізу және сату нарығынан алыстағы тауарөндірушілер ерекше қиындықтарды бастан кешіреді, себебі соңғы кездері жанар-жағармай бағасының күрт өсуіне байланысты көлік шығындары айтарлықтай өсті. Сонымен қатар, тұрғындар тарапынан тауарлық өнімге сұраныстың шектелуі және соның салдарынан ауыл ішілік азық-түлік нарығының жойылуы байқалады. Тұрғындардың ауыл шаруашылығы өнімдерін сату және өткізу жүйесі іс-жүзінде қысқарды.

Жеке қосалқы шаруашылықтарының артық өнімді өткізудегі қиындықтармен қатар, басқа да мәселелер жетерлік. Мысалы, жерді өңдеу мәселесі, әсіресе, жеке қосалқы шаруашылықтарының жер телімдері мен ауыл әкімшілігі есебінен бөлінген жер телімдерінің ұлғайуына байланысты өзекті болып отыр. Бұл жер телімдерін өз уақтында өңдеу мүмкін болмағандықтан, бұл құқықты тұрғындар мен шаруалар толық пайдалана алмай отыр.

Сондай-ақ, шаруашылық жер телімдерімен мал азығын қамтамасыз ету қажет, алдын ірі кәсіпорындар шаруаларды мал азығымен үнемі қамтамасыз етіп келетін. Ал қазір барлық жеке қосалқы шаруашылығында мұндай мүмкіндік жоқ, сондықтан, малды азықпен қамтамасыз мәселесі туындап отыр. Қазіргі уақытта тұрғындар мен шаруаларға малдардың түр-түрін ұстауға және мал басының санына ешқандай шектеулер қойылмаған. Жеке қосалқы шаруашылықтары жер телімдерінде 1-ден 6 шартты мал басына дейін мал ұстай алады. Бұл өте аз, сондықтан, азық-түлік тапшылығы мәселесі туындауда және жеке қосалқыға шаруашылық жүргізуге қосымша жер телімдерін бөлу мен ветеринарлық қызмет көрсету мәселесін шешу қажет.

Мәселен, «Зертас» ауыл әкімшілігінің аумағында 2019 жылдың өзінде-ақ жеке қосалқы шаруашылықтары мен тығыз жұмыс жүргізіле бастады. Ауыл әкімшілігінің жеке қосалқы шаруашылықтары жеке сауынды сиырларынан өндірген сүттерін, келісім-шарт негізінде ЖШС «ФудМастер-Шымкент» сүт өңдеу компаниясы тапсыруды мойнына алды, сүт өнімдерін өңдеуге бере бастады. Сүтті кооперациялық байланыс келісім-шарты бойынша өткізу ғана емес, етті мал шаруашылығын дамытып келеді. «Зертас» ауыл әкімшілігінің жеке қосалқы шаруашылықтарында 1-2 сауынды сиырдан ұстайды. Сонымен қатар әкімшіліктегі шаруа (фермер) қожалықтары да сүт өңдеу ЖШС «ФудМастер-Шымкент» компаниясына келісім-шартпен сүттерін жиып, өңдеп сатуға тапсыруда.

«Зертас» ауылдық елді мекендердегі жеке қосалқы шаруашылықтардың сиырын кооперациялық байланыс негізінде жиып тұрғындар тұратын жерден тыс өндірістік инновациялық кооператив фермаларында ұстау кооператив үшін де, жеке қосалқы шаруашылықтары мен шаруалар үшін де тиімді.

Көріп отырғанымыздай, мал басының жеке қосалқы шаруашылығына берілуімен сиырларды күтіп-баптауды жақсартудың арқасында олардың өнімділігі артаты. Сонымен қатар, кооперативтерде мал үшін ғимараттар мен құрылыстар пайдаланылмаса, амортизациялық құны төмендейді. Малды ұстауға, бағуға қажетті суға, электр қуатына, жылуға кететін шығындар қысқарады. Сонымен бірге, малшыларды, шопандарды шаруашылықта ұстауға шығын жоқ. Салық шығындары қысқарады.

Жеке қосалқы шаруашылықтары үшін алдын сүтті шағын көлемде өткізіп, сатылған болса сүт өңдеу кооперативімен келісім-шарт негізінде сүт өткізу қызметін міндетке алған мүшесі ретінде өз уақтында сүтті арнайы көлікпен жиып алып кетеді, сүтті өткізу және сату мәселесі шешіледі, алдын ол өте тиімсіз болатын. Сондай-ақ, жеке қосалқы шаруашылықтарының жеке жер теліміне пайдаланылатын органикалық тыңайтқыштар көзі өздері үшін тегін. Меншікті жер телімдері арқылы жеке қосалқы шаруашылықтары өздерін мал азығымен қамтамасыз ете алады.

Сүтті мал шаруашылығында сүт өндірумен қатар жеке қосалқы шаруашылықтары ірі қара малды етке бордақылайды, бірақ орталықтандырылған ет жинау орны жоқ, сондықтан ет өнімдерін жиып, ет өңдейтін, өткізу және сатумен шұғылданатын арнайы ет өңдейтін кооперативтерке ет өнімдерін өткізу және сату бойынша келісім-шарт жасау негізінде кооператив мүшесі болып құрамына кіреді. Сөйтіп, сүтті бағыттағы ірі қара малды жеке қосалқы шаруашылығына беру нәтижесінде сүт кооперативтерінің де, жеке қосалқы шаруашылықтарында экономикалық-әлеуметтік жағдайы артады.

«Береке» өндірістік кооперативі ауылдық әкімшілік ішінде басқа да сүт өндіріп, жиып сүт өңдеге сүт кооперативтеріне келісім-шартпен тапсыратын қосалқы мен шаруа қожалықтары жетерлік. Зертаста 2010 жылдан бастап жеке қосалқы шаруашылықтары сүттерін келісіп-шартпен кооперация негізінде дамытуды қолға алды. Сүт өңдеуші ірі кәсіпорынымен жеке қосалқы шаруашылықтары ынтымақтасуының мақсаты – өнім өндіру мен өткізуді ұлғайту және ауыл тұрғыгндарының табысын арттыруды көздейді.

«Береке» тұтынушылық кооперативінің жеке қосалқы шаруашылықтары мен шаруа қожалықтары мал шаруашылығы өнімдерін өндіруден басқа және егін шаруашылығымен де айналысады. Олар ауыл әкімшілік жер телімі есебінен 1-2 гектардан үлесіне жер телімдерін алып жер көлемін кеңейтті.

Келісім-шарт бойынша жеке қосалқы шаруашылықтары:

- сүтті сиыр мен оның төлдерін мен жем-шөптік дақылдарды күтіп-баптауға және қажетті барлық қызметтерді атқаруға;

-ауыл шаруашылығы тұтынушылық кооперативі тараптан шаруа (фермер) және жеке қосалқы шаруашылықтардың жер телімін өңдеуге, жем-шөптерін жинауға кеткен шығындарын өтеуге.

Ауыл шаруашылығы тұтынушылық кооперативтері міндеті:

- кооператив мүшелерінің өтініші бойынша жерді өңдеуге қажетті ауыл шаруашылығы техникасын беруге;

- кооператив мүшелеріне қажетті нәсілді сүтті мал төлдерін, тыңайтқыштарды және басқа да қажетті ресурстарды сатып алу және жеткізуге;

- жеке қосалқы шаруашылықтары үшін сүт өнімін өткізу және сату негізгі мәселелердің бірі болғандықтан, олардың жер телімдерінің өнімдерін де өткізу бойынша жәрдем беру және т.б.

Жеке қосалқы шаруашылығы мен ауылшаруашылығы тұтынушылық кооперативы кооперациялық байланыс нәтижесін қарастырсақ, бұлардың арасындағы кооперациялық байланыс жеке қосалқы шаруашылығы үшін әлдеқайда тиімді, өйткені жеке қосалқы шаруашылығы пайда табу мақсатында кооператив жәрдемі негізінде егіс жұмыстарын оңтайлы агротехникалық мерзімде (технологиялық карталарға сәйкес) жүргізе алады [109,110,111].

Ауылшаруашылығы тұтынушылық кооперативтерін құрудың басты мақсаты бұл жеке қосалқы шаруашылықтардың табыстарын арттыру. Бірақ, сонымен бірге, кейбір шешілмеген мәселелер де табылады, оған жеке қосалқы шаруашылықтарда өндірілген сүт өнімдерін өткізетін және сататын тұрақты нарықтың жоқығы. Жеке қосалқы шаруашылықтары сүтті мал шаруашылығымен қатар жем-шөп өндіру мақсатында егін шаруашылығымен де айналысып, артылған өнімді өткізу бойынша ауылдық елді мекендерде қосалқы өндірген өнімдерін коопрациялық келісім-шарт негізінде өздері мүше болған кооперативтерге жиып өткізеді, ал, сату қызметтерін кооператив өз шаруашылық қызметтерінде атқарады.

«Береке» ауыл шаруашылығы тұтыну кооперативі Түркістан облысы Төлеби ауданы «Зертас» ауылдық округінде орналасқан. Бұл кооператив жеке қосалқы шаруашылығы мен шаруа қожалықтарының өндірген артық өнімді (негізінен сүтті) сатумен айналысты, сонымен қатар, тұрғындарға әртүрлі қажетті қызметтерді атқарады (мысалы, жер өңдеу, жем-шөп ору, жию және тасымалдау).

Сонымен қатар, жеке қосалқы шаруашылықтарына қаржылық және несиелік қызметтерді де атқаруы тиіс. Жеке қосалқы шаруашылықтарына банктер несиені сирек беруде. Оған себеп – екінші деңгейдегі коммерциялық банктер шағын жеке қосалқы шаруашылықтарын клиент ретінде байланыс орнатуды тиімсіз санауда, бұған ауыл тұрғындарының банктерден несие алу дағдысының жоқтығы да әсер етуде. Сондықтан, жеке қосалқы шаруашылықтарын қолдау мақсатында аудандар аумағында несиелік қорлар мен ауыл шаруашылық несие беруші кооперативтерін қалыптастыру және дамыту қажет.

Ауыл шаруашылығы несиелік кооперативтері шағын ауылшаруашылық тауар өндірушілері болған жеке қосалқы шаруашылықтар несиеге деген қажеттіліктерін несиелік банктер мен басқа қаржы мекемелеріне қарағанда өз уақтында, жедел қызмет атқарады [112]. Ауыл шаруашылығы несиелік кооперативтердің ауыл тұрғындары мен шаруалар үшін несие алуға қолжетімді болуынан басқа бірқатар басқа да артықшылықтары бар, олар:

- несие алушы клиенттердің өтініштерін жылдам қарау және орындау;

-несиелік кооператив мүшелерінің оның қызметін басқаруға қатысуы, кооператив қызметі туралы ақпараттың уақтында жеткізілуі;

- Ұлттық банкке тәуелсіздік.

Қазіргі таңда ауылдың елді мекендерде жеке қосалқы шаруашылқтары мен шаруа қожалықтары ауыл шаруашылығы несиелік кооперативтерден кепілдіккее жылжымас мүлігін қоя отырып, қысқа мерзімді несиелер алуда, ұзақ мерзімді несиелерді беруде қыйыншылық туындауда, өйткені дағдарыс жағдайында жоғары тәуекелдерді басқару банктер үшін қйындық тудыруда.

Ауыл шаруашылығы несиелік кооперативтері өз мүшелеріне басқа да қызметтерді көрсете алады: жеке қосалқы шаруашылықтардан артық сүттерін сатып алу, өнімді өткізу, тегін кеңес беру, бухгалтерлік және заңгерлік қызмет көрсету, кәсіпкерлік және бизнес жүргізу бойынша оқытуды ұйымдастыру мәселелерін шешеді.

Ауылдық жеке қосалқы шаруашылықтарына оңтайлы уақытта ауылшаруашылық қызметтерін атқару және қанағаттандыру мәселесі қызмет көрсетудің әртүрлі ұйымдық-экономикалық түрлерін құру негізінде шешілуі тиіс. Жеке қосалқы шаруашылықтарына жем-шөптік егінін егуге тұқым және отырғызу материалдарын сату мақсатында ауыл шаруашылығы тұтыну кооперативтерін құру және дамыту, олардың қызметін кеңейтуге жағдай жасау және қызметін ынталандыру тетігін әзірлеу қажет.

Өндірістік кооперативтер өз мүшелерін қажетті құрал-жабдықтармен, тұрғындар мен шаруалар шаруашылығына қажет шикізат, қосалқы бөлшектер және т.б. заттармен қамтамасыз етіп, өндірістің тиімділігін арттырып, кооперативтің сүт өнімдерін нарыққа шығаруға мүмкіндік берді. Бірте-бірте кооперациялық үрдіс жеке қосалқы шаруашылығының барлық шаруашылықтарын қамти бастады.

Ауыл шаруашылығы саласында жеке қосалқы шаруашылықтары бірлесіп жерді өңдеу, жерлерді құрғату, суару, сүт және ет және т.б. өнімдерді өндіру, өңдеу және өткізу үшін кооперациялық байланыс негізінде кооперативтік ұйымдар құрды.

Жеке қосалқы шаруашылықтары қажетті өндіріс машиналары мен құрал-жабдықтар алуды, асыл тұқымды мал сатып алу, олардың қолынан келмейтін кейбір қызметтерді атқаруға мамандарды бірлесе жалдауды кооперативтік ұйымдар арқылы жүзеге асырады. Сондықтан, жеке қосалқы шаруашылықтары техникалық құрал-жабдықтарды бірігіп сатып алып және пайдаланатын, бірігіп өнімдер сақтайтын қоймаларды пайдалануды, жиналған ірі көлемдегі өнімдерді терең өңдеуді, жоғары бағамен өткізу мен сатуды олардың қатысуымен құрылған кооперативтер негізінде жүзеге асыра бастады.

Қазіргі уақытта әлемдегі елдердің көптеген аймақтарында жеке қосалқы шаруашылықтарына қызмет көрсететін тұтыну кооперативтері пайда болуда және қосалқы шаруашылықтарын ірі ауыл шаруашылығы кәсіпорындарыаралық кооперациялау бойынша тәжірибеде жүзеге асуда.

Соның ішінде, Қазақстан Республикасының аймақтарының кейбір кәсіпорындарда жеке қосалқы шаруашылықтарына қызмет атқару үшін шаруашылық ішілік бөлімшелер құрылуда. Мұндай бөлімшелердің қызмет аясына кәсіпорынның өндірістік қажеттіліктері үшін жеке қосалқы шаруашылығынан өнім сатып алу, өнімдерді өзінің тарату желісі арқылы сату, сонымен қатар, өсіруге арналған жас малды, сүт бағытындағы ірі қарамалды сатып алу да кіреді. Сонымен қатар шаруашылық ішіндегі бөлімшелер жеке қосалқы шаруашылықтарына басқа да түрлі қызметтер (шаруашылықтың жер телімдерін жырту, егінін жинау, жем-шөппен қамтамасыз ету, отынмен қамтамасыз ету, көлік қызметі, жөндеу-құрылыс жұмыстары) көрсетеді.

Тұрғындармен жұмыс жасайтын шаруашылық ішінде бөлімшелердің құрылуы өндірістік кооперативтердің өздеріне де тиімді. Бұл кооперативтер шығаратын өнім көлемін ұлғайтады және сонымен қатар, өнім ассортиментін кеңейтеді, өндіріс пен еңбек ресурстарын барынша толық пайдаланады, бұл жұмыссыздықтың өсуі жағдайында оны шешуде де ерекше роль атқарады [113].

Жеке қосалқы шаруашылықтарынан алатын өнімдерге ең қолайлы бағаларды ұсынады (себебі, делдалдар ЖҚШ өнімдеріне өте төмен бағалар ұсынады, ал, тұрғындар өз өнімдерін өздері сатса жоғарыда аталған себептер бойынша табыс көлемі өте төмен болуда). Сонымен қатар, өндірістік кооперативтер жеке тұрғындар шаруашылығына қажетті өнімдер мен қызметтерге жеңілдетілген (ішінара шығындар деңгейінде) бағалар ұсынады. Бірақ қазіргі уақытта мұндай кооперациядлық бірлестіктер өте сирек кездеседі, өйткені ірі кооперативтерге ауыл шаруашылығы өнімдерін сату жеке шаруашылықтарға қарағанда оңай болғанымен, олар әлі де маркетингтік зерттеулерде айтарлықтай қиындықтарға тап болуда. Сондықтан, Жеке тұрғындар шаруашылығынан алған өнімдерді өткізумен өзінің дамыған сауда желісі бар арнайы өндірістік кооперативтер ғана айналыса алады [114].

Қазіргі уақытта жеке қосалқы шаруашылықтары жер телімін немесе ауыл әкімшілігінің жері есебінен жер телімін кеңейтуге құқығы бар, бірақ бұл құқықты барлық тұрғындар бірдей пайдалана алмайды. Әр тұрғын үшін аз көлемдегі егіс алқаптарын пайдалану тиімсіз және қол еңбекті көп қажет етеді, өйткені қол еңбегі негізінен шағын жеке шаруашылықтарда ғана қолданылады. Бұл жағдайдан шығудың жолы – жеке қосалқы шаруашылықтары арнайы техника, технологиялар және, өндірістік кооперативтік қызметтер көмегімен егіс алқаптарын бірлесіп пайдалану негізінде жүзеге асады. Мұндай тәжірибе Түркістан облысы ауыл шаруашылығында соңғы кезде қалыптасып келеді.

Қазақстан Республикасының сүт шаруашылығы саласында жүргізілген қайта қалыптастырудың нәтижесінде сүт өнімдерін өндіру, өңдеу және өткізу бойынша кәсіпорындар арасында бұрын қалыптасқан тік экономикалық байланыстар толығымен дерлік жойылды. Бұл жағдайдан шығудың бір жолы – сүт шаруашылығында өнімді өндірушіден тұтынушыға дейін өнімдерді жылжыту тізбегінде барлық қатысушылардың бірлігі мен ынтымақтастығында. Қазіргі уақытта барлық аймақтарда ауылдық тұтыну кооперативтері түрінде кооперативтік тік құрылымдар құрылып қызмет атқаруда. Аймақтарда қала маңындағы аудандарында жеке қосалқы шаруашылықтарын нәсілді сүт бағытындағы қажетті мал басымен қамтамасыз ету мақсатында арнайы асыл тұқымды нәсілдік шаруашылықтарды дамыту қолға алынды.

Бірақ, өкінішке орай, ауылдық елді мекендерде тікелей жеке қосалқы шаруашылықтарына қызмет атқаратын тұтыну кооперациясы әлі де дамымаған, сондықтан агроқызмет көрсету саласында тұтыну кооперативтерін құру негізінде шаруашылық жүргізудің кооперативтік нысандарын құру және дамытуды жүзеге асыру қажет.

Біздің ойымызша, елдегі сүт шаруашылығы кәсіпорындарында сүт өнімдерін шығару бойынша бірлестіктердің дамуын қолдау және реттеу бойынша төмендегі іс-шараларды ескерген жөн:

- инновациялық шаруашылықаралық кооперация негізінде келісім-шарт арқылы бірлесіп қызмет жүргізетін іріленген сүт өндіруші ұйымдық инновацияның негізін құру;

- сүт шаруашылықтары аралық кооперациялық бірлесу негізінде қалыптасқан инновациялық кооперативтерді реттейтін заңдарды қабылдау;

- ұйымдық инновацияларды мемлекеттік реттеу және қолдауды ЖҚШ аралық кооперациялық қызметтер ерекшеліктерін ескере, жүзеге асыру;

- кооперация үрдісі арқылы инновациялық жаңа өнім, қызметтерді қолданысқа ендіретін ережелер қабылдау;

- сүт шаруашылығы саласында кооперация негізінде құрылған сүт өңдеу-сату кооперативтерінің жарғысын әзірлеу [115].

Келешекте инновациялық кооперация негізінде шаруашылық аралық бірлесе қызмет атқару барысында шаруашылықтардағы негізгі мал табындары мен олардың бас санын қалпына келтіруде, нәсілді аналық табындағы сиырларды алмастыратын нәсілді бұзауларды өсіру үшін шаруашылықара кооперативті ұйымдастыруды жүзеге асыру қажет. Сонымен қатар, шаруашылықара кооперациялық байланыста бір немесе бірнеше өнімді өндіруге ресурстарын шоғырландырып, мамандандыру үрдісін жүзеге асырады, оңтайлы жем базасын құру, озық технологиялаға қол жеткізіп, нәсілді мал басын толықтырып, фермаларды механикаландыруды, интенсивтік даму факторларын қолға алуды жүзеге асырады.

Сүт шаруашылығы кәсіпорындары мен шаруа қожалықтарын мамандандыру оларда малды нәсілдік тауарлы бағытына қарай шоғырландыру, өндірген сүт өнімдерінің экономикалық көрсеткіштерін көтеріп, өнімдердің өзіндік құнын төмендетуге алып келеді. Сүт шаруашылығы өнімдерін шығарудың озық технологияларын пайдалануға мүмкіндік жаратылады. Онда сүт кешеніндегі оңтайлы сауынды сиырлардың бас саны кем дегенде 200, 400, 600, 800 бас болатын технологияларды пайдалану, сиыр сүті өнімділігін 4000-5000 кг деңгейіне жеткізуге мүмкіндік береді. Ізденістерден анық болғаны, малдарды өсіру мерзімі 2-4 айға қысқарып, шаруашылық қызметшілерінің еңбек өнімділігі 1,3-2,0 есе артқаны, аналық сауынды сиырлардың сүт өнімділігі артады [116].

Сүт өндіретін жеке қосалқы шаруашылықтарында сақтандыру, салалық несие кооперативтерін құру және т.б. қызметтер бойынша заңдарды қабылдау; салық заңдарына өзгерістер енгізу; сүт шаруашылықтарына қаржылық несие мекемелері тараптан несие алуға жеңілдетілген ереже қабылдау қажет.

Инновациялық үрдісті дамыту негізінде инновациялық идеяларды меншіктілік түріне қарамай өндіріске ендіру, шаруашылықтар арасындағы бәсекелестік, материалды-техникалық ресурстардың, өндірілген өнімдердің сату және өткізу жолын тауар жеткізушілер мен сатып алушылардың таңдауына мүмкіндік береді.

Қорыта келгенде, Түркістан облысындағы сүт шаруашылығы санаттарын талдау, облытағы жалпы өндірілген сүт көлемінің 93,2% жеке қосалқы шаруашылықтардың үлесінде, аграрлық саладағықұрылымдар үлесі 4,4%, шаруа (фермер) қожалықтары мен жеке кәсіпкерлер үлесі небәрі 2,4% құрайтындығы анықталды. Мелекеттік қолдау тек, 4,4% сүт үлесі бар ірі кәсіпорындар мен сүт компанияларына және 2,4% үлесі болған шаруа (фермер) қожалықтарына ғана қолдау көрсетілуде. Жалпы сүт көлемін де 93,2% үлесі бар, жеке қосалқы шаруашылықтарына, ешбір мемлекеттік және жергілісті қолдау көрсетілмейтіндігі анықталды.

Керісінше, мысалы, Түркістан облысы, Төлеби ауданында 2022 жылы ауданда өндірілген жалпы сүт көлемінің 93,2% үлесін жеке қосалқы шаруашылықтар санаты өндіріп жатқанымен, аудандағы жалпы ауыл шаруашылығы дақылдарының егістік алқабы мен мал азықтық дақылдар алқабының шаруашылық санаттардағы көлемі және үлес салмағы, аудандағы ауыл шаруашылығы кәсіпорындарында 29,5% және 19,6% үлесті құраса, жеке кәсіпкерлер, шаруа (фермер) шаруашылықтарында сәйкесінше 67,3% және 78,6% құрайды, ал жеке қосалқы шаруашылықтардағы егін алқабы мен мал азықтық дақылдар алқабының үлесі небәрі 3,1% және 1,8% құрайтындығы айқындалды.

**2.3 Жеке қосалқы шаруашылықтар аралық кооперация негізінде сүт компаниясының даму стратегиясын бағалау**

Қазақстан Республикасының сүт шаруашылықтарында жеке қосалқы шаруашылықтары аралық кооперациялық байланыс келісім-шарт негізінде ауыл шаруашылығы инновациялық сүт кооперативтерін құруды және олардың қатысушы мүшелері бірлесе, сиырлардан сүт өндіру, малды ұрықтандыру, сүтті өңдеу, сату, өткізу қызметтерін бірге атқаруды қолға алуда. Мұндай қызметтерді атқару жеке қосалқы шаруашылықтар арасында шаруашылық аралық кооперация негізінде мамандану, шоғырлану арқылы, кооператив болып ірілену жолымен өмірге келеді.

Қазіргі кезде бәсекеге қабілетті мамандандырылған инновациялық сүт кооперативтерін құру өндіріс қуаттарының көлеміне байланысты олардың өндірістік қуатын ғылыми негіздеуге және қолданыстағы өндірістің мамандануын ескере отырып, оңтайлы орналастыруға талаптар қояды.

2004 жылдан бастап ЖШС «ФудМастер-Шымкент» сүт компаниясы дүниенің көптеген елдерінде 225-тен аса кәсіпорынды бірлестіріп, сапалы сүт және сүт өнімдерін өндіру бойынша әлемдегі халықаралық «Лакталис»(Франция) тобы құрамына кірген инновациялық сүт компаниясы және Қазақстан Республикасының сүт шаруашылығы саласында шаруа (фермер) қожалықтары мен жеке қосалқы шаруашылықтары аралық кооперациялық үрдіс арқылы жаңа инновациялық «сүт өңдеу-сату кешенін», сүт өңдеу компаниясын құрды.

ЖШС «ФудМастер-Шымкент» сүт компаниясының жаңа үлгідегі сүт өңдеу-сату ұйымдық инновациясын ел ішіндегі ауылдық аудандардағы жеке қосалқы шаруашылықтар аралық кооперация негізінде сүтті жию, сақтау және тасымалдау бойынша «сүт өңдеу-сату кооперативтерін» ұйымдастыру елдің сүт шаруашылығы экономикасын арттыруға толық мүмкіндік береді. Сол мақсатта, ЖШС «ФудМастер-Шымкент» инновациялық сүт компаниясының қолданыстағы жүзеге асып жатқан шаруашылық қызметтеріне зерттеу жүргізу өте өзекті және маңызды болып табылады.

ЖШС «ФудМастер-Шымкент» инновациялық компаниясы 1995 ж. Төлеби ауданы Көксәйек елді мекенінде құрылып, аудандағы көптеген елді мекендердегі жеке қосалқы шаруашылықтардан сүт жию және тасымалдау негізінде шикі-сүтті терең өңдеу арқылы сүт өнімдерін өндіру негізінде Қазақстан үшін жаңа инновациялық өнімдердіөндіруге өтті.

Бұл сүт компаниясыжергілікті орналасқан Төлеби ауданның елді мекендерде орналасқан жеке тұрғындар шаруашылықтарында өндірген шикі-сүт көлемінанықтап, өз меншігіндегі арнайы сүт көлікпен жиып, өз өндірісін шикі-сүтпен қамтамасыз етуді қолға алды. Көп ұзамай бұл сүт компаниясысүт өңдеу өндірісін кеңейту және сүт өнімдерінің ассортиментін арттыру мақсатында инновациялық жаңадан құрылды, жаңа инновациялық өндіріс, инновациялық қызметтерді негізгі өндірісіне қосымша ендіріп қажетті шикі-сүтті-сүттіісүт өндіруші жеке қосалқы шаруашылықтармен келісім-шарт арқылы инновациялық кооперациялық байланыс құрып өңдеуге ала бастады.

Сүт компаниясы қысқа мерзім ішінде жеке қосалқы шаруашылықтардан шикі-сүтті жиюбойынша арнайы тізім құрды. Сонымен бірге сүт бекеттерінарнайы сүт сақтау тоңазытқыштары менсүт сақтау ыдыстарыментолық жабдықтап, сүтті экспресс-талдау, шикі-сүтті есептеу және т.б.мамандардың біліктілігін арттыру бойынша қайта оқуды қолға алды.

Бүгінгі таңда бұл атқарылған қызметтердің нәтижесінде бұл сүтті қайта өңдейтін компания өз өндірісіне қажетті шикі-сүттіің 757575%-ын жеке қосалқы шаруашылықтарынан арнайы көлікпен жиып алуды жолға қойды. Қазақстан Республикасында қазіргі таңда аталған сүт компаниясының сүт өнімдері жылдан-жылға артып келеді. ЖШС «ФудМастер-Шымкент»сүт компаниясы сүт өнімдерінің мол ассортиментін өндіріп тұтынушыларды сапалы сүт өнімдерімен қамтамасыз етуде [117]. «ФудМастер-Шымкент» компаниясының облыстағы жеке қосалқы шаруашылықтардан сүтті жинап, өнімдерін терең өңдеуді жүзеге асырып жатқан инновациялық кооперациялық байланыстың берілген 5 суретте келтірілген.

Сүт шаруашылығында сүттің жалпы өндірісі

Шаруа (фермер) қожалықтары

Ауылшаруашылық ұйымдары

Жеке тұрғындар шаруашылықтары

Нарық

Жеке тұтыну

Жеке тұтыну

Жеке тұтыну

Нарық

Нарық

Сүтті қайта терең өңдеу ЖШС «ФудМастер-Шымкент» компаниясы

Сурет 5 – ЖШС «ФудМастер-Шымкент» инновациялық компаниясының сүт шаруашылықтар аралық инновациялық-кооперация байланыстары сызбасы

Ескерту - Әдебиет негізінде автормен құрастырылған [117]

Өнімдерін терең өңдеуді жүзеге асырып жатқан инновациялық кооперациялық байланыстың берілген суреттемесінде, онда сүт кооперациялық бірлестігіне кірген кәсіпорындарды төрт топты құрады:

- сүт өндірушілер-жеке қосалқы шаруашылықтар, ауылшаруашылық ұйымдары, шаруа қожалықтары;

- сүт жинаушылар-кооперативтің өзі, жеке кәсіпкер, тасымалдаушы ұйымдар;

- сүт сатып алушылар - сүтті өңдеу-сатукооперативтері мен сүт өңдеу компаниялары;

- сүт өнімдерін тұтынушылар - тұрғындар, кәсіпорындар, мекемелер.

Сүт шаруашылығын дамытуда жеке қосалқы шаруашылықтары мен «ФудМастер» инновациялық компаниясы арасындағы кооперациялық байланысты зерттеудің маңызы үлкен.

Бұл сүт компаниясы маркетингтік зерттеу нәтижесіне өндірістік инновацияны дамытып, алғаш өндіріске инновацияны ендіріп, жаңа ультрапастерленген сүт өндіретін елдегі сүт компаниясы болды, швед компаниясының дүниеге белгілі озат технологиялық инновациялық «Тетра Пак» желісінде ультрапастерленген өнімдік инновациялық сүт өндіруді Қазақстанда алғаш өндіріске ендірді.

ЖШС «ФудМастер-Шымкент» сүт өңдеу компаниясыжаңа инновациялық сүт өнімдерін өндіру мақсатында, керекті инновациялық өндірісті құрды. Жаңа инновациялық өндіріс үшін арнайы техника, озық технология ментехникатқондырғыларды сатып алып жаңа сүт өнімдері өндірісін негізгі өндірісіне қосып алды.

Инновациялық кәсіпорынды қайта құру үшін ЖШС «ФудМастер-Шымкент» сүт компаниясы өзіне қажетті инвестициялық қаражат жұмсады, ауа зарарсыздандыратын қондырғылар өндіріске ендірілді, ол сақтау мерзімі ұзақ әрі сапалы сүт өнімдерін шығаруға жағдай жасады. Автоматтанған қондырғылармен басқарылатын инновациялық өндіріс қызметтері және сапаны жоғарылату үшін инновациялық бақылау жүйесі өндірісте қолдану жолға қойылды.

Бүгінгі таңда, бұл сүт компаниясыдүниегедүнйегед танымал Tetra Laval, Nimko, Phoenix сияқты инновациялық жаңа технология жәрдемінде компания ішінде инновациялық өндірісті құрып елудена ртықа ссортименттегі инновациялық жаңа өнім өндіруде, танымал еуропа елдерінің «Роверси», «Хугарт», «Микстер» компаниялары өндірісінде пайдаланып жатқан, озық технологияларды өндіріске ендіріп инновациялық жаңа сүт өнімдерін, сүзбе және ірімшік түрлерін ұйымда сатуға шығаруда.

Компанияда сүт майлылығы мен сапасын тексеретін экспресс-талдаусараптамасы жүргізіледі. Сүттің 90%-ын кооперациялық байланыс негізінде (4-5 мыңдай жеке қосалқы шаруашлықтары мен отбасы қожалықтарынан) келісім-шарт арқылы өз меншікті көлікте жиып сүт өнімдерін сатуға шығарады.

Сүт өңдеу-сату ЖШС «Фуд Мастер-Шымкент» компаниясы қалдықсыз технология негізінде индустриалдық әдіспен дамып келесі - 12 бірлік өнімдік (қызметтік) инновацияны негізгі өндірісіне ендірді: жеке қосалқы шаруашылықтар аралық кооперация арқылы сүт жию қызметінен бастап сүт өнімдерінің кең көлемде, 40-50 түрдегі ассортиментте сүт және сүт өнімдерінөндіруді жүзеге асырды.

13-кестеде Төлеби ауданы ауылдық округтерінде ірі қара мал (ІҚМ) мен сиыр саны берілген ахбарат бойынша ірі қарамал саны жалпы 67046 басты құраса, соның ішінде, сауынды сиырдың саны 27936 басты құрады. Төлеби ауданындағы 13 ауылдық окургтен жиналатын сүт негізінен ЖШС «ФудМастер-Шымкент» сүт компаниясына өңдеуге тапсырылады .

Кесте 13 – Төлеби ауданы ауылдық округтерінде ІҚМ мен сиыр саны, сүт жинаушылар мен күніне жиналатын сүт көлемі көрсеткіштері, орташа 2022 ж.

|  |  |  |  |  |  |
| --- | --- | --- | --- | --- | --- |
| № | Ауыл округі  атауы | Ірі қарамал саны, бас | Сиыр саны,  бас | Сүт жинаушылар,  жеке кәсіпкер, АӨК | Орташа күніне жиналатын сүт көлемі, тонна |
| 1 | «Аққұм» ауыл округі | 2836 | 1182 | Байғонов Е. | 0,5-1,0 |
| Өмірзақов Б. | 0,5-1,0 |
| 2 | «Алатау» | 5355 | 2231 | ЖШС «ФудМастер» | 6,0-7,0 |
| 3 | «1 мамыр» | 7955 | 3315 | АӨК «Болашақ нұры» | 1,5-2,0 |
| АӨК «Жақсылық» | 1,5-2,0 |
| Ибрагимов Ф. | 1,5-2,0 |
| 4 | «Зертас» | 4278 | 1783 | ЖШС «ФудМастер» | 5,0-6,0 |
| 5 | «Жоғары Аксу» | 3180 | 1325 | ЖШС «ФудМастер» | 4,0-5,0 |
| 6 | «Көксәйек» | 9191 | 3830 | Мұхтар | 3,5-5,0 |
| 7 | «Кемеқалған» | 6083 | 2535 | ЖШС «ФудМастер» | 5,0-6,0 |
| 8 | «Киелі тас | 7660 | 3192 | АӨК «Жақсылық» | 1,5-2,0 |
| 9 | «Қасқа су» | 3801 | 1584 | АӨК «Айлин 2050» | 1,5-2,0 |
| Салиев Асқар | 1,5-2,0 |
| 10 | «Қаратөбе» | 5839 | 2433 | Табылдиев А. | 1,5-2,0 |
| 11 | «Қоғалы» | 3007 | 1253 | АӨК «Пери Милк» | 1,5-2,0 |
| 12 | «Тасарық» | 5697 | 2374 | АӨК «Ырыс Хан агро» | 3,5-6,0 |
| ЖК «Жамрух» | 1,5-2,0 |
| Якубжан | 1,5-2,0 |
| 13 | Ленгер қаласы | 2164 | 902 | ЖШС «ФудМастер» | 0,5-1,0 |
|  | Барлығы | 67046 | 27936 | х | 43,5 - 58,0 |
| Ескерту - [105] деректер көзі негізінде автормен құрастырылған | | | | | |

ЖШС «ФудМастер-Шымкент» сүт компаниясының өздерінің арнайы сүт жинайтын көліктерімен аудан көлеміндегі жеке қосалқы шаруашылықтарда өндірілетін сүттің жарымы, яғни, 25,0-28,0 тонна сүт күнніге жиналады. Одан басқа, аудан көлемінде сүт жинаушы жеке кәсіпкерлер мен ауыл шаруашылығы өндірістік кооперативтерінен (АӨК) келетін сүт көлемі жиналатын сүттің жарымын құрайды. Жалпы, ЖШС «ФудМастер-Шымкент» сүт компаниясының әр күнгі сүт өңдеу қуаты 80,0 тонна сүтті құраса, қазіргі таңда, бұл сүт компаниясы 40,0-50,0 тонна сүтті өңдеуде.

Ел ішіндегі сүт шаруашылығында өндірісті мамандандыруды тереңдету мен шоғырландыру деңгейін өсіру олардың еңбек өнімділігін көтеруге, сүт және сүт өнімдерінің өзіндік құнын төмендетуге маңызды роль ойнайды. Тауарлы сүт фермалар өндірісінде озық техника мен технологияларды қолданысқа ендіру, өндірістік қуатын ұлғайту арқылы өндірісті шоғырландыру және мамандандыру сүт өнімдерінің өзіндік құнын төмендетуге алып келеді. Сүт шаруашылығын инновациялық арқылы мамандануын тереңдету, сүт өндірісінің тауарлық дәрежесін арттыруға мүмкіндік ашады, сүт кооперативтерін стратегиялық дамытудың негізгі мақсаты болып табылады.

Ауылдық елді мекендердегі жеке қосалқы шаруашылықтардың сүт өнімдерін кооперативте өңдеуде инновациялық қызметтерді дамыту арнайы білімді мамандардың біліктілігінен пайдалануды қажет етеді. Сол үшін сүт шаруашылығында инновациялық сүт өңдеу-сату кооперативтерін құруда кезеңдеріне байланысты инновациялық үрдісті құру, инновацияны тарату, инновацияны игеру және инновацияны игерудің тиімділігін талдап, дамыту кезеңдерінің мазмұны мен мәнін зерделеу қажет.

Сондықтан 14-кестеде ел ішіндегі сүт шаруашылығында инновациялық кооперативтерді қалыптастыру барысында инновациялық үрдістерді ендіру, қолданыста болған инновациялық идеяларды тарату, инновацияны ұйымдастыру тетіктерін игеру; инновациялық белсенділікті арттыру және оның сүт өндірісіндегі тиімділігін алынған қосымша сүт өнімдері мен табыстарын инновацияны өндіріске игеру шығындарына қатынасымен анықтап, орындаушлар мен жауаптыларды анықтаған жөн [118].

Кесте 14 – Сүт шаруашылығында инновациялық-кооперациялық үрдістің мәні мен кезеңдері

|  |  |  |
| --- | --- | --- |
| Кезеңдер | Мәні және мазмұны | Басты орындаушы |
| Инновацияны  құру | Инновациялық сүт өнімдерін ендіру; инновациялық сүт өндірісін құру; сүт өткізу-сату маркетингтік идеяларды ендіру; инновациялық ғылыми-техникалық әзірлемені ендіру; инновациялық әзірлеме мен жобаларды ресмилеу. | инновацияны әзірлеуші топ. |
| Инновацияны тарату. | Сүт өндірісінде инновацияны анықтау, тарату; білікті мамандармен инновацияны басқару; инновацияны үгіттеу; ұйымды инновациялық ақпаратпен қамту. | басқару ұйымы, инновацияны әзірлеуші топ. |
| Инновацияны игеру | Инновациялық сүт өнімдерін шығару; үрдістік, маркетингтік, ұйымдық инновацияны игеру; инновацияны ұйымдастыру тетіктерін игеру. | тауар өндіруші, инновацияны әзірлеуші топ. |
| Инновацияны игерудің тиімділігі | Сүт өндірісінің инновация тиімділігі - қосымша сүт өнімдері немесе табыс көлемін, инновацияны өндірісіне ендіру, игеру шығындарына қатынасымен анықталады. | тауар өндіруші, инновацияны әзірлеуші топ. |
| Ескерту - Әдебиет негізінде құралған [118, 318 б.] | | |

Сүт шаруашылығы саласындағы құрылатын өңдеу-сату кооперативтерінде инновациялық қызметтердің кезеңі сол кооперативтегі өңделетін сүт өнімдерінің түрлеріне қарай жаңадан ендірілетін өндірістік инновациялар мен өнімдік инновациялардың негізгі өндіріске қосылуынан, яғни жаңадан енуінен басталады. Бұл кезде сүт шаруашылығында туындаған идеяларды жүзеге асыру, зерттеулер жүргізу, инновациялық әзірлемелерді құру, инновацияны игеру соңында жаңадан өндіріке ендірумен атқарылады.

Сүт саласында инновациялық жетістіктер мен идеяларды өндіріске ендіруде ғылыми сиымдылығы жоғары сұранысқа ие сүт өнімдерінің түрін өндіру және сүт өнімдерін сатуды маркетингдік зерттеу нәтижесінде жаңадан өндіріске ендірілген маркетингдік инновацияларды қолданыста пайдаланатын инновациялық өңдеу-сату кооперативтері арқылы стратегиялық дамытудың үлгісін ЖШС «ФудМастер-Шымкент» мысалында 15-кестеде көре аламыз. ܺ

Кесте 15 – ЖШС «ФудМастер-Шымкент» компаниясында «өңдеу-сату» инновациялық технологияны қолданысқа ендірген және болашаққа ұсынылған инновация түрлері

|  |  |  |  |
| --- | --- | --- | --- |
| № р/с | Инновациялар түрлері | Жүзеге асырылған және болашаққа  ұсынылған инновация түрлері | Инновация саны, бірлік |
| 1 | Өндірістік, үрдістік  инновациялар | 1) Кооператив мүшелерінен келісіммен сүт жию  2) Сүт және сүт өнімдері өндірісі  3) Сүтті ұйыту өндірісі  4) Қаймақ, сметана өндірісі  5) Айран, йогурттер өндірісі  6) Сары май өндірісі  7) Ірімшік өндірісі  8) Сүзбе, брынза өндірісі  9) Балмұздақ өндірісі  10) Сүт ұнтағы өндірісі  11) Көтерме сауда торы, қоймалар қызметі  12) Бөлшек сауда дүкендері қызметі | Өндірістік, үрдістік инновациялар, барлығы -  12 бірлік |
| 2 | Өнімдік (қызметтік) инновациялар | 1) кооперация арқылы ЖҚШ шикі-сүт жию қызметтері,  2) сүт және сүт өнімдері  3) «БИО-С Имун+» ұйыған сүт өнімі  4)кефир, айран, «Дольче» йогурттары  5) сметана, сливки, қаймақ,  6) сары май  7) «кастромдық», «голландық», «ленгерлік», «чечель» сыры және т.б.  8) «үй» сүзбесі, ірімшік және т.б. сүзбе өнімдері  9) балмұздақ ассортименттері  10) сүт ұнтағы өнімі  11) тоңазытқышта сүт өнімін сақтау қызметтері  12) дүкенде сүт өнімдерін сату қызметтері | Өнімдік (қызметтік) инновациялар, барлығы-  12 бірлік |
| 3 | Маркетингтік инновациялар | 1) ЖҚШ сүт сатып алу, баға белгілеу;  2) буып-оралған сүт;  3) буып-оралған ұйыған сүт сату;  5) вакумдық ыдыста мұздатылған қаймақ,  6) тетра пакетте оралған айран, йогурттар,  6) буып оралған мұздатылған сары май;  7) буып-оралған мұздатылған сырлар;  8) оралған мұздатылған ірімшік, сүзбе;  9) оралған тоңазытылған балмұздақ;  10) қорапта сүт ұнтағы;  11) көтерме саудада сату;  12) интернет желіде сату (ұсыныс);  13) өз меншігіндегі дүкендерде сату; | Маркетингтік инновациялар, барлығы -  13 бірлік |
| Ескерту -Автормен құрастырылған | | | |

ЖШС «ФудМастер-Шымкент» сүт компаниясының негізгі мақсаты жақында орналасқан елді мекендертегі жеке қосалқы шаруашылықтардың шикі-сүттерін өңдеп сапалы сүт өнімдерін өндіру және сату, тұрғындарды сапа стандартына сай жаңа инновациялық өнімдермен сұраныстарын қанағаттандырудан тұрады. ЖШС«ФудМастер-Шымкент» компаниясында қолданыс тапқан жаңа инновациялық идеялар, өндірістік, үрдістік, өнімдік, маркетингтік инновациялардың мәніне келесі анықтамалар беріледі:

Өндірістік инновация - бұл жаңа өндірісті құру негізінде жаңа сүт өнімін өндіру және негізгі өндіріске қосып алудан тұрады;

Үрдістік инновациялар - бұл сүт өнімдерін (қызметтерді) өндіруде, тасымалдауда жаңа, жетілдірілген тәсіл мен әдіс үрдісін енгізу. Бұл жаңа үрдістер озық техника, технологияларды, инновациялық жетістіктерді сүт өндірісінің тиімділігін арттыруға бағыттайды;

Өнімдік (қызметтік) инновациялар – тұтынушыларға сұранысқа ие, қызметтік сипаттағы инновациялық жаңа немесе жетілдірілген сүт және сүт өнімдерді өндіруге айтылады.

Маркетингтік инновациялар - бұл сүт өңдеу-сату кооперативінде жаңа маркетингтік үрдістерді (сүт өнімдерін буып-түю, қораптау, нарықта жылжытудың жаңа амал-тәсілдер, әдістерін қолдану, ерекше баға белгілеуге) айтады [119,120].

ЖШС «ФудМастер-Шымкент» сүт компаниясы инновацияның 4 түрін негізгі өндірісіне ендірген (өнімдік, үрдістік, маркетингтік және ұйымдық инновацияларды) сүт өңдеу-сату компаниясы.

ЖШС «ФудМастер-Шымкент» жеке қосалқы шаруашылықтардың шикі-сүтін жиып12 бірлік өнімдік инновацияларды, 14 бірлік маркетингтік инновацияларды, 12 бірлік өндірістік, үрдістік инновацияларды өз өндірісінде қолданысқа ендірді (15-кесте).

Қазіргі таңда «ФудМастер-Шымкент» компаниясы күніне 50-75 тоннаға дейін үрдістік инновациялар негізінде сүт өнімдерін өңдеуді жүзеге асырған. Одан басқа маркетингтік инновация жетістіктеріне негізделе құрылған сауда орталығы қызмет атқаруда.

Жоғарыда баяндалған ізденістердің негізінде сүт шаруашылығы нарығының басқа қатысушыларымен бірге жеке қосалқы шаруашылығы аралық сүт кооперативтерін құруда оларды ұйымдастыру және құру бойынша өзара кооперациялық байланыстардың әр түрлі модельдерін талдап, ең тиімдісін таңдау қажет. Кооперативтерге қатысушы-мүше болуда жеке қосалқы шаруашылықтар ара кооперациялық байланыстарты құру модельдері зерттеу жұмысының 3.2 бөлімінде қарастырылып, негізделеді. Сүт коорперативі мен оның қатысушы-мүшелерінің сүт шаруашылығы саласына тән технологиялық кооперациялық байланысуы, сүт өнімдерін өндіруден бастап, сүт өнімдерін өңдеу және сатудың барлық кезеңдері бойынша қатысушы-мүшелердің өзара әрекеттесуі бейнеленуі қажет.

Сүт шаруашылығында жоғарғы өнеркәсіптік негізде сүт өндіруді тұрақты қалыптастыру мақсатында құрылатын сүт өңдеу кооперативтерінің сүт саласының басқа санаттарымен салыстырғанда сүт өнімдері бірлігінің өзіндік құнының төмендігі, сондай-ақ, сүт өнімдері көлемінің өсуі және табыстылығының артуымен ерекшеленеді. Дегенмен, Қазақстан Республикасында және оның аймақтарында отандық сүт өнімдерімен сүт нарығының әлі де толық сұранысты қамтамасыз етпеуі себебінен, шетелден алып келінетін импорттық сүт өнімдеріне отандық сұраныс тәуелді болып отыр және шет елдік сүт компаниялармен бәсекелесу мүмкін болмай тұр.

Құрылатын сүт өңдеу-сату кооперативтері орналасқан аймақтағы жеке қосалқы шаруашылықтардың орналасқан елді мекендеріне, олардан жиналатын шикі-сүттің көлемі мен сапасына және т.б. ерекшеліктерін есепке алған жөн,тек, жоғары озық технологияларды қолдану негізінде сүт өндірісі қарқынды өседі, сүт өнімдері ассортименті ұлғайады, өнімнің бірлігіне еңбек және материалдық шығындардың үнемделуімен сипатталады. Сүт өнімдері тұрғындардың денсаулығына ең қажетті азықтық өнім болып саналады, түрлі ассортиментте өндірілетін сүт өнімдері көлемі сүт шаруашылықтарынан алынатын шикі-сүттің мөлшеріне, оның майлылық деңгейіне және диеталық қасиеттеріне тікелей байланысты.

Өнімді өндіру және өңдеу, өткізу және сатуды жылжыту сүт өңдеу-сату кооперативтеріне болашаққа бағытталған стратегиялық даму негізінде кооперативте қолданылатын жаңа инновациялық озық техника мен технологияларды тиімді пайдалану мақсатында, кооператив өндірісіне ендірілген жаңа инновациялық өнімдер мен қызметтер, инновациялық маркетинг жәрдемінде өңделген сүт өнімдерін тиімді өтізу-сатуға жылжытуды толық қамтамасыз етеді, себебі кооператив кең ассортименттегі сүт өнімдерін өткізудің ең экономикалық тиімді жолдарын таңдайды, қарқынды дамуын қалыптастырады [121].

Сүт өнімін жеке қосалқы шаруашылықтарында өндіріп кооперациялық байланыс келісімімен сүт кооперативтеріне шикі-сүтті өңдеу, тиімді сату жолдары, сүт кооперативтері мен оның қатысушы-мүшелері шаруашылықтары арасында мүмкін болған инновациялық жаңа үйлесуі, сол арқылы сүт өндіру, өңдеу және сату бойынша жалпы технологиялық үрдісті жүзеге асырудан алынған сүт өнімдерін соңғы тұтынушыға тиімді жеткізеді. Сүт кооперативтерінде өңделген өнімді сатуға жылжытудың тікелей және жанама жолдарын қарастырсақ болады.

Сүт және сүт өнімдерін жанама жолмен жылжытып сатуда, сүт өнімдері нарықта ашық ауыстырумен байланысты сатылады, сонымен бірге, сүт өнімдерін тұтынушыға делдалшы ұйымдар мен кәсіпкерлер арқылы нарыққа стауға шығуы мүмкін, делдал ұйымдар маркетинг зерттеу негізінде (өтімділікті анықтау, баға белгілеу, тасымалдау, қоймаға сақтау және сату т.б.) ұйымдастырып сатуды жүзеге асырады.

Жеке қосалқы шаруашылықтар аралық құрылған сүт өңдеу-сату кооперативтері сүт саласы өнімдерін өндіру, өңдеу және сатудағы бір-біріне өзара байланысты технологиялық кезеңдерді немесе ішкі технологиялық өнімдік кешенді сүт кооперативі мен сүт компаниялары өз негізгі өндіріс ішінде жаңа инновациялық өндіріс, жаңа инновациялық қызметтерді жаңадан ендіру арқылы сүт өнімдерін өндіруден сатуға дейінгі қызметтерді өз кооператив ішінде атқаруын қолға алады.

Кооперация негізінде жиналған шикі-сүттерін өңдеу-сатуды атқару бойынша жаңадан қосылатын инновациялық үрдістер мен қызметтер – шикі-сүтті тік интеграциялық «тасымалдау-өңдеу-қораптау-сақтау-сату» байланысқан технологиялық үрдістерді өз негізгі өндірісіне ендіреді.Сонымен бірге, инновациялық өнімдерді өткізу-сату жолы мен формаларын ұйымдастыру, баға белгілеу, кооператив мүшелерінің өзара есептік бағалары және т.б. қамтиды.

Сүт өнімдерін өткізу және сатуда кооперациялық байланыстың, жеке қосалқы шаруашылықтар аралық кооперативтер құру көптеген артықшылыққа ие:

* сүт өңдеуші-сатушы кооперативтер ұйымдық инновация ретінде кооперация жәрдемінде қатысушы-мүшелерінің (өнімді сақтау, көлікпен тасымалдау, өткізу-сату бойынша) жеке қаржылық шығындарын үнемдеуге, өнімділікті артыруға жағдай жасайды;
* кооперация кооператив мүшелерін кез-келген басқа бәсекелес құрылымдардың, сонымен қатар олардың қызметіне қандай да бір араласудан қорғайды;
* кооперация арқылы сүт кооперативтері мүшелерінің жеке өздерінің қолынан келмейтін (мысалы, нарықты маркетингтік зерттеу, сүтті сақтау, буып түю және тиімді сату) шаруашылық қызметтерін жүзеге асыруға жағдай жасайды [122].

Жеке қосалқы шаруашылықтар сүт өңдеу-сату кооперативінде өздерінің шаруашылық дербестігін сақтай отырып экономикалық-қаржылық қызметтердің өзара тиімді байланыстарын келісіммен бірге атқарады. Жеке қосалқы шаруашылықтар жеке меншік иесі ретінде басқа да инфрақұрылымдық шаруашылықтарды кооперативке біріктіреді.

Сүт шаруашылығында жаңа ұйымдық инновация болып құрылған сүт өңдеу-сату кооперативтері өздерінің қатысушы-мүшелері жеке қосалқы шаруашылықтарға, сүт және сүт өнімдерін сатуда шығындарын қысқарту, оның сапасын арттыру, маркетингтік ізденіс арқылы сұраныс көлемін анықтау жолымен баға деңгейін арттыру негізінде, сүт өнімдерін сатудың ең оңтайлы экономикалық тиімді жолдарын таңдауға және қол жеткізуге мүмкіндік береді.

Сүт және сүт өнімдері нарығын реттеуде нарықтық ортаны, сүт өнімнің ерекшелігін, бағасы мен нарық инфрақұрылымды ескеру қажет. Сүт және сүт өнімдері нарығының ең негізгі сипатты ерекшелігі сүт өнімдерін тұтынушылармен тікелей байланыста болатын бөлшек сауда нарығы болып табылады. Бөлшек сауда орталықтары мен ұйымдары сүт өнімдерінің көлемі, ассортименті және бағасын қалыптастырып қана қоймай, сұраныс көлемі менсүт шаруашылығының табыс көлемі мен тиімділік дәрежесіне де тікелей әсер етеді.

Сондықтан, Түркістан облысы аумағында атқарылған зерттеулер, сүт шаруашылығы саласындағы санаттарға сүт өнімдерін өндіру-өңдеу-сату технологиялық кезеңдерін атқаруда, заманауи озық техникалар мен тиімді технологияларды қолданатын өнеркәсіптік негізге көшу қажет екендігі зерделенді.

Жеке қосалқы шаруашылықтары сүт бағытындағы сауынды сиыр басын қалпына келтіру немесе санын көбейтуді өздерінің төлдері есебінен жүзеге асырады. Сауынды сиырларды пайдаланудың орташа айналым мерзімін ұлғайту, маманданған тауарлы сүт фермаларында сауынды аналық сиырлар табын алмастыруға өздері өсірген жас төлдермен толықтыру негізінде жүзеге асады.

Келісіммен кооперативке мүше жеке қосалқы шаруашылықтарды сүт кооперативтері жақтан нәсілді мал төлімен қамтамасыз ету келешекте олардағы нәсілді сүтті сиыр басының көбейуіне, әр бір нәсілді сауынды сиырдың орташа жылдық сүт шығымдылығының артуы негізінде сүттің тағамдық және технологиялық қасиеттерін жақсартып, сүт өнімінің көлемінің артуына, сүт саласының табыс көлемі мен өндіріс тиімділігі дәрежесінің өсуіне алып келеді.

Мал басының құрылымдық ерекшелігін ұйымдастыру экономикалық шаралар кешенінің бір элементі болып табылады, мал шаруашылығының жалпы және тауарлық өнімділігінің, мал басы санының өсуін есептеу, жемге қажеттілікті анықтаудың, қызметкерлер саны мен еңбек ақы төлеу қорын, негізгі аналық табынның оңтайлы құрылымын және асыл тұқымды сүтті мал сатып алуға, сүттің өзіндік құнын және шаруашылықтың қаржылық жоспарын есептеуге негіз болады [123].

Қазіргі таңда елдің сүт шаруашылығын зерттеу мақсаты, сүт саласындағы жеке қосалқы шаруашылықтардың алған үлесінің жоғарылығы мен олардың өндіріп жатқан сүт көлемі, егер сүт кооперативтері болып бірлесіп озық техника мен технологияларды қолдану негізінде жалпы елдегі өнділіп жатқан сүт көлемін арттыруғажағдай жасалады.

Сүт шаруашылығындағы сүт өндіруші жеке тұрғындар шаруашылықтары шикі-сүттерін кооперативтер арқылы өңдеу-сату қызметтерін атқарылуы кооперативтердің коопеөндірістік қуатын инновациялық сүт өнімдерін өндіруге бағыттап, инновациялық өндірістер мен инновациялық қызметтер негізінде елдің азық-түлік сұранысынқамтамасыз ететін және жоғары импорттың орнын басатынәлеуетке ие заманауи бәсекелес өндіріс құруға жағдай жаратады.

*2 бөлім бойынша қорытындылар:*

1.Зерттеу жұмысының бұл бөлімінде сүт және сүт өнімдерімен елдегі халықтың өзін-өзі қамтамасыз етуіне жету үшін мемлекетте халықтың қажеттіліктерін қанағаттандыруға мүмкіндік беретін көлемде сапалы сүт және сүт өнімдерін өндіру қажет. Бүгінгі күнде, сүт және сүт өнімдері бойынша ел ішінде өзін-өзі қамтамасыз ету деңгейі халықтың жан басына шаққандағы оның нақты өндірісі тұтынудың қолданбалы мөлшеріне жетпейді, яғни қамтамасыз етудің деңгейі медициналық нормативтіден төмен екендігі анықталды.

2.Түркістан облысындағы сүт шаруашылығы санаттарын талдау, облыстағы жалпы өндірілген сүт көлемінің 93,2% жеке қосалқы шаруашылықтардың үлесінде, бірақ мелекеттік қолдау тек, 4,4% сүт үлесі бар ірі кәсіпорындар мен сүт компанияларына және 2,4% үлесі болған шаруа (фермер) қожалықтарына ғана көрсетілуде. Түркістан облысында жалпы ауыл шаруашылығы дақылдарының егістік алқабының шаруашылық санаттардағы көлемі және үлес жеке қосалқы шаруашылықтардың үлесі 3,1% құрайтындығы айқындалды.

3.ЖШС «ФудМастер-Шымкент» сүт компаниясының негізгі мақсаты оларға жақында орналасқан елді мекендердегі жеке қосалқы шаруашылықтармен келісім-шарт құру негізінде күнніге олардың шикі-сүттерін сүт компаниясы меншігіне қарасты тоңазытқыш сүт тасу көлігімен жиып сүт компаниясына терең өңдеу негізінде кең көлемдегі сапалы инновациялық жаңа 50 түрлі ассортиментте сүт өнімдерін өндіруді жүзеге асырып, Түркістан облысы аудандары мен Шымкент қаласы мен елдің басқа да қалаларындағы тұрғындарды сапа стандартына сай жаңа инновациялық сүт өнімдермен сұраныстарын қанағаттандыруда.

4.Жеке қосалқы шаруашылықтардан қажетті көлемде сүт жиып ЖШС «ФудМастер-Шымкент» сүт компаниясы өз негізгі өндірісінде интеграциялық байланысқан сүтті өңдеу-сақтау-буып түю-сату үрдістерін толық атқарған инновациялық өндірісітік тәжірибелік моделін, елдің сүт шаруашылығы саласымен шұғылданып жатқан барлық өңірлеріндегі сүт санаттары құрылымдарының өндірген шикі-сүттерін арнайы көліктерде жиып бір орталықта өнеркәсіптік негізде өңдеуді ұйымдастыру мақсатында барлық ауылдық аудандарда инновациялық жаңа «сүт өңдеу-сату кооперативтерін» ұйымдастырып құру қажет деп табамыз. Тек, жеке қосалқы шаруашылықтары аралық кооперация негізінде бірлескен, инновациялық озық арнайы сүт техникалары мен сүт өңдеу және сақтауға қажетті инновациялық технологияларды негізгі өндірістеріне ендірген жаңа «сүт өңдеу-сату кооперативтерін» құру негізінде елдегі өндірілетін шикі-сүттің негізгі үлесін өндіріп жатқан жеке қосалқы шаруашылықтардың сүт өндіру әлеуетін толық және тиімді пайдалануға мүмкіндік жаратамыз. Тек, сонда ғана жеке қосалқы шаруашылықтардың әлеуметтік-экономикалық дамуына толық мүмкіндік туылады, сондықтан жаңа «сүт өңдеу-сату кооперативтерін» елдің барлық аймақтарында құруға ұсынылады.

5.Түркістан облысы сүтті мал шаруашылығы мен ұйымдарының шаруашылық қызметтерінің қазіргі жағдайы мен дамуы талданып, сүт шаруашылығының бәсекеге қабілеттілігі мен тиімділігін арттыру мақсатында өндіріске ендірілген инновациялық қызметтертүрлері мен инновация саласындағы белсенділік деңгейі зерделеніп, ЖШС «ФудМастер-Шымкент» сүт өңдеу компаниясының қазіргі қолданыстағы инновациялық қызметтерін талдау қорытындылары мен нәтижелері бағаланды.

6.ЖШС «ФудМастер-Шымкент» сүт компаниясы өз шаруашылық қызметінде кең ассортиментте сүт өнімдерін өңдеп, өндіру және сату мақсатында барлық керекті инновацияның түрлерін сүт компаниясының негізгі өндірісіне ендірді. Олар, сүт өнімдік инновациялар мен үрдістік қызметтік инновацияларды және жаңа өндірістік инновациялар мен кең ассортименттік өнімдерін маркетингтік инновациялар негізінде сату торларын анықтауға бағытталғанжәне өз өндірісіне ендірген инновациялық сүт компаниясын құрғаны анықталды.

7. Бұл сұт компаниясы сүтті өнеркәсіп технологиясы негізінде өңдеу мақсатында 12 бірлік өндірістік және өнімдік инновацияны, 12 бірлік ұйымдық және қызметтік инновацияны, 14 бірлік маркетингтік инновацияны сүт (жию - өңдеу - буып түю - сату) тік интеграциялық өндірістік байланысты бірегей өз өндірісіне толық ендіргені анықталды.

**3 ЖЕКЕ ҚОСАЛҚЫ ШАРУАШЫЛЫҚТАР АРАЛЫҚ КООПЕРАЦИЯ НЕГІЗІНДЕ ИННОВАЦИЯЛЫҚ КООПЕРАТИВТЕРДІ ҚҰРУ СТРАТЕГИЯСЫ**

**3.1 Сүт өңдеу шаруашылықтарындағы кооперациялық байланыстың стратегиясын әзірлеу және жүзеге асыру**

Қазақстан Республикасында ХХ ғасырдың 90-жылдарындағы қайта қалыптастырудың нәтижесінде ауыл шаруашылығы өнімдерін, соның ішінде сүт шаруашылығының өндірген шикі-сүт өнімдерін мемлекеттік сатып алу жүйесі, сонымен бірге, мемлекеттік қолдау негізінде саланы қаржыландыру және субсидиялау, салықтық, несиелік жеңілдіктер беру тоқтады, соның себебінен сүтті мал шаруашылығы экономикасының құлдырауына алып келді.

Әлемдегі дамыған шет елдерде мемлекет тараптан сүт саласы нарығын бақылау толық жүргізіледі, кооперация негізінде фермерлерара келісіммен бірлескен кооперативтік бірлестіктің мүшесі ретінде отбасы, шаруа (фермер) қожалықтары өз мүдделерін қорғайды, сонымен бірге, келісіммен баға белгілеуге қатысып, шикі сүт пен сүт өнімдерін нарыққа сату қызметтерін жүзеге асырады [124].

Экономикасы дамыған шет елдер тәжірибесінде фермерлер аралық өндірістік кооперативтерінде өнімдер өндіру немесе фермерлер бір немесе бірнеше кооперативтік ұйымдарға серіктес-мүшесі болуы арқасында техникалық, технологиялық, жабдықтау, тасымалдау, сақтау және с.с. қызметтерімен өнімдерін өткізу және сату қызметтрін қамтыған технологиялық күрделі үрдістерді қалыптастырып дамып жатқаны анықталды.

Жеке қосалқы шаруашылықтары өндірген сүт өнімдерін табысты сату мақсатында сүт өңдеу кооперативке бірлесіп, кооперативтің техникалық қызметтерінен, қаржылық, несиелік тетіктерін уақтында пайдалана алады [125].

Ауыл шаруашылығын қолдау жөніндегі мемлекеттік шаралар Қазақстан Республикасының Үкіметі әзірлеген бағдарламалар негізінде жүзеге асырылды, оның ішінде: Қазақстан Республикасының Жеке қосалқы шаруашылықтар қызметтері мәселесі бойынша заң актілеріне ендірілген өзгерістер мен қосымшаларда қарастырылған [126].

Қазақстанда сүт өңдеу-сату бойынша инновациялық кооперативтерді қалыптастыру және оларды табысты әрі тиімді басқару көп жағдайда сүт шаруашылығындағы және оны өндіруші жеке қосалқы шаруашылықтардың мемлекет және жергілікті басқару мекемелері тараптан қолдауына тікелей байланысты.

Сүт кооперативіне қатысушы-мүшелері жеке қосалқы шаруашылықтардың өндіген шикі-сүт шығындарын арзандату мақсатында, олардың сүт өнімі бірлігіне немесе мал басына субсидиялар мен дотациялар мемлекеттік бюджеттің мақсатты қаражаты есебінен жүзеге асырылуы тиіс. Жеке қосалқы шаруашылықтары асыл тұқымды сүтті сауынды сиыр мен олардың төлін сатып алуға қаражаты жетпейді, сондықтан кооперация үрдісі негізінде кооператив құрған жеке қосалқы шаруашылықтарға асыл тұқымды сүт бағытындағы мал төлін, нәсілді құнажындармен қамтамасыз етуде мемлекет және жергілікті басқару мекемелерінен қолдау көрсету, кооперативке қатысушы-мүше шаруашылықтардың өндіретін сүт көлемін еселеп арттыруға және қарқынды табыс табуна алып келер еді, олардың әлеуметтік-экономикалық деңгейіні болашақта артуына жағдай жасалар еді [127].

Сүт өндіруші жеке қосалқы шаруашылықтарға тікелей мемлекеттік қолдау сол қаржылық субсидиялық, дотациялық қолдау көлемінің сүт және сүт өнімдерінің бағасын анықтауда олардың құрамдас бөліктеріне – өзіндікқұнының (материалдық шығындар, еңбекақы, амортизациялық аударымдар, салықтар мен әлеуметтік төлемдер) төмендеуіне және пайданың артуына әсер етсе ғана жеке қосалқы шаруашылықтардың тиімді қызмет атқаруына, пайда табу мүдделерінің орындалуына алып келеді [128].

Сүт кооперативтері мен оның мүшелері арасындағы тиімді баға белгілеу үшін ел ішіндегі бәсекелестік жағдайға жетілмеген сүт нарығының өзін-өзі реттеуі толық жауап бермейді, сондықтан баға деңгейін мемлекеттік қолдаудың амал-тәсілдері негінде бағаның оңтайлы үйлесімін жүзеге асыру, экономикалық негізделген келісім-шарттық есептік бағаларды қолдануды қажет етеді.

Ел ішінде барлық аймақтар мен елді мекендердегі жеке қосалқы шаруашылықтары мен олармен бірлесе құрылған сүт кооперативтеріне ауыл шаруашылығын басқару мекемелері тараптан сүт және сүт өнімдерін өндіруге қажетті материалдық-техникалық ресурстар мен шикі-сүтті өңдеу, буып түю, қоймада сақтап тоңазытуға қажетті арнайы озық құрал-жабдықтар мен технологиялардың бағасы туралы ақпаратпен қамту қажет.

Сүт шаруашылығы саласында да кооперациялық байланыс негізінде кооперативке бірлесетін сүт өндіруші және өңдеуші, сатушы шаруашылықтар және т.б. (сатып алушы – сатушы, несие беруші – борышкер және т.б.) арасында қарама-қарсы бағытталған экономикалық мүдделері болған болса, кооперациялық байланыс құрғаннан кейін (жеке қосалқы шаруашылықтар, отбасы шаруашылығы, сүт өңдеу кооперативтік құрылым және т.б.) арасында бір бағытты мүдделердің өзара байланысы зерттелуі тиіс.

Кооперациялық байланыс құрған жеке қосалқы шаруашылықтары мен олардың өнімдерін өңдеуші, сатушы сүт өңдеу кооперативтер арасында қаржылық-шаруашылық нәтижені немесе кооперативтік табысты бөлу өзара байланысқан сүт шаруашылығы құрылымдары үшін өзара тиімділікті қамтамасыз ететін жағдайларда туындайды.

Сүт шаруашылығы саласы ауыл шаруашылығының басқа салаларымен салыстырғанда сүт өндіруден оны өңдеп, сақтап сатқанға дейін жалпы өзара байланысты технологиялық кезеңдердегі бір біріне сәйкес өндірістік қуаттарды пайдаланудың ең жоғары қамтамасыз етілуімен сипатталады, бұл сүт өндірісіндегі шығынданудың тиімділігін, негізгі өндіріс қорын пайдалану тиімділігі деңгейін анықтайды.

Нарық жағдайында сүт шаруашылығында кооперативтік байланыс негізінде атқарылып жатқан шаруашылық қызметтер нәтижесін талдау және бағалау бойынша тиімділік көрсеткіштердің әзірленген жүйесі сүт шаруашылықтары мен сүт кооперативтерінің жалпы қызметін бағалау үшін әдістемелік негіз бола алады. Мысалы, рентабельділік тиімділік көрсеткіші сүт саласының немесе кооперативке бірлескен шаруашылықтар мен сүт кооперативінің жалпы шаруашылық қызметтерінің нәтижесінен болған табыс немесе пайда көлемін олардың өндіріс шығындарына қатынасы ретінде сандық тиімділікті бағалау дәрежесі ретінде көрініс табады.

Сүт саласындағы сүт өңдеу-сату кооперативтерінің қалыптасып, даму барысындағы шаруашылық қызметтерінің тиімділігін бағалау үшін ұсынылып отырған көрсеткіштер жүйесі, біздің ойымызша, жалпы кооператив қозғалысы нәтижесінде болған тиімділікті бағалаудың дәрежесін сипаттайды, соның ішінде сүт және сүт өнімдерін өндіруге жұмсалатын ең аз көлемдегі шығынмен сүт өнімінің бірлігіне шаққандағы табыс пен пайда көлемін барынша арттыру үрдісі ретінде қарастыру қажет.

Тауарлы сүт кооперативтеріне кооперациялық үрдіс негізінде қатысушы-мүше шаруашылықтары өздерінің экономикалық мүдделеріне жалпы бірлесе жетуі ұстаным ретінде қабылдануы қажет. Тауарлы сүт кооперативтері ел ішінде сүт және сүт өнімдерін ұдайы өндірілуін, соның ішінде араласқұрама жем өндіретін өз ішінде бөлімшелерді қалыптастыруға және дамытуға мүдделі. Тауарлы сүт кооперативтері құрамындағы араласқұрама жем өндіруші бөлімшелердің негізгі міндеті кооперативке мүше сүт өндірушілердің шикі-сүт өнімдерінің өзіндік құнын төмендету, жеке қосалқы шаруашылықтардың шығынын азайту бойынша мүддесінен шығу, бұл жалпы сүт өнімдері көлемінің артуына, нарықта үлесінің өсуіне, жалпы қатысушы-мүшелер мен кооперативтің кооперативтік табыс мен пайда көлемінің өсуіне мүмкіндік береді.

Сонда ғана, бүгінгі күндегі сүт өндірудің маусымдарына қарай құрғақ сүт, сары май, сүзбе өнімдерін кепілдік мемлекеттік сатып алу негізінде, қысқа және ұзақ мерзімдік жеңілдетілген несиелер және субсидия беру, сүт өндіруші жеке қосалқы шаруашылықтарының, олардың мүшелікке кірген сүт өңдеу-сату кооперативтерінің өздерінің меншікті айналым құралдары мен қаражаттарын сақтауға және ұлғайтуға, керекті шикізат, араласқұрама жем және т.б. өз уақтында сатып алуға төлемқабілеттері жеткен болар еді.

Қазіргі таңда Қазақстан Республикасының барлық қалалары мен елді мекендеріндегі сауда орталықтарында Еуропа Одағының бірқатар елдері мен Рессейде өндірілген сүт және сүт өнімдері үлкен ассортиментте сатылуда.

Азық-түлік қорларына, соның ішінде сүт пен сүт өнімдерін міндетті түрде мемлекеттік сатып алудың жойылуы, ел ішінде сүт шаруашылығының дамуына кері әсерін тигізді. Ел ішіндегі аймақтарда сүтті табынды сиыр саны қысқарды, сүт өндіру көлемі азайды, сүт өңдейтін көптеген сүт комбинаттары мен кәсіпорындары жабылды, кейбір қызмет атқарып тұрған сүт өңдеу кәсіпорындары өндірістік қуаттарының 20-25%-ғана қолданыста пайдалана алды.

ЕАЭО (Россия, Қырғызстан, Армения, Беларусия, Қазақстан) елдерінде ауыл шаруашылығы саласындағы кооперативтерге берілетін несиелер бойынша пайыз мөлшерін субсидиялау, кооперативке біріккен жеке қосалқы шаруашылықтары мен шаруа қожалықтарының ауыл шаруашылығы малдарын вакцинациялауды қаржыландыру, кооперативке қажетті ауыл шаруашылығы техникалары мен құрал жабдықтарын және мал басына лизинг негізінде шығындарын қаржыландыруды мемлекет тараптан қолдау көрсетілген [120, 151 б.].

Армения елінде шаруаларға бағытталған несиенің пайыз мөлшерін субсидиялауға, олардың жер телімдерін жақсылау, сақтау және инженерлік инфрақұрылымдарды құруға, сүт өндіруші шаруа және жеке тұрғындардың табыс пен пайда салықтарын салықтан босату туралы мелекет тараптан қолдау жасалынған. Сонымен бірге, шаруашылық малдық нәсілді жас төлін сатып алуға, шаруа малдарына вакцинация жасауға жеңілдіктер, сүт өңдеуге жаңа инновациялық технология мен қондырғыларды ендіруге жәрдемдесу, азықтық сүт және сүт өнімдерін сертификат, стандарттар негізінде қауіпсіздікті сақтауды ендіру, несиеге кепілдік жеңілдіктері қарастырылған.

Беларуссия мемлекетінде сүт саласын мелекеттік қолдау жолдары ұсынылған: тауарлы-сүт фермаларын құруды қаржыландыру, шаруа мал ауыруларына қарсы күрес, сүт өнімдеріне жеңіл несиелер қарастырылып және қарыз құралдардың бір бөлшегін мемлекет тараптан қайтару немесе толық жабу; сатылған, өңдеуге жіберілген сүт бірлігіне тікелей төлем; тұрғындардан сатып алу және өңдеуге өткізілетін сүт бағасына қосымша төлем; аралас құрамажем бойынша шығындарды бюджет тараптан жабуға жеңілдік беру; шаруаларға қажетті техникалар мен қондырғыларды лизинг негізінде шығындарын қаржыландыру, асыл тұқымды сүтті мал шаруашылығын қолдау; Ірі қара малдың нәсілді аналық басын сақтандыру келісімі бойынша сақтандыру төлемін төлеу шығындарын жартылай жабу және т.б.

Беларуссияда 2010-2022 жж., 302 жаңа тауарлы-сүт фермасы толық көлемде құрылып іске қосылды немесе жоспарланған көлемнің 42% жүзеге асты, 966 ферма толық көлемде қайта құрылып, қалпына келтірілді немесе Бағдарламаның жоспарланған көлемнің 52% жүзеге асырылғаны анықталды.

Қазақстанда жеңілдетілген несиелендіруді қолдау, төменгі пайызбен несие беру; несиеге субсидия беру; шетелдік инвестиция тарту, салықтық жеңілдіктер орнату, лизингтік тетіктерді пайдалану; инновациялық даму қорларын құру; кәсіпорындарда жаңа технология және инновациялық қызмет арасында өзара тығыз байланыстар орнату қарастырылған.

Россия Федерациясында ауыл шаруашылығын дамыту және шаруашылық өнімдері, шикізат және азық-түлік нарығын реттеу Мемлекеттік бағдарламасы негізінде 2013-2022 жылдары сүт және сүт өнімдерін өндірушілерді мемлекеттік қолдау келесідей жүргізіледі: техникалар бекетін заманауи техникамен жаңғыртуды ынталандыру: ғылыми жетістіктерді өндіріске ендіруді және болашаққа бағытталған инновациялық жобаларды қолдау, ветеринариялық бақылау саласында қызметтерді қолдау жүргізіледі. Сүт шаруашылығында өнімділікті арттыруға мемлекеттік тараптан субсидия беру, сүт өнімдерін өндірушілердің табысты болуын қамтамасыз етеді; жоғары нәсілді мал тұқымын шығаруды көбету, оны ішкі нарықта сатуды жолға қойған; шаруашылықты алғаш бастаушы шаруалар мен отбасылық фермаларды дамытуды қолдауға гранттар беру негізінде дамыту; тұтыну кооперативтерін материалдық-техникалық базасын құруға қолдау беріледі.

2015-2022 жж. жылдары ЕАЭО қарасты Беларусия, Россия және Қазақстан елдері сүт өндірісін қолдауда ірі сүт шаруашылықтарын, сүт өндірістік кәсіпорындарын және акционерлік бірлестіктерді қолдау бойынша төмендегі бағыттар жүзеге асты:

1) Сүт өнімін арзандату, өзіндікқұнын төмендету бағытында Беларусия, Қазақстан, Россияда сүт өндірушілерден өңдеуге тапсырылатын сүттің бірлігіне субсидия төлеу, сүт өңдеуші кәсіпорындарға сатып алу шығындарын субсидиялау да қарастырылған;

2) Инвестициялық қызметтерді ынталандыруды субсидиялау, несиелеуді жеңілдету; цезийқұрамдас қоспалары бар аралас құрамажем өндірісін қолдау және т.б.

Россия Федерациясында №24, 2017 ж. 24 қантар Ауыл шаруашылығы министрлігінің бұйрығына сәйкес төмендегі мемлекеттік қолдаулар қарастырылған:

- сары май, қатты, жартылай қатты ірімшікті және құрғақ сүт ұнтағын өндіру үшін тауар өңдеушілерге шикі-сүтті сатып алуын қолдауға қысқа мерзімдік несиелерге жеңілдіктер;

- сүтті қабылдап алу, өңдеуге сүт бекеттерін құру, қайта құру және жаңғыртуға (сүт сақтайтын тоңазытқыштар), құрғақ сүт ұнтағы, сары май және ірімшік өндіруге жұмсалатын инвестициялық несиелерге жеңілдіктер беріледі.

Арменияда несиеге берілетін жеңілдік ставкасы 8%, мемлекеттік қолдау субсидия мөлшері берілетін субсидия мөлшерінің 6% құрайды (банктің нарықтық ставкасы -14% төмен емес). Бағдарламаның қатынасушылары бірнеше несиелік ұйымдар мен көбінше «АСВА-Credit Agricole Bank», «Фарм Кредит Армения» банктері қатысумен жүргізілуде.

Қырғызстан «Ауыл шаруашылығын қаржыландыру» жобасы шеңберінде сүтті мал шаруашылығы және оның өнімдерін қайта өңдеуді дамыту үшін мемлекетке қарасты маманданған қаржылық-несие ұйымдары мен коммерциялық банктерден 10% пайыздық ставкада жеңілдетілген несие, өнімдерді қайта өңдеу үшін 6% пайыздық ставкада (Қырғызстанның Ұлттық банкінің орташа салмақталған ставкасы -21%) несиелер беру қарастырылған.

Қазақстан Республикасы ауыл шаруашылығы саласына жеңілдетілген несие беруге бағытталған төмендегі іс-шаралар қарастырылған: ауыл шаруашылығы субъектілерін қаржылық жаңғырту бағыттар шеңберінде, бірақ 9 жылдан аспайтын жалпы қызмет ету мерзіміне несие және лизинг міндеттемелері бойынша пайыздық ставканы субсидиялау. Бірақ та, қаржылық институттар несиені жылдық пайыздық ставкасын теңгеде 14% аспайтын мөлшерде (шетел валютасында 10% аспайтын) қарастырған болса. Мемлекет бір уақытта пайыздық ставкаға субсидияны беруді қамтамасыз етуде оның жылдық мөлшерін теңгеде 7% төмендетіп (шетел валютасында 5% төмендету) жүзеге асырады.

Қорыта келгенде, ЕАЭО мүше-елдерде аграрлық салада тауар өндіруші және өңдеуші ұйымдардың шаруашылығындағы материалдық-қаржылық ресурстарын арзандату қарастырылған.

Бірақ сүт шаруашылығындағы жеке қосалқы шаруашылықтар мен отбасы шаруашылықтарына Қазақстан Республикасында ешбір мемлекеттік қолдау қарастырылмағаны көрінеді.

Сондықтан сүт өндіретін жеке қосалқы шаруашылықтары мен сүт өңдеу-сату мен шұғылданатын кооперативтері мемлекеттік қолдауды келесі бағытта жүргізсе болады:

- жеке қосалқы шаруашылықтардың сүт өндіруіне, олардың мүше болған сүт кооперативтеріне сүт өңдеуге керекті техника мен технологияларды, қондырғыларды ұзақ мерзімге жалға беру бойынша лизинг бағдарламаларын мемлекеттік қолдауды қабылдау;

- сүт кооперативтері мен оның қатысушы-мүшелерінің сүт өнімдері мен өңделген сүт өнімдерінің өндіру шығындарын өтеуге субсидия бөлу;

- сақтау мерзімі ұзақ сүт өнімдерді (сыр, сары май, ірімшік, сүт консервілері және т.б.) өткізу, сатуға мемлекет тараптан сатып алуды заңды түрде жолға қою және сүт өнімдерін сатуды ір бір ірі қалаларда және елді мекендерде сүт сақтау тоңазытқыш қоймаларын құру негізінде, көтерме сауда орталықтарын ұйымдастыру және құру. Сол қала немесе облысқа қарасты азық-түлік дүкендеріне, сол сүт қоймасынан сертификатталған стандартқа сай сүт өнімдерін сатып алуды міндеттеу.

Сүт және сүт өнімдеріне баға белгілеудің болашақтағы бағыты екі негізгі қағидаттың үйлесімінде атқарылуы тиіс: сүт және сүт өніміне сұраныс пен ұсыныс, еркін бәсекелестік және реттеуші мемлекеттік қолдаулар негізінде сүт және сүт өнімдері нарығын өзін-өзі реттеу, оның ішінде бюджеттік қолдау түрінде субсидиялар, дотациялар, жеңілдетілген несиелеу және салық салу негізінде.

Сүт және сүт өнімдері нарығын реттеудің негізгі болашақ бағыттарына төмендегілер кіреді:

а) сүт және сүт өнімдерін өндіру мен өңдеуді және өткізу мен сату көлемін ұлғайту;

б) сүт және сүт өнімдерін өткізудің жаңа торларын анықтау және барын кеңейту;

в) маркетингтік зерттеуді пайдаланып, өнімнің сапасын арттыру, өзіндік құнын төмендету арқылы сүт және сүт өнімдерінің бәсекеге қабілеттілігін арттыру.

Жеке қосалқы шаруашылықтардың өндірген сүтін құрылған сүт кооперативтерінде өңделген және сатудан түскен кооперативтік табыстары оның қатысушы-мүшелері арасында есепті бағамен бөлу олардың қызметтерінің тұрақтылығы мен тиімділігін арттыруға мүмкіндік бере отырып, кейбір факторлар, инвестициялық қаржыландыру, сатып алынатын шикі-сүттің бағасын белгілеу мәселелері сүтті өңдеуші өндірістік кооперативтер шеңберінде сәтті шешілуі, оларды мемлекет тарапынан қолдауға байланысты жүзеге асырылады.

Еліміздің сүт саласының дамуын тежеп отырған келесі мәселелерді атап өтсе болады:

- ел ішінде жалпы сүт өндірісі көлемінде жеке қосалқы шаруашылықтардың үлесі жоғары болуы, сүтті қайта өңдеуші ұйымдар үшін шикі-сүттің тапшылығы;

-теңгенің құнсыздануынан сүт өндіруші жеке қосалқы шаруашылықтардың табысының төмендеуі;

- сүт өндірісіне қаржылық шығындардың ұзақ мерзімге қайтымдылығы төмен себебінен сүт саласына иннвестиция тартудың төмендігі;

- сүт өндірісінде шығындар құрылымында азықтық жем үлесінің жоғарылығы, ел ішінде сүтті мал үшін азықтық жем базасының нашар дамуы;

- сүтті асыл тұқымды малға, импорттық сүт технологиясы мен қондырғыларға, ветеринарлық дәрі-дәрмекке тәуелдігі;

- сүт саласында білікті қызметкерлер (технологтар, микробиологтар және с.с.) жұмысшылардың біліктілік деңгейінің төмендігі және т.б.

Қазақстан Республикасының ауыл шүаруашылығы саласында сүт өңдейтін кәсіпорындар жақтан сүт өндіруші жеке қосалқы шаруашылықтардан сатып алынатын шикі-сүттің бағасын төмен бағалау және жеткізу, есеп айырысу барысында кешігуі жиі кездеседі. Бірақ, жеке қосалқы шаруашылықтар аралық кооперациялық байланыс негізінде құрылған өндірістік кооперативтерде бұл жағдайды шешуге мүмкіндік туылады.

Қазақстан Республикасының Үкіметінің «Жеке қосалқы шаруашылықтары туралы» Заңының жобасы туралы 2021 жылғы 31 желтоқсандағы № 985 қаулысында жеке қосалқы шаруашылықтарды дамытуды мемлекеттік реттеу ауыл тұрғындарының тұрмыс деңгейін арттыру мақсатында олардың тиімді жұмыс істеуі үшін қажетті жағдайлар жасауға бағытталған [36].

- сүт өңдеу-сату кооперативтердің құрамына кіретін жеке қосалқы шаруашылықтардың бәсекелестік артықшылықтарын дамыту;

- кооперативтерінің құрамына кірген жеке қосалқы шаруашылықтардың сүт өнімін өндірудің экологиялық қауіпсіздігі;

- жеке қосалқы шаруашылықтардың ауылдық елді мекендерінде санитариялық-гигиеналық қауіпсіздігі сақтауды қолға алу.

Қазіргі нарықтық бәсеке жағдайында сүт өңдеу-сату кооперативтерінің қатысушы-мүшелері жеке қосалқы шаруашылықтардың бәсекелестік артықшылықтарын дамыту мемлекет жақтан қолдауды қажет етеді.

Отандық сүт шаруашылығында мемлекеттік қолдаудың негізгі бағыттарына төмендегілерден тұрады:

а) сүтті мал шаруашылығы саласын дамытуға протекциялық қолдау көрсету;

б) сүт шаруашылығы саласын стратегиялық дамуын мақсатты-бағдарламалық қолдау;

в) сүтті мал шаруашылығын мемлекеттік сақтандыру;

г) заңдар мен қажетті нормативтік құқықтық актілер негізінде материалдық және қаржы ресурстарын тиімді пайдалануды қолдау [36].

Сүтті мал шаруашылығын мемлекеттік қолдаудың бір бағыты сүт өнімдерінің отандық өндірісін ұлғайту, тауарлы сүт фермаларын, сүт өңдеу-сату кооперативтерін құру және қорғау мақсатында әр түрлі заңнамалық, нормативтік құқықтық актілерді әзірлеу, ішкі сүт нарығын реттеу үшін импорттық сүт өнімдеріне квоталық шектеулер мен тарифтерді қолданған жөн.

Жеке қосалқы шаруашылықтар аралық кооперация байланысы негізінде құрылған сүт өңдеу кооперативтері мен оның қатысушы-мүшелеріне мемлекет тараптан жәрдем төмендегілерді қамтйды:

- жеке қосалқы шаруашылықтарға сүт өңдеу-сату кооперативтерін құру мақсатында несие және лизингке сыйақы мөлшерлемесін;

- сүт өңдеу-сату кооперативіне мүше жеке қосалқы шаруашылықтарға негізгі құралдар алуға шығыстарын инвестициялық қаржыландыру;

- жеке қосалқы шаруашылықтардың сүт өңдеу-сату кооперативіне берген шикі-сүтінің көлемін субсидиялау;

- жеке қосалқы шаруашылықтар мен олардың кооперативтерін дамытуға инвестициялар тарту;

- ветеринариялық-санитариялық және карантиндік фитосанитариялық қауіпсіздікті сақтау;

- өндірілген өнімді кепілдендірілген мемлекеттік сатып алу бағасы негізінде сатып алу қарастырылған.

Ауылдық аудандарда жеке қосалқы шаруашылықтар аралық сүт өндірістік коорперативтері мен сүт өңдеу-сату кооперативтерін ұйымдастыру олардың материалдық ресурстары мен шикі-сүттерін келешекте шоғырландыру және ірлендіру арқылыолардың ортақ кооперативтік шаруашылығына инновациялық жетістіктерді, озық техника мен технологияларды шаруашылықтарында қолданыста пайдалануға ендірілуге байланысты мемлекеттік қолдау қарастырылуы тиіс.

Отандық сүт өндіруші жеке қосалқы шаруашылықтар мен сүт өңдеу кооперативтерінің сүт өнімдерін мемлекеттік тараптан жәрдемдесу елдің сүт шаруашылығы саласын дамыту мүддесіне де, сүт өндіріп және өңдеп жатқан сүт кооперативтері мен олардың мүшесі жеке қосалқы шаруашылықтардың мүддесіне сай келеді және олардың әлеуметтік-экономикалық жағдайы мен деңгейінің өсуіне ықпал ете, маңызды рол ойнайды. Сүт өндіруші жеке қосалқы шаруашылықтар аралық құрылған сүт өңдеу кооперативтік құрылымдарды мемлекеттік қолдау елдегі халықтың отандық сүт және сүт өнімдерімен тұрақты қамтамасыз етуге мүмкіндік жаратады.

Сүт және сүт өнімдерін өткізу нарығын ұлғайту мақсатында маркетингтік зерттеуде сүт өнімдерін сыртқы нарыққа өткізу үшін құрылатын сату кооперативтерінің негізгі қызметі келесілерді қамтуы қажет:

а) сүт кооперативтерінің сүт өнімдерін өткізу, сату бойынша маркетингтік зерттеулерді қолдау және күшейту;

б) кооперативтің сүт өнімдерін буып-түю, жарнамалау және сүт өнімдерін арнайы тоңазытқышпен жабдықталған сүт сақтау қоймаларында сақтау, сүт қоймасын құруды мемлекеттік қолдау;

в) кооперативтің сүт өнімдерін өткізуге, сатуға жаңа инновациялық сүт брендтерін құру;

г) сүт өнімдерін жылжыту үшін көтерме сауда орталықтарын құру;

д) сүт өңдеу-сату кооперативтерінде меншікті өздерінің дүкендер желісін құру қажет.

Сүт өндіруші жеке қосалқы шаруашылықтар аралық кооператив байланыс негізінде құрылған сүт өңдеуші кооперативтердің арасындағы кооперациялық байланыстар модельдері ұсынылады (диссертация жұмысының 3.2 бөлімінде қарастырылады). Бұл ұсынылған модельдер келісім-шарттық байланыстар бойынша сүт өңдеу кооперативтерінің сүт жиюға тапсырыстарды қалыптастырумен жүзеге асады. Нәтижесінде сүт өңдеу-сату кооперативтерінің импорттық сүт-шикізаттарына тәуелділігі азайып, Түркістан облысындағы сүт өндірушілер шикі-сүтті келісім бойынша өткізу және сатудың сенімді арналарына ие болады.

Жеке қосалқы шаруашылықтарда сүт өнімдерін сақтау үшін қажетті материалдық-техникалық қондырғылар, тоңазытқыштар және т.б. базасы жоқ.

Сондықтан сүт өңдеу-сату кооперативтері шаруашылығында және сүт өнімдері нарығының инфрақұрылымында тоңазытқыш, контейнерлік қондырғылармен және арнайы сүт тасымалдау көліктерімен, оның ішінде, тоңазытқыштармен жабдықталған қоймалар, техника мен жабдықтау, жөндеуге қызмет көрсететін сервистік бөлімдер болуы қажет.

Ел ішінде сүт шаруашылығы саласындағы сүт өндірушілер мен сүт өңдеу-сату кооперативтерінің сүт өнімдерін сақтау, өткізу және сату мақсатында әр бір ауылдық аудандарда сауынды сиырлардың бас санын есептей отырып, олардың шикі-сүтін толық көлемде өңдеу және сақтау мақсатында арнайы кооперативтік құрылымның өндірістік қуатын таңдап, инновациялық сүт қоймаларын ұйымдастыру және құру керек. Сол аймақ пен қалаларда орналасқан барлық азық-түлік дүкендері мен сауда орталықтары тек сол инновациялық тауарлы-логистикалық сүт қоймасынан қажетті көлемде сертификатталған сүт пен сүт өнімдерін алып сатуды жүзеге асыру қажет. Елдің сүт және сүт өнімдерін өндірушілерден тек кооперативтік сүт қоймалары арқылы сауда орталықтарына, азық-түлік дүкендеріне тарқатылуы, сатылуы негізінде тұтынушыларға сертификатталған, сапалы, арзан сүт өнімдерін делдалдарсыз қамтамасыз етуді мемлекет тараптан қолдау қажет.

Сүт шаруашылығы саласындағы сүт өндірушілерге және олардың шикі-сүтін өңдейтін кооперативтер мен кешендерге олардың қолданыстағы инновациялық жаңа жетістіктері мен үрдістік, ұйымдық және ұйымдастырушылық тәсілдері мен ғылыми жаңалықтарынмемлекет тараптан қолдау, олардың жалпы шығындарын үнемдеуге және осы айтылған инновацияларды өндіріске тез ендіруге мүмкіндік жаратады.

Сүт шаруашылығында жаңа инновациялық құрылымдарды дамытуда жаңа сүт өңдеу-сату кооперативтерді құруды оның сүт өндіруші қатысушы-мүшелері мен кооперативтің шаруашылық қызметін мемлекеттік қолдау арқылыоларға ортақ мүдделеріне қол жеткізуге болады деп айтуға болады.

Сүтті шаруашылығы үш өзара байланысты факторларға: азықтандыру, технология, селекция қызметтеріне тәуелді. Жеке қосалқы шаруашылықтардың сауынды сиырды бағу мен азықтандыру технологиясы нормаларын сақтай отырып сүт өнімділігінің жоғары деңгейіне қол жеткізу мақсатында шет елдерден малдың жоғары нәсілді асыл тұқымдары мен сүт өндіру кооперативтерді қамтамасыз ету басқы басымдылық мақсат болуы тиіс.

Бұл сүт шаруашылығында сүт өнімдерін қайта өңдеуді қолға алып, жаңа инновациялық сүт өнімдері ассортиментін үлғайтады, өндірілген сүт өнімдерінің тауарлылық деңгейі өсіп, экономикалықтиімділік дәрежесідеөседі.

Россияда 2015-2022 жж. аралығында мемлекет тараптан көрсетілген қолдауларға қарамастан сиырдың бас саны жылдан-жылға қысқарғаны байқалды, нәтижеде, соңғы бес жылдың ішінде 2015 жылғы 8115,2 мың бас сиырдан 2022 жылы 331,6 мың басқа (4,1%) қысқарып 2022 жылы 7783,6 басты құрады. Жалпы өндірілген сүт көлемі 2015 жылға қарағанда 2022 жылы 8,2%-ға артып, 32339,3 мың тн. жетті. Соңғы бес жылдың ішінде сүт көлемінің артуы негізінен сиырлардың өнімділігінің өсуінен – жылдық орташа 1 сиырдан сауып алынған сүт 851 кг. (20,6%) артып 2022 жылы 4988 кг құрады. Сүт өндірісі құрылымында жеке қосалқы шаруашылықтардың үлесі (34,7%) құрады, бұл деңгей әлі де болса жоғары, сүт саласының дамуын баяулатуда.

ЕАЭО мүше-мемлекеттер ішінде Беларусь елі сүт саласын тиімділігі жоғары технологиялар негізінде ірі таурлы өндірісті құруға бағытталған, ол қайта өңдеумен шұғылданатын кәсіпорындарды жоғары сапалы шитті-сүтпен қамтамасыз ете отырып, тек қана ішкі нарыққа емес, сонымен қатар сыртқы нарыққа, экспортқа, бәсекеге қабілетті сүт өнімдерін шығаруға мүмкіндіктер жаратқан.

Соңғы жылдары Беларусь мал фермаларында техникалық қайта құралданулар жүргізілді, нәтижеде 2015 жылдарға қарағанда сүт өндірісі көлемі 2022 жылы 11,1%-ға артқаны байқалды. Сонымен бірге, бұл елде 2015 жылға қарағанда сиырдың саны 26,7 мың басқа қысқарғаны және сүт өндірісінің көлемінің артуы әр бір сиырдан сауылған орташа жылдық сүт шығымдылығының (6000 кг.) есебінен, яғни 2022 жылы 963 кг (22,3%) өсуінен жүзеге асқаны анықталды.

Мемлекет пен оның жергілікті мекемелері тұрғындардың әлеуметтік жағдайын арттыра отырып, сүт өнімдеріне деген тұтынушылар сұранысын толық қанағаттандыру үшін дер кезінде сүт өндірушілерге асыл тұқымды қарамал төлдерімен, қажетті көлемде аралас жем, ветеринариялық қызметтер бойынша қолдау көрсетуі қажет.

Түркістан облысында «Ауыл аманаты» пилоттық жобасын іске асыруға 16 ауданның 64 ауылдық округі анықталып, 75 кооператив құрылды. Жобаны қаржыландыруға республикалық бюджеттен 19,8 млрд теңге бөлінді. Жобаны іске асыру нәтижесінде 3220 жоба қаржыландырылып, 3400-ге жуық жұмыс орны ашылу жобаланған.

Субсидиялардың жалпы көлемінен 59,1 млрд теңге асыл тұқымды мал шаруашылығын дамытуға, оның ішінде ірі қара мал тауарлық және асыл тұқымды аналық мал басымен селекциялық және асыл тұқымдық жұмысты жүргізуге - 17,2 млрд теңге, отандық асыл тұқымды ірі қара мал сатып алуға - 15,9 млрд. теңге, шетелдік асыл тұқымды ірі қара мал сатып алуға - 8,8 млрд теңге және мал шаруашылығы өнімдерін өндіру құнын арзандатуға 62,6 млрд теңге бағытталды.

2022 жылы асыл тұқымды мал шаруашылығын субсидиялауға және өнім сапасын арттыруға облыс әкімдіктері 100,1 млрд теңге бөлді. Бұдан басқа, республикалық бюджет комиссиясының шешімімен мал шаруашылығын субсидиялауға 24,5 млрд теңге сомасына қосымша қаражат бөлу мақұлданды.

Сондай-ақ, мемлекеттік қолдау шаралары есебінен 53 инвестициялық жоба іске асырылды, оның ішінде 35 сүт-тауар фермасы, 7 сүт фабрикасы. Ағымдағы жылы 62 жобаны іске қосу жоспарланған.

Жалпы, 2022 жылы агроөнеркәсіп кешендерін мемлекеттік субсидиялық жәрдем 449,0 млрд. тг. болды, 2021 жылғы қолдау көлемімен салыстырғанда 20 пайызға өскенін байқаймыз.

2018-2022 жж. орташа рентабельділік деңгейі Қазақстан Республикасының мамандандырылған сүт шаруашылығы кәсіпорындарында 14,5%, соның ішінде Түркістан облысындағы сүт шаруашылығы ұйымдары – 18,5% құрады.

Экономикалық тетіктер жүйесі арақатынасын төмендегі (4) формуламен көрсетуге болады:

*Р деңгейі =(( уi - ci ) х Өө +Н емес кір шығ - С+ СД ) х100 : Ө шығын.* (4)

мұндағы: *Р деңгейі* – табыстылық деңгейі, %;

*уi*–*i* өнімдердің құны, теңге/бірлік;

*ci* –сатылған *i* өнімдердің құны, теңге/бірлік;

*Өө* – *i* өнімдерін шығару көлемі (мың тн., және с.с.);

*Н* емес табыс, шығын – негізгі емес табыстар мен шығындар, мың тг.;

*С* – бюджеттік және бюджеттік емес қорларға салықтар, мың теңге;

*СД* – мемлекеттік қолдау (субсидия және дотациялар), мың тг.;

*Ө шығын.* – сатылған *i* өнімдердің өндірістік шығындары, мың тг.

Бұл берілген формула бойынша, сүт шаруашылығы саласындағы сүт өндіруші санаттардағы шаруашылық құрылымдардың қарапайым ұдайы өндіріскеқажетті 12% табыстылық деңгейіне және кеңейтілген ұдайы өндірісті қалыптастыратын 25% табыстылық деңгейін қамтамасыз ететін керекті көлемдегі мемлекет тараптан қаржылық қолдаудың (субсидия мен дотациялар) көлемін есептеуге болады (16-кесте).

Жеке қосалқы шаруашылықтар мен жеке отбасы қожалықтарының сүтін өңдеу-сатумен шұғылданатын кооператив ұйымдары сүт өндіруші кооперативтері арқылы кооператив мүшелеріне өндірістік техникалық құралдармен қызмет атқаруы немесе басқа қажетті ресурстарға арзан және кепілді қол жеткізуге мүмкіндік жаратады.

Кесте 16 - Түркістан облысында шикі-сүтті өңдеуден түскен пайданы сүт кооперативтері мүшелері арасында нақты және есептік бағамен бөлу (ұсыныс).

|  |  |  |  |  |  |  |
| --- | --- | --- | --- | --- | --- | --- |
|  | | Экономикалық көрсеткіштер | Сүт өңдеу кооператив кешені | | | |
| Барлығы | Соның ішінде | | |
| Шикі-сүт өндіру-шілер | Сүт өңдеуші ұйымдар | Сату саласы ұйымдары |
| 1 | | 2 | 3 | 4 | 5 | 6 |
| Облыстағы  сүт өңдеу кешендердің, 2018-2022 жж. орташа деңгейі | | Шығындар, % | 100,0 | 65,5 | 26,2 | 8,3 |
| Табыс, % | 100,0 | 60,9 | 29,7 | 9,4 |
| 1кг-ға, теңге | | | | |
| 1) Шығындар | 226,0 | 128,7 | 79,5 | 17,8 |
| 2)Табыс | 271,0 | 149,1 | 99,0 | 22,9 |
| 3)Пайда | 45,0 | 20,4 | 19,5 | 5,1 |
| 4)Табыстылық деңгейі, % | 19,9 | 15,8 | 24,5 | 28,6 |
| Шығын қағидасы | Бірінші нұсқа | 1 кг-ға шаққандағы кіріс | | | | |
| 1)% жалпы соммаға | 100,0 | 59,7 | 30,3 | 10,0 |
| 2) тенгемен | 283,8 | 169,5 | 85,8 | 28,5 |
| 3) 1 кг-ға шаққан-  дағы пайда, тг. | 72,9 | 33,9 | 29,7 | 9,3 |
| 4) Табыстылық  деңгейі, % | 34,6 | 25,0 | 52,9 | 48,4 |
| Екінші нұсқа | 1 кг-ға шаққандағы кіріс | | | | |
| 1) % жалпы соммаға | 100,0 | 69,97 | 22,23 | 7,80 |
| 2) тенгемен | 257,7 | 180,3 | 57,3 | 20,1 |
| 3) 1 кг-ға шаққан-дағы пайда, тг. | 44,8 | 38,7 | 3,5 | 2,6 |
| 4)Табыстылық деңгейі, % | 22,19 | 27,3 | 6,5 | 14,8 |
| Бірдей табыс-тылық қағидасы | Үшінші нұсқа | 1 кг-ға шаққандағы кіріс | | | | |
| 1)% жалпы соммаға | 100,0 | 64,4 | 26,5 | 9,1 |
| 2) тенгемен | 315,1 | 202,9 | 83,5 | 28,7 |
| 3) 1 кг-ға шаққан-дағы пайда, тг. | 57,1 | 36,8 | 15,1 | 5,2 |
| 4)Табыстылық деңгейі, % | 22,1 | 22,1 | 22,1 | 22,1 |
| Ескерту - [105] деректер көзі негізінде автормен құрастырылған | | | | | | |

Сүт өндіруші жеке қосалқы шаруашылықтар мен сүт өңдеу-сату кооперативтері арасындағы қарым-қатынас сатып алу-сату қағидасы бойынша келісім-шарттар негізінде баға белгілеу арқылы есептік бағалау үлгісі қолданылуы тиіс.

Еліміздегі нарықтың бәсекелік күресіне сай сүт шаруашылығы саласындағы қарым-қатынастың ерекшелігіне сәйкес шикі-сүтке баға белгілеудің үш түрін қарастырамыз. Біріншісі, нарықтың ұсынысы мен сұранысына сай баға белгілеу;Екіншісі, сүт өндіруші жеке қосалқы шаруашылықтар мен жеткізушілер бір жақтан, сүт өңдеу-сату кооперативі екінші жақтан келісім-шарт негізінде бағалар белгіленіп анықталады; Үшіншісі, сүт өңдеу-сату кооперативтерінде қолданылатын трансферттік бағалардың өзгеруімен сипатталады. Бұнда кооперативті ұйымдастырған сүт өңдеу-сату кооперативі мен қатысушы-мүшелерінің арасындағы шикі-сүтті сатып алу барысында өзара қатынастардың сипатын өздері анықтайды.

Сүт шаруашылықтары саласында экономикалық байланыстардың мұндай үлгісінің маңыздылығы – кооператив ұйымына қатысушы-серіктерінің соңғы қаржылық нәтижеге қосқан үлесін есепке ала, соңғы тұтынуға сатылған сүт өнімдерінен түскен табыс немесе пайданы қатысушы-мүшелеріне үлесіне қарай бөлумен атқарылады.

Біздің ойымызша, инновациялық кооперация негізде дамыйтын сүт кооперативі табысты қызмет атқару негізінде, елдің сүт нарығындағы жағдайын тұрақтандыруға, дамытуға қол жеткізеді. Инновациялық кооперативтер нарық жағдайында сүт өндіруші жеке қосалқы шаруашылықтар мен кооперативтердің экономикалық тәуелсіздігін тұрақтандырып, олардың қарқынды өсуін қамтамасыз етеді.

Осыған орай ел ішінде сүт шаруашылығы саласындағы сүт өндірушілер мен сүт өңдеу-сату кооперативтерінің сүт өнімдерін сақтау, өткізу және сату мақсатында әр бір ірі қалалар мен облыс орталықтарында кооперативтік сүт сақтау, сату бойынша арнайы инновациялық тауарлы-логистикалық ұйымдастырылған сүт қоймалары мемлекет тараптан құрылуы қажет.

Сол аймақ пен қалаларда орналасқан барлық азық-түлік дүкендері мен сауда орталықтары тек сол инновациялық тауарлы-логистикалық ұйымдасқан сүт қоймасынан қажетті көлемде сертификатталған сүт пен сүт өнімдерін алып сатуды жүзеге асыру қажет. Елдің сүт және сүт өнімдерін өндірушілерден тек кооперативтік сүт қоймалары арқылы сауда орталықтарына, азық-түлік дүкендеріне тарқатылуы негізінде тұтынушыларға сертификатталған, сапалы, арзан сүт өнімдерін делдалдарсыз қамтамасыз етуді мемлекет тараптан қолдау, жүзеге асыруды қолға алу керек.

Жеке қосалқы шаруашылықтардың болашаққа бағытталған стратегиялық даму жоспары әзірленуі қажет, олардың тиімді шаруашылық жүргізуінің маңызды шарты шикі-сүттерін жоғары бағада сату, сондай-ақ өз жер телімдеріне техникалық қызмет көрсету, нәсілді жас мал төлін алу, азықтық аралас жем базасын құру, ветеринариялық қызмет және дәрі-дәрмектермен қамтамасыз етуді кооперациялық байланыс негізінде құрылған сүт өңдеу кооперативтері мен сүт өңдеу компанияларында жоғарыдағы айтылған стратегиялық дамуды жүзеге асыруды қолға алу қажет.

Кооперация негізінде сүт өңдеу, сату кооперативтері құрамына қатысушы-мүше болып кірген жеке қосалқы шаруашылықтарды дамытуды мемлекеттік қолдау: сүт өңдеу-сату кооперативтерінің құрамына қатысушы-мүше болып кірген жеке қосалқы шаруашылықтардың несиесіне кепілдік жасау және несие пайызына субсидия беру; арнайы машина, техника және озық технологияларды алуға лизинг жүйесіне кепілдік беру, ұйымдастыру; жеке қосалқы шаруашылықтарға несие жасауға несиелік серіктестіктер мен арнайы несие кооперативтерін ұйымдастыру арқылы сүт саласын болашаққа стратегиялық дамуға бағыттау қажет.

Қорытындылай келе, жоғарыдағы атылған іс-шараларды жүзеге асыру елдегі сүт саласының шаруашылығы санаттарының негізгі санатының бірі болған жеке қосалқы шаруашылықтар өз әлеуетін толық пайдалана алмай отыр. Ел ішінде коперация байланысы негізінде жеке қосалқы шаруашылықтар аралық сүт өңдеу-сату кооперативтерін, тауарлы сүт фермаларын құру елдегі сүт өндірісі көлемінің артуына, сүт және сүт өнімдерінің сапасын арттыруға, нарықта шаруашылықтардың бәсекелік қабілеттігін арттыру негізінде әлеуметтік-экономикалық жағдайын асыруға, импорттың орнын басатын отандық сүт өнімдеріне деген сұраныстың өсуіне алып келеді.

**3.2 Жеке қосалқы шаруашылықтар аралық инновациялық сүт өңдеу кооперативтерін құру модельдерін әзірлеу**

Елдің сүт шаруашылығы саласын өнеркәсіптік әдістер негізінде ұлғайту және оның экономикасын қарқынды дамыту мақсатында, бірінші кезеңде, ел ішіндегі шикі-сүтті өндіруші жеке қосалқы шаруашылықтар аралық кооперация үрдісі арқылы құрылған сүт өңдеу және сату кооперативтерін ұйымдастыру және құру бойынша кооперативке мүше шаруашылықтар мен кооперативтің шаруашылық қызметтерін талдап баға беріп, сондай-ақ кооперациялық құрылымды құру бойынша кооперациялық байланыс модельдерін, болашаққа стратегиялық даму жолдарын негіздеуіміз қажет.

Екінші кезеңде, әр бір аудандық деңгейде сүт өндіретін жеке қосалқы шаруашылықтар байланысы негізінде сүт өңдеу кооперативтерін құруда, оның мүшелікке кіретін, байланыс жасайтын жеке қосалқы шаруашылықтардың оңтайлы санын анықтау және жалпы аудан деңгейінде қанша сүт өңдеу кооперативтік кешендерін құру қажеттілігін анықтау және олардың шаруашылық қызмет атқару бойынша ұсыныстар әзірлеу, дамыту жолдарын анықтау керек. Сүт өндіруші жеке қосалқы шаруашылықтардың сүтін өңдейтін сүт кооперативтерін ұйымдастыру және құру жобасын дайындау кезінде, ондағы қолданылатын техника мен технологиялардың сүтті жию, тасымалдаудан бастап, өңдеу және сақтау, дайын өнімді сатуға дейінгі барлық технологиялық тізбекті қамти алатын қажетті арнайы сүт техникалары, технологиялары мен материалдық-техникалық ресурстармен қамтамасыз етуді шешу қажет.

Елдің сүт шаруашылығы саласындағы кооперация негізінде құрылатын сүт өңдеу-сату кооперативтерін халық тығыз орналасқан елді мекендерде, кооперативке мүше болатын жеке қосалқы шаруашылықтар бірлестігі мен сүт өндіру кооперативтеріне жақын құрылуы тиіс. Сүт өңдеу-сату кооперативінің құрылтайшылары сүт өндіруші жеке қосалқы шаруашылықтар мен олардың бірлестіктері, сүт өңдеушілер де бола алады және оның нормативтік құқықтық базасы болып Қазақстан Республикасы азаматтық кодексі, «Тұтыну кооперациясы туралы», «Ауыл шаруашылығы кооперациясы туралы», «Азаматтардың несиелік кооперативтері туралы» және т.б. мемлекеттік заңдары негізге алумен жүзеге асады [129,130].

Қандай ауылдық аудан немесе елді мекен болмасын ондағы құрылатын сүт өңдеу-сату кооперативтерінің сүт өңдеу және сақтау өндірістік қуаттары параметрлері мен болашаққа стратегиялық дамыту бағыттарын жобалау кезінде тартылатын қажетті инвестициялық қаржымен қамтамасыз ету, сонымен бірге, маркетингтік зерттеу негізінде анықталған сүт өнімдеріне деген сұраныс көлемінің болжамын ескере, жалпы сүт өңдеу-сату кооперативінің қалыптасатын өндірістік қуатын толық пайдалануды, болашаққа қаржылық-экономикалық тиімділік деңгейлерін есептеу, негіздеу қажет.

Жеке қосалқы шаруашылықтардың тұрған елді мекендерінде шикі-сүтке деген сұраныстың болмауынан, оны өткізу және сату өте қйын мәселе, сүтке деген сұранысы бар аудан отталықтары мен қала тұрғындарына тұрар жердің алшақтығына байланысты көлік шығындары қосылып және аз мөлшердегі сүт өніміне сатып алушыларды да күнделікті табу қйын, жалпы жеке қосалқы шаруашылықтар үшін сүттерін сату өте тиімсіз. Аз мөлшердегі сүттен табыс табу әр бір шағын жеке қосалқы шаруашылықтардың қолынан келе бермейді.

Жалпы алғанда Қазақстан Республикасы және оның аймақтарында сүт шаруашылығының ең көп үлесін (80-90%) сүтін өндіріп жатқан, ауыл шаруашылығы саласы ішіндегі, жеке қосалқы шаруашылықтар санаты өздерінің сүт өндіру әлеуетін толық жүзеге асыра алмай отыр. Көп жеке қосалқы шаруашылықтар үшін сауынды сиыр ұстау, ол тек сүтке деген отбасыдағы бала-шаға сұранысын ғана қанағатандыруда, олардың әлеуметтік-экономикалық жағдайы мен тұрмыс деңгейінің төмендігі қандай дәрежеде екендігі барлық зерттеушілергі аян.

Мемлекет тарапынан алдыңғы ұжымшар мен кеңшарлардың, қайта қалыптастыру барысында, құрдымға кеткеннен кейін, өткен отыз жылдың ішінде, ауыл шаруашылығы санаттарының бірі болған, жеке қосалқы шаруашылықтар санатына ешбір мемлекеттік қолдау немесе жергілікті мекемелерден жәрдем көрсетілмей келеді.

Жеке қосалқы шаруашылықтардың өндірген сүт өнімдеріне, нәсілді сиыр немесе олардың төліне, жер өңдеу, тыңайтқышпен қамтамасыз ету, техникамен жабдықтау, жөндеу, сүт өнімдерін сақтау және сату мәселелері бойынша осы уақытқа дейін ешқандай мемлекеттік қолдау көрсетілген еместігі анықталды [131].

Керісінше, мысалы, Түркістан облысы, Төлеби ауданында 2022 жылы ауданда өндірілген жалпы сүт көлемінің 93,2% үлесін жеке қосалқы шаруашылықтар санаты үлесінде, ал, аудандағы ауыл шаруашылығы кәсіпорындары мен сүт компаниялырдың үлесі 4,4%, жеке кәсіпкерлер және шаруа (фермер) қожалықтарының үлесі небәрі 2,4% құрағанымен, аудандағы жалпы ауыл шаруашылығы дақылдарының егістік алқабы мен мал азықтық дақылдар алқабының шаруашылық санаттардағы көлемі және үлес салмағы, аудандағы ауыл шаруашылығы кәсіпорындарында 29,5% және 19,6% үлесті құраса, жеке кәсіпкерлер, шаруа (фермер) шаруашылықтарында сәйкесінше 67,3% және 78,6% құрайды, ал жеке қосалқы шаруашылықтардағы егін алқабы мен мал азықтық дақылдар алқабының үлесі небәрі 3,1% және 1,8% құрайтындығы айқындалды.

Бұл, зерттеліп жатқан Төлеби ауданында мелекеттік қолдау тек, 4,4% сүт үлесі бар ірі кәсіпорындар мен сүт компанияларына және 2,4% үлесі болған шаруа (фермер) қожалықтарына көрсетілуде. Аудандағы өндірген жалпы сүт көлеміндегі 93,2% үлесі бар жеке қосалқы шаруашылықтарға, ешбір мемлекеттік немесе жергілісті қолдау көрсетілмейтіндігі анықталды.

Бұл Қазақстан Республикасының барлық аймақтары мен аудандарындағы жеке қосалқы шаруашылықтарға тән, ел бойынша жеке қосалқы шаруашылықтарға қолдау көрсетілмей келеді. Қазақстан халқының 40% астамы ауылдық елді мекендерде тұратынын және олардың барлығы жеке қосалқы шаруашылық пен отбасы шаруашылығымен шұғылданатынын ескерсек, қандай жағдайда шаруашылық жүргізіп жатқанын, жұмыссыздық деңгейінің өте жоғары деңгейде екендігі айтпасада мәлім. Бұдан тұжырым жасайтынымыз, елдегі еңбекке қабілетті тұрғындардың 40% астамы жеке қосалқы шаруашылықтар мен отбасы шаруашылықтарының тиімсіз шаруашылық жүргізіп жатқандығы, мемлекет тараптан қолдау көрсетілместен, жеке қосалқы шаруашылықтарының орасан әлеуетін ел үшін пайдалана алмай отырғандығы айқындалды.

Сондықтан жеке қосалқы шаруашылықтар өндірген сүттерін үлкен көлемде бір жерге жиып, қайта терең өңдеп, сұранысқа ие ассортименттік сүт және сүт өнімдерін өндіру, буып-түю және тұтынушыға арнайы сауда желісі арқылы немесе кооперация негізінде мүше болған сүт өңдеу-сату кооперативтері арқылы сату, оларға жоғары деңгейдегі кооперативтік табыс алуға жағдай жасалған болар еді. Сондықтан, елді мекендердегі шағын жеке қосалқы шаруашылықтарға кооперация байланысы негізінде сүт өңдеу-сату кооперативтері құрамына кіруге, мемлекет тараптан қолдау көрсетуді жолға қоюға мүмкіндік жаратылар еді.

Бірқатар, дамыған шет елдердің тәжірибесі көрсеткендей, сүт өндіруші шаруа (фермер) шаруашылықтары мен отбасы шаруашылықтары өздерінің жеке тұтынуынан қалған артық шикі-сүттерін, отбасы бюджетіне табыс табу мақсатында сүт өңдейтін кооперативтерге келісім-шартпен тапсырып пайда тауып отырады. Бұл сүт өңдеуші кооперативтердің қызметі дербестікке, демократиялық, экономикалық бастамаға, өзін-өзі басқаруға негізделген сүт өңдеу және сату кооперативтері болып табылады [132,133].

Түркістан облысы аудандарындағы жеке қосалқы шаруашылықтардың сүт өнімдерін кооперация үрдісі негізінде сүт өңдеуші-cатушы кооперативтерге келісіммен тапсыру, жалпы сүт өнімдерін өндіру технологиялық циклдердің (өндіріс – өңдеу – сату) толық атқарылуына алып келеді. Бұл, облыстағы тұрғындардың сүт және сүт өнімдеріне сұранысын тұрақты қамтамасыз етуге және шет елдерден импорттық сүт және сүт өнімдерін сатып алуға тәуелділік деңгейін төмендетеді.

Шикі-сүт өндіруші жеке қосалқы шаруашылықтар өнімдерін жиып, сүт өңдеуші-сатушы кооперативтер арқылы байланыс жасауы барлық нарық қатысушыларына (жеке қосалқы шаруашылықтары, сүт өңдеуші кооператив, сүт тұтынушылар, және т.б.) барынша тиімді болып табылады. Сүт өндіруші жеке қосалқы шаруашылықтар сүт өңдеу-сатушы кооперативтердің өндірістік қуатын толық қамтамасыз ету мақсатында шикі-сүтпен келісген шарт бойынша барынша тұрақты, өз уақтында қамтамасыз етіп отырады.

Зерттеу барысында өндірістік кооператив негізінде құрылған сүт өңдеу-сату кооперативтерінің екі түрі жиі қалыптасқаны анықталды.

Бірінші түрі, сүт өндіруші жеке қосалқы шаруашылықтар аралық кооперациялық байланыс негізінде құрылған (сүт жию - тасымалдау - өңдеу - сату) қызметтерін атқаратын өңдеу-сатушы кооперативтік құрылымдарға айтылады. Бұл сүт өңдеу-сатушы кооперативтер келісім-шарт негізде қатысушы мүшелерімен кооператив түрінде құрылады, барлық қатысушылар өздерінің құқықтық және экономикалық тәуелсіздігін сақтайды. Кооперативтік құрылымды басқаруды қатысушы-мүшелердің басшыларынан тұратын кеңес басқарады. Жеке қосалқы шаруашылықтар мен сүт өңдеу-сатушы кооперативтердің өзара байланыстары келісім-шарттар негізінде жүргізіледі. Кооперативтік құрылымдардың шешімдері бір мүше - бір дауыс қағидасы негізінде қатысушы-мүшелер алқасы қабылдайды.

Қазақстан Республикасындағы сүтті мал шаруашылығы саласында құрылған сүт өңдеу-сату кооперативтерінің негізгі қызметі жеке қосалқы шаруашылықтарға қызмет ету, өндірістік кооперативтерінің дамуына ықпал ететін әр түрлі қызметтер атқаратын кооперативтерден құралады. Сүт өңдеу-сату кооперативтері жеке қосалқы шаруашылықтармен қатар, инфрақұрылымдық қызметтерді атқаратын басқа да ұйымдарды өз кооперативтер қатарында қатысушы-мүше ретінде қызметін атқарулары мүмкін.

Инновациялық кооперация үрдісі сүт өнімдерін жию, қайта өңдеу және сату жеке қосалқы шаруашылықтары аралық кооперативтік бірлесуді ұйымдастырумен құрылады және келесілерге тән:

* инновациялық кооперация үрдісі жеке қосалқы шаруашылықтар аралық бірлесе қаржылана құрылған сүт өңдеу-сату кооперативтері арқылы шығындарды үнемдеуге (сүтті жию, тасымалдау, өңдеу, сату) мүмкіндік береді;
* инновациялық кооперация негізінде сүт кооперативтеріне қатысушы-мүшелері шикі-сүтті жию, өңдеуге апаруды арнайы көлікпен тиімді ұйымдастырып тасмалдайды;
* инновациялық кооперация негізінде сүт өңдеуші кооператив жеке қосалқы шаруашылықтардың шикі-сүтін жию, сақтау, тасымалдауды өз міндетіне алады [134].

Ұйымдық инновациялық кооперация негізінде құылған жеке қосалқы шаруашылықтары сүт кооперативтері, өзінің дербес өндірісін сақтай отырып кооперациялық өндірістің кейбір қызметтерін бірлесе атқарады. Кооперациялық бірлескен инновациялық ұйым сүт өндіруші жеке қосалқы шаруашылықтарды бірлестіре отырып, олардың дербестігін сақтайды.

Шикі-сүтті өңдеуші инновациялық сүт кооперативтері өздеріне ең жақын орналасқан ауылдық елді мекендердегі жеке қосалқы шаруашылықтарымен кооперациялық келісім-шарт негізінде, оңтайлы санын анықтап кооперативке қатысушы-мүше ретінде қабылдайды. Аудан аумағындағы сүт өндіруші жеке қосалқы шаруашылықтар өндірген сүттерін сүтті өңдейтін кооперативтерге кооперациялық байланыс негізінде тапсырады, өткізу және сату қызметтерін кооперативтер атқарып жүзеге асырады.

Елдің сүт шаруашылығын өнеркәсіптік негізде дамыту, сала ішінде ұйымдастырылып жатқан сүт өңдеу-сату кооперативтері мен олардың қатысушы-мүшелері шаруашылқтарын мемлекеттік қолдау арқылы озық техника және технологиямен қамтамасыз ету ел ішіндегі сүт саласы экономикасының қарқынды дамуына жағдай жасайды.

Қазақстан Республикасы және Түркістан облысының сүт саласындағы инновациялық үрдістердің сала ішіндегі әр түрлі санаттардағы кәсіпорындар мен жеке қосалқы шаруашылықтардың қазіргі жағдайына әсері негізінде қалыптасқан салалық құрылымдық қалыптасуларын зерделей, төмендегі төрт бағытты атап өтсек болады:

* сүт саласында жеке қосалқы шаруашылықтарда шығындарды үнемдеу үшін өндiрiсті ұлғайту, кооперациялық негізде шоғырландыру, iрi маманданған сүт кооперативтерін қалыптастыру;
* жеке қосалқы шаруашылықтар аралық тауарлы сүт фермаларын құру, маманданған сүт өндірісінің тауарлық дәрежесiн асыру;
* сүт өндіретін жеке қосалқы шаруашылықтар аралық құрылған инновациялық сүт кооперативтерінде: қажетті озық техника және технологияларға инвестиция тартуды, инновациялық ғылыми жетістіктерді, жаңалықтарды ендіруге мемлекеттік қолдау көрсету;
* жеке қосалқы шаруашылықтар аралық кооперация негізінде шоғырлануына, іріленген сүт өңдеу кооперативтерін ұйымдастырып үйлесiмдi, тиімді шаруашылық қызметтерін бірлесе атқаруға мүмкіндік жаратылады [135].

Қазақстанда ел ішіндегі сүт шаруашылығындағы жеке қосалқы шаруашылықтар санатының дамытуда инновациялық-кооперация үрдісіне тән ерекшеліктері:

- біріншіден, инновациялық-кооперация негізінде жеке қосалқы шаруашылықтар сүт өңдеу-сату кооперативтерін құру арқылы өз шаруашылығына қажетті барлық инфрақұрылымдық қызметтерін атқарып алады, сонымен бірге өндірген шикі-сүттерін кооператив арқылы сатуды жүзеге асырады;

- екіншіден, инновациялық-кооперация негізінде жеке қосалқы шаруашылықтар құрылған сүт кооперативі арқылы импорттың орнын басатын сүт өнімдерінің кең ассортиментін өндіруге қол жеткізеді;

- үшіншіден, жеке қосалқы шаруашылықтар инновациялық-кооперацияның қатысушы-мүшесі ретінде өз меншік құралдары мен қажетті сүт өнімділігі мол нәсілді сиыр және төлдері мен азықтық араласқұрама жем алуға қол жеткізеді;

- төртіншіден, инновациялық-кооперация негізінде құрылған сүт қңдеу-сату кооперативтері мен оның қатысушы-мүшелеріне заң бойынша мемлекет тараптан қолдау көрсетіледі, субсидия, салық және несие жеңілдіктерін алуға мүмкіндік алады [136].

Жеке қосалқы шаруашылықтары сүт өңдеу-сату кооперативтерінің қатысушы-мүшесі ретінде өз қызметтерін бірегей технологиялық тізбекте (өндіріс-өңдеу-сату) қызметтерін атқарады. Сүт өңдеу-сату кооперативі қатысушы-мүшелерінің өндірістік байланысын жетілдіруге ерекше көңіл бөлуі қажет, яғни, сүтті сақтауға тоңазытқыштар, нәсілді құнажындар, жер телімін өңдейтін, жем-шөп жинайтын техника, ветеринариялық дәрі-дәрмек т.б. жеткізуді және құрал-жабдықтарды жөндеу және т.б. қызметтерін жүзеге асыруды өз міндеттеріне алуы тиіс.

Сүт өңдеу-сату кооперативтерінің қатысушы-мүшесі ретінде жеке қосалқы шаруашылықтар қызметтерінің негізгі міндеттері төмендегілерден құралады:

1) сүтті мал табынның сүт өнімділігін арттыру, аналық сүтті сиырды асыл тұқымды жас төлдермен өз уақтында айыбастап отыру және сиырдың санын көбейту;

2) сауынды сиырларды толық және теңгерімді рационмен азықтандыру және тиімді азық базасын құру;

3) инновациялық озық техника мен технологияларды өндіріске ендіру;

4) шикі-сүт пен сүт өнімдерін өңдеу, сақтау және тасымалдауда инновациялық тоңазытқыш, қондырғылар мен арнайы көліктерді пайдалану.

Қазақстан Республикасының сүт шаруашылығын өнеркәсіп негізінде дамыту бағытында құрылған сүт өңдеу кооперативтерінде келесілерді жүзеге асыру қажет:

1) шикі-сүтті өңдеу, өнімді сақтау және тасымалдаудың заманауи инновациялық логистикалық және озық технологияларды енгізу;

2) сүтті терең өңдеудің озық технологияларын игеру, өндірілетін сүт өнімдерінің ассортиментін ұлғайту;

3) өнімді тұтынушыға жылжытудың инновациялық әдістерін (интернет желісі және т.б.) меңгеру [137].

Сүт өңдеу-сату кооперативтері, ел ішіндегі қолданыстағы кооперация туралы заңға сай құрылады, және олар демократиялық қағидалармен басқарылады, тек, өзіне пайда табу мүддесін ойламай, оның барлық қатысушы-мүшелерінің мүддесіне сай кооперативтік шаруашылық қызметін атқарады. Жеке қосалқы шаруашылықтардың сүт өңдеуші кооперативке мүше болуы ерікті, келісім бойынша кейбір инфрақұрылымдық қызметтер кооператив мүшелеріне кооператив тараптан атқарылады.

Жеке қосалқы шаруашылықтар кооперация негізінде мүше болған сүт өңдеуші кооперативке үлестік жарналар төлейді. Үлестік жарналар есебінен кооперативтің меншікті қаражаты қалыптасады. Жеке қосалқы шаруашылықтарға сүт өңдеу-сату кооперативтерінің жылдық шаруашылық қызметінің нәтижелері, яғни пайдасы, мүшелердің қатысуына байланысты пропорционалды түрде кооперативтік төлемдер түрінде мүшелер арасында бөлінеді.

Сүт өңдеу-сату кооперативін басқарма басқарады, оның мүшелері жалпы жиналыс сайлайтын сүт өндірушілер болып табылады. Басқарма сүт өндірушілер арасынан кооперативтің төрасын сайлайды. Кооперативте басқарма тағайындайтын және оның бақылауында жұмыс істейтін басшы басқаратын атқарушы дирекция құрылып қызметтерін атқарады.

Сүт өңдеуші кооперативтің әрбір мүшесі өз шаруашылығында қызмет атқарып сүт өндіреді, кейіннен олар өздері мүше болған сүт өңдеуші кооперативіне сүтті жинап тапсыру қызметтерін келісім-шарт бойынша атқарады. Сүт өңдеуші, сатушы кооперативтің мүшелері болып тек, жеке қосалқы шаруашылықтары ғана емес, сонымен бірге сүт өңдейтін кооперативтер мен бірлестіктер және т.б. болуы мүмкін.

Сүт өңдеуші кооперативтің қатысушы-мүшелері өздерінің шаруашылық қызметінен табыс табады, ал кейбір жеке қосалқы шаруашылықтар сүт кооперативінде қызмет атқарса ол өз қожалығынан алған пайданы көбейтуге мүмкіндік береді, бұл олардың кооперативке қосылуын ынталандырады. Сүт өңдеу-сату кооперативі мүшелерінің сүті олардың меншігі болып табылады. Кооперативтің иелері бір мезгілде оның мүшелері болып табылады, олар арзан бағамен шаруашылығының қызметтерін атқаруға немесе шикі-сүттерін жоғары бағамен сату мақсатында сүт кооперативтеріне келісіммен мүше болып кіреді.

Сүт өңдеу-сатушы кооперативтері өз мүшелерінің атынан сүт және сүт өнімдерін сатады, кооператив өз мүшелері үшін қызмет атқарады. Сүт өңдеші-сатушы кооператив қатысушы-мүшелерінің шикі-сүтті өңдеп сатудан басқа, бірнеше қызметтерін келісім негізде атқарады. Мысалы, аралас-құрама жеммен, дәруменді қоспалармен, ветеринариялық дәрі-дәрмектермен, асыл тұқымды төлдер мен қамтамасыз ету мүшелердің шаруашылық қызметіне керекті материалдық-техникалық ресурстарды жеткізу, жөндеу қызметтерін атқарады.

Жеке қосалқы шаруашылықтардың сауынды сиырларын асыл тұқымды сүт шығымдылығы жоғары құнажын және жас мал төлдерімен алмастыру және бағу мен оңтайлы азықтандыру рацион нормасын сақтай отырып шикі-сүт өнімділігінің жоғары деңгейіне жету мақсатында малдың жоғары нәсілді асыл тұқымдарымен сүт өндіру кооперативтерін қамту басқы басымдылық мақсатқа айналуы қажет.

Сүт өңдеу-сату кооперациялық бірлесу негізінде жеке қосалқы шаруашылықтарды шоғырландыру, ірілендіру және ынталандыру мақсатында мемлекеттік қолдау арқылы дамыту қарастырылуы қажет [138]. Сүт шаруашылығында тауарлы сүт өндірісі көлемін арттыру мақсатында жеке қосалқы шаруашылықтар аралық сүт өңдеу кооперативтері мен тауарлы-сүт фермаларын құрып, оларды асыл тұқымды сүтті малдар селекциясы жұмыстары мен қызметтері нәтижесінде, сапалы асыл тұқымды жас төлдерді шығару, нәсілді малдарды өсірумен, падалануды ынталандыруды мемлекет тараптан қолдау іс-шаралары атқарылуы тиіс (6-сурет) [139].

Нәсілдік

кәсіпорындар

Бақылау, тексеру

стансалары

Ғылыми-өндірістік

жүйелер

II деңгейдегі нәсілдік репродукторлар өндірістік гибрид үшін

I деңгейдегі нәсілдік репродукторлар аналық таптар үшін

Сүт өндіру

цехтары

Сүтті құнажыншаруашылықтары

Өңдеу-сатуөндірістік сүт кооперативі

**Жеке қосалқы шаруашылықтар**

Товарлық сүт

фермалары

Сурет 6 - Нәсілдік репродукторлық аналық сүт шаруашылығы мен жеке қосалқы шаруашылықтары аралық қатынастар сызбасы

Ескерту - Автормен құрастырған

Кооперация байланысы негізінде ұйымдастырылған сүт өңдеу кооперативтерінің экономикалық тиімділігі көп жағдайда, оның қатысушы-мүшелерінің экономикалық мүдделеріне сай келуіне және бірлесіп өндірген сүт және сүт өнімдерінен түсетін кооперативтік табысты есептік баға негізінде бөлу.

Кооперативке мүше жеке қосалқы шаруашылықтармен есеп айырысу бағаларын белгілеу кезінде сүт өңдеу-сату инновациялық кооперативі өз мүшелерінің мүдделеріне сай табысты алу мақсатында, майлылығы жоғары, әрі сапалы шикі-сүтпен тұрақты жеткізілуі үшін бірқатар шараларды (сүтті экспрес-талдау, эксперттік бағалау) жүзеге асырады. Сүт кооперативтері қатысушы-мүшелері шикі-сүтіне сүт көлемі және үлесіне қарай, әр қайсысына теңдей табыстылыққа қол жеткізуге мүмкіндік беретін баға белгілеу негізінде пайданы үлесіне қарай теңдей бөлуді жүзеге асырады.

Сүт өндіруші жеке қосалқы шаруашылықтар сүт өңдеу-сату кооперативтеріне мүше бола отырып, олар ортадағы «алып сатар делдалдарды» айналып өтіп, сүт өнімдерін тұтынушыларға сатуға тікелей байланыс жасайды, нарықта бәсекелестерден өз мүдделерін қорғайды. Сүт өндіруші жеке қосалқы шаруашылықтар келешекте өздері мүше болған сүт кооперативтерінің арқасында өздерінің мүдделерін толық қанағаттандыра алады.

Сүт өңдеу кооперативінің негізгі міндеті – кооператив мүшелерінің шикі-сүтін жинау арқылы сүттерін өткізуге, сатуға кететін шығындарын азайту. Сонымен қатар, сүт өңдеуші-сатушы кооператив – шикі-сүтті өңдеп, сүт өнімдерін өз мүшелерінің атынан сауда желісі арқылы сатады, сүт кооперативі өз мүшелеріне кеңестік қызмет, қайта оқуды ұйымдастырып, тәжірибе де алмаса алады.

Кооперативке мүше әр бір жеке қосалқы шаруашылық өзінің қожалығында сауынды сиырына жем-шөпті дайындау, сиырларға азықтық жемнің оңтайлы рацион құрамын сақтап азықтандырып, сүт өндіруді ұйымдастырады.

Сүт өңдеу кооперативтерінің тиімділік деңгейі олардың өндірістік қуатын толық пайдалануды қамтамасыз ететін шикі-сүттің көлемін толық өңдеп сатқан жағдайда жоғары болады. Сондықтан, сүт өңдейтін кооперативтер мен сүт өндіруші жеке қосалқы шаруашылықтары арасында шикі-сүтті уақтында жеткізу, өңдеуге келісілген көлемде қабылдау және сол сияқты нақты шарттық міндеттемелер қабылдануы қажет.

Шикі-сүтті келісіп анықталған көлемде уақтында сүт кооперативтеріне өңдеуге жеткізу, сүт кооперативтерінің кең ассортиментте, жоғары сапалы сүт өнімдерін өндіруін және сүт өнімдерімен мен кооперативтің бәсекелестік қабілетін сүт нарығында арттуына жағдай жасайды.

Сүт өңдеуші-сатушы кооперативтердің болашаққа өндірістік жоспарын құру барысында жеке қосалқы шаруашылықтармен келісім-шарт жасасу барысында олардың әр қайсысымен қашан, қанша шикі-сүтті кооперативке тапсыру міндеттемелерін белгілеп, оларға сол келісім бойынша көлемде шикі-сүт өндіруді және өз уақтында сүт өңдеуге жиып тапсыруды міндеттейді, сүт өңдеу-сатукооперативі келісім бойынша көрсетілген көлемде толық қабылдап өңдеуі тиіс.

Сүт өңдеу кооперативінде бір-біріне байланысты технологиялық үрдістің барлық кезеңдерінде сүт өнімінің сапасына ерекше назар аударады. Сүт өңдеу-сату кооперативі оған мүше болған жеке қосалқы шаруашылықтардың стандартқа сай сапалы шикі-сүт шығаруын ынталандырып, шикі-сүттеріне баға белгілеуде сүттің майлылығына және оның құрамына экспрес сараптама негізінде қабылдайды. Сүт өңдеуші кооперативтердің болашақта стратегиялық дамытудың бір бағыты, сүт және сүт өнімдерінің көлемі мен кең түрде ассортиментін ұлғайту және сапасын арттыру негізінде кооперативтің өндірістік қуатын толық пайдалану болып табылады.

Сүт өңдеуші кәсіпорындар көбінесе өздерінің монополиялық жағдайын пайдалана отырып, шикі-сүтті сатып алу бағасын төмендетуге тырысады, осылайша өз сүт өндірушілерін қолайсыз жағдайға қояды. Сүт өңдеу-сату кооперативтің сүт өндіруші жеке қосалқы шаруашылықтары кооперативке келісім арқылы оларға нақты шарттар қоя алады, екі жақтыңда мүддесіне сай шаруашылық-қаржылық қатынастарға қол жеткізе алады. Сүт өңдеуші кооперативтер өздерінің өндірістік қуаттарын толық пайдалануға мүдделі болғандықтан, кооперативке мүше болған сүт өндіруші жеке қосалқы шаруашылықтар да өзара ортақ мүдделерінің орындалуына ынталы.

Бір елді мекеннің немесе бір ауылдың жеке қосалқы шаруашылықтары бірлесе сүт өндіру кооперативін құрып, сүтті ортадан жинап, сүт өңдеу-сату кооперативіне тапсыра алады. Бүл кезде жеке қосалқы шаруашылықтары ара құрылған сүт өндіріп, сүт жинаушы кооператив өзінің мүшелері жеке қосалқы шаруашылықтары атынан сүт өңдеу-сату кооперативіне қатысушы-мүше бола алады.

Сүт өңдеу-сату кооперативі тіркеліп, шаруашылық қызметін бастағаннан кейін оның қатысушы-мүшелері сүт өңдеу кооперативінің шаруашылық нәтижесінің табыс пен пайда көлемін айқын көріп, оның тиімді қызмет атқарып жатқанын нақты сезінуі керек. Сүт өңдеу-сату кооперативіне шикі-сүтті жинау және жеткізу кооператив тіркеліп, шаруашылық қызметін атқаруын бастаған күннен бастап жеткізілуі тиіс.

Кооператив мүшелері келісім-шарттық міндеттемелерге сай міндеттемелерін орындауы тиіс. Сүт өңдеу-сату кооперативінің шаруашылық қызметтері, сүт өндіруші мүшелерінің қызметінің жалғасы ретінде өңдеу, өткізу және сату қызметтерін атқарады. Сүт өңдеу кооперативі мүшесiнiң табысы кооперативтің өңдеген сүт өнiмдерін тұтынушыға сатқан баға деңгейіне байланысты сүт өңдеу кооперативінің табыс көлемі анықталады.

Қазіргі нарық жағдайында сүт өндіруші жеке қосалқы шаруашылықтардың шикі-сүтін кооперациялық байланыс негізінде құрылатын сүт өңдеу кооперативтерін қалай ұйымдастыру және құру қажет, сүтті өңдеуші кооперативтің қанша қатысушы-мүшелері болуы қажет, сонымен бірге кооператив пен оның мүшелері арасындағы келісім-шартта олардың өзара атқаратын қызметтері мен міндеттері қандай болу керек деген сұраққа жауап, төменде бірнеше модельдер қарастырылып, автор тарапынан ұсынылады [139, 347 б.].

Елді мекендерде жеке қосалқы шаруашылықтар аралық ұйымдастырылатын инновациялық сүт өңдеу-сату кооперативтер бірнеше модельдерді ұсынамыз. Бұл мәселені шешудің бірі кооперациялық байланыс моделдері аумақтық қағида бойынша жеке қосалқы шаруашылықтар аралық кооперация негізінде сүт өңдеу, сату кооперативтерін құру.

Бірінші модель: Жеке қосалқы шаруашылытары аралық кооперациялық байланыс негізінде сүт өңдеу-сату инновациялық кооперативін ұйымдастырып, құрады, әр бір жеке қосалқы шаруашылықтар келісім-шарт негізінде кооперативтің қатысушысы-мүшесі болып табылады және олар өндірген шикі-сүттерін кооперативке тапсыруды өз міндеттеріне алады. Жеке қосалқы шаруашылықтары бір бөлшек сүтін өздері тұтынуы мүмкін, сонымен қатар қажет болса жеке тұрғындар шаруашылығы тараптан отбасы мүшелері сүт кооперативіндегі шаруашылық қызметтерді қажет болса атқара алады.

Сүт өңдеу-сату инновациялық кооперативі жеке қосалқы шаруашылықтарға олардың сүт өндіруші, жиюшы кооперативі (тауарлы сүт фермасы) арқылы: жер телімін өңдеу, жем-шөп дайындауға жәрдем, жас мал төлімен қамтамасыз ету және өндірістік-техникалық қызметтерді оңтайлы мерзімде атқару, өңделген сүт өнімдерді сатуды атқарады. Сонымен қатар, мүшелерін құрал-саймандармен жабдықтауға, жөндеу жұмыстарына, қаржылық немесе тауарлық несие алуға алдыннан көмек көрсетуді, келісім жасап орындауды өз міндеттеріне алады (7-сурет).

*Жұмыс күші*

Мемлекеттік қолдау

Жер телімін өңдеу

**Сүт өңдеу-сату**

**инновациялық кооперативі**

**Жеке қосалқы шаруашылықтары**

**кооперативтері**

**(тауарлы сүт фермалары)**

Жем-шөп дайындауға жәрдем

Жас мал төлімен қамтамасыз ету

Сүт өнімдері нарығы

Келісім шарт

Өндірістік-техникалық қызметтер

Сүт өткізу

Сурет 7 – Жеке қосалқы шаруашылықтары мен инновациялық сүт өңдеу-сату кооперативі аралық кооперациялық байланыстар моделі (Модель 1).

Ескерту – Автормен құрастырылған

Сонымен бірге, кері байланыс негізінде жеке қосалқы шаруашылықтардың сүт кооперативтері қатысуымен шикі-сүт тапсырылып, сүт өңдеу-сату кооперативке оларға қажетті жұмыс күшін бағыттау мүмкін. Жеке қосалқы шаруашылықтар аралық құрылған сүт өндіруші, жиюшы кооперативтері (тауарлы сүт фермасы) арқылы мемлекеттік қолдау (субсидия, салық пен несиеге жеңілдіктері) жеке қосалқы шаруашылықтар мен сүт өндіру кооперативтері мен сүт өңдеу-сату кооперативтеріне көрсетіледі.

Екінші модель: 8 суретте Түркістан облысының жеке қосалқы шаруашылықтарының шикі-сүтін өңдеу және сатумен шұғылданатын екі түрдегі кооперациялық байланыс қарастырылған:

1) Түркістан облысы аудандарындағы жеке қосалқы шаруашылықтардың шикі-сүтін кооперациялық келісім-шарт бойынша өз меншігіндегі арнайы сүт көлігімен жиып, терең өңдеп, сүт өнімдерін сатумен шұғылданатын инновациялық ЖШС «ФудМастер-Шымкент» сүт өңдеу компаниясы.

2) Аудандағы елді мекендердегі жеке қосалқы шаруашылықтардың шикі-сүтін кооперация үрдісі негізінде жыйып тасымалдайтын сүт өндірісі кооперативі (тауарлы сүт фермасы) мен сүт өңдеумен шұғылданатын инновациялық сүт өңдеу-сату кооперативі.

Бұл кооператив өңделген сүт өнімдерін өткізу және сатумен шұғылданады. Сонымен бірге, бұл кооператив жеке қосалқы шаруашылықтарға: жер телімін өңдеу, жем-шөп дайындауға жәрдем, жас мал төлімен қамтамасыз ету және өндірістік-техникалық қызметтерді атқарады, жабдықтауға, жөндеу жұмыстарына, қаржылық немесе тауарлық несие беруге қолдау жасайды.

**Жеке тұрғындар шаруашылықтарыара кооперативі**

**Сүт өңдеу-сату инновациялық**

**кооперативі**

**(Тауарлы сүт фермасы)**

Келісім-шарт

Мемлекеттік қолдау (субсидия, салық жеңілдіктері)

Келісім -шарт

өнім

Тауар-лық несие

Несие, тауар несиесі

Жем-шөп

Жер

Жас төл

Еңбек

Басқа қызметтер

Басқа құрал-жабдықтар

Сүт өткізу

өнім

Сүт өнімдері

нарығы

**ЖШС «ФудМастер-Шымкент» сүт өңдеу компаниясы**

Сурет 8 - Жеке қосалқы шаруашылықтары мен сүт өңдеу, сату кооперативі аралық инновациялық кооперация байланыстар моделі (Модель 2)

Ескерту – Автормен құрастырылған

Аудандағы жеке қосалқы шаруашылықтар өздері өндірген шикі-сүттерін нарық бәсекесіне сай, жоғарыдағы аталған екі сүт өңдеу кәсіпорындарын таңдай отырып: инновациялық ЖШС «ФудМастер-Шымкент» сүт өңдеу компаниясы мен инновациялық сүт өңдеу-сату кооперативіне келісім-шарт бойынша сүтін тапсырады.

Бұл инновациялық сүт өңдеу-сату кооперативі мен сүт өңдеу компаниясы жеке қосалқы шаруашылықтардың сүт өндіру кооперативі (кооператив ішінде, тауарлы сүт фермасы құрылып, елді мекен аумағынан тыс орналасуы да мүмкін) арқылы олардың жер телімін өңдеу, құрал-саймандармен қамтамасыз ету, несие, тауар несиесін беруді ұйымдастыру және көрсетілетін мемлекеттік қолдауларды: субсидия, несиелік және салықтық жеңілдіктер және т.б. жеке қосалқы шаруашылықтарға берілуін ұйымдастырып жүзеге асырады.

Бұл бәсекелестік жағдай жеке қосалқы шаруашылықтар үшін де сүт өңдеуші компания мен сүт өңдеу-сату кооперативі үшін де өз мүдделерін қорғауға жағдай жасайды. Жеке қосалқы шаруашылықтардың шикі-сүтіне баға деңгейінің төмендеп кетпеуіне, ортадағы келісім-шарттың толық орындалуына, барлық қатысушы-мүшелердің бәсеке жағдайында мүдделерінің орындалуына, табыстарының артуына алып келеді.

Үшінші модель: Елді мекендегі жеке қосалқы шаруашылықтар аралық құрылған сүт өндірісі кооперативі (тауарлы сүт фермасы) келісім-шарт негізінде ортадан құрылған сүт өңдеу-сату кооперативіне және ЖШС «ФудМастер-Шымкент» компаниясына келісім-шарт негізінде сүттерін тапсырады (9-сурет).

**Сүт өңдеу-сату**

**инновациялық кооперативі**

Мемлекеттік қолдау

Жер өңдеу

**Жеке қосалқы шаруашылықтарыара кооперативтер**

Сүт өнімдері нарығы

Өндірістік-техникалыққызметтер

**Товарлы сүт фермасы**

Жем-шөп дайындауға жәрдем

Жеке кәсіпкерлер

(сүт жию, тасмалдау)

**Сүт өңдеу-сату инновациялық ЖШС «ФудМастер» компаниясы**

Жас мал төлімен қамтамасыз ету

*Сүт өткізу*

Сурет 9 - Жеке қосалқы шаруашылықтар аралық инновациялық сүт өндірісі кооперативі мен инновациялық сүт өңдеу-сату ЖШС «ФудМастер» компаниясы аралық кооперациялық байланыстар моделі (Модель 3)

Ескерту – Автормен құрастырылған

Бұл сүт компаниясы өз меншігіндегі арнайы көлікпенен сүт жиып, терең өңдеп, сатылғанан кейін сүт тапсырушыларға сүт құнын төлейді. Сонымен қатар, ұзақ елді мекендерде орналасқан жеке қосалқы шаруашылықтардың сүтін өз көліктерімен жиған жеке кәсіпкерлер, жиылған сүтті ЖШС «ФудМастер-Шымкент» компаниясына немесе сүт өңдеу-сату кооперативіне келісім-шарт бойынша есептік келісім баға деңгейімен өткізеді, өз кезегінде сүт компаниясы мен сүт өңдеу-сату кооперативі жеке кәсіпкерлердің бұл қызметіне қосымша төлем төлейді.

Сүт өңдеуші кооператив мүшелері болған жеке қосалқы шаруашылықтар үшін сүт өнімдерін өндіру көптеген факторларға байланысты:

- сүт өңдеу-сату кооперативіне қатысушы-мүшесі шикі-сүт өндіруші жеке қосалқы шаруашылықтардың тұрғылықты елді мекендерінің ұзақтығына байланысты сүт өнімдерін тасымалдау шығындары;

- шикі-сүтті өңдеп-сатушы кооперативтің қатысушы-мүшелеріне жоғары сапалы теңгерімде азықтық құрама-жемді қажетті мөлшерде өндіріп және қатамасыз ету мүмкіншілігі;

- меншікті азықтық құрама-жем өндіру үшін жер телімдері болуы және оны кооператив тараптан өңдеу мүмкіндігі және т.б.

Жеке қосалқы шаруашылықтар аралық кооперация арқылы сүт кооперативтерінің өндірісін шоғырландыру және ірілендірудің маңызы үлкен болғаны мен, шағын жеке қосалқы шаруашылықтардың да ерекше бір артықшылықтары бар және елдегі ірі сүт компаниялары мен сүт өңдеу-сату кооперативтерінің шаруашылық қызметтерін тиімді толықтыра алады.

Жеке қосалқы шаруашылықтар аралық сүт өндірісі кооперативтері, сүт өңдеу-сату кооперативтерімен өзара қатынаста болған экономикалық-қаржылық тетіктері арқылы бір-біріне өзара қолдау көрсетіп және ортадан өзін-өзі қаржыландыра алады.

Сүт өңдеуші инновациялық ЖШС «ФудМастер-Шымкент» компаниясы жеке қосалқы шаруашылықтар аралық сүт өндіру кооперативінің қатысушы-мүшелерінің алдындағы міндеттерін жер өңдеу, өндірістік-техникалық қызметтер, жем-шөп дайындауға жәрдем және жас мал төлімен қамтамасыз ету қызметтерін келісімде көрсетілгендей оңтайлы уақытта орындауы қажет. Сонымен бірге, олардың шикі-сүттерін терең өңдеп сүт өнімдерін сату және кооперативтік табысты бөлу міндеттерін алады. Жеке қосалқы шаруашылықтарда жас төл алу үшін жалға алу тетігін қолдануға болады.

Түркістан облысның сүт шаруашылығы саласындағы санаттардың сүт өндіріп жатқан шаруашылық кәсіпорындары мен шаруа (фермер) шаруашылықтары және облыстың ауылдық аудандарындағы елді мекендердегі жеке қосалқы шаруашылықтар жеке шаруашылықтарындағы өндірген шикі-сүттерін облыс деңгейінде тұрғындардың шикі-сүтке деген сұранысының үлкен көлемде болғаны мен, олардың сүт және сүт өнімдеріне деген сұранысын елді мекендерде нарық арқылы ұйымдастырып оларға уақтында жеткізіп беру, толық шешілмегендігі анықталды.

Қазіргі таңда, Қазақстанның барлық өңірлері мен ауылдық аудандарындағы елді мекендердегі сүт өндіріп жатқан сүт шаруашылықтары мен жеке қосалқы шаруашылықтары өндірген шикі-сүттерін жеке өз шаруашылықтарында тұтыну бағыттары: жеке отбасы мүшелерінің тұтынуы, жас төлге азықтық сүт, шаруашылықтағы жұмысшылар мен қызметшілерге заттай сүтпен жалақы төлеу және т.б. тұтынудан басқа табыс алу мақсатында нарықта елді мекендердегі тұрғындардың сұранысын қанағаттандыру үшін өткізу немесе сатудан тұрады.

Бірақта, елдің тәуелсіздік алғаннан кейінгі, ел ішіндегі сүт шаруашылықтары саласындағы қайта қалыптастыру салдарынан маманданған сүт шаруашылықтары мен шикі-сүтті өңдеуден өткізіп кең ассортиментте сүт өнімдерін өндіріп, ел халқының сұранысын толық қанағаттандырып жүрген сүт компанияларының жабылып, шаруашылық қызметттерін тоқтатуына байланысты сүт және сүт өнімдерін тұрғындарға ұйымдастырып жеткізіп беру, сату желілері толық тоқтады.

Олардың орнына жекешелендірген орта немесе шағын сүт өңдеу кәсіпорындары мен серіктестіктер пайда болды, бірақ оларда алғашқы көлемдегі шикі-сүт көлемін өңдеуге өндірістік қуаты жеткіліксіз болды. Сонымен бірге, олардағы өңдеуден өткізген сүт өнімдерін, алғашқы сүт өнімдерін өткізу желілерінің жойылуыннан, қазіргі қалыптасқан нарықтық бәсекеге сай сүт өнімдерін сату желісін толық қалыптастыра алмады.

Сондықтан, қазіргі таңда, ел ішіндегі сүт шаруашылығы саласындағы санаттардың барлығы өндірген шикі-сүттерін сату немесе өңдеу бойынша үлкен қиыншылықтарға тап болуда, әсіресе елдегі жалпы өндірілген шикі-сүт көлеміндегі жеке қосалқы шаруашылықтардың өндіру үлесі ел ішіндегі өңірлерде тербелуі 80-93 пайыз құрайды. Яғни, шикі-сүтті өндіру және оны өткізу немесе сату бойынша қиыншылық негізінен жеке қосалқы шаруашылықтардың үлесіне келуде. сүтті өңдеу бойынша негізгі қиыншылықтарды жеке қосалқы шаруашылықтар көруде. Сүт өндіруші жеке қосалқы шаруашылықтардың әлеуметтік-экономикалық деңгейінің өсуі негізінен, өндірген шикі-сүтті тура тұтынушыға сатудан немесе шикі-сүтті өңдеуші сүт өңдеу кешендері мен кооперативтеріне сату немесе өткізуге байланысты.

Түркістан облысы сүт өндіруші жеке қосалқы шаруашылықтары мен сүт өңдеуші кооперативтер, компанияларара тік интеграциялық-технологиялық кезеңдері мен сатыларының нақты қолданыстағы және ұсынылатын тік кооперациялық-интеграциялық байланыстар сызбасы берілген. Әр бір сүт өндіруші сүт шаруашылығы санаттары, сүт өңдеуші кооперативтер мен сүт компаниялары қандай инновациялық ұйымды және өндірісті, қандай инновациялық қызметті және үрдісті, маркетингтік инновацияны өз негізгі өндірісіне қолданысқа ендіріп, ұйымдастырғаны суретемеден байқаймыз (17-кесте).

17-кестеден байқайтынымыз, Түркістан облысының ауылдық аудандарындағы жеке қосалқы шаруашылықтар жеке меншігіндегі сауынды сиырдан шикі-сүтті өндіру және оларды өткізу және сатумен шұғылданатындығы анықталды, сонымен бірге, жеке қосалқы шаруашылықтары өндірген шикі-сүттерін келісім бойынша, сүт өңдеуші инновациялық ЖШС «ФудМастер-Шымкент» компаниясысына, сүт өңдеуші тұтыну кооперативі «Сайрам сүтке» немесе сүт өңдеуші тұтыну кооперативі «Майлыкент-сүт» кооперативіне тікелей немесе жеке қосалқы шаруашылықтары аралық құрылған «сүт өндірісі кооперативі» арқылы терең өңдеуге тапсырады. Сонымен бірге, ұзақ елді мекендердегі жеке қосалқы шаруашылықтардан шикі-сүттерін өздерінің меншіктегі арнайы сүт көлігімен жиып алған «жеке кәсіпкерлер» жиылған сүттерін келісім жасасқан «сүт өңдеу-сату кооперативтері» мен сүт өңдеуші инновациялық ЖШС «ФудМастер-Шымкент» компаниясысына өңдеуге өткізеді.

Кесте 17 – Түркістан облысы жеке қосалқы шаруашылықтары мен сүт өңдеу-сату кооперативтері, компаниялары аралық қолданыстағы және ұсынылатын тік кооперациялық-интеграциялық байланыстар сызбасы

|  |  |  |  |  |  |  |  |
| --- | --- | --- | --- | --- | --- | --- | --- |
| Жеке шаруашылықтар,  сүт өңдеу кооперативтері,  сүт компаниялары | Технологиялық кезеңдер, сатылар | | | | | | |
| Сүт өндірісі | Сүт жию | Сүтті тасымалдау | Сүтті өңдеу | Сүтті қораптау, буып-түю | Көтерме сауда | Бөлшек сауда |
| 1 | 2 | 3 | 4 | 5 | 6 | 7 | 8 |
| Жеке қосалқы шаруашылықтары (сүт өндірушілер) | + | - | - | - | - | + | - |
| Жеке қосалқы шаруашылықтар аралық «сүт өндірісі кооперативі» (ұсыныс) | + | + | ++\* | - | - | + | - |
| Жеке кәсіпкерлер (сүт жиюшы, тасымалдаушы) | - | + | ++\* | - | - | + | - |
| «Сүт өңдеу-сату  кооперативтері» (ұсыныс) | - | + | ++\* | + | + | + | + |
| ТОО «ФудМастер-Шымкент» сүт өңдеу компаниясы | - | + | ++\* | + | + | + | + |
| Сүт шарушылығы тұтыну кооперативі «Сайрам сүт» | - | + | ++\* | + | + | + | + |
| Сүт шарушылығы тұтыну кооперативі «Майлыкент-сүт» | + | + | ++\* | + | + | + | + |
| Ескерту – Автормен құрастырылған | | | | | | | |

17-кестеде көрсетілген жеке қосалқы шаруашылықтары аралық құрылатын «сүт өндірісі кооперативі» мен «сүт өңдеу-сату кооперативтерін» автор ұсынады. Кестеде көрсетілген сүт өңдеуші инновациялық ЖШС «ФудМастер-Шымкент» компаниясысы, сүт өңдеуші тұтыну кооперативі «Сайрам сүт» немесе сүт өңдеуші тұтыну кооператив «Майлыкент-сүт» кооперативіне жеке қосалқы шаруашылықтардың шикі-сүті әр бірімен келісім бойынша тікелей немесе автордық ұсынысымен құрылатын «сүт өндірісі кооперативі» арқылы терең өңдеуге өткізілуі тиіс. Жеке қосалқы шаруашылықтардың өндірген шикі-сүтіне осы жаңадан ұйымдастырылатын «сүт өндірісі кооперативі» мен «сүт өңдеу-сату кооперативтері» арқылы мемлекеттік қолдаулар мен несиелік және салықтың жеңілдіктер көрсетілуі және қадағалынуы қажет.

Жеке кәсіпкерлер жиналған сүтті өз көліктерімен табыс алу мақсатында сүт өңдеуші ЖШС «ФудМастер-Шымкент» компаниясысына, сүт шарушылығы тұтыну «Сайрам сүт» кооперативіне немесе басқа да «сүт өңдеу-сату кооперативтері» өңдеуге есептік бағамен тапсыруы қарастырылған. Сүт өңдеуші ЖШС «ФудМастер-Шымкент» компаниясысы өздерінің меншікті арнайы көлігімен мүмкіндігінше өздері жиып алуды қолға алған.

Сүт өңдеуші инновациялық ЖШС «ФудМастер-Шымкент» компаниясы мен сүт шарушылығы тұтыну кооперативі «Сайрам сүт» жеке тұрғындар шаруашылықтар аралық сүт өндіру кооперативінің жеке қосалқы шаруашылықтары мен жеке кәсіпкерлерден сүт (жию - өңдеу - буып түю - қораптау - сату) технологиялық кезеңдерін толық жүзеге асыруда. Сонымен қатар, жеке қосалқы шаруашылықтары алдындағы міндеттерін: жер өңдеу, өндірістік-техникалық қызметтер, жем-шөп дайындауға жәрдем және жас мал төлімен қамтамасыз ету қызметтерін келісім бойынша оңтайлы мерзімде орындалуын міндетке алған.

Аймақтағы жеке қосалқы шаруашылықтары сүттерін өздері мүше болған сүт өндірісі кооперативтеріне беруі себебі, олар тапсырған сүттерінің бір жерге жиылып, нақты көлемін анықтауға және сүт өңдеу-сату кооперативтеріне өткізуі арқылы, келісім бойынша олардан алынатын инновациялық қызметтерді (жер өңдеу, төлмен қамту, сүт өңдеу, сату, жөндеу және т.б.), сонымен қатар мемлекеттік қолдау бойынша (субсидия, дотация, несие және салық жеңілдіктері және т.б.) сүт өндіруші кооперативтері арқылы жүзеге асыру қарастырылған.

Зерттеліп жатқан облыс деңгейінде немесе ауылдық аудандар бойынша сүт өндірумен шұғылданатын шаруашылықтардың қайсысында қанша сауынды сиыр бар, қай шаруашылық қанша сүт тапсырды, оларға қандай инновациялық қызметтер атқарылуы тиіс, қайсы сүт шаруашылықтары мен жеке қосалқы шаруашылықтарына қанша көлемде мемлекет тарапынан субсидия немесе салықтық, несиелік жеңілдіктер берілуі тиіс екендігін, бір жерден жаңадан құрылатын «сүт өндірісі кооперативі» мен «сүт өңдеу-сату кооперативтері» арқылы орындалуы, бақылауға алынуы, тек солардың жауапкершілігімен жүзеге асуы тиіс.

Қорыта келгенде бұл бөлімшеде, жеке қосалқы шаруашылықтардың кооперациялық байланыстарын қалай ұйымдастыру керек, қалай құру қажет туралы елді мекендерде жеке қосалқы шаруашылықтарын қолдаудың бірнеше кооперациялық байланыс модельдері ұсынылды.

Түркістан облысы сүт өндіруші жеке қосалқы шаруашылықтары мен сүт өңдеу-сату кооперативтері, сүт компаниялары аралық қолданыстағы және ұсынылатын тік интеграциялық-технологиялық байланыстар моделдері әзірленді.

**3.3 Сүт саласындағы инновациялық кооперативтердің даму стратегиясын экономикалық-математикалық үлгілер негізінде болжау**

Сүтті мал шаруашылығы саласындағы өндірістік, экономикалық және қаржылық жағдайлардың қазіргі және болашаққа даму барысын зерттеуде, стратегиялық даму жоспарларын құру мақсатында болашаққа болжау жасауды ғылыми-экономикалық негіздеуде экономикалық-математикалық және эконометрикалық әдістерді қолданудың маңызы үлкен. Аталған әдістер негізінде елдің сүт шаруашылығы саласы мен сүт өндiрiсі үрдісiндегi көп жылдық экономикалық және қаржылық көрсеткiштер арасындағы байланыстарды, оларға әсер ететін факторларды анықтау және талдау үшін компьютерде арнайы бағдарламалар арқылы есептер құрып, оларды шығару математикалық теңдіктер түрiнде бейнелеуге мүмкiндiк бередi [140].

Қандай бір сала немесе өндіріс болмасын олардың көп жылдық статистикалық көрсеткiштері нәтижелерi мен оған әсер етушi факторларды анықтау және сол факторлар арасындағы өзара байланыстарға талдау жасау және оларға баға беру ерекше мәнге ие. Сүт шаруашылығы саласы мен сүт өндiрiсінің көп жылдық мәліметтеріне қарай эконометрикалық әдістермен экономикалық көрсеткіштер деңгейінің өзгеру заңдылықтарын бiлу – болашаққа стратегиялық жоспарды басқарудың қажеттi шарты болып табылады [141].

Сүтті мал шаруашылығы саласы мен сүт өндірісіндегі экономикалық нәтижелi көрсеткiштердің өзара байланыстылық деңгейін арнайы бағдарлама негізінде компьютерде есептеу төмендегiлерді анықтайды:

- сүт шаруашылығы мен өндірісіндегі бір-біріне тәуелді экономикалық көрсеткiштер арасындағы байланыстың бар екендiгiн;

* сүт шаруашылығындағы экономикалық көрсеткiштер деңгейнiң бір біріне өзiнше әсер шамасы қандай деңгейдегi екендiгiн;
* егер көрсеткiштер арасында себеп-салдар байланыстығы бар болса, оларды бейнелейтiн аналитикалық формула түрi қандай;
* табылған заңдылықтың сенiмдiлiгi қандай және одан тәжiрибеде пайдалануға бола ма [142].

Математикалық-статистикалық әдістерді пайдалана отырып болашаққа болжамдаудың шынайлылығы мен оған сүйене құрылатын өндірістік жоспардың нақтылығы арасында тiкелей байланыс бар: арнайы бағдарлама арқылы есептелген болжам дәлiрек болған сайын, жоспар да анық, толық және дұрыс құрылуы сөзсіз. Сүт шаруашылығы саласында жалпы өндірілген сүт көлеміне әр түрлі факторлар әсер етеді, көптік регрессия әдістері негізінде көп жылдық статистикалық мәліметтер арқылы есептей отырып, ол қарастырылып жатқан факторлардың бір-біріне әсер дәрежесі мен мәндерін анықтауға болады, берілген факторлардың нәтижелі көрсеткішке әсер дәрежесі мен мәнін болжай отырып, зерттелген факторлардың көлеміне әсер ете отырып, зерттеліп жатқан нәтижелі экономикалық көрсеткіштердің өсу деңгейін немесе қысқаруын басқара аламыз.

Қазақстан Республикасының сүт шаруашылығын стратегиялық дамыту, оның бәсекеге қабілеттілігін арттыру, өз кезегінде, сүт өндірісін жаңа инновациялық ұйымдастыруды, сүт шаруашылығында жаңа инновациялық сүт өндіру, өңдеу кооперативтерін құру және кооперативті тауарлы-сүт фермаларын құру арқылы дамыту инновациялық жетістіктерді, инновациялық қызметтерді сүт өндірісіне ендірумен жүзеге асады. 10-суретте байқағанымыздай зерттеуді жүргізу барысында елдің сүт шаруашылығының көп жылдық мәліметтері қолданылды, эконометрикалық, математикалық үлгілер құрылып, компьютерде арнайы бағдарламамен есептеу жүргізілді.

Сурет 10 – Қазақстан Республикасының ауыл шаруашылығы санаттарында сүт өндіріс көлемі динамикасы тренд үлгілері, 2030 ж. (болжам)

Ескерту – Автормен құрастырылған

Зерттеуді жүргізу барсында елдің сүт шаруашылығының көп жылдық мәліметтері қолданылды, эконометрикалық, математикалық үлгілер құрып, компьютерде арнайы бағдарламамен есептеу негізінде сүт шаруашылығының ауыл шаруашылығы санаттары (ауыл шаруашылығы кәсіпорындары, жеке кәсіпкерлер мен шаруа қожалықтары және жеке қосалқы шаруашылықтары) бойынша жалпы өндірілген сүттері бойынша жылма-жыл нақты және теориялық деңгейінің математикалық байланыс теңдеулері есептелді және олардың детерминация коэффициентері дәрежесі талданып, сүт шаруашылығындағы әр бір санаттар бойынша факторлардың әсер мөлшері анықталып, талданды және болашаққа, 2030 ж. болжау жасалынды (10-сурет).

Сүт шаруашылығы санатарының көп жылдық статистикалық көрсеткіштерін есепте пайдалана отырып компьютерде есептеу барысында анықталған эконометрикалық математикалық үлгілер мен теңдеулер және олардың сәйкесінше  детерминациялық коэффициент мәндерін талдау және бағалау бойынша, болашаққа ел ішіндегі сүт саласындағы санаттар бойынша сүт өндіру көлеміне теориялық болжамды мәндері анықталған тренд үлгілерін компьютер есептеп және үлгілердің графиктік суреттемесі берілген[142, 227б., 143].

Ел ішінде барлық сүт өндіруші санаттар бойынша жалпы сүт өнімінің көлемінің теориялық эконометрикалық тренд үлгісі көрінісі төмендегідей бейнеленді:

 (2)

математикалық теңдеу үлгісі компьютерде анықталынып, оның детерминация коэффициенті дәрежесі  көрсетті. Детерминация коэффициенті дәрежесі жоғарғы деңгейде болуын көреміз.

Жалпы елдегі сүт шаруашылығындағы сүт көлемінің елеулі үлесін өндіріп отырған, жеке қосалқы шаруашылықтар санатының тоғыз жылдық мәліметі бойынша олардың өндірген сүт көлемінің теориялық эконометрикалық тренд үлгісі компьтерде есептелініп, төмендегі үлгіде бейнеленді:

 (3)

теңдеуі бойынша анықталатыны бейнеленді, детерминация коэффициенті мәні  тең.

Осылайша, отандық сүт өндірісі саласының тоғыз жылдық статистикалық көрсеткіштерін пайдаланып, эконометрикалық-математикалық үлгілерді компьютерде есептеп құруға қол жеткізілді, ел ішінде өндіріліп жатқан жалпы сүт көлемі мен оны өндірге қатысқан санаттардың жалпы сүт өндіріс көлемдерінің нақты және теориялық даму барысы бейнеленіп, тренд үлгілері салыстырылып талданды, бағаланып болашаққа болжау жасалынды.

Ел аумағында 2022 жылға сүт өндірісі көлемі 6247,2 мың тн. жеткен болса, соның ішінде, қосалқы шаруашылығында өндірілетін сүт көлемі 4427,8 мың тн. құрағанын, яғни жалпы елдегі өндірілген сүт көлемінің 70,8% үлесі қосалқы шаруашылығы үлесінде болғандығы анықталды.

Қазақстанда сүт өнімдерін өндіру көлемі мен динамикасын талдау барысында, өңделген сұйық сүт және кілегей өндіру көлемі 2022 жылы максимумға жеткені (582,1 мың тонна), 2018 жылға қарағанда 8,1% артқаны, қатты түрдегі сүт пен сары май және сүтті пасталары салыстырып жатқан жылдары, сәйкесінше, 88,7% және 42,2% артық өндірілгенін көреміз. 2022 жылы сүттен жасалған өзге де өнімдер 254,2 мың тн., ірімшік және сүзбе 39,.7 мың тоннаға жетті немесе салыстырып жатқан жылға қарағанда, сәйкесінше, 15,6% және 39,7% артты (18-кесте).

Кесте 18 - Қазақстан Республикасында сүт өнімдерін өндіру көлемі мен динамикасын талдау

|  |  |  |  |  |  |  |
| --- | --- | --- | --- | --- | --- | --- |
| Көрсеткіштер | 2018 | 2019 | 2020 | 2021 | 2022 | 2022 ж. 2018 ж. % |
| Өңделген сұйық сүт және кілегей, мың тонна. | 538,1 | 571,6 | 616,9 | 611,6 | 582,1 | 108,1 |
| Қатты түрдегі сүт, тонна | 3931 | 3150 | 6549 | 7794 | 7419 | 188,7 |
| Сары май және сүтті спредтер (паста),тонна | 18471 | 19904 | 26367 | 27212 | 26259 | 142,2 |
| Ірімшік және сүзбе, тонна | 27541 | 31785 | 36048 | 39748 | 39735 | 144,2 |
| Сүттен жасалған өзге де өнімдер, мың тонна | 219,9 | 231,4 | 250,4 | 252,3 | 254,2 | 115,6 |
| Өзге де ұйытылған немесе ашытылған йогурт, сүт және кілегей, мың тонна | 199,7 | 212,8 | 226,6 | 238,6 | 230,7 | 115,5 |
| Ескерту - [104] деректер көзі негізінде автормен құрастырылған | | | | | | |

Ел ішінде өндіріліп жатқан сүт және сүт өнімдерінің көлемі ел тұрғындарының сұранысын толық қанағаттандырмау себебінен шет елдерден сатып алынатын импорттық сүт өнімдерінің көлемі артуда[144]. 2022 жылы шеттен сатып алынған импорттық сүт көлемі 703,5 тн. болған болса, 2018 жылға келе 29,9 пайызға көтерілгенін 16 кестеден көреміз, бұл салыстырып жатқан жылдары шет елдерге сатылған экспорттық сүт көлемі 162,4 тн. жетіп, 2018 жылмен салыстырғанда 54,5 пайызға өскенін көреміз (19-кесте).

Бүгінгі таңда ел ішіндегі сүт шаруашылығы саласында тұтынушылардың талғамына сәйкес сұранысын қанағаттандыру мақсатында жетекші сүт компаниялары мен сүт шаруашылықтары алпыстан аса ассортиментте сүт және сүт өнімдерін шығарады, олар маркетингтік ізденіс арқылы тауарлық белгілерді де жасайды. Отандық сүт жәܺне сүт өܺніܺмܺдерінің нарܺықтағы алатын орныܺ менܺмеܺн оны даܺмыту,ܺ ,, меܺмܺлеܺкет жақтан иܺнфрақұрܺыܺлܺымдық ܺқмммммܺдқызметтерді жолға қоюына баܺйܺлаܺнܺыстܺы,тұрғындардың төܺмеܺн төܺлеܺм қабіܺлеттіܺліܺгі,ܺ шетеܺлܺдіܺк иܺмܺпܺорт сүт өܺніܺмܺдерінің арзандығы отаܺнܺдܺық сүт өܺніܺмܺдеріне нарықтықܺнарықн бәсеܺке туܺдܺыруда [145,146].

Сондықтан, Қазақстан Республикасының сүт шаруашылығы саласында нарықтың талаптарына сай дамытуда сүт өңдеуші жеке қосалқы шаруашылықтар аралық инновациялық-кооперациялық байланыспен сүт өңдеу-сату кооперативтерін құрып, ірі сүт өңдеу компаниялардың мүддесіне сай қолдау көрсетіліп қоймай, сүт өңдеу-сату кооперативтеріне қатысушы-мүше болған жеке қосалқы шаруашылықтардың мүдделері де қолдау табу қажет, яғни ел ішіндегі барлық сүт өндіруші санаттарға бірдей мемлекет жақтан субсидиялық қолдау, салықтық және несиелік жеңілдіктер жасауы қажет.

Кесте 19–Қазақстан Республикасында сүт және сүт өнімдері ресурсы мен оны пайдалану серпіні, мың тн.

|  |  |  |  |  |  |  |
| --- | --- | --- | --- | --- | --- | --- |
| Көрсеткіштер | 2018 | 2019 | 2020 | 2021 | 2022 | 2022 ж. 2018 ж., % |
| I. Ресурстар |  |  |  |  |  |  |
| Жыл басына қорлар | 305,5 | 309,5 | 318,4 | 335,3 | 341,4 | 111,7 |
| Өндіріс | 5 686,2 | 5 864,9 | 6 051,4 | 6 247,2 | 6368,2 | 112,0 |
| Импорт | 541,2 | 546,2 | 653,2 | 622,2 | 703,5 | 129,9 |
| Ресурстар, барлығы | 6 532,9 | 6 720,7 | 7 076,2 | 7 204,7 | 7413,0 | 113,5 |
| II. Пайдалану |  |  |  |  |  |  |
| Өндірістік тұтыну | 1 825,6 | 1 902,6 | 1 960,7 | 1 980,6 | 2033,8 | 111,4 |
| Өнеркәсіпте басқа дақолдану | 0,6 | 0,7 | 0,7 | 0,7 | - | 116,7 |
| Пайдалану шығындары | 32,7 | 33,6 | 35,4 | 36,0 | 37,1 | 113,4 |
| Экспортқа бағытталған | 105,1 | 154,3 | 129,9 | 197,4 | 162,4 | 154,5 |
| Тұрғындардың жеке тұтыну | 4259,4 | 4311,0 | 4614,3 | 4648,5 | 4828,5 | 113,4 |
| Тұрғындардың жан басына шаққанда, кг/жыл | 240,3 | 233,2 | 238,6 | 223,7 | 208,2 | 86,6 |
| Жыл соңына қорлар | 309,5 | 318,4 | 335,3 | 341,4 | 351,2 | 113,5 |
| Ескерту - [104] деректер көзі негізінде автормен құрастырылған | | | | | | |

Қазақстан Республикасы Президентінің 18 қазан 2021 жылғы «Жеке қосалқы шаруашылықтары қызметтері бойынша қолданыстағы заңдарға жасалған өзгерістерде»,... жеке қосалқы шаруашылықтарының статусын анықтау, ауылдық елді мекендерде жерді тиімді пайдалануды қамтамасыз ету, жеке қосалқы шаруашылығы үшін мемлекеттік қолдау іс-шараларына жол ашу, сонымен қатар, елдегі облыс және аудандарда жеке қосалқы шаруашылығын дамыту бойынша бағдарламалар, жоспарлар құру, бұл заңды бұзушыларды жауапқа тарту, - туралы айтылған.

Елдегі барлық аймақтары мен аудандарында жеке қосалқы шаруашылықтар аралық кооперация негізінде инновациялық сүт өңдеу-сату кооперативтерін ұйымдастыру және дамыту, кооперативке мүше болған жеке қосалқы шаруашылықтары өздерінің шаруашылық қызметтерін атқарумен қатар мүше болған сүт өңдеу кооперативтерінің де шаруашылығын жүргізуге қатысуы мүмкін. Сүт өңдеу-сату кооперативі жеке қосалқы шаруашылықтарды бірлестіре келісім-шарт негізінде жалпы кооператив пен оның мүшелерінің шаруашылықтарын қолдау мақсатында өз ресурстарының бір бөлігін (жер өңдеу, жем-шөп дайындау, жас нәсілді мал төлімен қамтамасз ету және т.б.) қолдануға береді, кооперативтік байланыстың рөлін асырып, жеке қосалқы шаруашылықтардың толық қанды жұмыс істеп кетуіне, жалпы сүт шаруашылығы саласының қарқынды, тиімді қызмет атқаруына қол жеткізеді.

Түркістан облысы және оның аудандарында өңделген сүт өнімдерін өндіру көлемі мен серпінін талдаудан байқағанымыз, жалпы облыстағы өңделген сүт өнімдерін негізінен бес аудан өңдеп шығаруда: Төлеби ауданы өңделген сұйық сүт және кілегейдің 31,6%-ын, сүттен жасалған өзге де өнімдердің 80,2%-ын өндірсе, Ордабасы ауданы сүттен жасалған өзге де өнімдердің 12,3%-ын, Сайрам ауданы өңделген сұйық сүт және кілегейдің 48,0%-ын өндіруде (20-кесте). Облыстағы қалған аудандардағы елді мекендерде өндіріліп жатқан сүт өнімдерін өңдеу, ол аудандарда сүт өңдеу өнеркәсібінің дамымағаны себебінен, шағын сүт өңдеу кәсіпкерлік құрылымдардың өндірістік қуатының төмендігі, әлі де, бұл аудандарда сүт өңдеу саласына назар аудармағаны байқалады.

Түркістан облысы аумағында орналасқан аудандар мен қалалардың жарымында сүт өңдеу кәсіпорындары ұйымдасып құрылмаған, сондықтан, бұл аудандар аумағында шаруашылық жүргізіп жатқан жеке қосалқы шаруашылықтардың сүт өнімдерін кооперациялық негізде (сүт жию, қайта өңдеу, буып-түю, сүт өнімдерін сату) технологиялық үрдістерді бірлестіріп сүт өндірісі кооперативтері мен сүт өңдеу-сату кооперативтерін құрып оларға қатысушы-мүше жеке қосалқы шаруашылықтардың қызметіне қолдау көрсетіп оларды болашақта дамыту жолын қарастыру қажет.

Кесте 20 – Түркістан облысы және оның аудандарында өңделген сүт өнімдерін өндіру көлемі мен серпінін талдау, 2022 ж.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Аудандар мен қалалар | Өңделген сұйық сүт және кілегей | | Сары май және сүтті спредтер (паста) | | Ірімшік және сүзбе | | Сүттен жасалған өзге де өнімдер | | Өзге де ұйытылған немесе ашытылған йогурт, сүт және кілегей | |
|  | тн. | % | тн. | % | тн. | % | тн. | % | тн. | % |
| Түркістан облысы | 2692 | 100 | 472 | 100 | 3348 | 100 | 32854 | 100 | 29683 | 100 |
| Ордабасы | 3 |  | 53 | 11,2 | - | - | 4043 | 12,3 | 874 | 2,9 |
| Отырар | 74 | 2,7 | - | - | - | - | 1292 | 3,9 | 1292 | 4,4 |
| Сайрам | 1292 | 48,0 | 139 | 29,4 | 3090 | 92,2 | 404 | 1,2 | 404 | 1,4 |
| Төлеби | 852 | 31,6 | - | - | - | - | 26333 | 80,2 | 26333 | 88,7 |
| Түлкібас | 187 | 6,9 | 50 | 10,6 | 172 | 5,1 | 684 | 2,1 | 684 | 2,3 |
| Ескерту - [105] деректер көзі негізінде автормен құрастырылған | | | | | | | | | | |

Қолданыстағы инновациялық ғылыми жетістіктер, біріншіден, сүт шаруашылығындағы санаттардың, соның ішінде, жеке қосалқы шаруашылықтардың сапалы құрылымдық өзгеруіне, қарқынды экономикалық өсуіне, екіншіден, шаруашылық құрылымдар мен сүт және сүт өнімдерінің бәсекеге қабілеттілігін арттыруға, сүт өндірісі кооперативтерінде сүтті халықаралық сапа стандарттарына сай өңдеуге, тұтынушыларға сүт ассортиментін кең көлемде ұсынуға мүмкіндік жаратады, бұл айтылған негіздемелер зерделеніп, ұсыныстар берілді. 21-кестеде ҚР-ның сүт шаруашылығының математикалық-статистикалық тренд үлгілерін анықтау үшін ел ішінде өндіріліп жатқан жалпы сүт және сүт өнімдерінің көлеміне әсер ететін факторлар келтірілген.

Кесте 21- Қазақстан Республикасының сүт шаруашылығының математикалық-статистикалық тренд үлгілерін анықтау үшін жәрдемші қосымша мәліметтерді есептеу

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Жылдар | Сиыр саны, мың бас, | Сүт өнім көлемі мың тн., | Қатты түрде-гі сүт, тн., | Бір сауын-ды сиырға келетін орташа жылдық сүт, кг., | Өңдел-ген сұйық сүт және кілегей, мың тн., | Сүт өнімі  им-порты, мың тн., | Сүт өнімі  экс-порты, мың тн., | Сүт өніміне  халықтың  жан  басына  шаққан-дағы  тұтынуы кг/жыл, |
| 2015 | 3130,5 | 5182,4 | 4526 | 2321 | 462.3 | 568,9 | 97,1 | 237,0 |
| 2016 | 3209,9 | 5341,6 | 4612 | 2324 | 472,4 | 592,4 | 46,8 | 238,9 |
| 2017 | 3 362,4 | 5503,4 | 4255 | 2337 | 483,1 | 535.5 | 121.3 | 239.5 |
| 2018 | 3 576,5 | 5686,2 | 3931 | 2340 | 538,1 | 541,2 | 105,1 | 240,3 |
| 2019 | 3 769,8 | 5864,9 | 3150 | 2355 | 571,6 | 546,2 | 154,3 | 233,2 |
| 2020 | 4 008,3 | 6051,4 | 6547 | 2354 | 616,9 | 653,2 | 129,9 | 238,6 |
| 2021 | 4 235,6 | 6247,2 | 7794 | 2346 | 616,9 | 622,2 | 197,4 | 223,7 |
| 2022 | 4462,0 | 6368,2 | 7419 | 2356 | 611,7 | 703,5 | 162,4 | 208,5 |
| Барлығы | 29755 | 39877 | 33570 | 16387 | 3763,2 | 4112,8 | 851,9 | 1651,2 |
| 2015-2022 жж. орташа | 3719,4 | 5780,6 | 5124 | 2342,8 | 546,8 | 602,0 | 126,8 | 235,9 |
| Ескерту - [104,105] деректер көзі негізінде автормен есептелген | | | | | | | | |

Инновациялық ЖШС «Сайрам сүт» және ЖШС «ФудМастер-Шымкент» сүт компанияларының жеке қосалқы шаруашылқтар аралық кооперация үрдісі негізінде, жиып алған сүт өнімдерін, жаңа инновациялық үрдісте компанияларында терең өңдеу үлгісін, ел ішіндегі басқа ауылдық аудандары мен ірі елді мекендерінде ұйымдастыру және дамыту, ел ішінде сүт шаруашылығының қарқынды дамуына, жалпы тұрғындардардың сүт және сүт өнімдеріне сұраныстарын толық қанағаттандыруға мүмкіндік жаратады.

Сондықтан, бұл инновациялық кооперативтік байланыс негізінде ұйымдастырылған сүтті терең өңܺдеу үлгілерін, өндірістік тәжірибесін Қазақстанның басқа да ауылдық аудандары мен елді мекендерінде ұйымдастыру және дамыту ұсынылады. Бұл тұрғындардың азық-түлікке, соның ішінде, сүт және сүт өнімдеріне деген қауіпсіздігін сақтауға, тұрғындардың өмір сүру деңгейінің артуына ықпал етеді.

21-кестедегі Қазақстан Республикасының сүт шаруашылығының математикалық-статистикалық тренд үлгілерін анықтау үшін жәрдемші қосымша мәліметтерді қолдану негізінде ел ішінде өндіріліп жатқан жалпы сүт және сүт өнімдерінің көлеміне әсер ететін факторлар таңдалынып, олардың жәрдемінде арнайы бағдарламада компьютерде есептелген эконометрикалық, корреляциялық, тренд үлгілері құрылып, олардың негізінде есептер шешілді.

Сурет 11 - Қазақстан Республикасында өңделген сүт өнімдерінің экспорттық және импорттық көлемі және халықтың жан басына тұтынуы серпіні тренд үлгілері (болжам)

Ескерту - Автормен құрастырылған

Компьютерде арнайы бағдарлама негізінде анықталған эконометрикалық-математикалық үлгілер мен теңдеулерге сәйкес олардың  детерминациялық коэффициент мәндерін талдау арқылы, болашақта Қазақстанның сүт өндірісінің болжамды мәндерін есептеу үшін тренд үлгілері құрылып, есептелінді.

Елдегі жалпы өңделген сұйық сүт және кілегей көлемінің теориялық математикалық тренд үлгісін компьютер төмендегі үлгіде бейнеледі [142, 186 б.]:

 (4)

Математикалық теңдеу тренд үлгісі ретінде компьютерде есептелінді, оның детерминация коэффициенті мәні  болды. Бұл өте жоғарғы деңгей екендігін көреміз.

Ал, Қазақстанда сүт өнімдері импорты көлемінің теориялық математикалық тренд үлгісі:

 (5)

теңдеуі екендігі есептеліп анықталды, детерминация коэффициенті мәні  тең (11-сурет).

Қазақстан Республикасының сүт шаруашылығы саласының көп жылдық мәліметтерін қолдана отырып, математикалық үлгілер құру негізінде елдің сүт өндірісінің теориялық даму деңгейлері тренд үлгілері шешіліп анықталды, талданды және бағаланып болашаққа болжау жасалынды [143, 278 б.].

Елдегі сүт өнімдері экспорты көлемінің теориялық математикалық тренд үлгісі:

 (6)

математикалық теңдеу екендігі компьютерде есептелінді, оның детерминация коэффициенті мәні  болды. Бұл өте жоғарғы деңгей екендігін байқаймыз.

Ал, елдегі сүт өніміне тұрғындардың жан басына шаққандағы орташа жылдық тұтынуы көлемінің теориялық математикалық тренд үлгісі:

 (7)

теңдеуі екендігі есептеліп анықталды, детерминация коэффициенті мәні  тең.

Компьютерде есептеу арқылы белгілі болған математикалық үлгілер мен теңдеулер және оның  детерминациялық коэффициент мәнін талдау негізінде келешекте елдің сүт шаруашылығы саласының болжамдық көрсеткіштерін анықтау мақсатында тренд үлгілері құрылып, есептелінді (12-сурет).

Қазақстанда сиыр санының көп жылдық мәліметі негізінде теориялық математикалық тренд үлгісі келесідей көріністе

 (8)

математикалық теңдеу түрінде компьютерде есептелінді, оның детерминация коэффициенті мәні  болды.

Ал, елдегі қатты түрдегі сүт көлемінің теориялық математикалық тренд үлгісі төменгі көріністе

 (9)

Математикалық теңдеу түрінде есептеліп анықталды, детерминация коэффициенті мәні  тең. Бұл өте жоғарғы деңгей екендігін байқаймыз.

Елдегі сүт өндірісі көлемінің көп жылдық мәліметі негізінде өндірілген сүт көлемінің теориялық математикалық тренд үлгісі келесідей көріністе

 (10)

математикалық теңдеу түрінде компьютерде есептелінді, оның детерминация коэффициенті мәні  болды.

Сурет 12 - Қазақстан Республикасының сүт және сүт өнімдері көлемі мен бір сауынды сиырдан алынатын орташа жылдық сүт сауымы серпінінің тренд үлгілері.

Ескерту – Автормен құрастырылған

Ал, елдегі бір сауынды сиырға келетін орташа сүт сауымы көлемінің теориялық математикалық тренд үлгісі төменгі көріністе

 (11)

Сөйтіп, Қазақстан Республикасының сүт шаруашылығы саласының көп жылдық статистикалық көрсеткіштерін пайдаланып, эконометрикалық математикалық үлгілер құру жәрдемінде елдің сүт шаруашылығы өндірісінің даму тенденциясының теориялық деңгейлері тренд үлгілері есептеліп анықталды, талданды және бағаланып болашаққа, 2030 ж. болжау жасалынды.

Сүт шаруашылығы саласындағы кооперациялық байланыс негізінде жеке қосалқы шаруашылықтар аралық инновациялық сүт өндірісі кооперативі мен инновациялық сүт өңдеу-сату кооперативтерін құру және дамыту сүт нарығының талаптарына сәйкес оның тетiктерімен негізделіп жүзеге асады. Сондықтан елдің сүт шаруашылығы саласындағы сүт өндіруші санаттардың, соның ішінде жеке қосалқы шаруашылықтардың қызметтерiн тиімді атқарудың негiзi - мемлекеттің қолдауымен қолданылатын нарықтық тетiктердің әсері мен сүт шаруашылығында инновациялық сүт өңдеу-сату кооперативтерінің құрылуынан елдегі сүт саласында стратегиялық болашақта тиімді құрылымдық өзгерістер қалыптасады.

22-кестеде Қазақстан Республикасының сүт шаруашылығының көп жылдық экономикалық көрсеткіштердің жәрдемінде компьютерде есептеу арқылы анықталған тренд үлгілерін пайдаланып 2030 жылдарға елдің сүт шаруашылығының болжамдық мәндері есептеліп талдау нәтижесі, инновациялық жетістіктерден пайдалана отырып, елдегі сүт өнімі өндірісі 2015-2022 жж. орташа мәнімен салыстырғанда 34,7% артып, 7786,5 мың тоннаға жететіндігі компьютерде есептелініп анықталды [147].

Ал, анықталған 2030 жылға болжам бойынша елдегі сауынды сиырлардың саны, 2015-2022 жж. орташа мәнінен 3719,4 мың бастан 7317,7 мың басқа жететіндігі, яғни, 96,7 пайызға артатыны анықталды. Ел ішінде, ауыл шаруашылығы жерлерінің 100 га есептегендегі сүт өндірісі 2022 жылы 56,3 центнерді құраса, ол 2019 жылғы 55,8 цен. қарағанда 0,5 центнерге артқанын байқаймыз. Түркістан облысы аумақтарында бұл көрсеткіш 2022 жылы 177,3 цен., немесе салыстырып жатқан жылдары 0,4 центнерге өскені анықталды.

Әлемдегі дамыған елдердің сүт шаруашылығы саласын қолдауға бағытталған тәжірибелері, көп елдерде субсидия мен дотация арқылы сүт шаруашылығы өндірісін қолдауды негізгі тетік ретінде көрсетті. Жетекші елдердің аграрлық саласында түрлі бағыттар бойынша дамытуды мемлекеттік қолдаудың экономикалық-қаржылық тетіктеріне талдау жасалды. Қазақстан Республикасының сүт шаруашылығы саласын, соның ішінде жеке қосалқы шаруашылықтар санатын болашаққа дамытуда мемлекеттік қолдаудың ролі үлкен, сондықтан экономикалық-қаржылық қолдаудың тиімділігін арттыру және қолайлы жағдайлар жасау арқылы сүт шаруашылығы саласы мен оның өндірген сүт өнімдерінің бәсекеге қабілеттілігін арттыруға бағыттау қажет.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Көрсеткіштер |  |  | 2015-2022 жж. орташа | Болжам | | | | | | |
| 2024 | 2025 | 2026 | 2027 | 2028 | 2029 | 2030 |
| 1 | 2 | 3 | 4 | 5 | 6 | 7 | 8 | 9 | 10 | 11 |
| Қазақстан Республикасында сауынды сиыр басы, мыңбас |  | 0,9978 | 3719,4 | 5065,3 | 5400,6 | 5780,3 | 6150,7 | 6563,3 | 6925,3 | 7317,7 |
| Қазақстан Республикасында сүт өнімі өндірісі көлемі, мың тн. |  | 0,9984 | 5780,6 | 6740,0 | 6915 | 7090,3 | 7265,3 | 7445,2 | 7625,1 | 7786,5 |
| Қазақстан Республикасында қатты түрдегі сүт, тонна. |  | 0,5080 | 5124 | 8047,0 | 8548,3 | 9051,3 | 9560,2 | 10070 | 10576 | 11065 |
| 1 сауынды сауылатын сиырға келетін орташа сүт сауымы, кг. |  | 0,8878 | 2342,8 | 2348,5 | 2338,2 | 2328,1 | 2318,5 | 2308,3 | 2303,3 | 2294,2 |
| Қазақстан Республикасында өңделген сүйық сүт және кілегей, мың тн. |  | 0,8804 | 546,8 | 603,7 | 581,7 | 559,6 | 537,4 | 514,7 | 492,5 | 468,9 |
| Қазақстан Республикасында сүт өнімдері импорты, мың тн. |  | 0,4422 | 602 | 690,3 | 707,6 | 725,1 | 742,7 | 760,2 | 777,5 | 793,8 |
| Қазақстан Республикасында сүт өнімдері экспорты, мың тн. |  | 0,6642 | 126,8 | 212,4 | 228,7 | 245,0 | 261,5 | 277,8 | 294,3 | 310,2 |
| Ескерту - Автор әзірлеген математикалық үлгілер негізінде компьтерде есептелген [104,142,143] | | | | | | | | | | |

Кесте 22 – ҚР сүт шаруашылығы мен кешендерде 2024-2030 жж. стратегиялық бағдарламасы (болжам)

Сүт шаруашылығы саласындағы жеке қосалқы шаруашылықтар аралық инновациялық сүт өндірісі кооперативтері мен сүт өңдеу-сату кооперативтерін құру жалпы сүтті өндруден сатуға дейінгі тік интеграциялық-технологиялық кезеңдер (сүт өндіру, өткізу, буып-түю, сату) мен инновациялық өндірістік үрдістерді, маркетингтік инновацияны ендіру нәтижесінде сүт саласындағы санаттар арасында бәсекелестіктің артуына, сүт және сүт өнімдерінің өтімділігінің өсуіне, сүт өнімдерінің өндірушіден тұтынушыға дейінгі тиімді жолын таңдауға жағдай жасайды.

Ел ішінде сүт шаруашылығы саласын өнеркәсіптік негізде дамытуда жеке қосалқы шаруашылықтар аралық кооперация байланысы арқылы инновациялық ЖШС «ФудМастер-Шымкент» сүт компаниясына келісіммен шикі-сүтті жиып, оны өңдеуге сүт компаниясының өзі арнайы сүт көлігімен тасмалдап өңдеуді жолға қойған. Бұл, ұйымдық инновациялық сүт кܺоܺмܺпаܺнܺиܺясܺы, алғаш рет жеке қосалқы шаруашылықтарынан жиылған сүтті тасымалдау, өңдеу және сату қызметтерін өз шаруашылығында ܺܺқܺоܺлܺдаܺнܺыста жүзеге асырған, инновациялық озық теܺхܺнܺоܺлܺоܺгܺиܺя негізінде, саܺпа таܺлаܺптарܺыܺна сай сүтті терең өңܺдеܺйтіܺн ܺинновациялық сүт өңдеу компаниясы екендігі анықталды.

Арнайы бағдарламамен есептеліп әзірленген эконометрикалық, математикалық тренд үлгілерін қолдану жәрдемінде, елдегі сүтті мал шаруашылығы саласының келешекке 2024-2030 жылдарға даму серпіні көрсеткіштері (параметрлері) негізделді, сүт өңдеуде инновациялық кооперациялық негізде бірлескен сүт кооперативі кешендерін дамыту және оның оңтайлы тиімді жолдарын таңдау, болашаққа сүт саласы мен сүт өнімдерінің нарықта бәсекеге қабілеттілігін арттыратын қарқынды стратегиялық дамуды қалыптастырып жүзеге асырады.

Елдің сүт шаруашылығы саласындағы жеке қосалқы шаруашылықтар аралық инновациялық кооперациялық үрдіс негізінде инновациялық әзірлемелер мен жаңалықтарды қолданысқа ендіріп сүт өндіру кооперативтері мен сүт өңдеу-сату кооперативтерін құру, елдің сүт шаруашылығы саласының қазіргі қалыптасқан құрылымының, болашақта сапалы құрылымдық өзгеруіне, кең ассортиментте сүт өнімдерін өндіруге, тұрғындардың өмір сүру деңгейінің артуына, әлеуметтік-экономикалық жағдайының жақсаруына алып келетіндігі айқындалды.

Инновациялық ЖШС «Сайрам сүт», ЖШС «ФудМастер-Шымкент» сүт компанияларының жеке қосалқы шаруашылқтарара кооперациялық келісім-шарт арқылы тік интеграциялық-технологиялық «шикі-сүтті жию, тасымалдау, өңдеу және сату» кезеңдерін, бір тұтас үрдіс ретінде, бір инновациялық жаңа ұйымға ұйымдастырып шикі-сүтті терең өңдеуді қалыптастырып, сүт өнімдерін кең ассортиментте нарықта өткізіп, табысты сатып жатқаны анықталды. Бұл, жеке қосалқы шаруашылықтар аралық кооперациялық келісіммен инновациялық ұйым мен өндірісті құру негізінде тиімді шаруашылық жүргізіп жатқан, инновациялық ұйымдастыру тәжірибелері мен үлгілерін Қазақстан Республикасының барлық өңірлері мен ауылдық аудандарда, жеке қосалқы шаруашылықтар аралық сүт өңдеу-сату кооперативтерін құру арқылы тәжірибесін қолдану ұсынылады.

Еліміздің сүт және сүт өнімдерінің көп жылдық статистикалық мәліметтері негізінде таңдалған факторлар мен көрсеткіштерді арнайы бағдарлама арқылы компьютерде экономикалық-математикалық, эконометрикалық тренд үлгілері жәрдемінде есептеліп, елдің сүт шаруашылығын болашаққа дамыту параметрлері анықталды.

Түркістан облысы сүт шаруашылығы саласында сүттің жалпы көлемінің 2022 жылы 93,4%-ы жеке қосалқы шаруашылықтары үлесінде болғандықтан, сүт және сүт өнімдерінің көлемiнің өсуі, жеке тұрғындар шаруашылықтары аралық кооперациялық негізде жаңа инновациялық ұйымдарды, сүт өндірісі кооперативтері мен сүт өңдеу-сату кооперативтерін құру, инновациялық жаңа өндірістер мен өнімдерді, инновациялық ұйымдастыру тәсілдері мен үлгілерді өндiрiстерге ендіру, ондағы инфрақұрылымдық қызметтерді кооператив жәрдемінде озық техника және технологиялар жәрдемінде атқару, сүт саласының қарқынды экономикалық өсуіне, сала мен жалпы сүт кооператив кешендері мен оның қатысушы-мүшелері жеке қосалқы шаруашылықтардың бәсекелік қабілеттігінің артуына мүмкіндік жаратады.

*3 бөлім қорытындылары:*

1. Қазақстан Республикасы және оның аймақтарында сүт шаруашылығы саласында ірі ауылдық елді мекендерде сүт өнімдерінің ассортиментін арттыру мақсатында жеке қосалқы шаруашылықтар аралық кооперациялық байланыс келісімі мен «инновациялық сүт өндірісі кооперативі» мен «инновациялық сүт өңдеу-сату кооперативін» ұйымдастыру және құруды ғылыми негіздеп автор ұсынады.

2. Түркістан облысындағы жеке қосалқы шаруашылықтары аралық кооперациялық келісім арқылы құрылатын «инновациялық сүт өндірісі кооперативі» мен «инновациялық сүт өңдеу-сату кооперативтері» мен сол қатысушы-мүшелері болған жеке қосалқы шаруашылықтар аралық кооперациялық байланыстардың модельдері әзірленіп ұсынылды.

Қайсы модельді тәжірибеде қолданбасын барлығына қойылатын шарт, сүт өңдеу-сату кооперативтерінің қатысушы-мүшесі болған жеке қосалқы шаруашылықтарды нәсілді жас төлмен, құнажындармен қамту, техника, араласқұрама жем, жанылғы, ветеринарлық қызметтер мен дәрі-дәрмектер және т.б. кооператив тараптан қамтамасыз етілуін, инновациялық кооперация негізінде стратегиялық дамуды қалыптастыруды автор ұсынады.

3.Эконометрикалық-математикалық, корреляциялық, тренд үлгілері әзірленіп, елдің сүт шаруашылығы саласын болашаққа 2030 жылдарға стратегиялық дамытудың анықталған параметрлері, қорытындылары және ұсыныстар берілді.

4.Қазақстан Республикасының сүт шаруашылығы саласындағы сауынды сиырдың бас саны, жалпы өндірілген сүт және сүт өнімдері көлемі мен шетелден алынған импорттық сүт көлемі мен сатылған экспорт көлемі бойынша көп жылдық статистикалық мәліметтерды пайдалана компьютерде әзірленген есептерді эконметрикалық, тренд үлгілері және т.б. әдістер негізінде шешу барысында болашаққа анықталған болжамдық параметрлерді талдау және бағалау, елдегі 2015-2022 жж. аралығындағы жалпы өндірілген сүт өнімінің орташа мәнімен салыстырғанда 2030 жылы 34,7% артып, 7786,5 мың тоннаға жететіндігі арнайы бағдарламамен компьютерде есептелініп, анықталды.

Елдің сүт шаруашылығы саласындағы инновациялық сүт кооперативтерін ұйымдастыру және құру, олардағы қолданыстағы және ұсынылған ұйымдық және үрдістік инновация, өндірістік және маркетингтік инновациялар жетістіктері, біріншіден, инновациялық сүт өңдеу-сату кооперативтеріне мүше болған жеке қосалқы шаруашылықтарда сүт өнімінің артуына, әлеуметтік-экономикалық жағдайының өсуіне, екіншіден, ел ішіндегі жалпы сүт шаруашылығы саласы мен сүтті өңдеу өнеркәсібінде кең ассортиментте сүт өнімдерін өндіру, сүттің импорт көлемін қысқартып, экспортқа бағытталған бәсекеге қабілетті сүт пен сүт өнімдерін арттыруға мүмкіндік береді.

**ҚОРЫТЫНДЫ**

Зерттеу жұмысының қорытындысы негізінде, Қазақстан Республикасының сүт шаруашылығы саласында жеке қосалқы шаруашылықтары аралық кооперация негізінде инновациялық сүт өңдеу-сату кооперативтерін қалыптастырудың қазіргі жағдайы және даму барысы зерттеліп, теориялық-әдістемелік тұрғыда негізделініп тұжырымдама жасалынды, ұсыныстар берілді:

1. «Кооперация», «инновациялық кооператив» ұғымдарының заманауи мәнінің теориялық-әдістемелік зерттеу нәтижесінде жеке қосалқы шаруашылықтары аралық кооперациялық байланыс негізінде «сүт өндірісі кооперативі» мен «сүт өңдеу-сату кооперативін» ұйымдастыру және құру тұжырымдамасының экономикалық негіздемесі жасалды. Осыған сәйкес «кооперация», «инновациялық кооператив» бірлестіктердің артықшылығы және «сүт өңдеу-сату кооперативін» ұғымдарын сипаттайтын негізгі белгілері анықталды және оларға авторлық анықтама берілді.

Кооперация – бұл жеке қосалқы шаруашылықтардың сүт өндірісін, сүтті сиырды бағу, сүт тасымалдау, сүт сақтау, шикі-сүтті өңдеу-сату т.б. өндірістік үрдістерді бірлесе бір ортада, атқару жүйесі, яғни кооперация – жеке қосалқы шаруашылықтардың сүт өндіру немесе сүт өңдеу мақсатында кооперация арқылы бірлесуі, ынымақтасуы.

Инновациялық кооператив – кооператив мүшелері жеке қосалқы шаруашылықтардың сүт өндіру үрдісін немесе шикі-сүтті өңдеуден сатуға дейінгі тік интеграциялық-технологиялық үрдістерді кооперация негізінде атқаратын инновациялық бірлестік.

Инновациялық кооперативтік ұйымға тән қағидалар:

- кооперативтік ұйым мен оның қатысушыларының мүддесі мен табысына ортақ негізделген ерікті мүшелік, оның дербестігі, өзін-өзі басқаруы;

- тәуекелмен қызмет атқару, мүшелерінің жауапкершілігі, өзін-өзі қаржыландыру, ортақ қорлар құру мен еңбекке қатысуы;

- негізгі мақсат - табыс қана емес, мүшелерінің әлеуметтік-экономикалық жағдайын арттыру

Жеке қосалқы шаруашылықтарымен салыстырғанда инновациялық кооперативтік бірлестіктердің артықшылығы:

- инновациялық озық техника мен технологиялар негізінде, білікті мамандардың білімімен, ветеринариялық, зоотехникалық және т.б. қызметтерді инновациялық тәсілде ұйымдастыра отырып жер өңдеу, егін жинау, тасымалдау және сату қызметтерін оңтайлы атқарады;

- нарықтың талабына сай сұранысқа ие инновациялық жаңа өнімдерді үлкен көлемде өндіру, өңдеу және сатуды жүзеге асырады;

- инновациялық кооператив жәрдемінде келісіммен жаңа тәсілде жабдықтау, жөндеу және қажетті ресурстармен қамтамасыз ету инновациялық қызметтерін уақтылы атқарады.

Көлбеу кооперациялық үрдіс негізінде сүт өндіру, өңдеуде екі немесе көп жеке қосалқы шаруашылықтар аралық «сүт өндірісі кооперативін» жәнет тік интеграциялық-технологиялық «сүт өндіру-сақтау-өңдеу-сату» үрдістерін жаңа модельдегі инновациялық «сүт өңдеу-сату кооперативтерін» ауылдық аудандар мен елді мекендерде құруды автор ұсынады.

Жеке қосалқы шаруашылықтардың кооперациялық байланыс негізінде бірлесе қызмет атқаруы, оларға шаруашылықтар шығындарын үнемдеуге, кооперациялық бірлесудің артықшылықтарын пайдалана отырып инновациялық кооперативтік табысты алуға мүмкіндік жаратады.

«Сүт өңдеу-сату кооперативі» жеке қосалқы шаруашылықтардың шикі сүтін кооперативке келісім арқылы жаңа тәсілде жиып бере отырып, кооперативтерде озық индустриалдық тәсілдер негізінде сүтті өңдеу нәтижесінде жаңа сүт өнімдерін, жаңа айрықша майлылық дәрежесі, емдік қасиеті бар сүт өнімдерін өндіруді немесе жаңа инновациялық технологияларды ендіруді жүзеге асырады, кәсіпорынның экономикалық өсуін немесе басқарудың жаңа жолдарын іздестіруді көздейді.

2. Сүт саласындағы инновациялық кооперациялық байланыс келісімі негізінде дамытудың шетел тәжірибелері зерделеніп, олардың нәтижелері отандық сүт өңдеу кооперативтерін құру мен дамытуда қолдану жолдары, сүт кооперативін құру қағидалары, факторлары мен көрсеткіштер жүйесін бағалау нәтижелері ұсынылды;

ЕО елдері, АҚШ кооперациялық үрдіс негізінде барлық фермерлер бір немесе бірнеше кооперативке мүше болып, келісім-шарт негізінде шикі сүт өндіру, өңдеу, өткізу, сату және т.б. өндірістік қызмет көрсетуге кооперативке бірлесулері анықталды, зерттеу нәтижелерін, инновациялық жетістіктерін өндіріске ендіру мемлекеттік (европа аралық) тараптан реттеу және қолдау көрсетіледі.

АҚШ фермерлері өнімдерін өндіру-өңдеу-сату бойынша кооперативтер құрып, толық интеграциялық байланыс негізінде «сүт өндіру-өңдеу-сату» технологиясын жүзеге асырады, мемлекет тарапынан өнімдерін сақтауға кооперативтік қоймалар салуға, сүт өнімдерін өңдеуге кооперативтерге салықтық, субсидия беру жүзеге асқаны анықталды.

ЕАЭО елдерінде ауыл шаруашылығы кооперативтеріне берілетін несиелер бойынша пайыз мөлшерін субсидиялау, кооперативке біріккен жеке қосалқы шаруашылықтары малдарын вакцинациялауды қаржыландыру, кооперативке техникалар мен технология, нәсілді сүт малдарын лизинг негізінде қаржыландыруды мемлекеттік қолдау көрсету жолға қойылғаны анықталды.

Жаңа ұйымдасатын сүт өндірісі және сүт өңдеу-сату кооперативтерін құру қағидалары, әсер етуші факторлары мен көрсеткіштер жүйесін бағалау нәтижелері ұсынылды.

3. Түркістан облысындағы сүт шаруашылығы санаттарын талдау, облыстағы жалпы өндірілген сүт көлемінің 93,2% жеке қосалқы шаруашылықтардың үлесінде, бірақ мелекеттік қолдау тек, 4,4% сүт үлесі бар ірі кәсіпорындар мен сүт компанияларына және 2,4% үлесі болған шаруа (фермер) қожалықтарына ғана көрсетілуде. Түркістан облысында жалпы ауыл шаруашылығы дақылдарының егістік алқабының шаруашылық санаттардағы көлеміндегі, жеке қосалқы шаруашылықтардың үлесі 3,1% құрайтындығы айқындалды.

Жеке қосалқы шаруашылықтары аралық кооперация негізінде ЖШС «ФудМастер-Шымкент» сүт компаниясы сүтті өңдеу-сату өндірісіне өнімдік және өндірістік, ұйымдық және маркетингтік инновацияларды ендіру арқылы сүтті (жию - өңдеу - буып түю - сату) тік интеграциялық байланысты бірегей өз өндірісіне толық ендіргені,инновациялық ұйым құрғаны анықталды.

Бұл сұт компаниясы сүтті өнеркәсіп технологиясы негізінде өңдеу мақсатында 12 бірлік өндірістік және өнімдік инновацияны, 12 бірлік ұйымдық және қызметтік инновацияны, 14 бірлік маркетингтік инновацияны сүт (жию-өңдеу-буып-түю-сату) тік интеграциялық-технологиялық өндірістік байланысты бірегей өз өндірісіне толық ендіргені туралы үлгісі анықталды.

Жеке қосалқы шаруашылықтардан қажетті көлемде сүт жиып ЖШС «ФудМастер-Шымкент» сүт кܺоܺмܺпаܺнܺиܺясы өз негізгі өндірісінде интеграциялық-технологиялық байланысқан сүтті өңܺдеу-сақтау-буып түю-сату үрдістерін толық атқарып жатқан инновациялық өндірісітік тәжірибелік моделін, елдің басқа өңірлеріндегі сүт саласы құрылымдарының шаруашылық қызметтеріне ендіру ұсынылды.

4. Түркістан облысы жеке қосалқы шаруашылықтары аралық кооперация үрдісі негізінде ұйымдастырылатын инновациялық жаңа «сүт өндірісі кооперативтері» мен «сүт өңдеу-сату кооперативтерін» құру модельдері әзірленіп, облыстың сүт шаруашылығы саласында болашаққа стратегиялық даму бағдарламасын құруға автормен ұсынылды.

Бірінші модель. Ауылдық аудандар мен елді мекендерде жеке қосалқы шаруашылықтар аралық кооперация негізінде инновациялық «сүт өңдеу-сату кооперативтерін» құру ұсынылады. Жеке қосалқы шаруашылықтар кооперативтің қатысушысы-мүшесі ретінде шикі-сүттерін кооперативке тапсыруды өз міндеттеріне алады.

Инновациялық «сүт өңдеу-сату кооперативі»қатысушы-мүшелерінің жер телімін өңдеу, жем-шөп дайындауға жәрдем, жас мал төлімен қамтамасыз ету, өндірістік-техникалық қызметтерді атқару, өңделген сүт өнімдерді сату және мемлекеттік қолдау көрсетілуін жүзеге асыруды өз міндеттеріне алады

Екінші модель. Түркістан облысы жеке қосалқы шаруашылықтардың шикі-сүтін кооперациялық келісім-шарт бойынша өз меншігіндегі арнайы сүт көлігімен жиып, терең өңдеп, сүт өнімдерін сатуды жолға қойған ЖШС «ФудМастер-Шымкент» сүт өңдеу компаниясы өз шаруашылығында кооперация байланысының артықшылығын пайдалануда (қолданысқа ендірілген). Қазіргі жағдайда, жеке қосалқы шаруашылықтары аралық кооперациялық байланыс негізінде кооперациялық ұйым заңдастырылмаған, сондықтан, жеке қосалқы шаруашылықтар аралық келісім-шартпен инновациялық «сүт өндірісі кооперативтін» құру ұсынылады (автор ұсынысы).

Бұл «сүт өндірісі кооперативі» жеке қосалқы шаруашылықтардың жер телімін өңдеу, жем-шөп дайындау, нәсілді мал төлімен қамту, өндірістік-техникалық қызметтерді атқаруды, жеке қосалқы шаруашылқтарына мемлекеттік қолдау көрсетілуін жүзеге асыруды өз міндеттеріне алады.

Үшінші модель. Жеке қосалқы шаруашылықтары аралық кооперациялық байланыс негізінде елді мекеннен тыс құрылған (тауарлы сүт фермасы)- «сүт өндірісі кооперативі» моделі ұсынылады. Бұл инновациялық «сүт өндірісі кооперативі» жиылған сүтті аймақтағы, сүт өңдеу-сату кооперативтері мен сүт компанияларына өңдеуге өз көліктерімен келісім бойынша жеткізіп береді (автор ұсынысы). Бұл, сүт кооперативі басқа сүт өңдеу-сату кооперативтерімен бірге жеке қосалқы шаруашылықтарына барлық қызметтерін атқаруды өз міндеттеріне алады.

Ұзақ елді мекендерде орналасқан жеке қосалқы шаруашылықтардың сүтін өз көліктерімен жиған жеке кәсіпкерлер, жиылған сүтті ЖШС «ФудМастер-Шымкент» компаниясына немесе сол аудандағы басқа да «сүт өңдеу-сату кооперативтеріне» келісім-шарт бойынша есептік келісім бағамен өткізеді, жеке кәсіпкерлердің бұл қызметіне қосымша төлем төленеді (автор ұсынысы).

Қазақстан Республикасының басқа аймақтарындағы жеке қосалқы шаруашылықтарын кооперация үрдісі негізінде сүт өңдеу-сату кооперативтері мен сүт компанияларында жоғарыдағы аталған үш байланыс модельдерін таңдау негізінде сүт кооперативтеріни құру ұсынылады. Қайсы модельді тәжірибеде қолданбасын барлығына қойылатын шарт, кооперативтердің мүшесі болған жеке тұрғындар шаруашылықтарды нәсілді жас төлмен, құнажындармен қамту, техника және т.б. ресурстармен қамтамасыз ету арқылы, болашаққа даму стратегиясын қалыптастыру қажет.

5. Әзірленген экономикалық-математикалық, эконометрикалық және тренд үлгілері жәрдемінде елдің сүт шаруашылығы бойынша болашаққа 2030 ж. стратегиялық дамытудың арнайы бағдарламамен есептелген параметрлері анықталды.

Көп жылдық сүт шаруашылығы бойынша қалыптасқан экономикалық көрсеткiштер нәтижелерiн эконометрикалық әдістерді қолдана, оған әсер етушi факторлар мен олардың арасындағы өзара байланыстарды анықтау, және әсер мөлшерін анықтап талдау ерекше мәнге ие.

Елдің сүт шаруашылығы саласы санаттарында, соның ішінде жеке қосалқы шаруашылықтардың қолда бар ресурстарының әлеуетін толық пайдалануды қамтамасыз ететін инновациялық ғылыми жетістіктер мен даму бағыттарын айқын таңдап, бәсекеге қабілеттілігін арттыратын жаңа инновациялық сүт өңдеу-сату кооперативтерін құру негізінде қарқынды экономикалық өсуді қалыптастыру мүмкін.

Елдегі жалпы сүт өнімі өндірісі 2015-2022 жж. орташа мәнімен салыстырғанда 2030 жылы 34,7% артып, 7786,5 мың тоннаға жететіндігі есептеліп болжамданды.

Елдегі сауынды сиырлардың бас саны, 2015-2022 жж. орташа мәнінен 3719,4 мың бастан 2030 ж. 7317,7 мың басқа жететіндігі, яғни, 96,7 пайызға асатындығы болжамданды.

Қалыптасқан жағдайды негізге ала отырып, Қазақстанның сүт шаруашылығы саласында жеке қосалқы шаруашылығы аралық кооперация негізінде инновациялық “сүт өңдеу коопераптивтерін” құру және дамыту елдің сүт шаруашылығы құрылымдарының қайта қалыптасуына, бәсекеге қабілетті ортаны құруға, сүт өндірісіне жаңа технологиялар қолдануға, жаңа инновациялық сүт өнімдерін өндіруге, көлемін арттыруға, нарықта стратегиялық басқару әдістерін енгізу негізінде бәсекелік қабілетті арттыруға, сүт шаруашылығы саласында экономикалық өсудің қарқынды дамуына толық мүмкіндік береді. Бұл әрине елді мекендердегі жеке қосалқы шаруашылық отбасыларының әлеуметтік-экономикалық тұрмысын жақсартуға сөзсіз тиімді әсерін тигізеді.

**ПАЙДАЛАНЫЛҒАН ӘДЕБИЕТТЕР ТІЗІМІ**

1. Тоқаев Қ.-Ж.К. Әділетті Қазақстанның экономикалық бағдары. Қазақстан халқына жолдауы. – Астана, 2023.
2. Чаянов А.В. Крестьянское хозяйство. Избранные труды. - М.: Экономика, 1989. - 492 с.
3. Чаянов, А.В. Краткий курс кооперации. – М:Кооперативное издательство, 1990 –79 с.
4. Туган-Барановский М.И. Избранное. Русская фабрика в прошлом и настоящем. Историческое развитие русской фабрики в XIX веке. – М.: Наука, 1997. – 735 с.
5. Строев Е.С. Многоукладная аграрная экономика и российская деревня: (середина 80-х-90-е годы ХХ столетия). – М.: Колос, 2001. – 620 с.
6. Макаренко А. П. Теория и история кооперативного движения : учеб. пособие. – М.: ИВЦ Маркетинг, 2002. – 328 с.
7. Тотомианц В.Ф. Кооперация в России. – Прага, 1922. – 174 с.
8. Никонов А.А. Проблемы и перспективы развития кооперации. – М.: Формула, 2009. – 320 с.
9. Ткач А. Сельскохозяйственная кооперация. – М.: Издательско-торговая корпарация «Дашков и Ко», 2003. - 304 с.
10. Дешковская Н.С. Эволюция кооперативных форм организации агробизнеса в современной экономике. Монография. – Томск: Томский государственный университет, 2009. – 216 с.
11. Серова Е.В. Сельскохозяйственная кооперация в СССР. – М.: Агропромиздат, 1991. - 160 с.
12. Башмачников В.Ф., Фролова Е.Ю. Роль кооперации в производстве мясомолочной продукции в  [личных подсобных и фермерских хозяйствах //](https://elibrary.ru/item.asp?id=43050835) [Экономика, труд, управление в сельском хозяйстве](https://elibrary.ru/contents.asp?id=43050823). - 2020. - [№6(63)](https://elibrary.ru/contents.asp?id=43050823&selid=43050835). - С. 93-101.
13. Водянников В.Т., Лысенко Е.Г., Лысюк А.И. Экономика сельского хозяйства. – М.: КолосС, 2007. - 390 с.
14. Минаков И.А. Кооперация и агропромышленная интеграция в АПК. – М.: КолосС, 2007. - 264 с.
15. Бузалов И.Н. Сельскохозяйственная кооперация: теория, мировой опыт, проблемы возрождения. – М.: Армита-маркетинг, Менеджмент, 1998. - 253 с.
16. Пажитнов К.А. Чернышевский Н.Г. Как первый теоретик кооперации в России. - М.: Московский Союз потребительных обществ, 1917. – 138 с.
17. Наговицина Л.П. Правовые и экономические проблемы развития потребительской кооперации России на современном этапе // Кооперация Сибири в ХХ в.: Теория, историография, источники. – 1996. – Вып. 2. – С.122-128.
18. Вахитов К.И. Потребительский кооператив СССР. - М.: Экономика, 1991. – 240 с.
19. Прижигалинский В.П. Рынок: проблема предпринимательства и кооперации. – Ставрополь: Изд-во АО «Пресса», 2007. – 410 с.
20. Янбых Р.Г. О концепции развития кооперации на селе до 2020 г. // Экономическое развитие России. – 2013. – Т. 20, № 5. – С. 53 – 56.
21. Туган-Барановский М.И. Социальные основы кооперации. – М.: Экономика, 1998. - 496 с.
22. Чаянов, А.В. Избранные произведения. – М.: Моск. рабочий, 1989. – 366 с.
23. Чаянов, А.В. Очерки по экономике трудового сельского хозяйства. – М.: Новая деревня, 1924. – 152 с.
24. Чаянов А.В. Основнае идеи и формы организации крестьянской кооперации. Издание 2-е. Издание Книгасоюза. М.: 1927.-390с.
25. Кемел М. Нарық қатынасы жағдайында Қазақстанның аграрлық саласында ауылшаруашылығы кооперациясының дамуы: экон. ғыл. док. дис. – 2003. – 326 б. – Инв. № 0504РК00029.
26. Пажитнов К.А. Кооперативы России. – М.: ИД Мелап, 2011. – 144 с.
27. Матусевич В.А. Потребительская кооперация в агропромышленном комплексе страны. - М.: Экономика, 1983. - 224 с.
28. Есіркепов Т.А., Мусабаев Н.О. Агропромышленная интеграция: – Алматы: Теория и практика. Алматы, 2001. – 117 с.
29. Кенжегузин М.Б. Концептуальные основы формирования казахстанской модели устойчивого экономичекского роста. Кн. Казахстанская модель социально – экономического развития: научные основы построения и реализации. – Алматы: Атамұра, 2009. - 18 с.
30. Куватов Р.Ю., Есполов Т.И., Керимова У.К. Повышение эффективности сельского хозяйства Казахстана в условиях его интеграции с внешними рынками. – Алматы: TST- Company, 2004. – 596 с.
31. Есиркепов Т.А., Асаинов Б.Б. Становление многообразия форм собственности и хозяйствования в аграрном секторе в условиях перехода к рынку. – Алматы: Университет «Туран», 1998. – 224 с.
32. Молдашев А.Б., Калиев А.Г. О развитии кооперации в агропромышленном производстве // Проблемы агрорынка. – 1998. – №2. – С 47.
33. Мадиев Г.Р.,Есполов А.Т., Керимова У.К. Экономика и организация сельскохозяйственной кооперации. – Алматы: КазНАУ, 2017. –220 с.
34. РазаковаД.И.,А.А.Истаева, С.К.Омарова.Организационно-экономическое взаимодействие интегрированных структур в агропромышленном комплексе // Статистика, учет и аудит. – 2019. – №1(72). – С.164–169.
35. Espolov T.I., Kerimova U.K., Model of effective integration of education, science and business in Kazakhstan // Materials of the scientific and practical 129 conference of the Tauride Agrotechnological University (Ukraine), –2014. p 130 .
36. Қазақстан Республикасы Заңының жобасы туралы Қазақстан Республикасы Үкіметінің 2021 жылғы 31 желтоқсандағы № 985 қаулысы. Жеке қосалқы шаруашылық туралы. – Астана, 2021.
37. Свиноус И.В. Кооперация как средство выживания  [личных подсобных хозяйств //](https://elibrary.ru/item.asp?id=26112754) [Никоновские чтения](https://elibrary.ru/contents.asp?id=34241091). - 2015. - [№ 20-1](https://elibrary.ru/contents.asp?id=34241091&selid=26112754). - С. 502-504.
38. Калиев Г.А. Сельскохозяйственная кооперация в Республике Казахстан: проблемы и пути их решения // Проблемы агрорынка. – 2018. – №1. – С. 7-15.
39. Шумпетер Й.А. Теория экономического развития. Капитализм, социализм и демократия. – М.: Эксмо, 2007. – 864 с.
40. Санто Б. Инновация как средство экономического развития. - М.: Прогресс, 1990. - 295 с.
41. Янсен Ф. Эпоха инноваций. - М.: Инфра-М, 2002. - 308 с.
42. Винокуров В.И. Основные термины и определения в сфере инноваций // Инновации. - 2010. - №4. – С.28-31.
43. Barker A. Alchemy of innovations. - M.: Vershina, 2003. - 224 р.
44. Яковец Ю.В. Эпохальные инновации XXIвека. - М.: Изд-во «Экономика», 2005. – 437 с.
45. Бочаров Н.В. Новация как предмет формирования малого  инновационного  предпринимательства // Инновации. - 2008. - №4. – С.58-61.
46. Медынский В.Г. Инновационный менеджмент. – М.: ИНФРА-М, 2013. – 295 с.
47. Ушачева И.Г., Санду И.С., Демишкевич Г.М. Методологические подходы развития инновационно-инвестиционной деятельности в АПК: монография. – М.: Научный консультант, 2016. – 110 с.
48. Есполов Т.И. Эффективность агропродовольственного комплекса Казахстана. – Алматы: НИЦ «Гылым», 2002. – 448 с.
49. Ушачева И.Г., Трубилина И.Т., Оглоблина Е.С., Санду И.С. Инновационная деятельность в аграрном секторе экономики России. – М.: КолосС, 2007. - 636 с.
50. Қазақстан Республикасының Заңы. Ауыл шаруашылығы кооперативтері туралы 2015 жылғы 29 қазандағы № 372-V ҚРЗ.
51. Муталиева А., Ускенов М., Есболова А. Жеке тұрғындар шаруашылықтарын кооперация негізінде өндірістік сүт кооперативтерін құру // Әуезов оқулары–20: Халықаралық ғылыми-тәжірибелік конференцияның еңбектері, 4-1 Том. – Шымкент, 2022. – Б.141-143.
52. Киряков А.Г., Максимов В.А. Основы инновационного предпринимательства. - Ростов-на-Дону: Феникс, 2002. - 160 с.
53. Mutaliyeva A.A., Uskenov M., Saparbayev M., Issakhmetova А., Orazova B. Formation of effective innovative dairy processing cooperatives based on the cooperation of private subsidiary farms in Kazakhstan // The Bulletin of the Academy of Sciences of the Republic of Kazakhstan – 2022. - №5(399). – Б.322-331.
54. Балкибаева А.М., Булхаирова Ж.С., Ерназарова А.К. Производство молока в личных подсобных хозяйствах Республики Казахстан // Проблемы агрорынка. - 2018. - №4. - C.147-152.
55. Кооперация и интеграция в АПК: учебник для вузов / В.М. Володин, Л.Н. Дубова, Г.А. Баклаженка, Ю.Д. Бахтеев, А.Н. Расказов; - Пенза, Издательство Пензенского государственного университета, 2005.-244 с.
56. Mutaliyeva A.A., Zhurynov G.M., Dyrka S., Yesbolova A.Y. Cooperation and integration of small dairy and food subcomplexes into an innovative development environment // The Bulletin of the Academy of Sciences of the Republic of Kazakhstan - 2022. - №3(397). - Б.237-251.
57. Мумладзе Р.Г. Совершенствование эффективности деятельности малых форм хозяйствования как важная часть реализации стратегии развития АПК России: монография. – М.: Русайнс, 2015. – 196 с.
58. Ушачева И.Г., Санду И.С., Демишкевич Г.М. Методологические подходы развития инновационно-инвестиционной деятельности в АПК: монография. – М.: Научный консультант, 2016. – 110 с.
59. Жеребин В.М. Личные подсобные хозяйства населения: состояние и перспективы // Вопросы статистики. - 2012. - №10. – С. 55-64.
60. Муханова М.Н. Производственная деятельность и типы сельских домохозяйств (на примере личных подсобных хозяйств) // Мир России. Социология. Этнология. – 2013. - Т. 22. – №1. – С.78-105.
61. Воронин Б.А., Воронина Я.В. [Личное подсобное хозяйство как субъект сельскохозяйственной кооперации //](https://elibrary.ru/item.asp?id=54897493) [Аграрное образование и наука](https://elibrary.ru/contents.asp?id=54897487). -2023. - [№3](https://elibrary.ru/contents.asp?id=54897487&selid=54897493). - С.6.
62. [Исламиев Р.Р. Личные подсобные хозяйства: кооперация и интеграция в регионе //](https://elibrary.ru/item.asp?id=21046688) [Стратегия устойчивого развития регионов России](https://elibrary.ru/contents.asp?id=33935164). -2011. - [№5](https://elibrary.ru/contents.asp?id=33935164&selid=21046688). - С. 45.
63. Муртазаева Р.Н., Зверева Г.Н. Кооперация как основной путь развития  [личных подсобных хозяйств //](https://elibrary.ru/item.asp?id=41206101) [Фундаментальные и прикладные исследования кооперативного сектора экономики](https://elibrary.ru/contents.asp?id=41206097). - 2019. - [№ 4](https://elibrary.ru/contents.asp?id=41206097&selid=41206101). - С. 29.
64. Маслова С.И. Состояние и перспективы развития сельскохозяйственной кооперации // Фундаментальные исследования. – 2013. – № 6-3. – С. 704-708.
65. Mutaliyeva A.A., Dyrka S., Seitova V., Makhatova A., Uskenov M. Analysis and forecast of milk production development in Kazakhstan The Bulletin of the Academy of Sciences of the Republic of Kazakhstan. – 2022. - №5 (399). - Б.322-331.
66. Mutaliyeva A.A., Yesbolova A.Y., Dyrka S., Saparbayev M., Kazanbayeva Zh., Balabekova D. Formation and History of the Agrarian Economy of Kazakhstan: the State of Development Today // Academic Journal of Interdisciplinary Studies. – 2023. – Vol.12, No.6. – P.401-409.
67. Минаков И.А. Экономика производства и переработки молока. –Томбов: ТГТУ, 2003. - 106 с.
68. Акимбекова Г.У., Баймуханов А.Б., Каскабаев У.Р. Создание сельскохозяйственных кооперативов: реализация мероприятий в рамках Пилотного проекта по повышению доходов сельского населения в Жамбылской области Республики Казахстан. *Проблемы агрорынка*. 2023;(1):181-189
69. Оксанич Н.И. Кооперация малых форм хозяйствования в аграрном секторе: монография. – М.: ООО «НИПКЦ Восход-А», 2012. - 96с.
70. Водянников В.Т., Лысенко Е.Г., Лысюк А.И. Экономика сельского хозяйства. – М.: КолосС, 2007. - 390 с.
71. Толмачев А.В. Малые формы хозяйствования аграрной экономики: учеб. пособие. – Краснодар: КубГАУ, 2015. – 235 с.
72. Калиев Г.А. Обоснование организационно-экономических условий создания и эффективного фунционирования сельскохозяйственных кооперативов в Республике Казахстан // Рекомендации. Астана: КазНИИЭАПКиРСТ – 2009. - С.45.
73. Галикеев Р.Н. Кооперация как фактор развития малых форм хозяйствованияна селе//[Управленческий учет](https://elibrary.ru/contents.asp?id=47694112).–2021.- [№12-2](https://elibrary.ru/contents.asp?id=47694112&selid=47694117).-С. 341-347.
74. Трубилин А.И. Оценка экономической эффективности инноваций в сельском хозяйстве // АПК: экономика, управление. – 2013. – № 9. – С. 31-38.
75. Mutaliyeva A., Dyrka S., Seitova V., Makhatova A., Uskenov M. Analysis and forecast of milk production development in Kazakhstan // The Bulletin of the Academy of Sciences of the Republic of Kazakhstan. – 2022. - №5(399). – Б.322-331.
76. Дыбаль С.В. Финансовый анализ: теория и практика: Учебное пособие. – СПб.: Издательский дом «Бизнес-пресса», 2006. – 330 с.
77. Ускенов М.К. Специализация и кооперация сельскохозяйственного производства: Монография. – Шымкент: изд. Нұрлы бейне, 2008.-150 с.
78. Месяц А.Г., Алдошин С.М. Бузник В.М., Иванов В.В. Анализ инновационной деятельности РАН // Инновации. - 2005 -№ 3. – С. 3-10.
79. Гончаров А. Механизм повышения эффективности взаимоотношений личных подсобных хозяйств сельских жителей с организациями потребительской кооперации // [Аграрная экономика](https://elibrary.ru/contents.asp?id=47199595). - 2015. - [№10(245)](https://elibrary.ru/contents.asp?id=47199595&selid=47199601). - С. 48-58.
80. Глотова Н.И. Повышение эффективности использования ресурсного потенциала личных подсобных хозяйств населения на основе кооперации (на материалах Алтайского края). Диссертация на соискание ученой степени кандидата экономических наук. Алтайский государственный аграрный университет. Барнаул, 2006. - 180 с.
81. Hadhri W., Arvanitis R., M’Henni H. Determinants of innovation activities in small and open economies: the Lebanese business sector // Journal of Innovation Economics & Management. – 2019. - №3(21). – Р.77-107.
82. Сайлыбаева А.Б. Зарубежный опыт внедрения нововедений в сферы растениводства и животноводства // КазЭУ Хабаршысы. – 2003. - №2. – С.121.
83. United Nations Industrial Development Organization. Unido Technology Foresight Manual. – Vienna, 2005. - P. 8.
84. Патрик Э., Яшин В. Инновационная деятельность в Германии // Проблемы теории и практики управления. – 2009. - №1. – С. 78-85.
85. Repar N. Factors Affecting Global ver sus Local Environmental and Economic Perfor mance of Dairying: A Case Study of Swiss Mountain Farms // Sustainability. - 2018. - Vol.10. - Р. 29402910.
86. Becker P. Corporate Foresight in Europe: A First Overview. – Luxembourg: Office for Official Publications of the European Communities, 2003. – 247 р.
87. Родионов И.И. Институт венчурных инвестиций. Частно-государственное  партнерство // Ангелинвестор. - 2008. - №1. – С.51-57.
88. Иванова Т.Б., Синько Ю.В. Кредитные кооперативы Германии: история и современность // Финансы и кредит. – 2004. - №3(141). – С. 79- 90.
89. Официальный сайт Министерства иностранных дел Израиля. Основныеотрасли.https://www.gov.il/ru/departments/ministry\_of\_foreign\_affairs/govil-landing-page (дата обращения: 21.02.2019).
90. Experiences of European Union Countries in the Field of Agricultural Cooperatives. – Journal of Agronomy, Technologi and Engineering Managment, 2021. – 584-590 p.
91. Nilsson J. The emergence of new organizational models for Agricultural cooperatives // Swedish Journal of Agricultural Research. – 1998. – №28(1). – Р. 39-47.
92. Ламберт Р. Обзор сотрудничества университетов и бизнеса в Великобритании. - Режим доступа: www/Lambertzviev/org.uk (дата обращения: 21.02.2019).
93. Mairesse J., Mohnen P., Kremp E. The importance of R&D and innovation for productivity: A reexamination in light of the French Innovation Survey // Annales d’Economic et de Statisique. – 2010. – № 79/80. – Р. 487-527.
94. HallB H., Lotti F., Mairesse J. Innovation and Productivity in SMEs: Empirical Evidence for Italy // Small Business Economics. – 2009. – № 33. –Р. 13-33.
95. Мильнер Б.З. Управление знаниями в корпорациях. - М.: Издательский Дом Дело, 2006. - 304 с.
96. Молдашев А.Б. Агроөнеркәсіп саясаты саласындағы Қазақстанның Еуразиялық экономикалық Одақ елдерімен өзара іс қимылын оңтайландыру бағыттары // Проблемы агрорынка. - 2018. - №1. - Б. 7-15.
97. Ашихин А.Н. Состояние инновационной политики в зарубежных странах и Российской Федерации. – М.: ИНИЦ Роспатента, 2004. - 123 с.
98. Беликова, И.П. Развитие инновационного предпринимательства в России на основе использования зарубежного опыта // Экономика и предпринимательство. - 2016. - №11-2(72-2). – Б.381-385.
99. Есиркепов Т.А. Модели организации агробизнеса в Республике Казахстан в условиях перехода к рынку // Материалы межд. научно – практич. конф. «10 лет реформ на постсоветском пространстве». – Вестник Университета Турана. – 2019. – №12 – С.278 – 284.
100. Кенжегузин М.Б. Концептуальные основы формирования казахстанской модели устойчивого экономичекского роста. Кн. Казахстанская модель социально – экономического развития: научные основы построения и реализации. – Алматы: Атамұра, 2009. - 18 с.
101. Друкер П.Ф. Бизнес и инновации. – М.: ИД Вильямс, 2009. – 423 с.
102. Хасанова С.А. Современные тенденции развития органического производства сельскохозяйственной продукции. Опыт Германии // Научный журнал КубГАУ. – 2015. – № 106 (02). – С. 451-467.
103. Сарайкин В.А. Молочное скотоводство: проблемы роста и развития // Экономика сельскохозяйственных и перерабатывающих предприятий. – 2015. – № 11. – С. 26-29.
104. Статистические данные Бюро национальной статистики Агентства по стратегическому планированию и реформам Республики Казахстан. [Электронный ресурс] <https://stat.gov.kz/ru/>.
105. Статистические данные Бюро национальной статистики Агентства по стратегическому планированию и реформам Республики Казахстан. Статистика регионов РК [Электронды ресурс] https://stat.gov.kz/ru/region/turkestan/.
106. Қазақстан Республикасы Ауыл шаруашылығы министрінің 2016 жылғы 19 қарашадағы № 3-1/600 бұйрығы. Асыл тұқымды мал шаруашылығын дамытуды, мал шаруашылығы өнімінің өнімділігі мен сапасын арттыруды субсидиялау қағидаларын бекіту туралы.
107. Абдыкалиева Ж.Ш. Сельскохозяйственная кооперация в Казахстане: состояние и потенциальные возможности // Проблемы агрорынка. - 2021. - №2. - C.171-179.
108. Mutalieva А., Yesbolova A., Dyrka S. Mechanisms for ensuring the economic efficiency of the agricultural sector based on innovative opportunities // “Innovations in the management of socio-economic systems” International Scientific and Practical Conference, Plekhanov Russian University of Economics, vol. 8, December 20, 435-442p. .Moscow 2022.
109. Зволинская О.В., Сусин А.В. Роль кооперации в развитии личных подсобных хозяйств // [Теоретические и прикладные проблемы агропромышленного комплекса](https://elibrary.ru/contents.asp?id=33730221). - 2011. - [№2(7)](https://elibrary.ru/contents.asp?id=33730221&selid=17394498). - С.56-58.
110. Тельнова Ю.В. Перспективы развития личных подсобных хозяйств – кооперация. В сборнике: Тенденции сельскохозяйственного производства в современной России // Сборник материалов XI Международной научно-практической конференции. - 2012. - С.72-74.
111. Велибекова Л.А., Пулатов Р.З. Развитие кооперации  [личных подсобных хозяйств //](https://elibrary.ru/item.asp?id=16542790) [Вопросы структуризации экономики](https://elibrary.ru/contents.asp?id=33666107). - 2009. - [№1](https://elibrary.ru/contents.asp?id=33666107&selid=16542790). - С. 33.
112. Козенко З.Н. Формирование сельской кридитной кооперации крестьянских (фермерских) хозяйств на основе минимизации рисков при кредитовании // Бизнес. Оброзование. Право. Вестник Волгоградского института бизнеса. - 2012. - № 4 (21). – С. 68-71.
113. Гончарова И.В., Гааг А.В. [Перспективы развития личных подсобных хозяйств с помощью создания сельскохозяйственных коопераций](https://elibrary.ru/item.asp?id=25617000) // В сборнике: Теоретические и практические аспекты развития управленческой мысли в современном мире. сборник научных трудов преподавателей и аспирантов. Новосибирский государственный аграрный университет. - 2015. - С. 16-21.
114. Камовский Н.П. Кооперация как фактор повышения эффективности личных подсобных хозяйств населения // В сборнике: Трансформация экономики региона в условиях инновационного развития. Материалы международной научно-практической конференции. Брянская государственная сельскохозяйственная академия, экономический факультет. - 2011. - С. 63-66.
115. Mutaliyeva A.A., Yesbolova A.Y., Dyrka S. Development of innovative processes in the productionand processing of milk // Proceeding IX International Conference «Industrial Technologies and Engineering» ICITE. – 2022. – Р.128-132.
116. Козенко Ю.А. Кооперация и агропромышленная интеграция в АПК: учеб. пособие. – Волгоград: ВГСА, 2011. - 192 с.
117. ЖШС «Фуд Мастер» сүт компаниясы статистикалық мәліметтері. 2014-2022 жж. [Электронды ресурс] <https://foodmaster.kz/>.
118. Друкер П.Ф. Бизнес и инновации. – М.: ИД «Вильямс», 2009. - 423с.
119. Котлер Ф. Маркетинг. Менеджмент. - СПб.: Питер, 2006. – 464 с.
120. Крылатых Э.Н. Инновационные факторы развития агропродовольственной системы России // Экономика АПК. - 2011. - №1. – С.149-155.
121. Крапчина, Л.Н. Инновации в производстве молочной продукции – основа конкурентоспособности отечественных предприятий / Л.Н. Крапчина, Л.Г. Котова // Продовольственная политика и безопасность. –2015. – Том 2. – No 2. – С. 59–76
122. Галикеев Р.Н. Кооперация как фактор развития малых форм хозяйствования на селе // [Управленческий учет](https://elibrary.ru/contents.asp?id=47694112). - 2021. - [№12-2](https://elibrary.ru/contents.asp?id=47694112&selid=47694117). - С. 341-347.
123. Романова Ю.А. Место кооперации в развитии личных подсобных хозяйств // [Достижения науки и техники АПК](https://elibrary.ru/contents.asp?id=33216891). - 2007. - [№3](https://elibrary.ru/contents.asp?id=33216891&selid=10365575). - С. 49-50.
124. Гатаулина Е.А. Сравнительный анализ аграрных структур России и США // Отечественные записки. - 2012. - №6 (51). - С.134-158.
125. Проект «Ауыл аманаты» в Туркестанской области [Электрондық ресурс]. - Түркістан облысының әкімшілігінің ресми сайты. <https://www.gov.kz/memleket/entities/ontustik/press/news/details/563387>

(дата обращения: 19.03.2020).

1. Курмангалиева А. Четыре молочно-товарные фермы построят в Туркестанскойобласти//Khabar24 [Электрондық ресурс]. <https://24.kz/ru/news/economyc/item/590750-chetyre-molochno-tovarnye-fermy-postroyat-v-turkestanskoj-oblasti> (дата обращения: 25.08.2023).
2. Приказ Министра сельского хозяйства Республики Казахстан от 19 ноября 2019 года № 3-1/600. Об утверждении Правил субсидирования развития племенного животноводства, повышение продуктивности и качества продукции животноводства.
3. Дамбаулова Г.К., Лилимберг С.И., Саидов А.М. Государственная поддержка кооперативного движения в Республике Казахстан // Проблемы агрорынка. – 2023. - №4. – С.191-198.
4. О внесении изменений и дополнений в некоторые законодательные акты Республики Казахстан по вопросам деятельности личного подсобного хозяйства» и изменений и дополнений в Кодекс об административных правонарушениях РК по вопросам деятельности личного подсобного хозяйства, 18.10.2021 [Электрондық ресурс].: [https://www.kt.kz/ rus/state/glava \_gosudarstva](https://www.kt.kz/%20rus/state/glava%20_gosudarstva) (дата обращения: 25.08.2023).
5. Концепция развития агропромышленного комплекса Республики Казахстан на 2021-2030 годы [Электрондық ресурс].-2021.- <https://adilet.zan.kz/rus/docs/P2100000960> (дата обращения: 14.08.2021).
6. Молдашев А.Б., Жұмашева С.Т., Джамбаева Г.А. Субсидирование молочной отрасли в Казахстане: состояние, проблемы, решения // Проблемы агрорынка. – 2023. - №1. – Р.71-79.
7. Емельянов С.В. Американский опыт государственной поддержки НИОКР в сфере малого бизнеса // Международная торговля и торговая политика. - 2015. - №4(4). - С.110-121.
8. Глотова Н.И. Механизмы развития и государственной поддержки кооперации личных подсобных хозяйств // [Вестник Алтайского государственного аграрного университета](https://elibrary.ru/contents.asp?id=33752906). - 2004. - [№3(15)](https://elibrary.ru/contents.asp?id=33752906&selid=17993187). - С. 91-94.
9. Галиева Г.М. В развитии сельской кооперации В сборнике: Основные направления развития кооперации: опыт, проблемы, перспективы // Материалы Международной научно-практической конференции в рамках ежегодных Чаяновских чтений. - 2017. - С. 45-48.
10. Тен А.Д. Сущность и формы развития сельскохозяйственной кооперации на постсоветском пространстве // Аграрный вестник Урала. – 2015. – № 4 (134). – С. 101-103.
11. Mutaliyeva A.A., Yesbolova A.Y., Dyrka S. Scientific and conceptual approach to the study of innovative activity of economic systems // Implementation of modern science in practice Abstracts of XI International Scientific and Practical Conference San Francisco, USA November 29 – December 01, 2021. – Р.85-90.
12. Брянская О.Л. Проблемы развития кооперации  [личных подсобных хозяйств населения.](https://elibrary.ru/item.asp?id=29324438) // В сборнике: Вопросы и проблемы экономики и менеджмента в современном мире. сборник научных трудов по итогам международной научно-практической конференции. - 2017. - С. 24-26.
13. Уварова М.Н. Развитие кооперации личных подсобных хозяйств на современном этапе // [Вестник Орловского государственного аграрного университета](https://elibrary.ru/contents.asp?id=33813724). - 2010. - [№ 6 (27)](https://elibrary.ru/contents.asp?id=33813724&selid=18485361). - С. 39-40.
14. Ускенов М.Қ., Есболова А.Е, Муталиева А.А. Сүт шаруашылықтарын инновациялық-кооперация негізінде дамыту // Труды Международной научно-практической конференции «Ауэзовские чтения-19: 30 лет независимости Казахстана» - Шымкент: ЮКУ им. М. Ауэзова, 2021 г. 347-349 б.
15. Курносов А.П., Рахметова Р.У., Разработка экономико-математической модели по определению оптимальной специализации и сочетания отраслей в сельскохозяйственных предприятиях. Учебное пособие Воронеж: Воронежский сельскохозяйственный институт, 1982. – 50 с.
16. Майкл Портер. Конкурентная стратегия: Методика анализа отраслей и конкурентов. – М.: Альпина Бизнес Букс, 2007. - 453 с.
17. Гатаулин А.М., Гаврилов Г.В., Ускенов М.К. Экономико-математические методы в планирование сельскохозяйственного производства. Учебное пособие для ВУЗ-а. - Ташкент, Узбекистан: Изд.«Мехнат», 1990. - 292 с.
18. Елисеева И.И. Эконометрика: Учебник. – М.: Финансы и статистика, 2004. - 344 с.
19. Мухаметжанова Ж.С. Экономический анализ инновационной деятельности предприятий Казахстана // Современные исследования основных направлений технических и общественных наук: материалы международной научно-практической конференции. – Казань, 2017. – С. 703-706.
20. Жапаров К.Ж. Конкурентноспособность агропродукций РК // Пищевая промышл. – 2004. - №5. – С.41.
21. Сагадиев К.А. Проблемы конкурентноспособности национальной экономики. Кн. Проблемы устойчивого экономического развития в условиях глобализации. Т 1. – Алматы: изд. Саясат, 2003. - С. 89-90.
22. Экономика- математические методы и модели: учеб. Пособие/ Н.И. Холод и др. – М: БГЭУ, 1999.- 413с.